
Patria / limba româna 


LITERATURĂ 


ÎN LIMBA TA 
de Grigore VIERU 


În aceeași limbă 

Toată lumea plinge, 

În aceeași limbă 

Ride un pămînt. 

Ci doar în limba ta 
Durerea poţi s-o mingii, 
Iar bucuria 

S-o preschimbi în cînt. 


În limba ta 

Ţi-e dor de mama, 

Şi vinul e mai vin, 

Şi prînzul e mai prînz. 
Şi doar în limba ta 
Poţi ride singur, 

Şi doar în limba ta 

Te poţi opri din plins. 


Iar cînd nu poţi 

Nici plinge şi nici ride, 
Cînd nu poți mîngiia 
Şi nici cînta, 

Cu-al tău pămînt, 

Cu cerul tău în faţă, 
Tu taci atuncea 

Tot în limba ta. 


Textul literar Ul 


LECTURĂ INTEROGATIVĂ DE 


A 


LUMEA CUVINTULUI 


a2 


aa 3 


Explicaţi, cu ajutorul unui şir de sinonime, sensurile posibile ale cuvîntului „limbă”. 
Selectați-le pe cele potrivite în contextul poeziei. 


Asociaţi, lucrînd în grupuri, noţiunea de limbă cu diferite concepte și realități. 


Comentaţi distincția aceeași limbă - limba ta, în diverse raporturi posibile (propriu-străin; 
general-particular etc.). 


Comentaţi sensurile contextuale pe care le sugerează perechile de noţiuni: durere — mîn- 
gii(ere); bucurie — cînt; ride — plinge. 


Explicaţi ce înțelegeţi prin expresiile „vinul e mai vin”; „prînzul e mai prînz”. 


Urmăriţi contextele în care apar conjuncţiile și adverbele: ci, doar, iar, și, nici, tot. Numiţi 
raporturile logice pe care le introduc și rolul lor în construcţia și expresivitatea textului. 


a 3 


LUMEA TEXTULUI 


Comentaţi opinia autorului că lumea ride sau plinge în aceeași limbă. 


În secvențele care încep cu ,... doar în limba ta”, poetul atribuie limbii materne nişte fun- 
cţii suplimentare, de natură psihologică. Formulaţi-le în cîteva fraze explicative. 


Comentaţi semnificaţia perechilor de opoziţii/antiteze, construite în formula unor paralelisme 
sintactice: 


A. Ci doar în limba ta B. Și doar în limba ta 
Durerea poţi s-o mîngti, Poţi ride singur, 
Iar bucuria Și doar în limba ta 
S-o preschimbi în cînt; Te poți opri din plins. 


Amintiţi-vă: Paralelismul sintactic este reluarea unei structuri sintactice (parțiale sau 
totale), în cîteva strofe ale unui și aceluiaşi text poetic. 


Examinaţi structura poeziei ca fiind una construită funcţional pe opoziții: Comentaţi-le. 
Aceeași limbă - limba ta; Plînge - ride; Durere - mîngiiere; Tăcere - vorbire; A mîn- 
gîia — a cînta etc. 


EARL] 


Comentaţi relația posesivă formulată în sintagmele,al tău pămînt”;,cerul tău”. Discutaţi cu 
colegii dacă putem vorbi, în acest caz, de utilizarea formală a persoanei a II-a, avînd sensul 
valabil pentru persoana |. 


U N I TA Patria / limba română 


[i  Deduceţi, în urma uneidiscuţii cu colegii, dacă, în contextul poemului, sintagma: „în aceeași 
limbă'are sensul: a),în una și aceeași limbă”(comună pentru toţi); b), în toate limbile”; c) „fiecare 

în limba lui”; d),o limbă universală” (mimică, gestică, pantomimă, limbajul filmului mut etc.). 


h 


Charlie (Charles) Chaplin Marcel Marceau Mr. Bean-Atkinson Rowan 


Explicaţi sensul sintagmelor: limbajul corpului; limbajul culorilor; limbajul semnelor. Reperaţi 
trăsăturile/caracteristicile comune pentru limbajul verbal și cel nonverbal. 


Argumentaţi că poezia studiată este și un text programatic, în care autorul își exprimă vizi- 
unea despre sursele de inspirație și despre mijloacele artistice de creare a textului poetic. 


Redactaţi un text inspirat din expresia: „a tăcea... în limba ta”. 


v 


LUMEA CARŢILOR 


13 Comparaţi mesajul poetic privind funcţiile limbii materne (și ale limbajului, în general), din 
poezia studiată, cu forma și mesajul altor texte ale aceluiași autor. 


[>  Alcătuiţiun portofoliu printat sau electronic cu texte (poetice, eseistice, publicistice) despre 
limba română, însoţite de fișele voastre de lectură. 


Autorul şi opera 


Grigore Vieru (1935-2009) este unul dintre cei mai mari lirici români, născuţi pe 
„teritoriul de azi al Republicii Moldova. Temele şi motivele poeziei lui Gr. Vieru gravitează 


în jurul cîtorva noţiuni fundamentale: Patria, neamul, graiul matern; mama, femeia (dra- 
gostea), lumea copilăriei. Ceea ce îl face distinct între alți poeţi e modernitatea expresiei, 
ingeniozitatea poetică, metaforismul dens şi gustul pentru poetizarea lucrurilor simple. 

Volume de versuri: Numele tău (1968); Aproape (1974); Fiindcă iubesc (1980); Taina 
care mă apără (1983); Rădăcina de foc (1988) etc. 


Lectură interogativă 


Organizaţi pentru colegi o conferință-prezentare de carte, în cadrul căreia fiecare partici- 
pant va prezenta un volum de Grigore Vieru: Albinuța; Numele tău; Aproape; Fiindcă iubesc; 
Mama; Cel care sunt; Rădăcina de foc; Taina care mă apără; Acum și în veac etc. 


[i  Găsiţiimaginea și ideea din poezia În limba ta similară cu mesajul ultimului vers din urmă- 
torul catren al lui Grigore Vieru: 


Noros ori clar ca o amiază 

Eu sînt poetu-acestui neam 

Și-atunci cînd lira îmi vibrează, 

Și-atunci cînd cîntece nu am... 

e Comentaţi rolul expresiv al perechilor de antiteze în acest catren. 


[3 Comentaţifinalul poeziei În limba ta ca pe unul paradoxal, aşa cum îl vede și criticul Alex 
Ștefănescu: „Foarte frecvente sînt poemele cu final neașteptat. Ideea surprinzătoare cu 
care se încheie asemenea poeme are rezonanţă în conștiința cititorului şi nu poate fi uitată 
ușor”. Confirmaţi această opinie cu cel puţin încă un final memorabil-paradoxal dintr-o 
altă poezie de Gr. Vieru. 


[3  Examinaţi metaforele lansate de lingvistul Ferdinand de Saussure. Alegeţi una. Lucraţi în 
tehnica asocierilor forțate, completînd tabelul: 


: A : Comun pentru ambii Specific celui de-al doilea 
Specific primului termen A 
termeni termen 
limba fluviu / covor / stradă 


e Limba este un fluviu care curge mereu, fără odihnă și la nesfîrșit. 


e Limba este un covor ce-și are valoarea în îmbinările de culori, nu în tehnicile de lucru 
prin care a fost țesut. 


e Limba este ca o stradă, mereu refăcută, dar rămînînd aceeași. 


DINCOLO DE CĂRȚI 


[Poezia înlimbataa fost publicată, întiia dată, avind dedicaţia: „Lui Kaisyn Kuliev” (poet din 
Kabardino-Balkaria). 


e Imaginaţi-vă o corespondenţă dintre poeţi și transcrieți mesajul acestei poezii în formă de 
scrisoare către un prieten. Puteţi începe astfel:„Dragă prietene, 
Eu cred că..” 


E Comentaţi opinia lingvistului de notorietate mondială Eugeniu Coșeriu (născut la 21 iulie 
1921 în comuna Mihăileni, judeţul Bălţi), care afirma că sistemul limbii „poate fi considerat ca 
ansamblu de «impuneri», dar, de asemenea, și chiar mai bine, poate fi considerat ca ansamblu 
de libertăți.” (Eugen Coșeriu, Sistem, normă și vorbire). 


Comentaţi aforismul poetului Gr. Vieru: „Este nedrept să înveţi copilul cum să moară pentru 
patrie, înainte de a-l învăța cum să trăiască pentru ea”. 


DI o 

U N I TIA Patria / limba română 


Imaginile de la pagina 6 reproduc două lucrări ale lui Constantin Brâncuși. Măiastra repre- 
zintă, în ideea sculptorului, pasărea miraculoasă din mitologia populară, pasărea cântătoare 
sau cântecul însuși (o altă lucrare a sculptorului, Pasăre în văzduh, întruchipa ideea de zbor). 
Masa tăcerii face parte (împreună cu Coloana infinitului şi Poarta sărutului) din 
complexul memorial de la Târgu-Jiu, consacrat soldaţilor căzuţi în Primul Război 
Mondial. Lucrarea sugerează minutele de reculegere în amintirea celor dispăruți. 

e Identificați secvențele din poezia lui Grigore Vieru care trimit la ideea de cântec, ca ex- 
presie a bucuriei, şi a tăcerii, ca expresie a durerii. 


Documentaţi-vă în privinţa limbii/ limbilor oficiale în SUA, Marea Britanie, Australia, Ger- 
mania, Franţa, ltalia, Elveţia, Georgia, Cipru şi a limbilor care se vorbesc pe acest teritoriu. 
Prezentaţi o comunicare de 3-5 minute despre situaţia lingvistică din ţara respectivă. 


Listaţi motivele care v-ar face să începeți 
a studia, independent sau în afara școlii, 
limba: 


a) Spaniolă; e) Turcă; 

b) Italiană; f) Ucraineană; 
c) Latină; 9) Polonă; 

d) Greacă; h) Cehă. 


Argumentaţi (de la persoana 1) opţiunea 
unui elev pentru studierea limbii germa- 
ne, în contextul cazului descris. 


Octavian Ungureanu, elev în clasa a 
IX-a, este pasionat de psihiatrie. Este 
un elev de performanță, membru al 
echipei olimpice la biologie, şi are 
şanse să obțină o bursă de studii în 
străinătate. Octavian cunoaște limba 
română, limba rusă şi limba engleză. 
Acum a început să studieze limba germană. 


Pieter Bruegel. Turnul Babel 


Selectaţi activitățile pe care le realizaţi, operînd cu/în limba română. 

Vorbesc, scriu, gîndesc, lucrez la calculator, corespondez, explic, povestesc, relatez, 
dialoghez, rid, glumesc, învăţ, mă întristez, sufăr, compun, cînt, înțeleg. 
e Pe care dintre acestea le realizaţi fără dificultăţi în alte limbi? 


Comparaţi opiniile despre limbă ale unui lingvist (Sextil Pușcariu) și ale unui poet (Grigore 
Vieru). Comentaţi similitudinile și formulaţi concluzii. 


a) „Dacă trecutul influențează limba, limba, la rîndul ei, e în stare să ne lămurească 
asupra trecutului unei naţiuni, mai ales pentru epocile îndepărtate, pentru care lipsesc 

. . » 
documentele istorice: 5; Puşeaşiu 
b) „Vorbindu-ne corect şi frumos limba, omenim astfel pe străbuni, pe cei care au creat 
societatea cuvintelor civilizate. Uitînd un cuvînt trebuincios, o expresie din comoara 
graiului matern, uiţi ceva din istoria poporului tău.” E Vibii 

Limbă și comunicare 


LIMBĂ ȘI COMUNICARE 
ORIGINEA ȘI EVOLUȚIA LIMBII ROMÂNE 


VIAȚA CUVÎNTULUI 


[E  Examinaţi harta alăturată. Numiţi ţările în care , parerf (Stă 
se vorbesc limbi romanice. Relatați despre răs- 
pîndirea limbilor romanice pe alte continente. 


EX Povestiţi despre una dintre ţările în care se 
vorbește o limbă romanică. Explicaţi utilizarea 
mai largă sau mai restrinsă a limbii date. 


Citiţi textul. Formulaţi ideea principală şi ideile 
secundare derivate din ea. Definiţi sensul pro- 
priu și sensul figurat al cuvintelor marcate. 


ut aia e ufta u Ă Harta Europei cu ţările 
Măuit uimit la virfurile acestea stîncoase ce în care se vorbesc limbile răi 


se-nalță în cer ca nişte falnice turnuri de cetăți 
şi gîndul mă duce cu sute de ani în urmă, în trecutul glorios al neamului nostru. Din cîte 
primejdii ne-au scăpat pe vremuri munții şi codrii aceştia! Aici, în întăriturile acestea zidite 
de Dumnezeu, au stat adăpostiți aproape o mie de ani strămoşii noștri, cînd, prin şesurile 
Dunării, curgeau puhoaiele de barbari, cînd noroadele sălbatice ale Asiei se năpusteau cu 
duiumul, împingîndu-se unele pe altele, asupra Europei, jefuind oraşele şi pustiind pămîntul 
pe unde treceau. În munții aceştia s-a închegat tăria şi unitatea neamului românesc. Ei au 
fost ocrotirea şi scăparea noastră în zilele de groază, cetatea sfîntă în care s-au păstrat aşa 
de curate credințele şi limba, şi datinile poporului nostru. În locurile acestea tăinuite, pe 
veci îngrădite de străjile Carpaţilor, plutesc umbrele strămoşilor noştri de descălecătoare. 


Alexandru Vlahuţă 
Un cuvint cu personalitate 


CUVÎNT Limba latină folosea în mod curent pe verbum pentru „cuvînt”. Locul lui verbum 
a fost luat apoi de cuvintul latinesc parabola, împrumutat din greacă, care la început a indicat 
acțiunea de a pune un obiect alături de altul, deci a face o comparaţie. În textele creştine termenul 
era folosit pentru a denumi alegoriile, comparaţiile prin care Hristos își predica învățăturile. 
Parabola a ajuns să însemne „cuvintul lui Hristos” şi apoi s-a extins la sensul de „cuvînt” în 
general. Latinescul parabola a devenit franțuzescul parole, italianul parola, spaniolul palabra. 
În română, acest sens este transmis prin alt cuvînt latinesc — conventus — „adunare, reu- 
niune”. Acest termen există şi în celelalte limbi romanice, dar înseamnă „mănăstire. Evoluţia 
de sens de la „adunare” la „cuvînt” a fost explicată de cei mai mulți lingviști printr-un fond 
comun balcanic, în care termenii care înseamnă „adunare” înseamnă și „conversaţie, cuvînt”. 


pi Marius Sala 

U N I TIA Patria / limba română 


[i  Remarcaţisensurile proprii și figurate ale cuvintelor de mai jos și ilustraţi-le în contexte adec- 
vate. 


Patriot « Naţional e Apatrid «e Cosmopolit e Poliglot «e Emigrant e Migrant e Imigrant 


ES Citiţiarticolul. Alcătuiţi un conspect al lui, distingind informaţia principală de cea secundară. 
Cereale s.f. pl. Nume dat unor plante cultivate, din familia gramineelor, ale căror boabe 
servesc în alimentarea oamenilor şi a animalelor sau în diferite industrii; grîne. 

De cereale se leagă un singur derivat, şi acela împrumutat de-a gata, adjectivul 
cerealier (fr. cerealier). Atît rom. cereale, cît şi corespondentele sale romanice (it. cereale, 
fr. cereales) coboară din lat. cerealia, a cărui biografie, în interiorul limbii latine, este 
vrednică de tot interesul. 

În latină adjectivul cerealis, cereale este simţit, de romani, ca un derivat din numele 
zeiţei holdelor, flavia Ceres „blonda Ceres”, cum o tratau strămoşii noştri, atribuin- 
du-i un epitet cromatic. Pînă la pătrunderea neologismului cereale, limba română a 
exprimat aceeaşi idee prin cuvinte din fondul statornic al dicționarului, înzestrate cu 
o polisemie remarcabilă. Vechiul substantiv feminin bucată dobîndeşte acest sens, 
dar numai la plural. Alt sinonim vechi pentru cereale îl aflăm în pluralul grîne; în 
sfârşit, pîine şi pită completează seria sinonimelor vechi ale neologismului cereale, cu 
observaţia că, şi ele, sînt întrebuințate, cu acest sens, mai ales la plural. 


George Tohăneanu. Dicţionar de imagini pierdute 


[i Explicaţilegătura dintre domeniul de activitate al zeului și semnificaţia actuală a substan- 
tivului comun: 
Faunus (zeu al turmelor şi păstorilor) - faună 
Flora (zeiţă a florilor) - floră 
Chaos (zeul începutului şi originii Universului) - haos 
Hermes (mesager al zeilor din Olimp) — hermeneutică 
Mercur (patron al negustorilor) — mercurial 
Vulcan (zeu al focului) — vulcan 


Ce prenume porți? 


Unele prenume româneşti uzuale au fost, în limba latină sau greacă, nume de zeități: 
Aurora — numele zeiţei dimineţii în mitologia romană; 

Diana — numele zeiţei vinătorii în mitologia romană; 

Dionis — numele zeului vinului în mitologia greacă; 

Maia — fiica lui Atlas şi mama lui Hermes în mitologia greacă; 

Venera - numele zeiţei primăverii şi a vegetației în mitologia romană. 


Citiţi afirmaţia lingvistului. Propuneţi alte expresii românești pe care le consideraţi plastice. 


„Bogăția sau sărăcia unei limbi în comparaţiune cu altele nu stă în numărul cuvintelor, 
adică ele nu se pot recunoaşte dintr-un paralelism lexical, căci orice limbă, fie ea cît de 
incultă, are expresiunile sale particulare şi ingenioase, care ar fi intraductibile în limba 


cea mai cultă: A fi unghie şi carne cu cineva; A se face luntre şi punte. azie Sica 

Limbă și comunicare 


E 


Traduceţi într-o limbă pe care o cunoașteți fragmentul propus. Discutaţi dificultățile cu un 
coleg care a efectuat traducerea în aceeași limbă. Explicaţi momentele la care aţi ezitat. 
Concluzionați. 


„— Dumneavoastră, ca fiecare boier, numai ne-aţi poruncit să aducem bolovanul, 
dar n-aţi pus umărul împreună cu noi la adus, cum ne spuneaţi dinioarea, că de-acum 
toți au să ieie parte la sarcini: de la vlădică pînă la opincă. Bine ar fi, dac-ar fi așa, 
cucoane, căci la războiu înapoi şi la pomană năvală, parcă nu prea vine la socoteală... 
Iar de la bolovanul dumneavoastră am înţeles aşa: că pînă acum noi, țăranii, am dus 
fiecare cîte o piatră mai mare sau mai mică pe umere; însă acum sîntem chemaţi a 
purta împreună tot noi, opinca, o stîncă pe umerele noastre... lon Creangă 
Comparaţi concluziile pe care le-aţi formulat la ex. 8 cu opinia de mai jos a scriitorului Marin 
Preda. Sînteţi de aceeași părere? Aveţi o opinie diferită? De ce? 


„Ni se dau asigurări că Ion Creangă a avut mare succes în Anglia şi putem fi 
convinşi de acest lucru, dar ceea ce este evident este faptul că nu putem fi convinși 
că operaţiunea de traducere nu s-a putut produce fără o sărăcire a expresiei, care, 
atît la Creangă, cît şi la alți scriitori români, este atît de tare încorporată în conţinut. 
Care dintre noi nu va simți imediat în ce constă, de pildă, farmecul «de conţinut» 
al acestei fraze: «...tă-vă Dumnezeu să vă bată, privighetori!» Urmează însă să 
traducem într-o limbă străină această expresie. Şi dacă mi se va răspunde că este 
intraductibilă, mai rămîne să adăugăm că o mare parte din opera lui Creangă este 
intraductibilă. Este necesară traducerea-creaţie...” m... 


Susțineţi sau contestaţi, prin cîteva argumente, afirmaţia poetului polonez: 
Poporul care trăieşte în inima propriului său grai, generaţie după generaţie, rămîne 


misterul unui gînd nedescifrat pînă la capăt. Karol Josef ez 


Discutaţi opinia de mai jos a poetului Mihai Eminescu, referindu-vă la o seamă de fapte care 
arilustra-o. Raportaţi exemplele acumulate la ziua de astăzi a culturii românești. Desfășuraţi 
într-un text argumentativ unul dintre gînduri: 
(a) Poporul nostru își are civilizația sa proprie. 
(b) În civilizația românească intră elemente comune și altor popoare. 

„Nu există o civilizație umană generală, accesibilă tuturor oamenilor în același 
grad şi în acelaşi chip; fiecare popor îşi are civilizaţia sa proprie, deşi în ea intră o 


mulțime de elemente comune și altor popoare.” Mihai ERE 


Limba română face parte din grupul limbilor romanice, provenind, alături de limba 
franceză, italiană, portugheză, spaniolă, retoromană, sardă, provensală, dalmată, din 
limba latină, vorbită pe întreg teritoriul Imperiului Roman. 

Caracterul latin al limbii române este determinat de categoriile gramaticale preluate 
şi de vocabularul moştenit în cea mai mare parte din limba latină. 

Împrumuturile din alte limbi (slavonă, greacă, turcă, maghiară), chiar semnificative 
uneori, nu schimbă structura limbii. 

Alături de cuvintele moştenite din latină, vorbitorii de limbă română preiau cuvinte 
din limbile romanice: franceză, spaniolă, italiană, precum şi din limbile germanice de 
circulaţie internațională: germană şi engleză. 

Patria 4 limba romană 


REZUMATUL 


DIN CUVINT ÎN CUVINT 


Citiţi textul. Alcătuiţi planul de idei. Expuneţi rezumativ textul în 1/3 din volum (35-40 de 
cuvinte), păstrînd termenii evidenţiați. 


Operațiunile de cucerire a ultimelor cetăţi au început în vara anului 106. Probabil 
că regele Decebal spera să mai organizeze o rezistență, spre răsărit, unde mai avea 
cetăți care încă nu fuseseră cucerite. Poate voia să treacă mai departe, dincolo de munți, 
să înjghebe o coaliţie cu bastarnii şi roxolanii cu care se aliase în cursul expediției 
moesice din iarna dintre anii 101-102. 

Sfîrşitul regelui este redat într-o scenă a Columnei lui Traian. Regele apare aşezat 
lîngă trunchiul unui copac, sprijinit în genunchiul şi brațul stîng, iar piciorul drept 
întins, cu scutul căzut alături; în mîna stingă ţine un pumnal uşor curbat, pe care-l 
duce spre git. Ciţiva călăreți, cu braţele ridicate, în care ţineau probabil lăncile, sînt 


încă în avînt... Decebal a preferat moartea dezonoarei. io a arii oa seal 


Alcătuirea unui rezumat presupune următorii paşi: 

e Identificarea ideilor principale. 

e Reformularea lor, prin suprimarea verbelor-predicate şi utilizarea construcțiilor verbale. 
e Eliminarea informaţiilor secundare, a detaliilor. 

e Redactarea textului. 

e Verificarea volumului cerut (dacă acesta nu este indicat în item, rezumatul trebuie să 
aibă volumul de 1/3 din textul propus). 


Analizaţi afirmaţiile și argumentele pe care scriitorul i le atribuie poetului latin Publius 
Ovidius Naso (Ovidiu), exilat la Tomis (8-17/18 d.Hr.). Extrageţi pe două coloane ideile și 
argumentele aduse în sprijinul lor. 


Latina mea şi-a pierdut din puritate, fiindcă n-o vorbesc decît cu Honorius şi 
cu Dochia, a cărei conversaţie e un amestec de latină şi getă pe care-l înţeleg foarte 
bine, deoarece înţeleg şi geta tot atît de bine ca latina. Sînt chiar ispitit să scriu 
versuri în această limbă, în care, pe măsură ce îi deslușesc tainele, îi aflu suavita- 
tea şi armonia. E o limbă făcută pentru poezie, căci, dacă pare la început dură şi 
barbară, strecurată aşa prin bărbile oamenilor locului, ea prinde cu totul alt ton, 
cînd o scrii sau cînd Dochia, a cărei gură s-a modelat sub vorbirea latinească, 
o pronunţă în fața mea fără să-şi dea seama de schimbare. Nimeni sau aproape 
nimeni nu mai înţelege aici poemele mele. Nemaiavînd cititori, la ce bun să mai 
scriu? Fără-ndoială, nu pot trăi fără să scriu. Voi muri în ziua în care nu voi mai 
putea ţine în mînă stiletul. Dacă aş scrie în getă, ar însemna pentru mine să-mi 
refac un public şi chiar o celebritate. Vintilă Horia 


De exemplu, pentru afirmaţia din text: Latina mea și-a pierdut din puritate există argumentul: 
Fiindcă n-o vorbesc decît cu Honorius și cu Dochia. 

Limbă și comunicare 


Dezvoltaţi, într-un text argumentativ, ideea că limba vorbită de o persoană, își pierde din 
puritate”, dacă nu este practicată într-un mediu lingvistic elevat. 


Unde locuieşti? 


Primele hrisoave din sec. XV atestă numeroase toponime: Vorniceni, Dumeşti, Cor- 
ti, Țigănești, Lozova, Sadova (1420), Brănești, Cristești, Cîrlani, Pirjolteni, Şendreni 
(1429), Macicăuţi, Peresecina (1436), Horodiște (1466), Grozești (1479), Bujor, Scorțeşti 
1482), Boghiceni (1489), Leuşeni (1495), Costești (1499) ş.a. 


După Anatol Eremia 


MAGIA CUVINTULUI 


[Citiţi fragmentul de memorii de mai jos. Analizaţi modalitatea de a evoca o persoană (în 
plan subiectiv/obiectiv, fizic/moral). Scrieţi despre un om apropiat, accentuînd atitudinea 
dvs. față de el și insistînd pe motivele unei asemenea atitudini. 

Dintre prietenii mei din anii facultăţii, cel 
mai mult m-a atras — și această atracţie era 
vecină cu fascinația - Nichita Stănescu, pe care 
l-am cunoscut mai îndeaproape cu prilejul pri- 
mei luni de convocare militară într-o cazarmă 
de lîngă Călărași, în vara lui 1953. Aristocrat 
rus pe linie maternă, Nichita era o ființă străină 
parcă de lumea înconjurătoare, înzestrat atit fizic 
(era frumos, înalt, subţire, „tras ca prin inel, 
cu părul mătăsos, de-un blond ireal, cu ochii 
de-un albastru care te umplea de o bucurie fără 
pricină), cît şi psihologic cu atributele angelis- 
mului. Sursa primordială a angelismului său era 
credinţa lui - una din acele credinţe spontane şi 
naive care-ţi sînt date ca un har - în poezie. 

Nu numai că el părea a trăi în poezie, că 
privea lumea mizerabilă în care trăiam din 
perspectiva poetului (făcînd-o mai uşoară, mai 
ireală, mai neliterală), dar prezența lui, gesturile Nichita Stănescu 
lui, ceea ce spunea el putea introduce, pe neaş- Portret de Traian IEaaui 
teptate, o sclipire poetică în însuși cotidianul 
cel mai apăsător, monoton şi brutal prozaic, cum era acel al vieții de cazarmă de la 
Călăraşi. Chiar şi cînd glumea, el glumea delicat metaforic. 


Matei Călinescu 


Examinaţi proverbele. Discutaţi cu colegul de bancă despre semnificaţia fiecăruia. 
Alegeţi un proverb și, într-un brainstorming în perechi, lansați și înregistraţi mai mul- 
te (7-10) idei derivate din el. Dezvoltaţi individual una dintre idei, elaborînd un text 
coerent. 


Cîinele toată iarna își face casă, iar vara se duce la umbră. 
Cine vara n-are minte iarna nu gustă plăcinte. 
Să nu te găsească iarna fără brînză şi fără pînză. 

U N I TA Patria / limba română 


[i Citiţi aforismele selectate de Tudor Vianu pentru ideea de PRIETEN. Găsiţi două aforisme 
care exprimă aceeași idee. Analizaţi paralel ideea și imaginea pe care se edifică maximele. 
Nu-ţi face repede prieteni, dar, după ce ţi i-ai făcut, nu-i îndepărta repede de tine. 
(Solon) 

Cît timp vei fi fericit, vei număra mulți prieteni; dar vei rămîne singur, dacă zilele tale 
se vor acoperi cu nori. (Ovidius) 

Este ușor să găsești un prieten în fericire, foarte greu în nenorocire. (Democrit) 

Nu este un prieten prietenul tuturor. (Aristotel) 

Mulţi îşi ocolesc prietenii cînd aceștia cad din bogăţie în sărăcie. (Democrit) 

La bine, nu poți răsufla de prieteni; la greu, rămii singur! (Epictet) 

Prietenul este al doilea eu. (Cicero) 

Prietenul meu nu poate fi prietenul întregii lumi. (G. Lessing) 


Citiţi poezia și explicaţi esenţa formulei poetice. Prezentați, într-un text coerent de o pagină, 
cum aţi realiza videoclipul ce însoțește lectura poeziei: ce se va vedea pe ecran, ce sunete 
se vor auzi, cum va fi vocea celui/celei care citeşte poezia. 


Toamna, soldaţii 

Cînd plouă rece, cînd iarna 

se anunţă neprietenoasă 

cînd se desfundă cîmpia şi cînd 
ziua e din ce în ce mai joasă, 

încît te izbeşti cu capul de lumina ei 
rece şi albicioasă, 

şi arborii uită că au fost verzi, 

şi ora serii că este frumoasă, 

noi totuşi sîntem tineri și neschimbaţi, 
şi ținem pe umeri arma sticloasă 

şi ne facem la fel datoria 

cînd prima zăpadă se lasă. 

Noi sîntem soldaţii în termen 

cei care învaţă partea spinoasă 

a vieţii care trebuie apărată 

ca să rămînă pururi frumoasă. 


Nichita Stănescu 


Mihai Grecu. Recruţii 


[7 Citiţi descrierea pe care prozatorul Vladimir Beșleagă o face camerei de lucru a scriitorului 
Miron Costin. Care sînt indiciile epocii (sfîrșitul secolului al XVII-lea)? Ce obiecte din iatac 
vădesc ocupaţia preferată a cărturarului? 


„„„Aici era lumea lui. 

Aici, între dulapurile cu cărți, la masa încărcată cu hirtii... călimara grea cu două 
fîntîni... paharele de lemn pline cu pene de gîscă, - aici se ştia alt om, cel adevărat... 
Aici primea pe feciori, cînd veneau să-l vadă... La iatacul aista îl purta gîndul cînd 
se afla departe de casă... Aice năzuia să ajungă mai degrabă... Aici, de cum intra, se 
vedea scăpat de grijile mărunte şi trecătoare ale vieții. Aici, cetind cu sete, se cufunda 
în cele vremi slăvite de altădată, în lumea gîndurilor de aur, a veşnicei, nepieritoarei 
înțelepciuni omeneşti... Aici se zbătea luptind de unul singur cu amarul greutăților 


şi nenorocirilor ce se abăteau asupra Casei şi Ţării... Vladimir Beșleagă 

Limbă și comunicare 


[>  Numiţiciteva obiecte de birotică pe care le consideraţi recent intrate în uz. Care dintre ele 
nu au avut echivalente în secolele trecute? 


[l: Descrieţicabinetul de lucru al unui om de litere contemporan: cum vi-l imaginați? 


VIAȚA CUVÎNTULUI 


Forme gramaticale 


Dialect Grai 


Că Limbă 
ae literară 


Limba YNaţionarg 


LC ocoooeoeeeees, Argou 


e L.] 
Emiţător Canal Receptor 


Evoluţia limbii române 

Prima atestare documentară de text românesc este Scrisoarea lui Neacșu (1521). 
Judecind după coerenţa textului, la acel moment exista deja o tradiţie a scrisului în 
limba română, cu utilizarea alfabetului chirilic. 

În secolele XVI-XVII se consolidează variantele principale ale românei literare şi se 
definitivează forma scrisă a acestora. Se atestă împrumuturi din limbile slave, maghiară, 
turcă, greacă. 

În secolele XVIII-XIX, paralel cu literele chirilice, intră în uz literele alfabetului 
latin, iar vocabularul românesc se completează masiv prin împrumuturi greceşti, fran- 
ceze, germane; mai multe cuvinte împrumutate anterior din limbile turcă şi greacă se 
arhaizează şi sînt înlocuite prin neologisme de origine franceză sau germană. 

Către sfîrşitul secolului al XIX-lea, se constituie sistemul ortografic în baza alfabetului latin. 


Analizaţi articolul lexicografic. Explicaţi, în cîte un enunţ, de ce sensurile 1-3 sînt considerate 
învechite. Recomandaţi un alt cuvînt pentru a reda aceeași noţiune într-un limbaj modern. 
A piri verb 

1. Reflexiv reciproc (Învechit) A avea o dispută cu cineva pentru un anumit lucru, a avea o 
discuţie aprinsă. 

2. Reflexiv reciproc (Învechit) A se judeca cu cineva, a fi în proces cu cineva. 

3. Tranzitiv (Învechit) A chema sau a da în judecată, a reclama în faţa justiţiei. 

4. Tranzitiv A se plînge de faptele cuiva, a reclama. 


5. Tranzitiv A arăta (în mod răutăcios și adesea tendenţios, exagerînd sau minţind) faptele 
cuiva; a vorbi de rău. 


[. Citiţiscrisoarea boierului Ciogolea Serdarul către domnitorul Vasile Lupu (1653). Rezumaţi 
în cîte un enunţ esenţa mesajului: 
a) în calitate de autor; 
b) în calitate de cititor. 

U N I TIA Patria / limba romană 


Milostive Doamne, 

Eu, unul den slujitorii Măriei tale cei străini, mîncînd pîinea şi sarea Măriei tale 
de atiţia ani, ferindu-mă de osîndă, să nu-mi vie asupră pentru pîinea şi sarea Măriei 
tale, care o mănînc dentr-atiţia ani, îţi fac ştire Măriei tale pentru Ştefan Gheorghie, 
logofătul cel mare, că-ţi este cu adevărat hiclean, şi s-au ajuns cu Racoți şi cu domnul 
muntenesc, şi sînt gata oștile, şi a' lui Matei- Vodă, să vie asupra Măriei tale. De care 
lucru adevărat să crezi Măria ta că nu este într-alt chip. 


Modernizaţi limbajul scrisorii, realizind următoarele sarcini: 

a) Din şirurile de sinonime ale cuvintelor, alegeți echivalentul actual pentru sensul din text: 
Osîndă Condamnare, pedeapsă, penitenţă, lege, ștraf, pedepsie, certare, judecată, pilduire. 
Hiclean/viclean Duplicitar, fals, fariseu, fățarnic, ipocrit, mincinos, perfid, prefăcut, șiret. 
b) Pentru acest sens al verbului, găsiți un echivalent reflexiv reciproc: 

A se ajunge A ajunge la învoială; a cădea de acord. 

c) Identificaţi formele arhaizate și înlocuiţi-le cu forme moderne ale acelorași cuvinte. 


Rescrieţi integral textul scrisorii, adaptindu-i limbajul la cerințele exprimării corecte de 
astăzi. 


Textul propus mai jos este o reţetă dintr-o carte de bucate din sec. al XVII-lea. Explicaţi 
sensul cuvintelor evidenţiate. Remarcaţi cuvintele cunoscute, dar ortografiate altfel. Scrieţi 
reţeta ca pentru o carte de bucate din sec. al XXI-lea. 


Învăţături de a face multe feluri de dulceţuri 
Coji de naramză şi de lămie 

Să iai coji de lămie groase şi să le cureţi de miezul sau peliţile cele didesupt. Deci să 
le pui în apă amoi, să stea 4 zile şi 4 nopţi, premenind apa de 2 ori zioa, apoi le scoate 
dintr-acea apă şi le pune în apă cînd fierbi, fierbindu-le pînă ce să vor muia. Deci scoa- 
te-le şi le pune în apă rece să stea alte 2 zile amoiu, mutînd adese zioa apa, apoi să aibi 
gata la fieşcare litră de coji o litră şi jumătate de zahăr topit şi curăţit, şi să pui cojile în 
zahărul acela şi, încet, încet, le fiarbe ca un ceas, spumîndu-le cu lingura. Deci le ia de 
la foc şi le lasă să stea în zahăr 8 zile, încălzindu-le pe spuză au pe cărbuni în toate zilele 
cîte o dată, ca să pătrunză mai bine zahărul cojăle; şi umplîndu-se acele zile, să le pui 


într-un vas şi le păstrează. O lume într-o carte de bucate 


FORȚA CUVÎNTULUI 


1 


Continuaţi șirul cu exemple proprii, pe care le consideraţi specifice limbii noastre, pentru 
a arăta în ce rezidă farmecul metaforei românești. 


Astfel, româneşte: uşa are o broască, trăsura o capră, puşca un cocoș, usturoiul un 
căţel, stativele două iepe etc., toate împrumutate regnului animal şi aplicate pe obiecte 
neînsuflețite. Iată, încă, cîteva metafore poetice luate de la părțile corpului omenesc: 
româneşte plaiul are un picior, moneda o buză, carul o inimă, pămîntul o sprînceană, 
ziua o geană; asemenea un ochi de lanţ (=ineluş), de sticlă (=geam) sau de funie (=laţ); 


clopotul are o limbă şi coşciugul o pleoapă (=capac). Lazăr Săineanu 

Limbă și comunicare 


[E scrieţi denumirea obiectului despre care se poate spune că are: 
ursoaică — aripă talpă - 
cioc — solz — braț - 


MAGIA CUVINTULUI 


ÎI: Poeziile de maijosfac parte din ciclul Jocuri de cuvinte pentru părinți și copii. Alegeţi un text 
şi explicaţi în scris: în ce rezidă jocul de cuvinte? De ce pentru părinţi și copii? 


xxx 

Dacă ai venit 

să mă cumperi 
pentru că ai venit, 
apoi pleacă cu venit cu tot 

de unde-ai venit, 

venitură! 

XXX 

Nu tot străinul 

mi-e duşman, 

nu tot dușmanul 

mi-e străin. 

XXX 

Ce linişte adîncă între stele! 

Acolo, sus, 

în cer sînt numai stele - printre ele 
vedete nu-s. 


Vasile Romanciuc 


HI. Descrieţi unjoc pe care îl practicaţi, folosind reperele din tabel. Formulaţi apoi nişte in- 
strucţiuni pe care le daţi persoanelor ce nu l-au mai jucat și nu l-au urmărit niciodată. 


Participanţii 


Obiectele, echipamentul 
Locul 
Timpul 


Scopul 


Ordinea acţiunilor 
Regulile 


Determinarea învingătorului 


El: Explicaţi, în cîteva teze, cu exemple din texte literare, afirmaţia lui Paul Valery: Poezia este 
un joc. 

Patria / limba română 


TEST DE EVALUARE 


Citiţi poezia. Rezolvaţi itemii testului, demonstrînd competenţa de interpretare a textului. 


ABECEDAR 
Lui Liviu DAMIAN 


Cînd eram mic, 

mă jucam în cuvinte. 

Jucam prost — 

am pierdut aproape 

toate cuvintele. 

N-aveam de la cine 

lua altele. 

Tata era luat 

şi dus departe. 

Mama tăcea. 

Acum încep 

să învăţ din nou cuvintele. 

Vai, la virsta mea 

ce greu e să le-nveţi! 

Pînă cîndspunmamă, 

îmi creşte mare feciorul, 

pînă cînd spuntată, 

îmi albeşte capul. 

N-am timp de pierdut, 

mă silesc să le-nvăţ 

măcar pe cele mai sfinte. 

Încerc să fac cîntece 

din numai două cuvinte. 
Grigore Vieru 


Explicaţi, în cîte un enunţ, diferența de sens dintre secvențele: 


Pia. po sf 2 puncte 
îmi albește capul — îmi încărunţește capul. 


Alcătuiţi două enunţuri dezvoltate, ilustrînd polisemia substantivului cuvint. 


33 


Exemplificaţi, selectînd citate din text, 3 figuri de stil diferite din lista: 
i : : Ă 6 puncte 
repetiţia, epitetul, hiperbola, exclamaţia, metafora. 


Explicaţi, în text coerent de 4-5 rînduri, cum înţelegeţi sintagma 
Apă A aa , : : 5 puncte 
„cuvintele cele mai sfinte”. 


Formulaţi, în limitele unui enunţ dezvoltat, tema textului. 


Comentaţi, în 2-3 enunţuri, semnificația contextuală a simbolului din titlu. 


Ia 3 


Comparaţi mesajul poeziei „Abecedar” cu mesajul poeziei „În limba ta”, 
ţ . n ! 10 puncte 
producînd un eseu de 8-10 rînduri. 


N 
[e] 

UNI TA TE A 


Fabula 

Balada 

Poemul 
eroic 


Epopeea | 


Romanul 
Nuvela 
Povestirea | 


> 


| Expoziţie 


in rama 


a 


m 
| Intrigă 


| Desfășurare 


Povestire, 


| 


Punct culminant 


| Deznodămînt | 


Elemente de construcţie 


Timp-spaţiu (cronotop) 


Modalităţi 
de expunere 


Temă, 
motive 


Naraţiune 


Descriere 


nt 
out 

Mod de caracterizare 


Tipologie 
(clasificare) 


Directă ) 
Indirectă ) 


Universul / natura 


Gheorghe Vrabie. 
llustraţie la balada Mioriţa 


MIORIŢA 


Pe-un picior de plai, 
Pe-o gură de rai, 
Iată vin în cale, 

Se cobor la vale 

Trei turme de miei 
Cu trei ciobănei. 
Unu-i moldovan, 
Unu-i ungurean 

Şi unu-i vrîncean. 
Iar cel ungurean 

Şi cu cel vriîncean, 
Mări, se vorbiră, 

Ei se sfătuiră 

Pe l-apus de soare 
Ca să mi-l omoare 
Pe cel moldovan 
Că-i mai ortoman 
Ş-are oi mai multe 
Miîndre şi cornute, 
Şi cai învăţaţi 

Şi cîni mai bărbaţi!... 
Dar cea Mioriţă 

Cu lină plăviță 

De trei zile-ncoace 
Gura nu-i mai tace, 
Iarba nu-i mai place. 
- Mioriţă aie, 

Laie, bucălaie, 

De trei zile-ncoace 
Gura nu-ți mai tace! 
Ori iarba nu-ţi place, 
Ori eşti bolnăvioară, 
Drăguţă Mioară? 

- Drăguţule bace! 
Dă-ţi oile-ncoace 

La negru zăvoi, 

Că-i iarbă de noi 


LITERATURĂ 


Şi umbră de voi. 
Stăpine, stăpîne, 

Îţi cheamă ş-un cîne 
Cel mai bărbătesc 

Şi cel mai frățesc, 
Că l-apus de soare 
Vreau să mi te-omoare 
Baciul ungurean 

Şi cu cel vrincean! 

- Oiţă birsană, 

De eşti năzdrăvană 
Şi de-a fi să mor 

În cîmp de mohor, 
Să-i spui lui vrîncean 
Şi lui ungurean 

Ca să mă îngroape 
Aice p-aproape, 

În strunga de oi, 

Să fiu tot cu voi; 

În dosul stînii 
Să-mi aud cînii. 
Aste să le spui, 

Iar la cap să-mi pui 
Fluieraş de fag, 
Mult zice cu drag! 
Fluieraş de os, 

Mult zice duios! 
Fluieraş de soc, 
Mult zice cu foc! 
Vîntul cînd a bate 
Prin ele-a răzbate 
Ş-oile s-or strînge, 
Pe mine m-or plinge 
Cu lacrimi de sînge! 
Iar tu de omor 

Să nu le spui lor, 

Să le spui curat 

Textul literar 


Că m-am însurat 
Cu-o mîndră crăiasă, 
A lumii mireasă; 

Că la nunta mea 

A căzut o stea; 
Soarele şi luna 
Mi-au ţinut cununa. 
Brazi şi păltinaşi 


Din ochi lăcrimînd, 
Pe cîmpi alergînd, 
Pe toţi întrebînd 

Şi la toţi zicînd: 
„Cine-au cunoscut, 
Cine mi-au văzut 
Mîndru ciobănel 
Tras printr-un inel? 


Tu, Mioara mea, 

Să te-nduri de ea 

Şi-i spune curat 

Că m-am însurat 
Cu-o fată de crai 
Pe-o gură de rai. 

Iar la cea măicuță 

Să nu-i spui, drăguță, 


Că la nunta mea 

A căzut o stea, 
C-am avut nuntași 
Brazi şi păltinași, 
Preoţi, munţii mari, 
Paseri, lăutari, 
Păsărele mii 

Şi stele făclii!... 


Feţişoara lui, 
Spuma laptelui; 
Mustăcioara lui, 
Spicul griului; 
Perişorul lui, 
Pana corbului; 
Ochişorii lui, 
Mura cîmpului!..” 


I-am avut nuntaşi, 
Preoți, munții mari, 
Paseri, lăutari, 
Păsărele mii 

Şi stele făclii! 

Iar dacă-i zări, 
Dacă-i întîlni 
Măicuţă bătrină 


Cu briul de lină, Variantă înregistrată de Vasile Alecsandri 


LECTURĂ INTEROGATIVĂ 


LUMEA CUVINTULUI 


Precizaţi, cu ajutorul dicționarului, sensul cuvintelor: plai, ortoman, mioară, plăviță, laie, 
bucălaie, birsană, baci, zăvoi, strungă, paltin (păltinaș). 


Scrieţi forma literară actuală a cuvintelor: aice, aste, paseri, moldovan, cîni. 


293 


Explicaţi sensul enunţurilor: 
mări, se vorbiră; că-i iarbă de noi şi umbră de voi. 


Comentaţi, în context, sensul secvenţelor: pe l-apus de soare; gura nu-i mai tace; să le spui 
curat; cîni mai bărbaţi; mi-au ţinut cununa; tras printr-un inel. 


o 


Selectaţi din text cuvintele din cîmpul lexical al păstoritului, al nunții şi al naturii, plasîn- 
du-le într-un tabel după modelul: 


natura păstoritul nunta 


Identificaţi diminutivele și comentaţi valoarea lor expresivă în text. 


Precizaţi sensul cuvîntului mîndru,-ă din îmbinările mindru ciobănel și mîndră crăiasă. 


aI 3 


Comentaţi rolul figurilor de stil din următoarele secvențe: picior de plai, gură de rai, negru 
zăvoi, lacrimi de sînge. 

U N I T/A Universul / natura 


[)  Explicaţi formula de caracterizare a ciobanului: Feţișoara lui, Spuma laptelui; Mustăcioara 
lui, Spicul grîului; Perișorul lui, Pana corbului, Ochișorii lui, Mura cîmpului.... 


e Argumentaţi dacă este vorba (doar) de un portret fizic. 
e Definiţi figura de stil. 


* Precizaţi eventuala ezitare între comparaţie și metaforă (definiția poetică): e vorba doar 
de o suprimare, din considerente prozodice, a elementului de relaţie („ca”), ori de o viziune 
plastică mai profundă? Argumentaţi. 


[I: identificaţi cîteva cazuri de enumeraţie și relevaţi funcţia lor stilistică. 


[E Comentaţirolul repetiţiilor și delimitaţi cîteva situaţii în care repetarea cuvintelor/sintag- 
melor la început de enunţ formează anafore. 


Anafora este reluarea unui cuvînt/grup de cuvinte la începutul mai multor unități sintactice 
ori metrice, pentru accentuarea unei idei sau pentru obţinerea unor simetrii. 


HI. Analizaţistructura sonoră a versurilor baladei, avînd în vedere următoarele aspecte: 
e tipul de rimă (îmbrăţișată/imperecheată); 
e stabilitatea ori dispunerea liberă a numărului de versuri succesive care rimează; 
e lungimea (dimensiunea) versurilor; 
e piciorul de vers (măsura). 


Descrieţi efectul produs de enumerarea unor acţiuni (la care se adaugă efectul acumulator 
şi de accentuare al repetiţiei) în versurile: 


Din ochi lăcrimînd, 
Pe cîmp alergînd, 
Pe toți întrebînd 

Și la toți zicînd... 


Relevaţi rolul stilistic al paralelismului sintactic în versurile: 


A. Fluieraş de fag, B. În strunga de oi, 
Mult zice cu drag! Să fiu tot cu voi; 
Fluieraş de os, În dosul stînii 
Mult zice duios! Să-mi aud cînii. 


Fluieraş de soc, 
Mult zice cu foc! 


Remarcați o gradaţie în primele șase versuri ale textului citat în exercițiul precedent. 


ÎI. Prezenţa dativului în versurile:,ca să mi-l omoare”;,ca să mite-omoare”subliniază o atitudi- 
ne personală a autorului și o afectivitate față de personaj (se numește „dativ etic” și nu are 
valoare sintactică, ci numai stilistică). Cum explicaţi implicarea afectivă a autorului anonim? 


TEXTULUI 


[E Precizaţigenulșispecia din care face parte textul studiat. Argumentaţi. 

Lectură interogativă 


 Amintiţi-vă: Genul liric este subiectiv, autorul (eul liric) îşi expune direct gîndurile, 
sentimentele; genul epic este, în general, obiectiv, prezintă indirect poziţia autorului 
(naratorului), care narează fapte, evenimente, întîmplări din viaţa personajelor; genul 
dramatic, îmbinînd calităţi ale celorlalte două genuri, cuprinde creaţii literare scrise 
sub formă de dialog şi destinate interpretării scenice, presupunînd conflicte puternice. 


Balada este considerată o specie a genului 
epic. Mioriţa, la o analiză atentă, îmbină 
elemente ale tuturor genurilor. 

e Împărţiţi textul baladei în trei secvenţe, 
care ar întruni particularităţi ale genu- 
rilor: 

a) epic (descriere, naraţiune, obiectivi- 
tate, detașare); 

b) dramatic (prezenţa dialogului, dra- 
matismul ascendent, conflictul, afecțiu- 
nea autorului); 

c) liric (subiectivism, expunere directă a 
gîndurilor și sentimentelor, limbaj afec- 
tuos, emoţional, metaforic). Ștefan Luchian. Cioban cu oi 


Demonstraţi că acţiunea (naraţiunea) propriu-zisă a baladei este scurtă, incluzind 
succint fazele narative: cadrul și situaţia surprinsă; personajele; conflictul (complotul) 
şi motivaţia lui. 


Cum am putea defini faza începînd cu a doua adresare a ciobanului către oaia 
năzdrăvană? Alegeţi varianta potrivită: a) ipoteza (presupunerea) unei evoluții; 
b) exprimarea unei dorinţe; c) o meditaţie lirică; d) un text ritualic. 


Descrieţi momentul ales pentru crimă din trei perspective posibile: 
a) un timp ales întîmplător, arbitrar pentru realizarea planului; 

b) un timp ales pentru a asigura succesul complotului; 

c) un timp ritualic, simbolic. 


Comentaţi semnificaţia imaginilor metaforice din primele două versuri în context și în 
contrast cu crima urzită și cu atmosfera în care se unelteşte. 


Formula ipotetică, a unei întîmplări posibile, exprimată prin prezumtivul „Și de-o fi să mor 
[...] (Să-i spui lui vrîncean/Și lui ungurean/Ca să mă îngroape..”) a fost interpretată în cele mai 
diverse moduri. Împărţiţi-vă în echipe şi discutaţi asupra valabilității următoarelor ipoteze: 
a) Ciobanul este fatalist, nu se opune destinului, nu încearcă să lupte; 

b) Formula ipotetică „de-o fi” nu exclude lupta. Pur și simplu, ciobanul, în cazul în care ar 
pierde lupta, ar dori să fie înmormîntat într-un anumit fel; 

c) Esenţială în acest pasaj este atitudinea senină și demnă în fața morţii, lipsa fricii (nici- 
decum opoziția viață-moarte / luptă-predare); 

d) Autorul anonim numai pornește de la o situaţie reală, concretă (relaţia dintre ciobani), 
dar pune accentul pe latura poetică și viziunea panteistă, într-un elogiu suprem naturii și 
relației om-natură. 

U N I T/A Universul / natura 


[î)  Interpretînd moartea ciobanului ca pe un datal sorții și chiar ca pe un ritual necesar (legat 
de ideea sacrificiului), comentaţi opinia lui Mircea Eliade: 


„În universul valorilor folclorice atitudinea păstorului exprimă o decizie existenţială 
mai profundă: nu te poţi apăra în fața destinului cum te aperi împotriva dușmanului; 
nu poţi decît să impui o nouă semnificaţie consecințelor ineluctabile (inevitabile — 
n.a.) ale unui destin gata să se împlinească” 


E) Subiectul baladei include o înlănţuire de motive, între care se remarcă următoarele: 
a) Motivul transhumanţei (al ciclităţii unui proces continuu — de exemplu, urcarea tur- 
melor la păscut, în munți, vara, și revenirea, la șes, toamna) constituie în esenţă un regim 
natural, circular, repetabil, imperturbabil, căruia i se subordonează circuitul uman; 
b) Motivul complotului (în contradicție cu atmosfera senină a vieţii, naturii) îşi are originea 
în cele mai vechi texte, mitologice și biblice; 
c) Motivul mioarei năzdrăvane; al ființei oraculare, predestinării, ursitoarelor, moirelor; 
d) Motivul testamentului reprezintă o modalitate artistică de a exprima un crez, o dorinţă, 
o atitudine; 
e) Motivul măicuței bătrîne reprezintă idealul căutării insistente a copilului căzut în luptă 
ori răpus de duşmani, soartă...; 
f) Motivul (alegoria) moarte-nuntă exprimă credinţa continuității și împlinirii destinului 
(și) dincolo de moarte. 


e Regăsiţi aceste motive în balada Mioriţa şi comentaţi 
valorificarea lor în text. 


e Aduceţi exemple de alte texte populare sau culte, în 
care sînt prezente unele dintre motivele enumerate. 


UOEZIĂ DONOPAAR 


BAMADE 


UEBNTITE FATPA EAI ) 


Comentaţi semnificaţia alegoriei moarte-nuntă sub 
următoarele aspecte: 

a) mitologic (continuarea și împlinirea destinului  Ș H: 
uman dincolo de moarte); . 
b) etnografic (și folcloric) (omul trebuie să treacă, B Mekcandpi 
obligatoriu, prin trei faze ale existenţei: nașterea (şi —- 
botezul); nunta (şi cununia) - pentru a asigura con- NAPTEA 1 


adanate mi pudpentate 


tinuitatea neamului; moartea (şi ceremonialul de 
înmormiîntare) — ca ritual de trecere”. De aici obiceiul 
de a-i înmormînta pe tinerii necăsătoriți sub forma | 
unei nunţi); i 
c) panteist (îngemănarea cu natura ca rost suprem al ) 
vieţii şi „trecerea” senină în sînul naturii). € 


Notă: Alegoria moarte-nuntă apare frecvent în întreaga De iii 


cultură balcanică, dar şi la alte popoare europene și Prima ediţie de balade adunate 
neeuropene. și îndreptate de V. Alecsandri 


» 


Motivul este o unitate structurală minimă (unii o numesc „microtemă”), care e reprezentată 

de o situaţie cu caracter de generalitate (de exemplu: încercările/probele la care e supus eroul 

într-un basm); un personaj mitologic (motivul lui Icar, motivul Meşterului Manole); detaliu 

al naturii, mai ales în poezia populară (codrul, riul, ramul etc.); un număr simbolic (3, 7, 

12) ori formulă consacrată (fortuna labilis (în latină) = soartă schimbătoare, panta rhei (în 
| greacă) = totul curge, carpe diem (latină) = trăieşte-ți clipa). 

Lectură interogativă 


[E Argumentaţi viziunea panteistă a autorului ano- 
nim, alegînd, eventual, din motivațiile de mai jos: 


a) Cadrul natural este dominant ca mediu şi 
atmosferă, fiind şi unicul descris cu minuţiozitate; 
b) Comuniunea om-natură este subliniată (și) de 
structura metaforică esenţială: mioara vorbește, 
oile plîng, fluierele cîntă în bătaia vîntului, moar- 
tea e concepută ca nuntă („a lumii mireasă” fiind 
chiar natura), iar cortegiul nupţial e alcătuit din 
elemente ale naturii/cosmosului; 

c) Moartea înseamnă revenire în sînul naturii, 
contopirea cu ea; 

d) Umanul se substituie prin natural (ciclitatea 
naturală a transhumanţei; portretul ciobanului se 
face nu prin comparaţie, ci prin definiţii poetice: 
Mustăcioara lui, / Spicul griului ş.a.m.d.; ceremoni- 
alul nupţial/sacrificial e asigurat de natură etc.). 


ÎI Citiţi informaţia despre,„autorul” baladei. Cioban cu turma de oi la păscut 


Autorul şi opera 


Mioriţa este o baladă populară. Adică, respectînd trăsăturile specifice ale unui text 
folcloric (caracter oral, anonim, colectiv, tradiţional, sincretic), putem vorbi despre 
un autor neidentificat. Mai exact, textul baladei, avînd iniţial un autor (azi necunoscut), 
a circulat pe cale orală, astfel încît orice nou interpret al baladei putea să intervină, 
eliminînd sau adăugînd anumite figuri, secvenţe, pasaje, perfecţionîndu-i (evident, în 
viziune proprie) conținutul (mesajul) şi forma (stilul). 

Desigur, în cazul Mioriţei, fără a cunoaşte numele altor (co)autori, ştim că varianta 
ajunsă pînă la noi a fost descoperită de Alecu Russo, apoi prelucrată şi publicată de 
“Vasile Alecsandri. Adică am putea spune că, în acest caz, nu-i cunoaștem pe primii 
autori ai textului (convenţional, spunem că autorul ei este „poporul”), dar îi cunoaştem 
pe ultimii. 

„Referindu-se la textele folclorice prelucrate de Vasile Alecsandri şi comentînd efor- 
urile cercetătorilor de a distinge „folclorul prelucrat”, pe de o parte, de operele lui Alec- 
sandri „inspirate” din poezia populară, pe de altă parte, criticul Nicolae Manolescu scria: 
iorița şi celelalte «poezii populare» sînt opera lui Alecsandri. Aceasta nu înseamnă 
existența unor texte sau nuclee populare, ci 
doar că operele, aşa cum se prezintă ele acum, 
sînt culte”; „Lirică, imaginativă şi feerică în sub- 
'stanţa ei profundă, Miorița este capodopera lui 
Alecsandri, cu nimic mai prejos de Luceafărul 
eminescian”. 

(A se remarca, în acelaşi sens, că după „prelu- 
crarea” unor texte populare de către Alecsandri, 
acestea practic nu au mai circulat, pe cale orală 
sau scrisă, în alte forme.) 


e Discutaţi cu colegii la tema paternităţii 
Mioriţei şi redactaţi un eseu: „Mioriţa şi au- 
torii/autorul ei”. 


Alexandru Plămădeală. Cioban. Mulsul oilor 


U N I Y/A 


Universul / natura 


LUMEA CĂRŢILOR 


Citiţi fragmentul din Vechiul Testament („Facerea”) şi comparaţi realizarea motivului com- 
plotului în raport cu interpretarea lui în Mioriţa, relevînd similitudinile. 


[...] 2. Apoi a mai născut pe Abel, fratele lui Cain. Abel 
a fost păstor de oi, iar Cain lucrător de pămînt. 

3. Dar după un timp, Cain a adus jertfă lui Dumnezeu 
din roadele pămîntului. 

4. Şi a adus şi Abel din cele întîi-născute ale oilor sale 
şi din grăsimea lor. Şi a căutat Domnul spre Abel şi 
spre darurile lui, 

5. Iar spre Cain şi spre darurile lui n-a căutat. Şi s-a 
întristat Cain tare şi faţa lui era posomorită. 

6. Atunci a zis Domnul Dumnezeu către Cain: „Pentru 
ce te-ai întristat şi pentru ce s-a posomorit fața ta? 

7. Cînd faci bine, oare nu-ţi este fața senină? Iar de 
nu faci bine, păcatul bate la ușă şi caută să te tiîrască, 
dar tu biruieşte-l!” 

8. După aceea Cain a zis către Abel, fratele său: „Să 
ieşim la cîmp!” Iar cînd erau ei în cîmpie, Cain s-a 
aruncat asupra lui Abel, fratele său, şi l-a omorit. 

9. Atunci a zis Domnul Dumnezeu către Cain: „Unde 
este Abel, fratele tău?” Iar el a răspuns: „Nu ştiu! Au 
doară eu sînt păzitorul fratelui meu?” 


Se SR e 


Cain şi Abel. Fragment de relief. 
Catedrala din Lincoln. | 145 


10. Şi a zis Domnul: „Ce ai făcut? Glasul singelui fratelui tău strigă către Mine din pămînt”. 


Balada Mioriţa s-a bucurat de o atenţie deosebită din partea cercetătorilor şi a scriitorilor. 
G. Călinescu, Mircea Eliade, Alexandru Piru ş.a. au inclus-o în categoria miturilor esenţiale 
ale poporului român. Mulţi scriitori au apelat, în textele lor, la teme și motive mioritice. 
Identificaţi motive mioritice în textele literaturii culte. Pentru orientare: Mai am un singur dor 
de Mihai Eminescu; De-a v-aţi ascuns de Tudor Arghezi; Gorunul de Lucian Blaga; Baltagul 


de Mihail Sadoveanu; Mioriţa de Nicolae Labiș. 
Citiţi poezia Mai am un singur dor de Mihai Eminescu: 


MAI AM UN SINGUR DOR 
de Mihai EMINESCU 


Mai am un singur dor Nu voi sicriu bogat, 

În liniştea serii Ci-mi împletiţi un pat 
Să mă lăsaţi să mor Din tinere ramuri. 

La marginea mării; 

Să-mi fie somnul lin Şi nime-n urma mea 

Şi codrul aproape, Nu-mi plângă la creştet, 
Pe-ntinsele ape Doar toamna glas să dea 
Să am un cer senin. Frunzişului veşted. 
Nu-mi trebuie flamuri, Pe când cu zgomot cad 

Textul literar 


Isvoarele-ntr-una, M-or troieni cu drag 
Alunece luna Aduceri aminte. 
Prin vârfuri lungi de brad. Luceferi, ce răsar 
Pătrunză talanga Din umbră de cetini, 
Al serii rece vânt, Fiindu-mi prietini, 
Deasupră-mi teiul sfânt, O să-mi zâmbească iar. 
Să-şi scuture creanga. Va geme de patemi 

Al mării aspru cânt... 
Cum n-oi mai fi pribeag Ci eu voi fi pământ 
De-atunci înainte, În singurătate-mi. 


e Poezia lui Eminescu reprezintă un model tipic de viziune panteistă: contopirea cu natura 
pînă la disoluţie totală. În același timp, la o lectură atentă, vom regăsi în poezie multe din 
motivele mioritice. Identificaţi aceste motive și stări care demonstrează că Mai am un singur 
dor este, în esenţă, Mioriţa lui Mihai Eminescu. 


DINCOLO DE CĂRŢI 


[E  Audiaţi romanţa Maiamun singur dor pe versurile lui M. Eminescu și relevaţi tonalitatea 
elegiacă şi notele unei seninătăţi, limpezimi și atitudini calme (și calde) de contopire cu 
natura Într-o viziune panteistă. 


Audiaţi poemul pentru voce şi orgă Mioriţa (compozitor Tudor Chiriac). Redaţi, în scris, pe 
o jumătate de pagină, emoţiile trăite. 


Vizionaţi filmul Baltagul (după romanul cu același nume) de M. Sadoveanu. 
e Comentaţi/discutaţi despre realizarea motivelor mioritice. 
e Remarcaţi succesiunea cadrelor narative cu cele poetice, lirice şi dramatice. 


Secvenţă din filmul „Baltagul”. Regia: Mircea Mureşan 

Universul / natura 


Nikolai Pastuhov în rolul lui 


Călin din spectacolul 

Frumos și sfint de lon Druță. 
Teatrul Armatei din Moscova. 
Regia: lon Ungureanu 


TOIAGUL PĂSTORIEI 


de lon Druţă 


(fragmente) 
„Mioriţă aie, 
Laie-bucălaie, 
De trei zile-ncoace, 
Iarba nu-ți mai place, 
Gura nu-ți mai tace.” 
(Mioriţa) 


Şi... n-avea oi. Era nalt şi zdravăn cît un munte, căci de 
acolo, de la munte o fi coborit neamul lor pentru a se căpă- 
tui pe dealurile noastre. Era tăcut, trist de cele văzute, trist 
de cele ce urma să le vadă, iar cînd totuşi scotea o vorbă, 
glasul îi era sonor, senin, cu unduiri de glume adunate de 
prin cîntece vechi. Sătenii îl ascultau și-l ascultau, şi-l tot 
ascultau - poate, poate mai spune ceva, căci ştie o lume 
întreagă că în gitlejul cela lung și osos, ars de soare și bătut 
de vinturi, picură un răcnet ce poate înfiora, la un ceas de 
supărare, o pădure întreagă. 

- Apăi, dac-o trăit la stînă ş-o tot mîncat caş dulce, 
ziceau cei cu glasurile subțirele atunci cînd baciul, o dată 
pe an, ieşindu-şi din fire, cutremura codrul dintr-un capăt 
în altul. 

[...] Sătenii, cum îl zăreau, îi strigau de departe: 

- Hai noroc, bădie, ce mai faci? 

- Bine, răspundea, de obicei scurt, aşezind cu grijă un 
suspin între două zîmbete senine. Voi ce mai faceţi? 

- Tot bine. 

Şi cam atît, pentru că, de, aşteaptă oițele, iar turma își 
are socotelile sale. Şi chiar că socotit şi măsurat era cum 
nu se mai poate. Măsurat la umblet, măsurat la cătătură, 
măsurat în toate poftele şi pornirile sale, şi nu se lăsa furat 
de nici una din patimile, de nici unul din viciile acestei 
lumi. Crescut pe lingă stînă, sub cupola albastră a cerului, 
de dimineaţă pînă sara, de cu primăvară pînă toamna tîr- 
ziu, an cu an, o fi ajuns singur cu mintea lui la acel mare 
adevăr că nimic nu e veşnic pe lume - toate sînt trecătoare. 

Purta iarna cuşmă înaltă, țuguiată, suman lung, pînă 
la călcîie, iar vara - pălărie de paie, cămeșă de cînepă tot 
lungă, pînă la genunchi, prinsă la briu cu un chimir bă- 
tut cu aramă, un chimir în care totdeauna purta amnar, 
cremene, iască, așa încît, dacă din întîmplare într-o clipă 
s-ar fi stins toate focurile pe lume, de la chimirul cela ar 
fi început a se înfiripa viața din nou. 

Ştia mii şi mii de lucruri din viaţa turmelor, şi cei care 
ţineau cîte-o cornută la casă veneau cine ştie de pe unde 

după sfat, după povaţă, şi se întorceau feri- 
ciți cum nu se mai poate, pentru că, ziceau, 
intri cu un cîrlan ca vai de dînsul în ograda 
lui, şi ieşi de acolo cu un berbec de toată 
frumuseţea. 

Părea că a şi fost adus pe lume anume 
pentru a nu se pierde sămînța mioarelor 
niciodată, şi el era conştient, era mîndru de 
înalta sa misiune, dar... 

N-avea oi. Cioban de viţă veche, cioban 
din creştet pînă în tălpi, el totuși n-avea 
oi. An cu ani s-o fi tot împuţinat turma, şi 
atunci cînd nu a mai avut ce paşte, a părăsit 
dealurile celea fumurii din depărtare şi s-a 
întors în satul lui de baştină. Adică vroia să 
se întoarcă, dar, din întîmplare, s-a oprit 
pe-o clipă sus, pe-un virf de deal, deasupra 
satului, și acolo a rămas, pentru că cel de-a 
petrecut atiția ani de unul singur, numai el şi 
dealurile, revine cu greu înapoi în mijlocul 
oamenilor. 

Şi-a ridicat deci o căsuţă acolo în vîrful 
dealului, pe un petic de pămînt moştenit de 
la răposata sa maică. Nişte rude mai înde- 
părtate se zice că ar fi vrut să vină să-l ajute, 
dar ela ţinut morţiş să le facă pe toate singur, 
cu mîna sa, şi poate anume de aceea căsuţa 
ridicată de dînsul aducea prin ceva a stină. 
Cu vremea şi-a înjghebat şi ogradă, şi portiță 
şi-a făcut - mă rog, ca toată lumea, numai 
că prea semăna ograda ceea a ocol; portița 
prin ceva amintea de strunga prin care trec 
dimineaţa oile cînd le vine vremea mulsului. 

- Mă rog, zimbeau înţelegători sătenii, 
dac-o trăit pe dealuri şi în afară de stînă n-o 
văzut nimic în viaţa lui... 

[...] Domina totuși satul. Îl domină, iată, 
şi pace! Era la mijloc ceva nemaipomenit, 
ceva misterios, ceva de necrezut. Sărac 
lipit pămîntului, fără brumă de carte, cu 
tăcerile lui nesfirşite, curmate din cînd în 
cînd de cîte un cuvinţel adunat din două 
silabe, el totuşi continua să domine un sat 
bogat din vale, un sat bun de gură, un sat 
cu studii fel de fel. Era un fenomen ce nu 
putea fi ignorat, drept care autorităţile iată 
că încep a-i cam lua la ochi pe cei ce caută 


cu tot dinadinsul să intre serile în sat pe 
lingă căsuţa ciobanului din vîrful dealului. 
Şi-i tot adună pe cei bănuiţi ba la o adunare, 
ba la un seminar. Fac ce fac, spun ce spun, 
şi iară trec la elementele vechi care chiftesc 
de răutate, pentru că în temelia acestei lumi 
noi zac îngropate visele lor de altădată. Iată, 
de-o pildă, astmaticul cela din vîrful dealu- 
lui. Voi, cei tineri, poate ştiţi, da poate nici 
nu ştiţi că, fie vorba între noi, cazul lui încă 
nu e pecetluit, se mai cercetează. Am fost 
obligați să revenim, ne-a obligat el însuși, 
pentru că, la drept vorbind, nu a tras nici 
o învăţătură din cele ce i s-au întîmplat, şi 
cum coboară în vale, cum intră în vorbă cu 
un om, gata - îi fug ochii în zare spre cele 
dealuri fumurii din depărtare. 

- Ei şi? 

- Cum, adică „ei și”? Omul nostru, mul- 
țumit de realităţile din jur, nu are pentru ce 
iscodi depărtările şi numai cei care au ţinut 
cîndva oi ori le ţin, ori vor să le mai ţină... 

- Care oi, stimaţi tovarăși, care oi?!! Dacă 
vreţi să ştiţi, ciobănitul ista al lui n-a fost 
decit o comedie curată, pentru că oile iestea 
ale lui n-au fost decit nişte oițe imaginare, 
închipuite! Iar oaia imaginară parcă o poţi 
tunde, o poţi mulge, poți închega laptele ei?! 
Iaca, daţi-i o cornută în carne şi oase ş-o să 
vedeți că nici nu va şti cum s-o mulgă... Şi 
chiar de-a mulge-o el cu chiu, cu vai, nu va 
şti ce să facă apoi cu laptele. Acuma, pentru 
c-o venit vorba, nici oi nu mai are, nici cio- 
ban nu mai este, fiindcă, iaca, vine o boare 
de vînt şi-l repede de toate gardurile. Aşa se 
ţine omul care are oi şi mănîncă brînză?! lar 
dacă şi-o închipuit colo o pocitură de fluier 
şi cîntă, o face pentru a-şi antrena plămiînii; 
s-a întors bolnav, sărmanul, de-acolo de 
unde s-a întors, şi doctorii i-au spus că dacă 
n-o să-şi antreneze plămînii, nu mai calcă 
iarbă verde... 

O fi ştiut de undeva satul, i-o fi suflat 
cineva că părinţii, atita vreme cît mai sînt 
în viaţă, urmează a fi cinstiți? Oricum, 
oamenii, pe măsura puterilor, pe măsura 
înţelegerii, căutau să-l cinstească. Pe vreme 

POTOP ITRTSAA RR Ep Poeme e a 


Maria Saka-Răcilă. 
Căsuţe (tapiserie) 


de secetă ori cînd anul era ploios, satul din vale îl con- 
sidera pe singuraticul din virful dealului un fel de sfint, 
căci, într-adevăr, trebuie să fii un sfint ca să treci prin 
toate cîte a trecut el, rămînînd pururea binevoitor față de 
soartă şi față de lume. Ajungînd la zile mai bune, satul îl 
considera un prostănac de modă veche, un mocan care 
pentru toate împrejurările nu are decît un singur cuvînt 
adunat din două silabe. Cînd se întîmpla cîte un an bogat, 
cu roade în vii, cu noroc în toate cele, sătenii, aburiţi de 
vin, declarau sus și tare că ciobanul din vîrful dealului e 
fără doar şi poate un chiabur, un reacţionar, un dușman 
de clasă, dacă vreţi, căci a recunoscut-o chiar el, şezînd 
serile lingă foc cu fluierul la gură. Consultaţi documentele 
ş-o să vedeţi de ce se tot plinge fluierul cela... 

Se plingea, adică, pînă mai nu demult, căci acum a 
amuţit. Era bolnav sărmanul cioban şi, spre cumplita în- 
grijorare a satului, era limpede că n-o s-o mai ducă mult. 
Doctorii ziceau că plămînii i s-au întunecat cu totul, dar, 
cu plămînii aşa cum erau, a mai dus-o vreo patru-cinci ani. 

Într-o iarnă grea şi cumplită, cînd satul nu mai avea cu 
ce-şi încălzi sobele, cei care împărțeau cărbuni, cînd s-a 
ajuns cu rîndul la dînsul, au zis: lasă, are moșneagul co- 
joace, are tizic, s-a descurca el cumva, iar datoria noastră, 
e să ne îngrijim mai întîi de cei ce au copii. 

- Bi... 

Valul cela de friguri însă a fost crîncen ş-a ţinut din 
cale-afară de mult. Într-o noapte cu viscol, cînd gemeau 
acolo în virful dealului nişte viscole, că te cuprindeau 
fiorii, bătrînul şi-a dat obştescul sfîrșit. De-ar fi fost 
vreme bună, l-ar fi bocit şi pe dinsul cum îi boceau pe 
alţii, l-ar fi jelit din toată inima, dar, pentru că era frig, 
oamenii ieşeau din case gata înțepați şi tot mirîiau mai 
într-o mînecă, mai într-o mănușă, în sens că - iaca, după 
ce-a trîntit un sat întreg pe maidanul cela de-a năsădit 
rărunchii în oameni, amu n-a mai putut-o întinde pînă 
la vară - să-l fi înmormîntat şi pe dînsul ca lumea. Că 
amu unde Dumnezeu pe frigul ista să faci tu groapă, să 
duci sicriul, să-l mai şi îngropi, pentru că, pînă vii tu cu 
sicriul, lutul cela scos din groapă, el, tămîia mamei lui, 
îngheaţă, se face iară bocnă! 

Oricum, l-au petrecut şi pe el pe lumea celor drepți. 
Vreun an şi ceva s-a tot discutat ce să i se pună pe mormînt — 
cruce sau stelă de piatră? Şi dacă cruce, apoi cine s-ar cuveni 
să i-o pună, iar dacă stelă, apoi cine ar trebui s-o plătească? 
Aceste banale dezbateri s-au iscat în urma faptului că atunci 
cînd a rămas casa din virful dealului pustie, fără stăpîn, şi 
putea să intre oricine, o mare sărăcie a ţişnit de prin toate 

ungherele, și din cele ce rămîneau de la 
răposat nu ajungea nici pentru cruce, nici 
pentru piatră cioplită. În cele din urmă, s-a 
zis: las' mai încolo, poate se răspunde de pe 
undeva vreo rudă ş-o vom pune la cheltuială, 
iar pînă una-alta, mormîntul de la marginea 
cimitirului a rămas o simplă moviliţă de 
pămînt, care, după prima ploaie, a şi prins a 
se încinge cu buruieni, pierzindu-se printre 
mormintele uitate, părăsite... 

Peste o vreme însă forurile raionale au 
început a pisa autorităţile locale că - ce e 
cu mormintele celea părăsite de la margi- 
nea cimitirului? Era o problemă delicată la 
mijloc, pentru că satul continua să ocupe 
primul loc pe raion la îngrijirea fațadelor, 
şi ar fi fost o adevărată tragedie dacă într-o 
bună zi tocmai cimitirul i-ar fi dat de smin- 
teală. Ar fi fost o mare nedreptate, pentru că 
sătenii din vale, oameni cumsecade, harnici, 
înstăriți, aveau un cimitir de toată frumuse- 
ţea. La fiece mormînt - gărducean de fier, 
vopsit frumos, cu portiță, cu strat cu flori, 
cu fotografii, cu inscripții aurite. 

La începutul lui mai, de Ziua Victoriei, 
de ziua pomenirii eroilor, la cimitir se aduna 
tot satul. Aduceau pomeni, pomuşori, şipuri 
cu vin, şi mai că o zi întreagă se tot închina, 
se tot lăsa să cadă câte-o picătură de vin ba 
pe mormîntul unuia, ba pe mormîntul al- 
tuia, se tot pomeneau de bine cei dragi, cei 
scumpi, care au fost — şi acuma iată că nu 
mai sînt. Şi tot aşa din lacrimă în lacrimă, 
din vorbă în vorbă, din pahar în pahar, şi 
numai cele cîteva morminte părăsite apă- 
reau din cînd în cînd pentru a strica voia 
bună a tuturora. În cele din urmă, a fost 
stabilit un termen după care, dacă nu se vor 
răspunde moştenitorii, mormintele urmau 
să fie nivelate, întrucît, oricum, locuri libere 
rămaseră puține acolo, în cimitirul cela... 

S-a încheiat un termen stabilit, dar nu 
a venit nimeni să se declare moștenitorul 
fluierului celuia din virful dealului, şi atunci 
a mai fost stabilit un termen - şi iară nu vine 
nimeni. O vreme cele cîteva morminte au 


stat aşa, fără nici un termen, iar mai apoi au 
fost arate, şi locurile eliberate — împărțite 
celora cu mortul pe laiţă. 

Dar stai, stai, stai, că nu sfirşește chiar 
aici povestea singuraticului păstor din virful 
dealului. 

Cu mormîntul așa dărîmat cum era, a 
mai răzbătut o dată stăpînul fluierului de 
soc în viaţa satului său natal. După o altă 
iarnă lungă şi grea, cînd cu chiu, cu vai a 
început a se desprimăvăra, cum iară s-a 
adunat lumea la cimitir, la marele praznic 
al pomenirilor. Primăvara însă întîrziase în 
anul cela precum rar se întîmplă să întîrzie. 
Abia de se zbicise pămîntul pe la începutul 
lui mai. De trecut puteau trece pe cărărușele 
de printre morminte, iar încolo, nici o pal- 
mă de pămînt uscat, nici o tufă de iarbă ca 
să te poţi așeza omeneşte, pentru a închina 
un pahar pentru sufletul celor duși. 

Apoi, tocmai cînd fierbea lumea aduna- 
tă, pentru că nimeni nu ştia cum ar face să se 
înceapă odată praznicul, tocmai atunci cînd 
ochii tuturora căutau un loc bun pentru 
veşnica pomenire, răsare de pe marginea 
cimitirului un covoraş verde, țesut din lu- 
mina unei primăveri ce abia urma să vină. 

- Haidem, mă, la iarbă verde! 

Era el, locul cela sfint unde fusese pînă 
mai nu demult mormîntul singuraticului 
de la marginea cimitirului. Acum stătea 
de jur împrejur acoperit cu o pătură de 
iarbă deasă, iarbă măruntă, iarbă frumoasă 
ca mătasa. Era singurul strop verde în tot 
cimitirul, şi se crucea lumea, întrebîndu- 
se cine-o fi semănat-o, de unde-o fi luat 
sămînţă, că aşa frumuseţe de iarbă satul 
nici că văzuse... 

Era iarbă de munte, iarbă de pășune. „O 
fi ţinut-o prin buzunare, o fi rătăcit-o prin 
cusătura hainelor” - ziceau oamenii. O fi 
purtat-o în sufletul, în inima lui şi, ca să 
vezi, pînă la urmă a răsărit. 

Nu putea să nu răsară, pentru că dac-o 
fost cioban ş-o ţinut oi... 1984 

LECTURĂ INTEROGATIVĂ 


LUMEA CUVINTULUI 


[Nuvela Toiagulpăstorieia fost calificată de comentatori în mai multe feluri. În opinia lor, 
ea este: 
a) „o tulburătoare baladă modernă” (Grigore Vieru); 
b) o proză în versuri; 
c) o parabolă modernă; 
d) „un poem filozofic și parabolic” (Eliza Botezatu); 
e) o alegorie nostalgică, elegiacă; 
f) un text moralizator și ironic; 
9) o elegie. 
e Alegeţi una sau mai multe variante și argumentați. 


3 


e Dece nue posibilă o calificare „rigidă” a textului druțian? 


arabola este o istorioară alegorică cu un cuprins religios sau moral; pildă. Prin 
asie: alegorie, metaforă. În literatura populară au circulaţie largă şi/sau parabolele 
rul cu galbeni, Cearta nu aduce folos, Plugul de aur, Doi frați etc. În literatura re- 
asă se cunosc nenumărate parabole biblice: Pilda sămănătorului, Pilda despre fiul 
itor, Parabola samariteanului etc. 
Alegoria este un procedeu artistic constînd în exprimarea unei idei abstracte prin 
ace concrete. Alegorii sînt fabulele, pildele, proverbele, ghicitorile, cimiliturile etc. 


[>  Păstorulesteun om singuratic. Depistaţi contextele în care apar derivatele cuvîntului singur 
şi analizaţi-le. 


Sa, 


Remarcaţi dacă personajul trăieşte 
un conflict cu propriul eu. Dar cu 
semenii? Ce semnifică cuvîntul 
„Bine', unicul prin care răspunde 
la orice întrebare păstorul: 


1) resemnare; 2) atitudine indife- 
rentă; 3) împăciuitorism; 4) sfida- 
re; 5) credinţă în valorile perene, în 
ciuda mercantilismului omenesc; 
6) renunțare la căutarea altor ade- 
văruri decit a celui că „toate sînt 
trecătoare”? 


Argumentaţi că acest,„Bine" îşi are 
rădăcina în similitudinile persona- 
jului cu baciul din Mioriţa. 


Nicolae Grigorescu. Ciobanaș cu turma de oi 

[? Titlul nuvelei este o metaforă-simbol („cel care a 
luat toiagul, îndemniînd turma în urma lui, nu va 
mai putea nici el fără turmă, nici turma fără el”). Ce 
reprezintă, în opinia dvs., toiagul: 

e emblemă a ciobăniei; 

e crezul păstorului; 

e un suport spiritual; 

e rezistența omului în faţa furtunilor și a destinului? 
Consultaţi în acest sens şi Dicţionarul explicativ. 


Autorul alege ca motto al nuvelei un bine cunoscut 
pasaj din balada Mioriţa. Cum se încadrează el în 
mesajul nuvelei? 


[3 în textul nuvelei se atestă mai multe repetiţii. 
Identificaţi 3 dintre ele. Ce sugerează ritmul pe care 
acestea îl creează? (În ajutor elevului: anotimpurile, 
repetarea îndeletnicirilor, repetarea destinului, 
cîntecul, unduirea etc. De exemplu:„Măsurat la um- 
blet, măsurat la cătătură, măsurat în toate poftele 
şi pornirile sale..”) 


Elementele naturii devin simboluri și motive mai 
ales în textele lirice. Proza druţiană e de un lirism 
aparte. Fraza este curgătoare și condensată în 
imagini create în baza celor mai frecvenți tropi și 
figuri poetice: epitetul, personificarea, metafora, 
metonimia, oximoronul, simbolul, paradoxul, iro- 
nia, aluzia etc. Alegeţi 5 dintre ele şi analizaţi-le sub 
raportul structurii și al efectului stilistic. 

De exemplu: „așezînd cu grijă un suspin între două zîmbete” - personificare + metaforă + 
metonimie, expresie care ulterior își găsește reflectare într-o altă formulă poetică: ,îi rămă- 
sese doar zimbetul cel blînd, împănat între două suspine”. 


Phillipe de Champagne. Bunul păstor 


[EX Sfirşitul nuvelei, prin simbolul ierbii de munte, semnifică perpetuarea neamului, speranţa, 
legămîntul cu natura... Recitiți ultimul alineat și identificați figurile de stil. 


LUMEA TEXTULUI 


[E Nuvela Toiagulpăstoriei este o „inversare a genialei idei mioritice. O inversare pe cît de 
neașteptată, pe atit de firească” (Grigore Vieru). Nu oile rămîn fără păstor, ci păstorul — fără 
oi. Încercaţi să explicaţi această parafrazare din perspectiva actualități. 


EX Discutaţicu colegii replica:„Dacă vreţi să ştiţi, ciobănitul ista al lui n-a fost decît o comedie 
curată, pentru că oile iestea ale lui n-au fost decît niște oițe imaginare, închipuite!" Notaţi 
toate asocierile și ideile în legătură cu visul, creația, imaginaţia, credința. 


35 


36 


U N I T/A Universul / natura 


În opinia dvs., Ciobanul întruchipează destinul: 
a) unui om de rînd; 
b) unui neam întreg; 
c) autorului; 
d) lui Dumnezeu-Creatorul; 
e) unui om cu calităţi alese; 
f) unei idei; 
9) unei credinţe ce nu moare; 
h) mai multor oameni concomitent. 
Motivați și exemplificați. 


[ Păstorul este protagonistul nuvelei. Dar cine este cel de-al doilea personaj al nuvelei? 
Caracteriza-ţi-le, utilizînd secvenţe din textul nuvelei, conform tabelului. 


Autocaracterizare Caracterizare Caracterizare 
prin limbaj de către autor reciprocă 


Autorul şi opera 


Ion Druţă (n.1928 în Horodişte, jud. Soroca) este autorul unui impresionant număr 
de schiţe şi nuvele (Sania, Bătrineţe, haine grele, Toiagul păstoriei etc.), romane (Frun- 
ze de dor, Povara bunătății noastre, Clopotnița etc.), drame (Casa mare, Frumos și sfint, 
Horia ş.a.), eseuri. Nuvela Toiagul păstoriei a fost scrisă în 1984, după o îndelungată ami- 
nare. La întrebarea: „Ce v-a servit ca imbold, ca sursă de inspiraţie pentru neobişnuita 
baladă, povestire, rugăciune, poate, Toiagul păstoriei?, scriitorul relata, într-o emisiune 
televizată: „...Acum vreo treizeci și ceva de ani [...] mi-a venit o idee, cu un cioban înalt, 
zdravăn, care avea de toate, dar n-avea oi. Mi-am notat această idee, am pus punct şi 
mi-am dat seama intuitiv că e vorba de o mare nuvelă, dar că eu nu sînt gata să o scriu. Trebuie 
să mulțumesc Domnului că mi-a dat destulă minte să nu o stric. Am pus în masă păginuța şi la 
fiecare 4-5 ani reveneam la cele notate de mine, citeam jumătatea ceea de pagină şi-mi spuneam: 
«Nu, acum încă-i prea devreme. Acum doi ani (cînd scriitorul pregătea pentru tipar cele 4 vo- 
lume de Scrieri - n.a.) (...) am zis: «sau o scriu acum, sau niciodată». Şi ceea ce n-am putut scrie 
30 de ani, am scris în trei zile. Vorba e că au trebuit să se întimple foarte multe în viața mea, în 
viața poporului meu, ca pînă la urmă aceste întîmplări să-şi găsească loc în Toiagul păstoriei”. 


[3 Subiectul nuvelei este relativ simplu: destinul unui păstor rămas fără turmă. În ce măsură 
poate fi raportat la destinul unei generaţii întregi, la destinul neamului? 
* Reconstituiţi viața Păstorului druţian, în evenimente. În acest scop, citiți nuvela integral. 


e Actualizaţi (amintindu-vă orele de istorie a românilor, povestirile bunicilor dvs., lecturile 
istorice suplimentare) cunoștințele dvs. despre calvarul deportărilor din fosta RSSM. Ra- 
portaţi-le la textul druţian. 


[i Citiţi informaţia referitoare la scrierea nuvelei. 


e Desfășuraţi gîndul cuprins în ultima frază și folosiţi-l ca argument-explicaţie pentru a 
răspunde la întrebarea de mai jos. 


Cum explicaţi faptul că „ceea ce n-a putut scrie 30 de ani, a scris în trei zile”? 

Lectură interogativă 


De ce, în opinia dvs., personajul principal n-are nume? Autorul îi zice ba „singuraticul” sau 
„tăcutul din virful dealului”, ba „îndărătnicul și tăcutul păstor” (Identificaţi în textul nuvelei 
şi alte calificări.) Satul însă este mult mai rezervat în aprecieri. Care sînt acestea și ce spun 
ele despre calităţile” consătenilor? 


Ideea de surzenie spirituală a majorităţii oamenilor, din toate timpurile, străbate întreaga 
nuvelă. Păstorul întruchipează, în sensul cel mai emblematic, și destinul Creatorului - al 
lui lisus Hristos. 

e Găsiţi cuvintele, expresiile, frazele care definesc cel mai bine identificarea destinului 
omului de rînd, muritor, cu cel al Creatorului, nemuritor. (De exemplu: „Nu avea nevastă, 
nu avea copii, și nici c-ar fi putut să-i aibă, pentru că păstoritul nu e atit o îndeletnicire cît 
o vocaţie, un destin, o cruce pentru toată viața”) 


Opoziția dintre Păstor şi Sat este identică, într-un anume sens, cu cea dintre Deal și Vale. Ce rol 
şi semnificație poate avea, pe această axă, Muntele („De la munte o fi coborit neamul lor..”)? 


Comentaţi opiniile poetului Gr. Vieru despre protagonistul nuvelei ca personaj re- 
prezentativ al poporului (chiar un protector al neamului): Păstorul „urcă pe deal... 
pentru a vedea mai clar și mai profund dramele care se întîmplă în vale”. Identificați 
şi alte elemente ale specificului național. 


În nuvelă pot fi identificate mai multe motive: 


toiagul; oaia; casa/ograda; dealul/muntele; valea; focul; piatra; creaţia (cîntecul, fluierul, me- 
lodia); drumul; singurătatea; tăcerea; tristețea; timpul; visul; pămîntul; sămiînţa; iarba verde. 
e |lustraţi cîteva dintre ele, la alegere, cu pasaje din corpul textului. 

De exemplu: motivul focului din vatră își găseşte extindere în posibilitatea de a-l aprinde în 
orice clipă: „Intotdeauna purta amnar, cremene, iască, așa încît, dacă din întîmplare într-o 
clipă s-ar fi stins toate focurile din lume, de la chimirul cela ar fi început a se înfiripa viaţa din 
nou”. Fumul este și el o„ramificaţie” a motivului-simbol: „dealurile fumurii din depărtare” etc. 


De ce oare căsuța/căsuțele construită/e 
de către Păstor semănau „mai mult a 
stînă”? („Stina, afirmă Eliza Botezatu, este 
o continuare a casei din vis...) Dar ce mai 
poate simboliza stîna (fără oi)? 


Recitiți pasajele următoare: „Răsare de la 
marginea cimitirului un covoraş verde, 


mi! 


țesut din lumina unei primăveri ce abia | FEI.. Ik 
5 E e! . SI ă A Aiză 1 ali i i DU 
urma să vină”; „Era iarbă de munte, iar- n je 1] | LU 
pă de pășune”; „Nu putea să nu răsară, 4 PSI E | 


pentru că dac-o fost cioban ş-o ţinut oi..." ads 
Ce simbolizează iarba? Casă cu foișor și prispă. Suceava. 
* Argumentaţi opțiunea autorului pen- Desen din Dicţionarul de artă populară 


tru finalul optimist al nuvelei. 


e Motivul reînvierii îl regăsim nu doar în Verdele Matern, în iarbă, deci în Pămint, ci şi În 
Focul veșnic (Flacăra), care păstrează căldura. Identificați și alte elemente primordiale ale 
Vieţii, care reflectă legătura omului cu natura, cu Universul. 

U N I T/A Universul / natura 


Autorul parcă nu participă la această na- 
rațiune, dar, de fapt, este prezent în toate 
comentariile. Textul abundă în subtexte fine 
şi aluzii (unele dintre ele, sarcastice, altele, 
pline de bonomie). Ce vrea să (mai) spună 
autorul, prin intermediul lor? Exemplificaţi 
cîteva dintre ele. 

e Autorul niciodată nu spune totul despre 
personaj; el spune doar ceva pentru ca 
cititorul să mai deducă multe altele. Ce se 
urmăreşte prin acest procedeu? 

e Ce ascund, în opinia dvs., tăcerea și taina? 
e Deși chipul Păstorului devine foarte apropi- 
at, în tot cuprinsul lucrării, el rămîne totuși un 
mister, păstrînd ceva din tainele Cosmosului, 
ale Universului, ale creaţiei şi puterii divine. 
Cum explicaţi acest fapt? | Scenă din spectacolul 
e Ce sugerează autorul prin intermediul Frumos şi sfint de lon Druţă 
acestora? i 


Remarca autorului: „Domina totuși satul” denotă puterea spirituală şi prestanţa morală a 
Păstorului. Prin ce anume se manifestă ele? 


Resemnarea ciobanului mioritic este mai puternică decit lupta interioară a ciobanului 
druţian? Alegeţi una dintre variantele: 

a) Da, deoarece nu-și înfruntă destinul, ci se împacă cu el, acceptînd moartea-nuntă ca pe 
o salvare; 

b) Nu, deoarece aceeași luptă interioară se dă și în sufletul ciobanului mioritic; 

c) Sînt similare, doar condiţiile sînt altele (unul are oi, altul - n-are, unul moare de o moarte 
violentă, în floarea vîrstei, altul - la bătrînețe). 


o] 

LUMEA CĂRȚIL 


lon Druţă parafrazează motivul mioritic. Ce preia din structură și din sens? 


e Care sînt cuvintele/elementele/motivele comune pentru nuvela Toiagul păstoriei şi balada 
Mioriţa? 


Sentimentul panteist al contopirii Păstorului cu natura este același ca și în Mioriţa. Ce îl 
face, în această operă, unic și inconfundabil? 


Din finalul nuvelei înțelegem ideea „dăruirii de sine a păstorului” (lon Ciocanu). Realizaţi 
paralela dintre Păstor-omul de rînd și Păstor-Mintuitorul (caracteristici, acţiuni, gîn- 
duri...). 


„Părea că a fost adus pe lume anume pentru a nu se pierde sămînţa mioarelor niciodată”, 
zice autorul despre protagonistul nuvelei. Ce sens comportă această menţiune? Adu- 
ceţi-vă aminte poezia Făptura mamei de Grigore Vieru, studiată în clasa a VIII-a, în care 

Limbă și comunicare 


puteţi regăsi simbolul seminţei. Puteţi repera unele similitudini și între aceste texte total 
diferite? 


Realizați, individual, un portret al Păstorului modern, confruntat cu problemele Timpului 
prezent. Utilizaţi elemente de stil și structură din balada Mioriţa și din nuvela Toiagul 


păstoriei. 
DINCOLO DE CĂRŢI 


[E  Redactaţiuneseucutitlul,„Satul din vale îl considera pe singuraticul din vîrful dealului 
un fel de sfint..;, care să înceapă cu fraza: „Fiind frate cu stelele, pămîntul, iarba, omul este 
nemuritor...“ (Disociaţi tematica armoniei/echilibrului-dezechilibrului omului cu natura.) 


EX Cum explicaţi reluarea formulei narativ-folclorice: 
Și... n-avea oi / Dar... n-avea oi / Nu avea oi? 


Combateţi sau susțineți, cu argumente, opinia larg încetăţenită precum că neamul românesc 
şi-a format o mentalitate mioritică, în care se complace. 


[I  Explicaţiextinderea primului sens al cuvîntului păstor (persoană care păzeşte și îngrijește 
oile și alte animale la păscut) și formarea celui de-al doilea sens: preot; (prin extensie): 
conducător, îndrumător spiritual. 


Filmul Poienile roșii (regie: Emil 
Loteanu, studioul cinemato- 
grafic „Moldova film”, 1966) 
este reprezentativ pentru așa- 
numita „cinematografie poe- 
tică”. Timpurile „noi”, impuse 
de regimul sovietic, solicită 
renunţarea la vechile meserii 
şi ocupaţii milenare. Direcţia 
„kolhozului” (asociaţie agricolă 
colectivă din timpul URSS), în 
lipsa pășunilor (transformate 
în cîmpuri arabile), cere sacrifi- 
carea turmei de oi. Ciobanii însă 
nu vor să renunţe la meseria lor 
tradițională și duc turma spre Cadru din filmul Poienile roșii în regia lui Emil Loteanu. 
nişte miraculoase,poiene roșii”, În rolul principal — Grigore Grigoriu 
pline de iarbă mănoasă, pentru 
a o salva. Este o poveste a confruntării dintre obiceiurile și ocupațiile milenare pe de o parte 
şi realitățile noi, pragmatice, pe de alta. 

e În rolurile principale s-au produs Grigore Grigoriu, Svetlana Toma, Victor Soţchi-Voinicescu, 
Victor Ciutac. 

e Care sînt momentele dramatice comune în acest subiect și în cel al nuvelei lui lon 
Druţă. 

Universul / natura 


LIMBĂ ȘI COMUNICARE 
STILURILE FUNCȚIONALE ALE LIMBII LITERARE 


VIAȚA CUVINTULUI 


[  Remarcaţi sensurile proprii şi figurate ale cuvintelor de mai jos și ilustraţi-le în contexte 
adecvate. 


Natural « Artificial « Ingenuu « Candid « Ecologic e Nociv e Cosmic e Teluric 


Stilul funcţional se constituie ca o varietate a limbii literare, utilizată într-un anumit 
domeniu de activitate. Particularităţile stilului se disting în funcţie de situaţia concretă de 
„ comunicare (subiectul, scopul, circumstanţele comunicării). Se disting 4 stiluri funcţionale: 
Beletristic (al literaturii artistice) — în acest stil se scriu textele care urmăresc cu- 
noaşterea şi comunicarea artistică; 
Ştiinţific — stilul textelor ce reflectă cunoaşterea și comunicarea ştiinţifică; 
Publicistic - stilul textelor axate pe cunoaşterea vieții publice şi comunicarea în masă; 
Oficial-administrativ - stilul textelor orientate spre cunoașterea şi comunicarea oficială. 


[>  Analizaţilexicul textului dat mai jos din următoarele perspective: 
e Care cuvinte au fost utilizate cu sens propriu/figurat? 
e Ce sinonime ale cuvintelor marcate cunoaşteţi? 
e De ce a fost ales, din șirul sinonimic, anume acest cuvînt? 


Un greier începe să ţiriie de sub vatră, încercîndu-şi cu întreruperi glasul. Apoi 
greierul o ţine în sunet pur, de parcă din primăvară pînă acum ar fi mîncat numai 


argint. Voioşia lui nu mai vrea să contenească. useiari Blaga 


Citiţi textul, determinaţi și înscrieţi caracteristicile care fac din el produs al comunicării artistice. 


M-am pomenit într-o seară cu o vizită cu totul neașteptată. Pe masă, printre manus- 
crise şi condeie, apăru la etajul unde sălăşluiesc, într-o insulă de asfalt, un greiere elegant. 
N-aş putea spune cît a fost el de surprins de prezența mea în mijlocul unui talaz de hirtii 
mizgălite, răzimat în cot şi silind un alt greiere, mic, prins între degete şi înmuiat în 
cerneală, să facă slove minuscule. Identice în inutilitatea lor cu cîntecul lui de clopoțel 
cât bobul de mazăre. S-a oprit deasupra mesei şi a stat să se reculeagă. Îmi închipui că 
m-a văzut şi că a rămas confuz de ciudata mea îndeletnicire, el, care cunoştea munca 
spicelor, rumegatul vitelor, ghitara vîntului şi osîrdia cîrtiţei oarbe. 

În faţa lui am avut un sentiment speriat, modificat de un sentiment îngeresc. M-am 
ridicat respectuos de pe scaun şi fără să vreau l-am salutat. Tudor Arghezi 

Stilul beletristic (al textului artistic) are cîteva caracteristici de bază: 
(a) Sint prezente cuvinte din diferite categorii lexicale (arhaisme, regionalisme, 
neologisme, barbarisme). 
„_(b) Prin folosirea cuvintelor cu sensuri figurate se creează ambiguitatea semantică 
deschiderea polisemantică a textului. 

(€) Se utilizează un număr maxim de unităţi lexicale cu un număr minim de frec- 
venţe; dintre cuvintele unui şir sinonimic este ales cel mai exact. 
(d) Se atestă o diversitate de forme gramaticale, cele mai potrivite pentru contextul 
respectiv. 


[  Faceţiun portret verbal unei cunoscute personalităţi istorice. Apelaţi la operele artistice. 


În ultimele decenii, sînt foarte populare prenumele care constituie reluări din vechea 
mastică a românilor, preferate datorită capacităţii lor de a evoca trecutul istoric: 


ad. Sînt nume preponderent masculine, purtate de personalități cunoscute. Unele 
ntre ele au și variante feminine: Bogdana, Dana, Mihaela, Ștefana, Vlada. 


FORȚA CUVINTULUI 


[E  Caracterizaţi aspectul gramatical al textului, remarcînd următoarele: 
e Ce forme de timp au verbele; de ce este preferat un anume aspect temporal? 
e La ce persoană sînt formele verbale; din ce cauză se schimbă persoana verbului? 
e Care este valoarea expresivă a atributelor? 
e Care este frecvenţa complementelor circumstanţiale? 
e Ce structură sintactică au majoritatea enunţurilor? 


În ziua de care vorbesc, am găsit soare în poienile de la Repedea ş-o căldură lină, 
cea dintii zi în adevăr blindă în această tirzie şi schimbătoare primăvară. Din cînd în 
cînd suna vîntul în crengi pe deasupra pădurii. Sticleau ochiuri de apă în încovoieturi 
de vilcele şi tăuri reci şi negre în funduri de rîpi. Pe 
la dosuri stăruiau încă grămezi de omăt. Frunzișul 
mort, bine țesut şi bătut sub greutatea zăpezilor iernii, 
lucea în stropiturile de soare într-o culoare de sînge 
vechi şi stins. Încă nu-l înţepaseră colții ierbii şi nu-l 
spărseseră florile. Dar, pe la feţe inundate de lumină, 
zăream pilcuri de viorele, ca nişte fulgi de cer. 

Deşi eram la jumătatea lui april, pădurea încă măr- 
turisea suferința iernii. Pe alocuri deschidea hrube de 
întuneric. În tăurile negre parcă rămăseseră cuibarele 
şi ouăle părăsite ale balaurilor viscolelor şi furtunilor, 
care au trecut peste lumea noastră în luna lui faur. Fagi 
şi plopi rupți şi dărîmaţi mărturiseau bătăliile trecu- 
te. Pădurea păstra încă în cuprinsul ei o mîhnire ş-o 
oboseală. Deasupra însă fulgerau, în primăvara nouă, 


săgețile de aur ale arcașului ceresc. Mihail Sadoveanu loan Andreescu. Păduri iarna 

[i Relataţiinformaţia din textul sadovenian într-un stil strict obiectiv. 


Stilul ştiinţific se caracterizează prin utilizarea frecventă a termenilor, preferința 
pentru cuvintele monosemantice, evitarea ambiguităţii, exactitatea expresiei. În stilul 
ştiinţific sînt scrise enciclopediile, monografiile, studiile, manualele etc. 


Citiţi definiţia enciclopedică a cuvîntului simbol. Detectaţi și explicaţi termenii utilizați în 
acest articol. 
Simbol 
1.Semn, obiect, imagine etc. care reprezintă sau evocă în mod indirect (în mod convenţional 
sau în baza unei analogii) altceva decit ceea ce este în realitate. 
2. Semn convenţional sau grup de semne convenţionale, folosit în știință și în tehnică, 
pentru reprezentarea anumitor noțiuni, operații, mărimi, obiecte, fenomene, formule etc. 


[> Citiţi textul. Formulaţi întrebări prin care să verificaţi înțelegerea lui de către un alt elev. 
Discutaţi conţinutul textului în grupuri de cîte trei (Interviul în trei trepte). 


Numeroase popoare indo-europene foloseau pentru calcule un sistem bazat pe 
numărul doisprezece, care avea avantajul de a se diviza cu doi, trei, patru şi şase, adică 
la jumătate, la treime şi la sfert. 

Sistemul duodecimal, ce se regăseşte atît de des asociat în ordinea lucrurilor din natură, 
a fost reluat în viaţa socială. Figurile geometrice regulate sînt aproape toate tributare cifrei 
doisprezece, cum ar fi triunghiul, pătratul, hexagonul, dodecagonul, pentru suprafețe, iar 
pentru volume, tetraedrul, octaedrul, dodecaedrul. Diviziunea timpului se bazează pe 
cifra doisprezece: ziua are douăsprezece ore diurne şi douăsprezece ore nocturne, ora are 
şaizeci de minute, minutul are şaizeci de secunde, anul are douăsprezece luni şi treizeci 
şi şase de decade. Circumferinţa cercului cuprinde trei sute şaizeci de grade. 

În măsurile lineare, degetul avea douăsprezece linii sau o sută patruzeci şi patru de 
puncte. Degetul reprezenta a şasea parte dintr-un picior, iar stînjenul avea şase picioare. 


Jean Vertemont 


E)  Raportaţitextul citit mai sus la unul din domeniile ştiinţifice: (a) Matematică; (b) Istorie; 
(€) Psihologie; (d) Antropologie; (e) Sociologie; (f) Filozofie. Argumentaţi-vă opţiunea. 


MAGIA CUVINTULUI 


Îl: Citiţipoezia. După lectură, scrieţi 2-3 enunţuri prin care să vă exprimaţi starea postlectorală: 
Ce ați văzut? Ce ați auzit? Ce ați simţit? 


Plumb de iarnă 


Iarna, de-o vreme, mă duce regretul Trec singur pe poduri de fier solitare, 

Prin crînguri, pe margini de linii ferate -  Şi-aştept în zăpadă... dar ce mai aştept? 
Trec singur spre seară pe ape-ngheţate, 

Cînd filfiie, pe lume, violetul. Hau!...Hau!... depărtat sub stele-nghețate... 


În noaptea grozavă la cine voi bate? 
Paloarea, mutismul minează-al meu piept O, vis... o, libertate... 


Pe satele ninse crai-nou cînd apare; Hau!... Hau!... depărtat sub stele-ngheţate... 


George Bacovia 

FORȚA CUVINTULUI 


Stilul publicistic se caracterizează prin interferența tuturor stilurilor. Textele ce țin 
de acest stil sînt: articolul, reportajul, interviul, schița, pamfletul, foiletonul, anunţul etc. 
Deoarece textul publicistic se adresează celui mai vast auditoriu de ascultători, spectatori 
şi cititori, el este puternic influenţat de vorbirea colocvială curentă. 

Prin textele în stil publicistic, intră în uz majoritatea cuvintelor şi a expresiilor noi. 


[ Examinaţiun afiş publicitar. Deduceţi din conţinutul lui: 
e Cine l-a realizat; 
e Care este intenţia autorului; 
e Cui i se adresează; 
e Ce mesaj transmite; 
e Ce decizie veţi lua după examinarea lui? 
Scrieţi un text verbal coerent cu acelaşi conţinut. 


[. Analizaţi în plan comparativ cele trei panouri publicitare: unul pentru un post de radio, 
unul pentru obiecte de vestimentaţie și unul pentru încălțăminte. Remarcați: 


a) Ce rol are în imaginile din panouri omul? 

b) Cum arată panoul care nu reprezintă oameni? 

c) Ce rol au animalele în aceste panouri publicitare? 
d) Ce ar putea sugera fiecare în parte fără text? 


NATE PER CORRERE, FATTE PER VIVERCI 
az a 


MAI PUȚINE VORBE. 
MAI MULTĂ mABIcA: 


[I: Pentrua face publicitate caietelor, stilourilor, creioanelor pe care le preferaţi, scrieți 
5 caracteristici ale produsului ales. Formulaţi cîte un enunţ/slogan publicitar, adresat: 
(a) elevului; (b) părintelui; (c) profesorului. 
e Racordaţi între ele enunțurile produse, astfel încît publicitatea să se adreseze tuturor. 


| 

Universul / 


natura 


EL Propuneţi,utilizind imagini și text, un panou publicitar pentru un produs nou. Răspundeţi 
din start la întrebările: 
a) Ce intenţionaţi să-i comunicaţi direct potenţialului cumpărător? 
b) Ce vreţi să-i sugeraţi? 
c) Cit de mare credeţi că trebuie să fie panoul? 
d) Care va fi raportul dintre imagine și text? 
e) La ce corp de literă veţi recurge pentru scrierea textului? 

În ce locuri publice va fi amplasat: pe autostrăzi, în gări, pe clădiri, în instituţii de învă- 


f 
ț 


mînt, la intrarea în magazine etc.? 


9) În ce publicaţii periodice vreţi să plasați panoul? 


Stilurile funcționale ale limbii (grafic conceptual) 


Sti- Emiţătorul/ Receptorul/ Canalul de Codul de Scopul : 
; emiterii Texte-tip 
lul Autorul Destinatarul | comunicare | comunicare CS RIA 
mesajului 
PE Instituţiile Limba literară, CV, Cerere, 
„| Statulși instituţiile A : Informare 
Oficial : statului Text scris în structuri Proces- 
statului Ec i Reglementare 
Cetăţeni specifice verbal, Lege 
„| Angajaţiai mijloace- : Presa scrisă Limba literară | Informare Articol 
Publi- sa . Masele largi ale A : : : 
„| lordeinformare în ni Radioul Alte sisteme de | Convingere Interviu 
cistic ă „.. | populaţiei : : 
masă/ mass-mediei ) TV, Internetul semne Persuasiune Reportaj 
Persoane impli- | Text scris, însoţit | Limba literară, : 
A Sania ie A sa a Ra În Articol 
Stiin- | Cercetători ştiinţifici | cate în cercetare | de imagini și cu utilizarea Informare 
=) ali, : A ş i 24) , Monografie 
țific Savanţi Elevi, studenți, mediat tehnic terminologiei de | Instruire 3 
; : sil ze Enciclopedie 
masteranzi Prelegere specialitate 
A E ş Roman 
is Scriitori Cititori Text scris (carte) Dal variantele o) nicalsa Dramă 
tic limbii naţionale | sentimentelor pat 


VIAȚA CUVÎNTULUI 


ÎI: Delimitaţi sensurile cuvintelor și explicaţi de ce greșește persoana care le confundă: 


Reclamă 1.Recomandare, prezentare cu ajutorul publicităţii sau al altor mijloace a unui spectacol 
etc.; totalitatea mijloacelor prin care se prezintă şi se popularizează un produs, o carte etc. 
2. Articol mic, inserat într-o publicație pentru reclamă. 


Areclama 1. A pretinde insistent ceva pe baza unui drept, a revendica. 2. A face necesar, a ne- 
cesita, a impune. 3. A face o reclamaţie contra cuiva, a piri, a denunța. 


Reclamaţie Plîngere împotriva unui abuz. 


Publicitate 1. Faptul de a face ceva cunoscut publicului; a da publicaţiei; a publica. 2. Mijloc de 
a face cunoscut un produs, o întreprindere etc., prin informarea cumpărătorului asupra 
calității, preţului, utilității. 


45 


Limbă și comunicare 


HI. Faceţi publicitate TV unei cărţi pe care aţi citit-o recent, elaborind scenariul detaliat al 
spotului. Care sînt calitățile cărţii? Cărui public de telespectatori adresaţi publicitatea? 
În cadrul căror emisiuni e mai bine să fie difuzat spotul? 


[J Relataţio întîmplare din viaţa școlară în trei texte diferite: 
a) Ca reportaj radiofonic la postul de radio școlar; 
b) Ca fragment dintr-o scrisoare particulară, adresată unui coleg; 
c) Ca notiţă explicativă oficială, adresată directorului școlii. 


= 


Scrieţi despre dvs. ca despre o persoană străină, prezentîndu-vă oficial. Ce credeți că trebuie 
să comunicaţi atunci cînd: 


e Vă prezentaţi unui colectiv nou de elevi/familiei unui prieten/unui profesor nou; 
e Vă prezentaţi unui moderator, telefonînd în direct la o emisiune TV sau radio. 


Stilul oficial-administrativ se caracterizează prin sobrietatea impusă de canoanele 
rise ale vorbirii, utilizarea unor clișee de limbă, lipsa conotaţiei. La stilul oficial-ad- 
istrativ se referă raportul, cererea, autobiografia/curriculum vitae, procesul-verbal, 
Ocura, recipisa, demersul, adeverinţa, certificatul, bonul de plată etc. Unele acte se 
ocmesc prin completarea unor formulare speciale (blanchete). 


E: Analizaţitextul verbal al unui bilet de călătorie, cec, bancnotă. 


MAGI VÎNTULUI 


El: Pornind de la notiţa din Jurnalul scriitorului 
Mihail Sebastian, desfășurați într-un text de 
nuvelă schema de subiect. 


Miercuri, 21 ianuarie 1942 
Zăpezi fabuloase — cum nu-mi mai aduc 
aminte să fi văzut vreodată la Bucureşti. 
O idee de nuvelă, în timp ce mergeam 
spre şcoală. N-am răbdare să o notez 
aici detaliat. S-ar chema „Zăpada”. Ar fi 
povestea unui moment de renaştere în 
viața unui om ratat. Şi pe urmă sucom- 
barea elanului, renunţarea. Eroul nuvelei 
e profesor. Se scoală dimineaţa într-un 
dezolant decor conjugal. Drumul spre 
şcoală printr-un fastuos decor de iarnă 
(imaginea oraşului azi-dimineaţă) trezeş- 
te în el dorinţa de reîncepere a unei noi 
vieţi. În clasă, unde intră plin de elan, un 
măgar din bancă face o farsă stupidă - şi 
arcul se sparge. Omul redevine brusc 
belfer - şi totul revine la ce a fost. 
Mihail Sebastian 


aaa sa 


Theodor Pallady. Peisaj de iarnă 

Universul / natura 


CONVERSAȚIA COTIDIANĂ 


DIN VORBĂ-N VORBĂ... 
1 


Examinaţi textul scrisorii şi caracterizaţi-i următoarele aspecte: autorul, adresantul, subiectul, 
scopul, circumstanţele comunicării. Apreciaţi relaţiile dintre Mihail Sadoveanu și Heinrich 
Furtună. 


Fălticeni, 20 octombrie 1903 

Dragă Heinrich, 

Am plecat pripit şi nu mi-am luat măcar rămas-bun de la tine: mă iartă. Nici nu 
te-am găsit acasă, nici tu sau Bubi n-aţi venit la gară; aşa că nici măcar rezultatul 
examenului nu l-am aflat. Cred însă că rău nu s-a ales: una din două: sau ai căzut, 
sau l-ai trecut. Nu-i aşa? 

Salutări celor două cunoştinţe nouă. Complimente lui Bubi şi respectuoase salutări 
părinților tăi. 

O strîngere de mînă, 
Mihai Sadoveanu 


Citiţi afirmaţia lingvistului. Ce formule de salut utilizaţi dvs., în diferite circumstanţe? Scrieți 
frazele respective și specificaţi într-un enunţ cînd recurgeţi la ele. 


„„„Anumite formule de salut sînt proprii unor anumite straturi şi nu sînt cunoscute 
în altele; astfel, în România, între țărani, se întrebuinţează formula Doamne-ajută!, 
cînd este salutat cineva care realizează o muncă de o durată de timp îndelungată (cu 
răspunsul invariabil Dă, Doamne!), şi formule de tipul La apă?, în special pentru a 
saluta pe cineva care îndeplineşte un lucru de scurtă durată sau atunci cînd cineva 


. A :1»> 
nu este angajat într-un lucru „util. Eugen Coșeriu 


Interpretați conversaţia celor doi, completînd rubricile tabelului ce urmează: 


Ca să alunge tăcerea şi spre a face o mică anchetă asupra spiritului fetei, Jim întrebă 
de una, de alta și apoi veni la literatură. 

- Ce poet român îţi place mai mult? întrebă el. 

Vera se roşi de tot şi spuse ca la examen: 

- Eminescu, Vlahuţă... (Îşi închipuia desigur că ar fi fost ruşine să afirme că nu-i 
plac clasicii din manualul de şcoală.) 

- Bine, ăştia sînt mai vechi, dar din cei actuali? Ce zici de Arghezi? 

Vera îşi linse buzele cu limba şi ochii îi sclipeau de fraudă. 

- Arghezi? Îmi place foarte mult. 

— Ce anume, în special? 

- Nu ştiu, zise ea încurcată, nu mai mi-aduc aminte bine şi la şcoală ne pedepsea 
cînd auzea că citim pe Arghezi; (apoi repede) am citit La Medeleni de Ionel Teodo- 
reanu. 

Jim înţelese că fata nu era familiarizată cu literele române moderne şi schimbă 
vorba. Omul cult din el, incapabil să se transpună în sufletul fraged al unei absolvente 


de liceu pe pragul Universităţii, era stăpînit de oarecare dispreţ... ce get sin esa 

Aspectul comunicării Datele textului 


Cine? — participanţii, cei implicaţi în comu- 
nicare: 


Ce? — conținutul actului de comunicare: 


De ce? — intenţia primului vorbitor; scopul 
pentru care a fost iniţiată discuţia: 


Cînd? — timpul comunicării — amplasarea în 
context istoric: 


Cum? — tonul, maniera în care se discută: 


Unde? — locul comunicării: 


[i  Comentaţi, înciteun enunţ, situaţia de comunicare surprinsă în proverbele: 


Limba nu se îndoaie totdeauna după gînd. 
Nu mă tem de dînsul, mă tem de limba lui. 
Ce spui la ureche în pădure se aude. 


[  Descrieţi, ca într-o pagină de jurnal, o experienţă de comunicare în dialog. Cum s-a desfă- 
şurat discuția? Cum v-aţi simţit? Cum credeţi că s-a simțit interlocutorul dvs.? Aţi aflat ceea 
ce intenţionaţi? L-aţi lăsat pe interlocutor să afle ce vrea? 


[3 Urmăriţi dialogul celor doi scriitori. Ce vrea să afle cel care întreabă? De ce pe cititorii pu- 
blicaţiei pe care o reprezintă i-ar interesa aceste informaţii? 

A.P. Şi cum scrieţi dumneavoastră, de fapt? 

M.P În ultimii ani, am scris totdeauna după-amiază, în cîte trei-patru ore pe zi, cu 
ajutorul cafelei şi fără tutun. Nu-mi place să stau închis într-o odaie cu cărți în 
ea, de aceea m-am plasat chiar în mijlocul casei, fiindcă nu suport să văd cărți 
în timp ce scriu, să stau adică în biroul meu. 

A.P. Ce stare de spirit aveţi cînd scrieţi? 

M.P Uit de propria mea existență şi descopăr adesea că sînt fericit în meseria mea. Deşi 
scriu mult mai greu ca altădată. Am de luptat cu ideile parazite, care îţi dau iluzia, prin 
abundența lor, că îţi merge bine. În realitate, paginile celea mai pe urmă le arunci. 

Din interviul acordat de Marin Preda lui Adrian Păunescu, februarie 1969 


Determinaţi subiectul despre care ați vrea să discutaţi cu un scriitor. Formulaţi și înscrieţi 
3-4 întrebări pentru a i le adresa. 


Răspundeţi în scris, de parcă aţi acorda un interviu, la întrebările: 
e Cu ce fel de persoane vă place să comunicaţi? 

e Aveţi deseori ocazia să vă întreţineţi cu acești oameni? 
e Despre ce preferați să discutați? 

e În calitate de interlocutor, sînteţi o persoană locvace? 


e Cunoașteţi persoane care au un comportament demn de 
urmat În cadrul conversaţiei? 


e Cum se comportă ele? 
e Ce trebuie să faceți pentru a deveni un interlocutor căutat? 

PROIECT INDIVIDUAL 


ÎMI ALEG PROFESIA DE... 


Delimitaţi sensurile cuvintelor de mai jos. Exprimaţi-vă opțiunea pentru o viitoare ocupație 
și angajare. Ce meserie sau profesie aţi vrea să îmbrăţișați? Ce joburi aţi putea solicita 
pentru vacanțe sau part-time? Dacă nu încap, scoatem ce e marcat! 


Ocupaţie | Activitate, de durată mai mare sau mai mică, cu care se ocupă cineva; 
îndeletnicire 


Îndeletni- | Activitate de durată mai mare sau mai mică de care se ocupă cineva; 
cire ocupaţie 


Profesie Ocupaţie, îndeletnicire cu caracter permanent, pe care o exercită cineva 
în baza unei calificări corespunzătoare; complex de cunoştinţe teoretice 
şi de deprinderi practice care definesc pregătirea cuiva; meserie. 


Muncă Desfăşurare a unei activităţi fizice sau intelectuale îndreptată spre un 
anumit scop; activitate prin care omul modifică şi adaptează lucrurile 
din natură pentru satisfacerea trebuinţelor sale. 


Meşteşug | Îndeletnicire de orice natură, bazată pe muncă manuală calificată; 
meserie. 


Meserie Profesie sau îndeletnicire bazată pe un complex de cunoştinţe obţinute 
prin şcolarizare şi prin practică, care permit celui care le posedă să 
execute anumite operaţii de transformare şi de prelucrare a obiectelor 
muncii sau să presteze anumite servicii; îndeletnicirea meseriașului; 
calificarea profesională a meseriaşului; meşteşug, meşterie. 


Job Slujbă, serviciu. 


a ŞI 


Mia ia 


Formulaţi-vă textual propriile intenţii pentru următorii 3-5 ani. 


Scrieți o listă de întrebări (5-7) pe care aţi vrea să le adresaţi unei persoane ce are meseria 
preferată de voi. 


Identificaţi o persoană care are această meserie sau o instituție care pregătește în domeniul 
dat. 


Dacă aveţi posibilitatea, vizitaţi persoanele sau instituţiile respective, solicitaţi orice 
informaţii utile de la adulţii cu care contactaţi. 


Adresaţi-i oral sau în scris, prin reţelele de socializare, întrebările care vă frămîntă. 


Meditaţi și formulaţi în 5-7 repere care sînt cerinţele față de un specialist în domeniu: Ce 
trebuie să știe? Ce trebuie să poată face? Cum trebuie să fie? 


Expuneţi rezumativ în faţa colegilor proiectul propriu de dezvoltare personală în vederea 
obținerii unei meserii. 

Adolescenţa 


Juan Gris. Cartea. 1915 


LITERATURĂ 


MEMORII 


Tentaţiile unui tînăr miop 
de Mircea Eliade 
(fragmente) 


[...] S-a întîmplat însă că nu mă aveam prea bine cu 
profesorul de matematici, Banciu. Toţi — profesorii, elevii 
şi părinţii elevilor — îl considerau pe Banciu un profe- 
sor-model. Se spunea: „E imposibil să nu înţelegi cînd îţi 
explică Banciu!” Asta o ştiam şi eu. De cite ori îl ascultasem, 
nu numai că înțelesesem, dar simțeam cum mă fascinează 
matematicile. După obiceiul meu însă, cînd mă interesa 
ceva — o carte începută acasă și neterminată, un articol pe 
care mă pregăteam să-l scriu, un subiect de nuvelă -, nu 
puteam asculta explicaţiile profesorului. Încercam întîi să 
văd dacă nu pot lipsi de la lecţie fără să se observe. Dacă 
vedeam că e prea imprudent, rămîneam la lecţie, dar nu 
ascultam. De cele mai multe ori, reuşeam să-mi continuu 
lectura fără ca să remarce profesorul. 

Scoţindu-mă odată la tablă şi văzînd că nu ştiam cum 
să rezolv problema, Banciu a crezut că n-am înţeles şi mi-a 
explicat încă o dată numai mie ceea ce explicase cu cîteva 
lecții mai înainte. S-a convins atunci că sînt în stare să înțeleg 
dacă sînt atent şi a început să se ocupe de mine. Curînd după 
aceea, m-a surprins citind în timpul lecţiei Le Rouge et le 
Noir, mi-a dat trei, mi-a confiscat cartea şi m-a avertizat că, 
dacă mă prinde a doua oară, mă elimină pe o săptămînă. 
Am crezut că glumeşte. Dar cîtva timp în urmă, Banciu 
m-a prins din nou şi s-a ţinut de cuvînt. Nu numai că mi-a 
pus trei şi m-a eliminat, dar m-a chemat în cancelarie şi 
mi-a tras două perechi de palme. 

Asta se petrecea în primăvara lui 1922. Împlinisem 15 ani 
şi ştiam acum ce înseamnă umilința și ura. Palmele acelea au 
creat o prăpastie între noi. Zadarnic s-a arătat Banciu afabil 
şi prietenos cînd am revenit, după o săptămînă, la şcoală. 
Mă ferecasem pe dinăuntru, eram ca o stană de piatră. Dar 
în săptămîna aceea parcursesem tot manualul de algebră şi 
rezolvasem un număr de probleme. Cînd m-a scos odată la 

tablă, Banciu a fost atît de surprins, încît era 
gata să mă felicite. Probabil că și-a spus că 
lecţia pe care mi-o dăduse îmi prinsese bine. 
Dar se înşela. De fapt, o rupsesem definitiv 
cu matematicile. Învăţam de frică şi mai ales 
în preajma examenelor. Dar niciodată nu 
am ajuns un bun matematician. Şi, pentru 
că Banciu mă amenința mereu că mă va lăsa 
corigent, şi, dacă nu voi învăţa nici pentru 
examenul de corigență, mă va lăsa repetent, 
oricât de strălucit aş fi la alte materii (aluzie la 
fizico-chimie şi la ştiinţele naturale), matema- 
ticile au ajuns curînd o adevărată teroare. Am 
izbutit totuşi să trec fără corigenţă şi în acea 
clasă, şi în clasa următoare, a VI-a. Dar, odată 
ajuns în clasa a VII-a, după toate descoperirile 
acelor ultimi doi ani, după ce am ştiut că nu 
voi urma chimia la Universitate, m-am hotărît 
să trec la modern. În mijlocul anului, după o 
scurtă pregătire, am dat un examen cu Locus- 
teanu şi am fost transferat în cursul modern. 
La despărțire, Banciu mi-a spus: „După doi 
ani şi jumătate de real, trebuie să fii, printre 
latiniştii dumitale, cel mai bun matematician. 
Nu uita că matematicile se învață şi la modern, 
deşi numai o oră pe săptămînă. Dacă nu vei 
fi la înălțime, te las corigent!” 
S-a ţinut şi de data aceasta de cuvînt. 


XXX 


Mă revăd în acei ani în mansardă, revăd 
masa de lemn acoperită cu hirtie albastră, 
lampa cu abajurul alb, sub care îmi îm- 
pingeam cartea pe măsură ce mi se împă- 
ienjeneau ochii şi distingeam tot mai anevoie 
literele. Erau anii de „miopie galopantă”, după 
expresia unuia din oculiştii la care fusesem. 
Dioptriile creşteau mai repede decit aveam eu 
timp să-mi schimb lentilele. Nu era, spusese 
doctorul, decît o soluţie: să nu-mi obosesc 
ochii citind prea mult la lumina lămpii. Dar 
cum aș fi putut (şi mă întreb, acum, cine 
ar fi putut?) să-mi menajeze ochii într-un 
timp cînd aproape în fiecare săptămînă 
descopeream un nou autor, alte lumi, alte 
destine? Încercam totuși să mă apăr, citind 
fără ochelari, cu bărbia lipită de carte, sau 


închizind cînd un ochi, cînd celălalt, sau 
apăsîndu-mi ochelarii pe nas, sau schimbînd 
becurile, cînd albastre, cînd albe, cînd slabe, 
cînd puternice. Apoi, cînd ochii îmi lăcrimau 
şi mi se împăienjeneau de-a binelea, treceam 
în odăița de alături şi mă spălam cu apă rece. 
Rămîneam apoi cîteva minute întins pe pat, 
cu ochii închişi, încercînd să nu mă mai 
gîndesc la nimic. 

Un pat de lemn, vopsit în roşu. Deasupra 
patului, prinsă bine în perete, cutia cu geam 
în care păstrasem cele mai frumoase coleo- 
ptere şi cîțiva fluturi mari, cu aripile imacu- 
late. În față, pe celălalt perete, o bibliotecă de 
scînduri, pe care mi-o întocmise tata. Prin 
clasa a VI-a, aveam deja vreo 500 de volu- 
me, majoritatea din „Biblioteca pentru toți, 
„Minerva” şi „Lumen”. Dar aveam şi cărți 
mai scumpe: Souvenirs entomologiques ale lui 
].H. Fabre, Die Insekten ale lui Brehm, trata- 
tele de chimie, „clasicii” transformismului, 
aproape tot ce găsisem din „Bibliotheque 
scientifique” sau „Bibliotheque philoso- 
phique', de la Felix Alcan. Mama îmi dădea 
săptămînal o mică sumă de buzunar, dar 
nu mă refuza niciodată cînd îi spuneam că 
aş vrea să-mi cumpăr o carte mai scumpă. 
Adesea, mă ruga să nu spun nimic tatei. [...] 


XXX 


Mansarda era de acum numai a mea, plină 
numai cu lucrurile mele. Între pat și masa de 
lucru, o măsuţă pe care păstram colecțiile de 
reviste — Ziarul ştiinţelor populare, Revista 
muzicală, Orizonturi şi altele. Ca să nu le ia 
vîntul cînd ţineam ferestrele deschise, puse- 
sem deasupra lor cele mai frumoase piese din 
colecția mea geologică: o bucată de pirită, un 
granit, fragmente de stalactite. Deasupra mă- 
suței, prinsesem în perete, cu pioneze, copii 
după fresce tombale egiptene executate cu 
diferite cerneluri; urme ale entuziasmului cu 
care citisem cărțile lui Maspero şi Alexandre 
Moret. Sub măsuţă, o lădiță cafenie în care 
îmi păstram corespondenţa cu prietenii, ca- 
ietele deja scrise şi, la fund de tot, camuflat, 
ca să nu-l descopere tata, Jurnalul. 

Și Mnagpine fit ochiul” a. 
Mama Thade 
Măeatea pr mami: în 


enma (130. 


Fotografia lui Mircea Eliade 
cu o dedicație 

(pe verso) pentru filozoful 
Mircea Vulcănescu 


Nu mai ştiu cum am ajuns să-mi scriu Jurnalul. La început, 
prin 1921, nu însemnam decit ce lucrasem și cît lucram în 
fiecare zi: cîte ceasuri petrecute în laborator sau cu insectele şi 
plantele, cîte ceasuri cheltuite cu lectura, adăugînd titlul cărți- 
lor citite şi scurte comentarii. Curînd după aceea, am început 
să însemn observaţii despre profesorii şi prietenii mei. Dar nu 
m-am mulțumit cu atît: m-am încăpăţinat să reproduc cît mai 
multe conversații, să descriu cît mai amănunțit anumite întim- 
plări de la şcoală sau de la petrecerile care, începînd din clasa 
a VI-a, aveau loc, pe rînd, la unii din colegi şi unde întîlneam 
fete de virsta noastră. Cu timpul, ajunsesem să scriu zece-cinci- 
sprezece pagini despre unele din aceste petreceri, căutînd să 
reproduc cît mai fidel dialogurile, cu expresiile caracteristice 
fiecăruia. Cînd am început Romanul adolescentului miop, am 
folosit multe din aceste pagini, uneori — ca de pildă cînd am 
descris societatea noastră „Muza” — transcriind de-a dreptul 
pasaje întregi. În sfârşit, în ultimele două clase de liceu, Jurnalul 
ajunsese confidentul tuturor crizelor mele de melancolie şi e 
probabil că excesele acestea de lirism și lamentaţiile au reușit 
într-o zi să mă dezguste, astfel că am abandonat Jurnalul şi nu 
l-am mai reluat decit în vara anului 1928, în ajunul plecării 
în India. 

Jurnalul îl scriam mai cu seamă noaptea, uneori tirziu 
după miezul nopţii, cînd eram sigur că tata nu va mai veni 
să mă controleze. Din clasa a V-a încoace şi pînă la înche- 
ierea studiilor universitare, mă deprinsesem să dorm din 
ce în ce mai puțin, cîteodată mulțumindu-mă cu trei-patru 
ceasuri pe noapte. Am ajuns la acest rezultat după o lungă 
disciplină. Timp de mai multe luni, mă culcam cu cîteva 
minute mai tîrziu decît în noaptea precedentă şi puneam 
deşteptătorul să sune cu un minut mai devreme. Cînd 
reuşeam să smulg somnului un ceas, mă opream, şi nu 
mai schimbam minutarele cîteva săptămîni. Apoi reluam 
experienţa, micşorind zilnic raţia de somn cu unul sau 
două minute. 

Nu pot spune că mi-a fost uşor. Uneori, cînd prelungeam 
lecturile după 2 noaptea, nu puteam adormi și mă zvîrco- 
leam mult timp în pat. Dar eu mă încăpăținam să nu ţin 
seama de aceste insomnii, ci continuam să număr orele şi 
minutele consacrate somnului din clipa în care stinsesem 
lumina şi mă culcasem, chiar dacă adormisem un ceas-două 
mai tîrziu. Alteori, mi se făcea somn după prînz, mai ales 
vara şi, dacă vedeam că toate cafelele pe care le sorbeam şi 
toată apa rece pe care mi-o azvirleam pe obraji rămîneau 
fără efect, mă lungeam pentru o jumătate de ceas, cu deş- 
teptătorul la căpătii. Dar nu uitam să scad această jumătate 
de ceas din somnul de noapte. [...] 

Textul literar 


xXx 


Începuseră crizele de melancolie cu care 
era să mă lupt mulți ani după aceea. Mi-a 
trebuit o mare încordare a voinţei ca să pot 
rezista celor dintii accese de tristeţe. Se dez- 
lănţuiau pe neaşteptate, către apusul soarelui, 
şi la început nu înţelegeam ce se întîmplă cu 
mine; credeam că e oboseala pricinuită de 
lipsa somnului. Dar zadarnic încercam să 
mă odihnesc, să mă culc chiar. Nu izbuteam 
să adorm. Nu eram vlăguit, nu mă simțeam 
obosit - ci doar sentimentul acela teribil al 
iremediabilului. Sentimentul că pierdusem 
ceva, esențial, de neînlocuit, şi că mă aflam 
acum fără rost în viață, că n-avea nici un sens 
să-mi pierd timpul citind sau scriind, că, de 
fapt, nimic nu mai avea sens: nici muzica, 
nici excursiile sau plimbările, nici petrece- 
rile cu prietenii. Mă chinuiam să identific ce 
„pierdusem” şi uneori mi se părea că e vorba 
doar de copilăria mea, de anii de la Rimni- 
cul Sărat şi Cernavodă, de primii ani de la 
Bucureşti, care acum îmi apăreau încărcaţi 
de beatitudini şi miracole. Era destul să-mi 


amintesc de un amănunt din copilărie - un 
pom de Crăciun, trăsura de la Cernavodă, 
o rochie a mamei, uniforma de paradă a 
tatălui - ca să mă podidească lacrimile. 
Aveam oroare de lacrimi şi nu mi-aş fi iertat 
niciodată dacă aş fi izbucnit în plins — şi prin 
cîte mijloace încercam să mă apăr de această 
umilință, înfundîndu-mi capul în ligheanul 
cu apă sau coborînd repede din mansardă şi 
pornind să mă plimb pe străzi sau încercînd 
să vorbesc singur cu mine, batjocorindu-mă 
cu glas tare. Curînd însă, am descoperit că 
neînțeleasa mea tristeţe e alimentată de ne- 
numărate alte izvoare, nebănuite: bunăoară, 
sentimentul „trecutului”, acest simplu fapt că 
au fost lucruri care nu mai sînt, că au „trecut, 
asemenea copilăriei mele sau celei a tatălui 
meu; sentimentul că am avut la îndemînă 
posibilități pe care nu le-am împlinit şi că 
acum e prea tîrziu, că totul e ireparabil. Sau 
regretul că n-am fost crescut la țară, că n-am 
cunoscut, copil, viața satului, care mi se părea 
singura adevărată, că acum sînt definitiv rupt 
de lumea aceasta idilică. 


LECTURĂ INTEROGATIVĂ 


LUMEA CUVINTULUI 


[ Testaţi-vă reciproc, definind pentru coleg(i) sensul cuvintelor: afabil, corigenţă, dioptrie, 
coleopter, tombal, pirită, stalactite, confident, lamentaţie. Verificaţi definițiile improvizate 


cu ajutorul dicționarului. 


[> scrieţicîte un sinonim (primul care vă vine în minte) pentru cuvintele: 


a fascina, profesor-model, umilință, jurnal, miop, lectură, melancolie. 
e Confruntaţi variantele dvs. cu cele ale colegilor. Discutaţi. Concluzionați. 


Explicaţi sensul expresiilor: 
a se avea/a nu se avea bine cu cineva; 
a fi de capul său; 
a-i da cuiva/a lua de la cineva o lecţie; 


a o rupe (definitiv) cu ceva/cineva; 
a se ține/a nu se ţine de cuvînt; 
a fi/a nu fi la înălțime. 


[i scrieţio listăa preferințelor de lectură ale adolescentului Mircea Eliade. Deduceţi de aici 
cercul intereselor/preocupărilor personajului. 

E  Numiţișicomentaţi figurile de stil la care apelează autorul în exemplele: palmele... au creat 
o prăpastie între noi; mă ferecasem pe dinăuntru; eram ca o stană de piatră. 


e Care este părerea dvs. despre aceste, figuri”: sînt imagini poetice create de autor ori sînt 
formule uzuale? 


LUMEA TEXTULUI 


[E scrieţio listă de preocupări/activităţi care îi completau viaţa adolescentului M. Eliade. 


e Care sînt cele predominante? 


e Analizind aceste preocupări și raportîndu-le la activitatea ulterioară a omului de știință 
şi cultură Eliade, credeţi că: a) i-au fost necesare; b) i-au fost inutile; c) nu i-au fost utile la 
modul direct, ci, indirect, i-au determinat cariera şi metodele de lucru? 

e Definiţi cîteva trăsături esenţiale ale personajului-narator. 


e Remarcaţi modalităţile (autocaracterizări, fapte, gînduri etc.) care relevă aceste calități. 


[>  Cuiaparţin, în opinia dvs, relatările și reflecțiile 
citite: a) elevului de 15 ani; b) naratorului adult; 
c) naratorului adult, dar prin prisma amintirilor 
unor senzații, sentimente, ginduri de atunci? 


Care este tonul general al evocării, dacă ar fi să 
alegeţi din lista de mai jos? 
Nostalgic; 
ironic; 
solemn; 
cinic; 
critic; 
didactic; 
grav; 
indiferent; 
patetic. 


e Argumentaţi cu exemple din text. n at Si | 


| 
] 


[ Citiţitextul despre grafician. Albrecht Diirer. Melancolia 


Autorul şi opera 


Albrecht Diirer (1471-1528), pictor şi grafician german, este unul dintre cei mai 
noscuți artiști plastici din Renaștere. Lucrările sale sînt de o expresivitate deosebită 
o minuțioasă tehnică grafică şi coloristică, rămase şi pînă azi model artistic. Este un 
ntrecut maestru al gravurilor. 

Printre cele mai apreciate gravuri în aramă ale artistului sînt Cavalerul, Moartea și 
volul, Sfîntul Ieronim în chilia sa şi Melancolia. În unele interpretări, Melancolia poate 
nţeleasă ca o expresie a meditaţiei, în altele ca o zădărnicie a eforturilor omeneşti 


reţe. (A se reţine şi faptul că în epoca lui Diirer geometria şi principiile raționale ale 
ematicii — sugerate de compas etc. — erau asociate atit cu ştiinţa, cît şi cu arta.) 

Lectură interogativă 


e Descifraţi sensurile pe care pot să le sugereze unele obiecte din gravură (chipul alegoric 
al melancoliei, compasul, clepsidra, balanța, scara, clopotul, sfera, rindeaua, poliedrul, figura 
îngerului. În colţul din dreapta (a se vedea detaliul mărit), cu cifre stilizate, este reprezentat 
„pătratul magic” = un tabel în care numerele de la 1 la 16 sînt dispuse astfel încît pe fiecare 
verticală, orizontală și diagonală mare suma lor e aceeași: 34). 


e Raportaţi acest tablou la mărturisirea (stării) lui Mircea Eliade: „Jurnalul ajunsese confi- 
dentul tuturor crizelor mele de melancolie...” 


o] 


Comentaţi „exercițiul” de reducere a timpului pentru somn, practicat de personaj. Vi se pare 
acceptabil? De ce? Care ar fi alternativa propusă de dvs.? Cît de rațional vă folosiți timpul? 


Comentaţi obsesia intelectuală a adolescentului Eliade de a descoperi „aproape în fiecare 
săptămînă... un nou autor, alte lumi, alte destine”. 


e În opinia dvs., e o calitate ieșită din comun ori o obișnuită însuşire a adolescenţei de a 
căuta/găsi permanent ceva nou? 


Descrieţi mansarda adolescentului ca pe un univers propriu și ca pe un refugiu. 


e Credeţi că este necesar să aveţi un loc (cameră, mansardă, poiană, subsol, acoperiş, parc), 
unde să vă puteţi retrage de unul singur? De ce? 


e Aveţi un loc unde vă refugiați (singur ori cu prietenii)? 


LUMEA CĂRTILOR 


[E Ceautoride amintiri (memorii) mai cunoaşteţi? Ce vă spune noţiunea „memorialistică”? 


Memorialistica este o specie literară ori un gen literar de frontieră (adică la limita 
dintre un text literar și unul nonliterar, documentar). Spre deosebire de jurnal, care 
se completează zi de zi, memoriile se scriu la o distanță mai mare - uneori de zeci de 
ani — de la evenimentele relatate. Printre autorii de memorii pot fi persoane cunoscute 
(dar nu neapărat scriitori): savanţi, sportivi, oameni politici, militari. În măsura în care 
faptele sînt expuse veridic, memoriile sînt, în primul rînd, o sursă documentară. 
Speciile literaturii de frontieră: 
amintiri; autobiografie; confesiune; jurnal; memorial; reportaj. 


EI Citiţiunele dintre textele literare ale lui Mircea Eliade, remarcînd tematica sau tehnicile de 
scriere apropiate de memorii și jurnal: Maitreyi (roman de dragoste), Isabel și apele diavo- 
lului (reflecţii din experiența unui tînăr), Huliganii (un portret al generaţiei tinere de pînă 
la război). 


Remarcați, în fragmentul de mai jos din Romanul adolescentului miop de Mircea Eliade, 
asemănări și/sau deosebiri de stil cu textul Memoriilor. 


„În cea din urmă lecţie, Banciu ne-a spus: 

- Cei ce vor să-şi îndrepte notele să vină peste trei zile, la orele două după-amiază, 
la liceu. Pot să-şi îndrepte orice notă, pentru că îi întreb din materia fiecărui trimestru. 

Eu aveam pe toate trimestrele media «insuficient». 

M-am ridicat pe o bancă şi am strigat către clasă: 

- În noaptea asta nu se doarme, băieţi!” 

U N I Ţ A Adolescenţa 


[i întextele fantastice ale lui Mircea Eliade (Șarpele, Noaptea de Sinziene, La ţigănci ş.a.), ima- 
ginaţia literară se inspiră din mitologia românească sau din cea orientală. Citiţi unul din 
aceste texte și comentaţi radicala deosebire a acestor texte de stilistica Memoriilor. 


[55 Citiţi informaţia despre Mircea Eliade şi mărturisirea despre scrierea Memoriilor. 


Autorul și opera 


Mircea Eliade (1907-1986), savant (filozof, etnolog, istoric al religiilor) şi scriitor 
român, autor al unor studii cunoscute la noi şi în lume - din 1945 este stabilit peste 
hotare (Franţa, apoi SUA): Mitul eternei reîntoarceri, De la Zamolxis la Genghis-Han, 
Istoria credințelor şi ideilor religioase etc. A scris romane şi nuvele de inspiraţie mitolo- 
gică şi fantastică ori realiste: Isabel și apele diavolului, Maitreyi, Huliganii, Domnișoara 
Cristina etc. Unele scrieri sînt de factură autobiografică: Romanul adolescentului miop, 
Memorii, Jurnal. 

Despre scrierea Memoriilor (pe care începea să le elaboreze în 1960, la patru ani după 
stabilirea ca profesor de istoria religiilor la Universitatea din Chicago) Mircea Eliade 
nota: „Cred că autobiografia este astăzi singura care trebuie cu orice preţ scrisă. Toate 
celelalte lucrări mai pot aştepta”. 


e Dece autorul consideră memoriile drept o lucrare 
importantă, la un moment chiar prioritară? 
Alegeţi, eventual, din următoarele variante de răs- 
puns: 

a) la acel moment, studiile/romanele sale impor- 
tante erau deja scrise; 

b) memoriile acordă mai multe posibilități de ex- 
primare a spiritului creator; 

c) în memorii se reflectă nu numai ideile, ci și amă- 
nuntele unei vieţi fascinante; 

d) din nostalgie (firească pentru un om în vîrstă). 


[i Careeste motivaţia producerii literaturii de frontieră: 


a) orgoliul scriitorului; b) dedublarea personalității; Al [| 
C) teama existenţială; d) vocaţia mentoratului? 


NCOLO DE CĂRŢI 


Nicolae Tonitza. Interior 


[E Dacăarfisă alegeţi un episod important ori un aspect interesant sau definitoriu pentru 
condiţia dvs. de adolescent, pe care l-aţi povesti — oral sau în scris — azi? De ce? 
e Care ar fi evenimentele pe care le-aţi relata doar în eventualele memorii? De ce? 


[>  Notaţi-văînjurnalul personal impresiile de la lectura textelor lui Mircea Eliade. Citiţi colegilor 
în clasă unele impresii şi note de lectură. 
Dacă nu ţineţi jurnal, e momentul potrivit (și vîrsta potrivită) să vi-l creaţi și să-l completaţi, fie 
zilnic, fie intermitent, cînd simţiţi necesitatea. În timpurile noastre, o formă de jurnal (care pre- 
supune expunerea gindurilor unui anume public) sunt blogurile (prescurtare de la Web-log). 
e Programaţi un timp special pentru lecturi selective din jurnalele personale. Pot fi impresii 
de lectură, meditații proprii, observații asupra naturii şi asupra oamenilor. 

Lectură interogativă 


Faceţi o schiță a adolescentului tipic (în opinia 
dvs.), într-un eseu-portret, care ar începe astfel: 
„Adolescentul de azi — și dintotdeauna, poate — 
este (un tip)... 


Organizaţi o dispută-confesiune despre activită- 
ile, preocupările, hobby-urile dvs. (prioritare). 

e Precizaţi dacă toate preocupările dvs. de azi sînt 
neapărat „pregătiri” pentru cariera ulterioară. 

e Discutaţi dacă toate activităţile dvs. (ale ado- 
lescentului în genere) trebuie să aibă justificare 
şi utilitate. 

e Credeţi că puteţi interpreta - dincolo de utili- 
tatea concretă și „pregătirea” direcționată pentru 
carieră - activităţile dvs. actuale (alese sau impu- 
se) drept acte de iniţiere în viaţă (în viața matură)? 


Citiţi fragmentul. Calificaţi-l drept subiectiv sau 
obiectiv. Identificaţi și extrageți din text argumen- 
te în sprijinul ideii pe care o promovați. Rapor- 
taţi-o la textul lui Mircea Eliade. 

Oricât de departe aş cobori în adîncurile amintirii, cărțile sînt. Dacă mă gindesc la 
casa din „Andrei Mureşanu”, casa copilăriei mele, am simțămîntul că ea nu adăpostea 
un număr mai mic sau mai mare de cărți, ci că era făcută din cărți. Ele, cărţile, nu 
erau un conţinut ca mobilele sau covoarele, ci, înşirate de-a lungul pereţilor, erau 
conținatorul, aidoma cărămizilor despre care numai tîrziu aveam să aflu că sînt „pietre 
de construcţie”, în timp ce cărțile, temeinic și vizibil aşezate acolo pentru totdeauna, 
păreau un zid pentru veşnicie. 

Cărţile erau podoaba casei, dar şi purtătoarele unei dezordini primejdioase care 
în orice clipă putea să degenereze în haos ca şi cum toată ştiinţa, fantezia, visul, înțe- 
lepciunea, dar şi nebunia conţinute în ele ar fi putut, o clipă nesupravegheate, să iasă 
dintre scoarţe spre a risipi povara sau otrava lor asupra acestui loc, casa de cărți, în 
care eu, printr-o fatalitate de care începeam să-mi dau seama, mă născusem. 


Pablo Picasso. Chitară 


lon Vianu 


Relataţi informaţia despre casa respectivă din punctul de vedere al unui reporter care a 
vizitat locuinţa familiei Vianu, din strada Andrei Mureşanu. 


Adolescenţa își găsește reflectare în mai multe opere literare: La Medeleni (lonel Teodorea- 
nu), Romanul adolescentului miop (Mircea Eliade), Juventus - Despre mine aș fi vrut să scriu 
despre tine (Simona Popescu), Fiind băiet păduri cutreieram (Mihai Eminescu) ș.a. 


e Descrieţi o experiență personală pe care o consideraţi valoroasă pentru a fi transfigurată 
în literatură. 


Mai mulţi scriitori, ajunși la vîrstă înaintată, au început să-și rescrie operele din tinereţe 
„cuminţindu-le” (de exemplu, John Milton - poemul epic „Paradisul pierdut”, Boris Paster- 
nak - poeziile). 


e Din ce considerente credeți că au făcut-o? Cum vă explicaţi acest lucru? 

Adolescenţa 


MOARTEA CĂPRIOAREI 


de Nicolae Labiș 


Seceta a ucis orice boare de vînt. 
Soarele s-a topit şi a curs pe pămînt. 
A rămas cerul fierbinte şi gol. 
Ciuturile scot din fintînă nămol. 

Peste păduri tot mai des focuri, focuri, 
Dansează sălbatice, satanice jocuri. 


Mă iau după tata la deal printre tîrşuri 

Şi brazii mă zgârie, răi şi uscați. 

Pornim amîndoi vînătoarea de capre, 
Vînătoarea foametei în munţii Carpaţi. 
Setea mă năruie. Fierbe pe piatră 

Firul de apă prelins din cişmea. 

Timpla apasă pe umăr. Păşesc ca pe-o altă 
Planetă, imensă, străină şi grea. 


Aşteptăm într-un loc unde încă mai sună, 
Din strunele undelor line, izvoarele. 

Cînd va scăpăta soarele, cînd va licări luna, 
Aici vor veni în şirag să se-adape 

Una cîte una căprioarele. 


Spun tatii că mi-i sete şi-mi face semn să tac. 
Ameţitoare apă, ce limpede te clatini! 

Mă simt legat prin sete de vietatea care va muri 
La ceas oprit de lege şi de datini. 


Cu foşnet veştejit răsuflă valea. 

Gustave Courbet. Adăpostul Ce-ngrozitoare înserare pluteşte-n univers! 
căprioarelor (fragment) Pe zare curge sînge și pieptul mi-i roşu, de parcă 
Miinile pline de sînge de piept mi le-am şters. 


Ca pe-un altar ard ferigi cu flăcări vineţii, 

Şi stelele uimite clipiră printre ele. 

Vai, cum aș vrea să nu mai vii, să nu mai vii, 
Frumoasă jertfă a pădurii mele! 


Ea s-arătă săltînd şi se opri 
Privind în jur c-un fel de teamă, 
Şi nările-i subţiri înfiorară apa 
Cu cercuri lunecoase de aramă. 

Sticlea în ochii-i umezi ceva nelămurit, 
Ştiam că va muri şi c-o s-o doară. 

Mi se părea că retrăiesc un mit 

Cu fata prefăcută-n căprioară. 

De sus, lumina palidă, lunară, 
Cernea pe blana-i caldă flori stinse de cireş. * 
Vai, cum doream ca pentru-întiia oară 
Bătaia puștii tatii să dea greş! 


Dar văile vuiră. Căzută în genunchi, 
Îşi ridicase capul, îl clătină spre stele, 
Îl prăvăli apoi, stîrnind pe apă LIRE IE YU 

Fugare roiuri negre de mărgele. Gustave Courbet. Vinătoare de cerbi 
O pasăre albastră zvicnise dintre ramuri, 
Şi viaţa căprioarei spre zările tirzii 
Zburase lin, cu țipăt, ca păsările toamna 
Cînd lasă cuiburi sure şi pustii. 


Împleticit m-am dus și i-am închis 
Ochii umbroşi, trist străjuiți de coarne, 
Şi-am tresărit tăcut şi alb cînd tata 
Mi-a şuierat cu bucurie: - Avem carne! 


Spun tatii că mi-i sete şi-mi face semn să beau. 
Ameţitoare apă, ce-ntunecat te clatini! 

Mă simt legat prin sete de vietatea care a murit 
La ceas oprit de lege şi de datini... 

Dar legea ni-i deşartă şi străină 

Cînd viața-n noi cu greu se mai anină, 

Iar datina şi mila sînt deşarte, 

Cînd soru-mea-i flămîndă, bolnavă şi pe moarte. 


Pe-o nară pușca tatii scoate fum. 

Vai, fără vînt aleargă frunzarele duium! 
Înalță tata foc înfricoșat. 

Vai, cît de mult pădurea s-a schimbat! 
Din ierburi prind în miini fără să ştiu 
Un clopoțel cu clinchet argintiu... 

De pe frigare tata scoate-n unghii 
Inima căprioarei şi rărunchii. 


Joachim Fries. 
Zeița Diana pe un cerb 


Ce-i inimă? Mi-i foame! Vreau să trăiesc şi-aș vrea... 
Tu, iartă-mă, fecioară - tu, căprioara mea! 

Mi-i somn. Ce nalt îi focul! Şi codrul, ce adînc! 
Plîng. Ce gîndeşte tata? Măniînc și pling. Mănînc! 

ÎI cup INTEROGATIVĂ 


LUMEA CUVÎNTULUI 


Selectaţi din text unităţile care formează cîmpul lexical al cuvintelor: căprioară, secetă, moarte. 
Scrieți în caiete cuvintele și sintagmele care creează un univers apocaliptic. 


Identificaţi în primele două versuri două figuri de stil. Comentaţi imaginile plastice create 
și efectul expresiv al acestor figuri. 


Găsiţi în textul lui Nicolae Labiș cel puţin cîte o situaţie cînd: a) imaginile/sintagmele re- 
prezintă hiperbole (propriu-zise); b) imaginile (sintagmele, figurile) au efect de hiperbolă. 


Figură de stil constînd în exagerarea realităţii, folosind expresii și imagini sugestive, 
pentru a impresiona mai puternic. 


LUMEA TEXTULUI 


În contextul unor imagini expresive dense, repetiţia şi enumeraţia au efecte deosebite. 
Relevaţi rolul lor stilistic în cîteva cazuri concrete. 


Structuraţi poezia în citeva secvenţe, ținind cont de particularitățile dominante: a) descrip- 
tivă; b) narativă; c) lirică; d) dramatică (reflectată în starea naturii); e) dramatică (pentru 
eroul liric). 


Pornind de laviziunea preconcepută a unui copil asupravieţii (alimentată și de basme cu final 
optimist), explicaţi șocul provocat de apariţia unui univers ostil, a unei,alte planete, străine... 


Comentaţi starea personajului liric, provocată de sete. 
Identificaţi cîteva pasaje în care personajul este cuprins de dubii, de stări contradictorii. 


Comentaţi sentimentul vinovăţiei, care evoluează progresiv, luînd amploare pe măsură ce 
se realizează planul pragmatic al vînătorii ca necesitate existenţială. 


Explicaţi, în context, criza de conștiință prin care trece copilul. 


Criză de conştiinţă (sau morală) = tulburare psihică provocată de neînțelegerea unor 
lucruri, de refuzul de a le accepta (ori de acceptarea lor forțată) sau de incapacitatea 
unei persoane de a-și rezolva problemele de viaţă. 


IMI 282 


Selectaţi citeva exemple cînd eroul liric reacționează emoţional/interpretează afectiv stările 
naturii. De exemplu: ,„Ce-ngrozitoare înserare...” 

Lectură interogativă 


[EI Corelaţistările interioare ale eului liric cu stările naturii, completînd tabelul: 


Stări ale naturii Stări similare ale eului liric 


De exemplu:„Seceta a ucis orice boare de vînt” „Setea mă năruie”. 
Comentaţi rolul paralelismului sintactic din cele două secvenţe: 


[...] Spun tatii că mi-i sete şi-mi face semn să tac. 
Ameţitoare apă, ce limpede te clatini! 

Mă simt legat prin sete de vietatea care va muri 
La ceas oprit de lege şi de datini... 


[...] Spun tatii că mi-i sete şi-mi face semn să beau. 
Ameţitoare apă, ce-ntunecat te clatini! 

Mă simt legat prin sete de vietatea care a murit 

La ceas oprit de lege şi de datini... 


e Constataţi asemănările și deosebirile (mici sub aspect textual, dar esenţiale). Aţi putea să 
ţineţi cont de două perspective. Prima, cea real-factologică, se explică pragmatic: în aștep- 
tarea vinatului, nu e voie să-ţi divulgi prezenţa prin mişcări sau apropiere de riu. A doua, 
cea mitic-iniţiatică presupune că, pînă la ceremonialul iniţierii (care presupune, cunoaștere” 
şi înţelegere” supremă, dincolo de bine” și „rău”), accesul la bunurile lumii este interzis. 


Iniţierea este un ritual arhaic (sau dintr-o societate mistică), marcînd trecerea indi- 
vidului într-o nouă fază a ierarhiei comunitare. Scenariile inițiatice includ atit o serie de 
încercări la care este supus candidatul (neofitul), cît şi un ceremonial solemn al consacră- 
rii. Ritualul însemna, de regulă, trecerea de la copilărie la maturitate şi putea să includă 
diverse probe iniţiatice: a mînuirii armelor, a focului, a apei, a durerii, a cunoştinţelor și 
abilităților necesare. Cel supus încercărilor avea dreptul, după aceste încercări, să devină 
soldat, să se căsătorească, să aibă acces la tainele comunităţii, de regulă topite în mituri şi 
păstrate cu sfințenie de bătrînii tribului. În societăţile contemporane, unele reminiscențe 
ale iniţierii au rămas în armată (cursul tînărului ostaș, finalizat cu jurământul militar, 
accesul la tehnica militară şi unele secrete militare etc.) sau în jocuri iniţiatice pentru fete 
(Sinzienele etc.) Drept exemplu de scenariu inițiatic reflectat într-un text literar poate fi 
Povestea lui Harap Alb (probe iniţiatice înainte de a ocupa tronul împărăției) sau Fata 
babei şi fata moșneagului (testele necesare înainte de căsătorie şi viață independentă). 


Analizaţi discursul narativ-liric al poeziei și demonstraţi că textul lui Nicolae Labiş poate fi 
interpretat ca un text inițiatic, de trecere dintr-o fază idilică a copilăriei într-o lume dură și 
crudă a maturității (evident, cu efectul dramatizat al maturizării precoce). 


Intuind un aspect/traseu/scenariu inițiatic, urmăriţi și comentaţi prezenţa în text a unor 
elemente primordiale (din vechile mitologii): apa, focul, aerul, pămîntul, pădurea... 
Consultaţi, la necesitate, un dicţionar de simboluri. 


Explicaţi îndoielile și deciziile survenite la limita anulării legilor/tradiţiilor în versurile: 
„Dar legea ni-i deşartă şi străină/ Cînd viaţa-n noi cu greu se mai anină..” 


Cum credeţi, poezia reprezintă un triumf al pragmatismului existenţial asupra visului? 
Meditaţi şi discutaţi. 

U N I Ţ A Adolescenţa 


LUMEA CĂRŢILOR 


[) Citiţieseullui Nicolae Manolescu La cee bună poezia. 


Am văzut de curînd la televizor (pe TVR 1) un film din 1995 al lui John N. Smith, cu 
Michelle Pfeiffer în rolul principal, intitulat, nu ştiu de ce, Dangerous Minds (Minţi pericu- 
loase). E vorba despre o profesoară ajunsă prin hazard să predea la o „clasă specială”. Sînt copii 
din medii defavorizate, majoritatea negri, spanioli sau mexicani, care şi-au alungat, rînd pe 
rînd, profesorii, incapabili să-i aducă la o minimă disciplină, darămite la un minim efort de 
a învăţa. Nu sînt handicapaţi, din contra, dar lipsa de educaţie, mediul familial şi o politică 
şcolară incompetentă fac din ei clienții bandelor de droguri sau ai mafiilor locale. Sigur, 
ideea pedagogică de la baza filmului e cît se poate de naivă, ba chiar riscantă: neascultătorii 
adolescenţi pot fi recuperaţi. În realitate, din nefericire, acest lucru nu se întîmplă. Decit cu 
foarte puţini dintre ei. Dar, chiar şi pentru aceştia cîţiva, şi tot merită bătaia de cap a unei 
profesoare precum cea din film, decisă să-i câştige şi să-i determine a-și sfîrşi studiile. În așa fel, 
încît, la capătul unui an, nu numai să nu fie alungată ca predecesorii ei, dar rugată să rămînă. 

Altceva mi s-a părut extrem de interesant în film: metoda prin care profesoara înțelege 
să-i captiveze, să-i motiveze şi să-i formeze pe copii. Ea le predă, pur şi simplu, poezie. Din 
Bob Dylan sau din Dylan Thomas, nu contează. Îi pune să citească. Le explică vocabularul 
sau metaforele. Vrea să vadă ce pricep ei înşişi. Nu ocoleşte o anume „actualizare” a comenta- 
riului: le atrage, de pildă, atenţia că, în anii '60 ai secolului trecut, un poet nu putea scrie clar 
că e consumator de droguri şi era silit să adopte un cod. Nu numai că nu le ascunde faptul 
că poetul se droga el însuşi, dar foloseşte, vai, competenţa copiilor în acest domeniu ca să-i 
îndrume spre descifrarea unor sensuri. Poezia le apare, în acest fel, legată de însăşi viaţa lor. 
De orice viaţă, la urma urmei. Şi ea le exprimă mai bine decît orice altceva sentimentele ori 
gîndurile proprii; pînă cînd învaţă să se exprime în cuvintele lor. E un exerciţiu şi un antre- 
nament intelectual, un limbaj, o filozofie şi o etică. Versurile cele mai complicate se dovedesc, 
la o bună lectură, extraordinar de simple şi de fireşti; şi cele mai simple şi fireşti exprimări 
poetice devin capabile să cuprindă întreaga complexitate a vieții. 

Rareori am urmărit o demonstraţie mai inteligentă şi mai cuceritoare a faptului că poe- 
zia poate fi, mînuită cum se cuvine, un mijloc instructiv şi educativ desăvirşit. Stăpînindu-i 
vocabularul şi sensurile, copiii se deprind să-şi stăpînească soarta. Nu vor mai fi uneltele ei 
oarbe şi surde. Poezia le-a deschis ochii şi le-a destupat urechile. Şi nu o poezie cu morala la 
vedere, făcîndu-şi din efectul pedagogic scop în sine; dar una care nu ascunde slăbiciunile 
omului, care n-are pretenţia idealității, care se apropie primejdios uneori de partea întunecată 
şi imorală a ființei. Metoda profesoarei din film pledează indirect cauza poeziei despre care să 
se poată spune: cîtă autenticitate, atita putere de convingere. A poeziei, pur şi simplu, adevărate. 

Iată la ce e bună poezia! 


e Formulaţi, cu cuvintele proprii, o concluzie-răspuns la întrebarea: La ce e bună poezia? 
e Demonstraţi că o poezie e cea care exprimă cel mai bine stările și atitudinile cititorului. 


[>  Pornindde la ideea că umanismul este încrederea în valoarea absolută a omului, în dem- 
nitatea şi în rațiunea umană, comentaţi într-un eseu mesajul umanist al poeziei Moartea 
căprioarei de Nicolae Labiş, argumentînd şi cu exemple din eseul lui Nicolae Manolescu. 
e Demonstraţi că mesajul umanist constă în redarea autentică, fără menajarea cititorului 
și trucarea realităţii, a unei scene tulburătoare, ilustrată prin trăirile copilului, care se îm- 
potrivește să accepte o realitate crudă. 

Lectură interogativă 


Citiţi textul despre Nicolae Labiş și impresiile poetului Nichita Stănescu. 


Autorul şi opera 


Nicolae Labiş (1935-1956) a trăit o viaţă scurtă şi fulminantă, manifestîndu-se ca 
poet de la o vârstă precoce. În seria de poezii incluse tradițional în antologii şi manuale 
şcolare (Meșterul, Scrisoarea mamei, Miorita, Albatrosul ucis), Moartea căprioarei ocu- 
pă un loc aparte, devenind, într-un sens, poemul emblematic pentru opera poetului, 
provocind cele mai neașteptate reacţii şi influenţe asupra receptorului. 

Poetul Nichita Stănescu își aminteşte cum l-a ascultat pe Labiş recitînd: „Nu s-a urcat 
lîngă catedră, ci a rămas în față chiar lîngă primul şir de bănci, şi într-o tăcere în care 
nici memoria nu mai funcţiona, brusc a anunţat titlul poeziei Moartea căprioarei, ştiută, 
adorată, invidiată, negată şi urită sufletului meu. Cred că numai pentru mine a existat în 
acea secundă senzaţia gheții pe şira spinării. Calm şi degajat, bonom şi profund distant 
totodată, cu un soi de firesc al nefirescului, cu un glas al cărui timbru s-a scurs prin 
urechile noastre, moale şi dur totodată, vers de vers, a început să-și retrăiască poemul 
(era prea tînăr ca să-l poată recita), începîndu-și versurile lin şi tărăgănat şi sfirşindu-le 
brusc, de parcă vîntul ar fi avut ecouri semantice. 

Mi-aduc aminte cuvîntul nămol în care se termina un vers. Era atît de scurt zis şi 
de brutal, încît nămolul se materializa. Mi-aduc aminte de ultimele trei cuvinte rostite 
de el într-un alt vers... «planetă imensă, străină şi grea». Se terminau de o rară violenţă. 
[...] Brusc nu mai ţin minte nimic şi păstrez numai sentimentul de atunci, sentimentul 
deznădăjduitor că el era de neatins. Atunci nu puteam crede că se poate scrie o poezie 
mai minunată decit Moartea căprioarei pe care o iubeam şi o uram. Aș fi dat orice pe 
lume să fiu eu autorul acelei poezii. Norocul lui mi se părea uriaș. Cu oricare altul aş 
fi putut să fiu prieten, cu el niciodată. [...] Resturile de memorie care astăzi le mai pot 
evoca nu sînt altceva decît explozia de atunci a iubirii drepte pentru poezie. [...] 

Atita vreme cît el a trăit eu nu am publicat nici un vers. El a murit în decembrie, eu 

| am debutat în martie, anul următor”. 


e Comentaţi influenţa poeziei și personalității lui Nicolae Labiş asupra lui Nichita Stănescu, 
disociind pasajele în care se exprimă admiraţia de cele în care străbate invidia. 


e Ce înseamnă,a-și retrăi poemul” (în loc de a-l recita)? 


DINCOLO DE CĂRȚI 


[E prinextensie, raportata experienţa și cunoştinţele dvs,, discutaţi asupra valabilităţii tezei 
că „datina și mila sînt deșarte', cînd suferă cei apropiați. Credeţi că în aceste cazuri e permis 
orice? Depinde de situaţia concretă? 


2. Discutaţi în grupuri asupra cîtorva situații: 
e Viaţa este frumoasă, momentele triste trebuie evitate și ascunse; 
e Viața este dură, trebuie să nu ignorăm aceste aspecte, să nu ne amăgim; 


e Viaţa este frumoasă și senină, doar pe alocuri dură. Trebuie să cunoaștem adevărul, dar 
să etalăm frumosul; 


e Trebuie să știm a converti urîtul din viață în necesitate care uneori nu poate fi evitat(ă); 
e Trebuie să știm a converti uritul în frumos. 

Adolescenţa 


LIMBĂ ȘI COMUNICARE 


STRUCTURA MORFOLOGICĂ A CUVÎNTULUI 


VIAŢA CUVINTULUI 


Remarcaţi sensurile proprii și figurate ale cuvintelor de mai jos și ilustraţi-le în contexte 
adecvate. 


= 


Copilăros e Pueril « Infantil e Adolescentin * Juvenil « Tineresc « Junior e Senior 


Derivarea (formarea unui cuvînt nou, prin adăugarea unui prefix sau sufix) cuprinde clasele 
de cuvinte semnificative: substantivul, adjectivul, verbul, adverbul, numeralul. 

Prin sufixare, poate fi schimbată clasa morfologică la care se referă cuvîntul: substantivul 
să devină adjectiv, verb sau adverb; verbul să treacă la clasa substantivului, a adverbului 
sau a adjectivului etc. Prefixarea îi adaugă cuvîntului un sens nou sau îi schimbă sensul, 
dar nu îl trece de la o parte de vorbire la alta. Conversiunea rezidă în trecerea cuvîntului 
de la o parte de vorbire la alta, deci dintr-o clasă morfologică în alta, proces în care pierde 
un șir de forme gramaticale și obţine altele. Compunerea se produce din cuvinte întregi 
şi din elemente de compunere. 


vatele lui. 
Copil - copilă — copiliță — copilaş - copilandru - copilăresc - a copilări - copilăros — 
copilăreşte — copilărie — copileț — a copili. 


Alcătuiţi cîmpul derivativ al adjectivului tînăr. Remarcaţi derivatele care se formează conform 
aceluiaşi model ca și de la adjectivul matur. Încercaţi să explicaţi de ce nu în toate situațiile 
e posibilă derivarea similară. 


Numiţi părţile de vorbire de care ţin cuvintele derivate la ex. 3. 


Amintiţi-vă şi continuaţi enunţurile: 

Structura cuvîntului include ... ; Rădăcina este ... ; Sufixul este ... ; Prefixul este ... ; 
Sufixarea este ... ; Derivarea mixtă este ... ; Prefixarea este ... ; Compunerea este ... ; 
Conversiunea este ... ; Desinenţa este ... . 


Marcaţi, prin semnele convenţionale cunoscute, structura cuvintelor: cumsecădenie, întra- 
jutorare, bunăvoință, binefacere, multiaspectual, 


Arătaţi cum se formează substantivul feminin de la cel masculin sau invers. Marcaţi sufixele. 
Bucătar, conte, vulpe, gîscă, baci, lup, pictor. 

Limbă și comunicare 


[E Copiaţi tabelul. Analizaţi părțile de vorbire după proprietăţile de derivare, compunere sau 
conversie, scriind cîte un exemplu sau punînd semnul [-] în dreptul termenului respectiv: 


Partea Derivat Derivat Format prin Format prin 
de vorbire prin sufixare | prin prefixare compunere conversie 


Substantiv 
Adjectiv 
Articol 


Numeral 


Pronume 
Verb 
Adverb 


Prepoziţie 


Conjuncţie 


Interjecţie 


Un cuvint cu personalitate 


COPIL O primă constatare importantă este că acest cuvînt există în limbile balcanice 
(greaca, albaneza, sirba, bulgara) şi are diverse sensuri, mai ales pe cel de „bastard”. El 
există şi în limbi vecine cu româna (vechea rusă, ucraineana, maghiara). Toate aceste 
cuvinte nu se explică decît ca avînd un punct de plecare din română. 

Unii lingviști admit proveniența cuvîntului din fondul balcanic anterior latinei; alţii 
îl consideră derivat din latinescul pupilus sau copilus (care serveşte paharul/cupa) ori 
de la o rădăcină indo-europeană: (s)kap - a face. 

Specialiştii care se ocupă de bulgară, slavă, albaneză sau greacă îl consideră un cuvînt 
împrumutat din română. 


Marius Sala 


[E Scrieţi substantivele care numesc puii următoarelor animale: lup, cîine, urs, arici, furnică, 
măgar, motan. 


EI: Numiţianimalepentru puii cărora nu există un cuvint special în limba română. De ce credeţi 
că se întîmplă aceasta? Pentru orice animal putem folosi structura pui de ...? 


[E Examinaţilista de cuvinte prin care, în diferite zone, vorbitorii de limbă română numesc 
puiul pisicii. Formulaţi pentru fiecare cuvînt cîte un enunţ de comentariu: de ce se spune 
astfel? Explicaţi valoarea sufixului utilizat. 


Miţoc, motănaş, mițişor, motănel, pisicuță, mițică, mîțucă. 
[ Analizaţistructura derivativăa toponimului și arătaţi forma de la care s-a produs derivarea: 
Florești, Pruteni, Fîntînița, Rotunda, Strîmba, Viişoara, Visterniceni, Vorniceni, Frumușica. 

U N I Ţ A Adolescenţa 


Explicaţi legătura dintre substantivul comun și numele personajului de poveste: 

cenuşă - Cenuşăreasă; ger - Gerilă; sete - Setilă; zgripțor - Zgripțuroaică. 

Analizaţi structura adjectivelor. Explicaţi sensul lor propriu. Utilizaţi-le în îmbinări de cuvinte 
cu sens figurat: 

Mieros, mămăligos, cîinos, porcos, mănos, mînzos, tomnatic, cenușiu. 


Modificări ale vocabularului 

Vocabularul limbii se modifică în permanenţă, unele cuvinte dispar, altele apar; 
cuvintele existente își îngustează sau îşi lărgesc sensul. Dispariţia lor este cauzată de: 

e Dispariţia obiectului, scoaterea din uz a noţiunii pe care o exprimă (aceste cuvinte 
se numesc istorisme): vistiernic, spătar, ort; 

e Înlocuirea unui cuvînt cu altul (aceste cuvinte se numesc arhaisme): feredeu este 
înlocuit cu baie, a zapcii este înlocuit cu a încasa. 

Căile apariţiei cuvintelor noi: 

e Vorbitorii unei limbi preiau un obiect sau o noțiune împreună cu denumirea res- 
pectivă: robot, mixer, blugi, rucsac, calorifer; 

e De la un cuvînt se formează, prin derivare sau conversiune, un cuvînt nou: com- 
puter — a computeriza; manual (adjectiv) - manual (substantiv); 

e Un cuvînt deja existent în limbă își lărgeşte sensul şi începe să numească o realitate 
nouă: cale, semn, punct, şoricel, a salva, a aplica, mapă. 


MAGIA CUVINTULUI 


Citiţi textul. Determinaţi perioada în care a fost scris. Explicaţi de ce s-au arhaizat și prin ce 
sînt înlocuite cuvintele evidenţiate. 


Acolo ne-am oprit puţin, tot după o veche rînduială, şi ne-am înduioșat, admirînd 
Iaşii sub lumină de primăvară şi ceaţă; şi am primit cu toţii, adînc pătrunși, părerea 
că așa ceva — Iaşii, văzut de la Repedea - este unic pe lume. Îndată ni s-au înfățișat, 
sub clădirile moderne și sub lumina nouă, amintirile trecutului, legate de ziduri vechi, 
pisanii şi morminte. Acolo dorm voievozi şi domniţe, boieri şi cneaghine și pulberile 
iubirilor. Soarele de altădată zace închis sub pămînt şi lespezi. Mikail Sadovearui 
Desfășuraţi, referindu-vă la localitatea natală, una dintre afirmaţiile: (a) Așa ceva [...] este 
unic pe lume; (b) Soarele de altădată zace închis sub pămînt și lespezi. 


Cu care cuvînt se află în același cîmp derivativ adjectivele evidenţiate în textul de mai jos? 
Scrieţi-le în perechi și arătaţi prin termenul adecvat relaţia dintre ele: derivare directă de 
la substantiv, derivare directă de la verb sau conversiune de la participiul verbului. 


Pe Mircea Ivănescu filmul memoriei mi-l arată ca pe o siluetă scundă, slabă, cu 
umerii lăsaţi, uşor adus de spate, purtînd cu sine peste tot o uriaşă servietă de piele 
neagră burdușită de cărţi, mergînd cu paşi mici, dar foarte repezi printr-o infinită 
ploaie măruntă sau prin iluzia ei, căci acele picături negre care cad neîncetat într-o 
tăcere ireală sînt mici zgiîrieturi sau fire de praf pe-o veche peliculă, ca-n filmele 
mute în care plouă aşa tot timpul şi, foarte misterios, în scenele de interior. Şi de- 
odată scena din filmul memoriei se mută în camera lui Mircea, în casa lui veche, 

Limbă și 


comunicare 


construită pe la începutul secolului, din strada Spătarului: în lumina filtrată prin 
perdelele celor două ferestre lungi văd faţa lui mare şi lungă, chinuit-resemnată, 
şi sub fruntea boltită şi nefiresc de largă, sub sprîncenele negre stufoase, ochii lui 
blînzi şi totodată pătrunzători, sfredelitori, măriți melancolic de dioptriile oche- 


larilor cu rame groase. 


Matei Călinescu 


VIAȚA CUVÎNTULUI 


În procesul conversiunii, cuvântul trece de la o parte de vorbire la alta fără a se 
utiliza afixe. De fapt, are loc schimbarea proprietăţilor gramaticale ale cuvîntului, ceea 
ce implică îngustarea sau lărgirea sensului. 

Cele mai frecvente cazuri de trecere de la o clasă morfologică la alta sînt: 


Adjectiv 


Om bătrîn — oameni bătrîni 


Femeie bătrînă — femei bătrîne 


Substantiv 
Bătrînul — bătrînii 


Bătrîna — bătrînele 


Ghergheful cusut, rochia cusută Cusutul 
Adjectiv Adverb 
Glas blând, voce blîndă A vorbi blînd 
Substantiv Adverb 


Ţintă de tragere, ținte de tragere 


A privi țintă 


Numeral 


Doi, trei, o sută de puncte 


Substantiv 


Doiul, treiul, suta 


Verb la participiu 


Ogorul de curînd arat 


Adjectiv 


Cîmpul arat, grădina arată 


ÎI: Formaţi, prin sufixare, substantive de la verbele date şi comentaţi, în cîte un enunţ, meca- 
nismul de derivare: a bănui, a locui, a dărui, a se pocăi, a împleti. 


Is 


Ilustraţi în context trecerea participiului verbal în substantiv şi în locuţiune adverbială: 
cu văzutul, de-a prinsa, la spartul (tirgului), la aprinsul (zorilor). 


Ce prenume porți? 


Mai multe prenume româneşti au fost formate de la substantivele comune, prin an- 
troponimizare: Brîndușa, Crenguta, Crina, Doina, Dumitrita, Florin, Florica, Garofita, 
Lăcrămioara, Luminiţa, Romaniţa, Sorin, Sorina, Violeta, Viorica. 


26 


Explicaţi semnificaţia obiceiurilor numite: lăsatul secului, semănatul, uratul, colindatul. 

Ce nume (porecle) de animale cunoașteţi? Ce caracteristici ale animalului au fost luate în 
considerare atunci cînd acesta a primit numele de: Joiana, Dumana, Murgu, Șargu, Roibu, 
Pufuleţ, Grivei, Micu? 


FORȚA CUVÎNTULUI 


RI ȘI PI 


Boo 


Citiţi textul. Extrageţi cuvintele evidenţiate și prezentați lanţul derivativ din care fac parte. 
Demonstraţi în contexte adecvate polisemia unui verb. 


Ar fi un exercițiu sterp, desigur, acela de a încerca să-mi închipui cum s-ar fi desfă- 
şurat creşterea, educaţia mea fără citire, deprinderea zilnică ce a însemnat, pe măsură 
ce anii treceau, mereu altceva: boală, plăcere solitară, descoperire a prieteniei, a țării 
în care mă născusem şi care forma atîta din identitatea mea, revelare a universului 
moral... Dar fiecare din etapele pomenite, care constituia dominanta unui anumit 
moment, a continuat să mă însoţească în tot lungul vieții. 

Un martor al somnului şi al insomniilor, al luptelor şi al retragerilor, cărțile au 


fost pentru mine scut, cetate şi sabie. ia iau 


Testaţi afirmaţia lui lon Vianu, întrebîndu-vă: Ce sînt cărțile pentru mine? 
Utilizaţi în context substantivele formate de la pronume: sinea, sinele, eul, nimicuri. 


Descrieţi o unealtă (pe care o minuiţi cu pricepere) și felul în care o utilizaţi. Folosiţi adjective 
derivate pentru descrierea uneltei și adverbe derivate pentru descrierea acţiunilor dvs. 


PROIECT INDIVIDUAL 


Alcătuiţi o listă de persoane care v-au relatat, în diferite circumstanţe, amintirile lor despre 
anii de studii, copilărie, stagiul militar, călătorii, experiențe deosebite. 


lerarhizați „naratorii”: 

e după calitatea povestirii; 

e după posibilitatea de a fi contactaţi; 

e după atractivitatea subiectelor abordate. 


Contactaţi persoana, dacă e posibil, stabiliţi cînd ar fi disponibil și cum aţi putea înregistra 
povestirea. 


Înscrieţi textul. Precizaţi unde și cînd are loc acţiunea, cine este povestitorul. 
Redactaţi povestirea, aranjaţi-o în pagină adecvat. 
Propuneţi imagini cu care aţi putea ilustra acest text (fotografii, hărţi, desene, scheme). 


Citiţi expresiv o secvenţă în faţa colegilor. 


69 


UNI TA TE A 


Clasic 


Liber 


|| 


Versul 


Strofa 


Elementekdebversificație) 


Piciorul de vers 
pp (ritmic) 


Masculină 


Feminină 


Complexă 


Troheu 


lamb 


Dactil 


Amfibrah 


Anapest 
Monorimă 


ă 


heat 


Imperec 


Imbrăţișată 


Incrucişată 


Variată 

LITERATURĂ 


HRONICUL ŞI CÎNTECUL 
VÎRSTELOR 
de Lucian Blaga 
(fragmente) 
IX 


La 1 septembrie 1902 eram la Sebeş, înscris din nou în 
cl. I primară la şcoala germană. Punînd piciorul în clădi- 
rea spațioasă mă învălui un simțămînt de însingurare, cu 
toate că Liciniu şi Longin, cei doi frați imediat mai mari 
decît mine, erau și ei elevi la gimnaziul german din aceeaşi 
clădire, întîiul în cl. I, al doilea în cl. III. 

Mă văd în clasă. Simţeam din aer că va trebui să-mi 
chivernisesc altfel puterile decît pînă aci. În jurul meu 
numai copii necunoscuţi. Vreo patruzeci. Se auzea exclusiv 
vorbă nemţească, cu toate că se găseau şi o seamă de români 
printre aceşti pui de cetăţeni, cu apucături netede, și cu 
mişcări degajate, de făpturi urbane. Dar românii tăceau, 
purtînd sub pleoape amintirea cătunelor lor şi intimidaţi 
încă de toate cele ce vedeau. Din zgomotul egal, ca de stup, 
desprindeam uneori cîte-un cuvînt neînțeles, pe care mi-l 
realcătuiam mimetic, după auz, şi numai cu buzele. Liciniu 
m-a adus aci de mînă, acu' cinci minute, şi-mi descoperi 
un loc: ultimul în banca a patra. Întîiele două bănci, chiar 
din față, erau prinse de repetenţii ce-şi întorceau ochii cu 
un aer de superioritate spre noi cei mai de la spate. Era un 
drept al lor acesta, şi singurul, de a ocupa întiiele locuri. 
Liciniu a plecat de lingă mine aproape fără să prind de veste, 
dar iată că nimereşte Longin. Vrea să vadă — cum şi unde 
stau. Mai întreprinzător, şi cu pofte de uzurpator, Longin ia 
pe-un băiat din banca a doua, chiar din fața mea, mă aşază 
pe mine în locul lui, silind pe băiat să accepte schimbul. 
Am avansat deci fără de nici un efort, ceea ce nu mi se 
păru lucru tocmai drept. Dislocarea poziţiilor avu loc sub 
ochii mei, dar nu am protestat, căci eram încredinţat că aşa 
se petrec lucrurile cînd ai frați mai mari la aceeaşi şcoală. 
Mă găseam acum ultimul în banca a doua, şi parcă mă 
prețuiam eu însumi ceva mai mult decît adineaori. Ştiam 
încă de mai de mult că la şcoala nemţească domneşte în 

jurul „locurilor” un spirit de concurenţă. 
Ambiţia fiecărui elev era să înainteze spre 
banca din frunte, căci poziţia față de catedră, 
mai în față sau mai în fund, făcea prestigiul 
intelectual şi moral al elevului, locul ocupat 
de el în spaţiu corespunzînd exact clasificării 
sale. Examinările erau adesea dramatic între- 
rupte de dislocarea zgomotoasă a maselor 
vii însoţite de cărți şi de ghiozdane. Elevii 
înaintau spre catedră sau erau refulaţi spre 
fundul sălii potrivit răspunsurilor, la care se 
pricepeau. Cînd a intrat Herr Lehrer Roth, 
bătrînul dascăl cu barbă lungă, colegul meu 
roşcovan şi cu pistrui de şvab, cu care, fără de 
voia sa şi fără de aprobarea mea, făcusem un 
silnic schimb, se ridică şi arătînd spre mine 
dă cu un glas, în care ghiceam o profundă in- 
dignare, unele lămuriri, pe care nu le puteam 
pricepe întocmai. Dar am înţeles: mă pira 
că i-am uzurpat metrul pătrat de scaun ce i 
se cuvenea pentru meritele sale de repetent. 
Herr Lehrer Roth vine spre mine, mă prinde 
de sfircul urechii, într-un fel ce arăta multă 
obişnuință, parcă ar fi voit să mi-l sfarme, 
şi mă duce pînă în fundul clasei. Cu aceasta 
izbutii așadar să ocup tocmai ultimul loc în 
sală. Umilitoarea întimplare îmi dete mult de 
gîndit. Se trezea în mine, în chip surprinzător 
chiar pentru mine, mîndria. Şi am înţeles un 
lucru. Am înţeles că acum începea şcoala 
adevărată. Am strîns buzele și brăcinarul, 
şi hotării să-mi văd de treburi. Cîteva zile 
trecură fără a fi fost învrednicit de vreo exa- 
minare din partea dascălului. Herr Lehrer se 
ferea parcă şi să se uite la mine. Rău l-am su- 
părat! Dar aşteptam cu răbdare. Mă căzneam 
să culeg cu năvoadele luării-aminte cîte-o 
fărimitură din limba aceasta nouă, aspră şi 
rece. Răsfoiam prin abecedar şi încercam 
să descifrez cuvintele ce ascundeau, pentru 
mine, tot atitea enigme. Nu era uşor. Dar 
pentru început ni se acorda un avantaj: noi, 
românii, nu eram obligaţi să vorbim. Am pus 
totuşi gînd să iau concurenţa cu toată clasa. 
Îmi potriveam urechea la sunetul nou, făcînd 
ore de-a rîndul deprinderi de citit cu glas tare 
acasă. La scrierea literelor gotice, ce semănau 


cu degetele mele lungi şi subțiri, nu eram lip- 
sit de îndemînare. Iar aritmetica îmi apărea 
ca un ţinut de care nu eram străin şi pentru 
a cărui deplină luare în stăpînire trebuia 
să-mi însuşesc doar o seamă de expresii. 
Într-o după-amiază norocul se dezlănţui, 
şi luai cu asalt două bănci. În curs de trei 
săptămîni, mîncînd distanţele și înghițind 
fronturile, ajung întiiul în clasă. Acolo m-am 
baricadat cu ceea ce îmi da o hărnicie treaz 
susținută și nu m-a mai clătinat nimenea tot 
anul. Eram punctul imobil, în timp ce în re- 
stul clasei, în fiecare oră, şi mai ales în ora de 
aritmetică, forfotea o adevărată migrațiune 
a popoarelor. [...] 

Cartea nu-mi punea piedici, şi noro- 
cul îmi cînta în strună. Totuși școala îmi 
rămînea, pe dinafară, neîndrăgită. Dealt- 
mintrelea, niciodată școala şi inima n-aveau 
să se întîlnească. Nu, niciodată! Starea de 
şcolar o simțeam înlănţuitoare şi apăsătoare, 
de multe ori ca un urit să-ţi chemi moartea. 
Se deşteptase, ce-i drept, în mine un simţ al 
datoriei, care nu ceda şi cu care răzbeam. 
Nu mă speriau greutăţile şcolii, trebuia însă 
să înfrîng necurmat un urit fără nume, fără 
capăt şi fără fund al săptămînilor. După ce 
am prins pe virful limbii puţină spumă de 
limbă germană, strădaniile de a mă men- 
ţine deasupra nu se cereau prea mari. În 
clasă mă afirmam în punctul meu imobil, 
fără de a fi prea serios îmbulzit de ceilalți. 
Purtam însă cu mine ca o rană, ca un foc 
pe care trebuia neapărat să-l sting din cînd 
în cînd, dar care izbucnea din nou. Aveam 
două umbre, o umbră de zi şi-o umbră de 
noapte. Umbra de zi era a soarelui. Umbra 
de noapte era a dorului. Mă chinuia dorul 
de casă! Simbăta după-amiază mă duceam 
deseori la sat, dar cu ce înconjururi secrete, 
ca să nu mă ghicească cineva! Nu erau decît 
4 km pînă la Lancrăm. Mă furişam în taină 
spre vatra părintească, şi nu pe drumuri, ci 
de-a lungul rîului, căci direcțiunea şcolii a 
pus sub interdicție aceste vizite inoportune, 
ce ne scoteau dintre cărți. Drumul la vatră 
ne era îngăduit numai în vacanțe. Eu călcam 

porunca tot la şapte zile, apoi mă pedepseam singur, căci 
despărțirea de ființele obirşiei mele, dumineca seara, era 
totdeauna atît de sfişietoare, parcă de fiecare dată ceasul 
ar fi sunat pentru cea din urmă oară. 

Faţă de noi, Mama se purta într-un fel, şi Tata într-altul. 
Nu vorbesc acum despre Mama, ca duh al rinduielii, ci 
despre ea ca o întrupare a duioşiei şi a grijei. Tata nu-şi da 
pe față bătăile inimii, ce le avea pentru noi. El se păstra la 
depărtare, într-o atitudine de asprime ce părea domolită 
numai de-un oareşicare dezinteres. EI îşi întindea veghea 
asupra noastră prin simpla sa prezență, fără a ne ţine cu 
tot prețul sub uitătură. Eram încă prea mic pentru a-i fi 
putut pătrunde firea şi cugetul. Numai tîrziu putui să aflu — 
de la fraţii mei mai mari şi de la alții cari i s-au abătut prin 
apropiere — că Tata era de o exuberanţă caldă şi de-o vo- 
lubilitate deosebit de simpatică atunci cînd se nimerea să 
se simtă la largul său, între prieteni, ce-i arătau înţelegere. 
Mai aflam că era un liber-cugetător, deşi preot. Nici una, 
nici cealaltă dintre aceste trăsături nu l-au împiedicat totuşi 
să-şi împlinească din plin datoriile față de altar, cădelniță 
şi catapeteasmă. Pres-tigiul, față de săteni, şi l-a sporit şi 
altfel, şi mai ales ca mare sfetnic al Lancrămului, în care 
calitate el dăruia din prinosul minţii sale întregului sat. 
Exemplul său prindea, căci era sugestiv şi viu. „Ce face 
Popa, sau cel cu barbă de argint şi cu mintea de aur?” se 
întrebau ţăranii, iscodindu-i cărările şi pașii, şi-i urmau 
pilda. Cum popa își îndruma copiii spre carte, țăranii 
porniseră a face la fel, fără prea multă şovăire sau sfială. 
Anevoie se va găsi în tot cuprinsul transilvan un alt sat care 
să fi azvirlit peste marginile lui, pe podişurile mai înalte 
ale vieţii naționale, un mai mare procent de intelectuali 
decît Lancrămul. Localnicii erau gospodari strădalnici, 
dar cam nevoiaşi. Puţinul pămîntului trebuia compensat 
prin calitatea muncii, ceea ce a împins pe săteni şi spre o 
producţie raționalizată şi specializată. Varza deveni, nu prea 
bănuiesc din care pricină, specialitatea satului. Mi-aduc 
aminte de-o luncă largă, străbătută de canale, scăpate din 
rîu, acoperită numai cu varză. În anume săptămîni ale verii 
se da pe aceste întinsuri o luptă crîncenă cu miile şi miile 
de fluturi albi, ce năvăleau în stoluri să-şi depună ouăle pe 
rotundurile înfoiate verzi-albăstrii. Toamna, lancrănjenii 
porneau, în scîrțiitul osiilor, cu carele de varză la oraș. 
Clădeau în piață grămezi de căpăţini, pe care orășenii le 
ridicau de jos ca nişte cranii, cumpănindu-le, cu gîndul 
spre neființă. Un trecător, cu închipuirea stricată de lectură 
şi nu lipsit de umor, ar fi putut să întrezărească în dosul 
atitudinilor îndoielnice ale cumpărătorilor umbra unui 

oarecare prinţ de Danemarca, multiplicată 
în nenumărate feţe. 

În general, lancrănjenii se dovedeau 
foarte deschişi la inovațiile mai mărunte, 
accesibile şi sărăciei, ale maşinismului. În 
privinţa aceasta iarăşi Tata le-a dat izvod. 
Toate astea şi atîtea altele însemnau însă 
prea puţin pentru un osîndit să rămînă pînă 
la urmă un nemulțumit. Prin înclinările, cu 
joc de multe laturi, ale inteligenţei sale, prin 
cultura și ştiinţa sa, ce-şi întindea antenele 
spre cele mai diverse domenii (îl pasiona 
literatura universală, dar şi matematica); 
prin mlădioasa putere de optare a spiritului 
său, Tata purta în sine, cînd mai stins, cînd 
mai treaz, aleanul altor orizonturi. În tine- 
reţe fusese, cu ațipiri din cînd în cînd, activ 
şi în plan practic, ba şi tehnic, precum am 
mai arătat, dar cercul acestor activități nu-i 
încingea fruntea cu lumina îndestulării. 
Îşi îndeplinea sarcinile preoţiei, pe care în 
cea mai mare parte le socotea emanate din 
credinţi deşarte, ca un conştiincios adept al 
pravilei, dar oricum numai așa cum se putea 
fără de elanul unei adevărate convingeri. El, 
care citea pe Kant, pe Schopenhauer sau pe 
David Strauss, ar fi avut nevoie de oarecare 
aer şi zare. Acasă era calm şi rar la vorbă, dar 
nu ursuz. Citeodată - evada. Evada nu toc- 
mai departe, pînă la Sebeş sau la Bălgrad. Un 
pahar de vin îl muta în ipostazele vorbăreţe. 
După alte cinci pahare nu-şi mai stăpinea 
adîncurile temperamentale, după zece cînta 
sau aluneca pe povirnișul disputelor ce nu 
mai luau sfîrşit. La Casina din Sebeş, sau 
uneori, mai rar, şi numai cînd credea că şi-a 
greşit toate cărările, la Bălgrad, îşi încerca, la 
jocul de cărți, o anume linie scrisă în palmă, 
pe care realitatea o dezminţea. Aceasta era 
forma cea mai de jos a evadărilor sale, şi de 
obicei pierdea. Ştia foarte bine că neadapta- 
bilului îi este neprielnică orice sferă, cu toate 
astea, în momentele de disperare îl bătea gîn- 
dul să părăsească satul, să plece în „țară” (aşa 
numeam noi Vechiul Regat al României), 
unde își închipuia că ar fi putut, cu darurile 
ce i-au venit mai din plin decît norocul, să 

poarte cîtva timp rosturile vreunei mari mo- 
şii, iar pe urmă să se gospodărească singur 
în stil mare. Dar priveliştea dezolantă din 
preajmă, droaia de copii, şi un pic de inerție 
fizică, de care s-a molipsit timp de zeci de 
ani în nemişcarea peisajului dominat de 
rîpile roşii, hieritice, din Coastă - toate astea 
împreună îl făceau să recadă în aleanurile 
sale, ce nu mai mișcau decit din aripi frînte 
şi în stări de delăsare fără deznodămînt. [...] 

Mama era o ființă primară. „Eine Urmut- 
ter”, cum îi spuneam eu mai tîrziu, făcînd uz 
de-un cuvînt nemţesc, ce mi se părea că i-ar 
cuprinde chipul și prin care o proiectam în 
arhaic. Fără multă şcoală, cu instincte ma- 
terne şi feminine, preistorice. Preistorice în 
sensul deplinătăţii vitale, grele, masive. Nu 
avea Mama cunoştinţe folclorice deosebit de 
bogate, dar ea trăia aievea într-o lume croită 
pe măsura celei folclorice. Existenţă înca- 
drată de zarea magiei, ea se simţea, cu toată 
făptura ei, vibrînd într-o lume străbătută de 
puteri misterioase, dar nu se abandona ni- 
ciodată visării. Fiinţă impersonală, fără gînd 

întors asupra ei însăşi, stăpinită numai de sa- 
crul egoism al familiei, Mama era substanța 
activă, în jurul căreia luau înfăţişare palpabilă 
toate rînduielile vieţii noastre. Aşa o ştiam cel 
puţin noi — copiii. În tinereţe fusese o femeie 
frumoasă, de-o frumuseţe ce nu avea deloc 
conştiinţă de sine. Cît mă priveşte, nu-mi 
aduc aminte de ea decit ca de-o femeie mai 
în vârstă cu mişcări apăsate, ca de-o arătare 
adusă puţin din spate, cu părul cărunt, apoi 
ireal de alb şi cu ochii mari de basm. Avea 
în sîngele ei o ascendență macedoneană. 
Strămoşii ei, din familia Moga, ce a dat nea- 
mului mulți preoți și un episcop, veniseră în 
Ardeal din Macedonia, pe la sfîrşitul veacului 
XVII, după reprimarea de către Turci a unei 
răscoale, şi după arderea acelei Moscopole, 
cetate balcanică de strălucită faimă, ce între- 
ţinea impunătoare legături de comerț şi de 
cultură cu Veneţia. 


Sufeream, zic, amarnic şi mi se sleia 
inima cînd, uneori, găseam acasă, aşezată 
între părinţi, o tăcere de plumb. Sosit odată, 
pe neaşteptate, am încremenit în prag. Tata 
era bolnav. Am luat-o spre bucătăria de 
vară, alarmat, să văd pe Mama, să întreb ce 
s-a întîmplat. Ea era acolo, cu treburile ei, 
deloc îngrijorată. „Ce-i cu Tata?” o întreb. 
„Ce să fie? răspunde ea. Nu-i nimic. Arde 
Bălgradul!” Era aceasta una din expresiile 
ei, aduse printre întîmplări ca frunza verde 
în cîntecul popular. Voia să spună că tata a 
chefuit toată noaptea la Alba-Iulia şi acu” îl 
ard pe dinăuntru esenţele. Mama, care de 
altfel nu vorbea decît prea puţin, ţinea gata 
pentru toate împrejurările cîte-un cuvînt 
plastic şi plin de sevă. Nu căuta aceste cu- 
vinte, căci ele îi veneau de la sine, și apoi le 
lăsa să cadă fără teama de a le stinge puterea 
şi culoarea printr-o prea deasă întrebuințare. 


LECTURĂ INTEROGATIVĂ 


LUMEA CUVÎNTULUI 


Analizaţi și comentaţi sintagma care formează titlul lucrării. 


Precizaţi împreună cu colegii și profesorul sensul cuvintelor: traistă; catrință; presură; averse; 
echinocţiu; stavilă; șomoiag (şomoiege); șură; a refula; a uzurpa; brăcinar. 

e Clasificaţi aceste cuvinte după categoriile posibile: arhaism; regionalism; neologism; 
termen special. 


Explicaţi sensul expresiilor de mai jos. Utilizaţi trei dintre ele în alte contexte (în alte enun- 
ţuri) decit cele utilizate în text: 


A (le) bate anul și ceasul; A pune umărul (un umăr); A reteza vorba cuiva; A toarce firul liber- 
tății; Luare-aminte; A cînta în strună; A-și da pe faţă bătăile inimii; A se abandona visărilor. 


Identificaţi în text prezenţa unor figuri de stil (d.e.: „flăcări cît plopii”; „școala și inima nu 
aveau să se întilnească”) și comentaţi rolul lor expresiv. 


Scrieţi o listă de substantive cu determinativele lor, care caracterizează casa părintească din 
Lancrăm și împrejurimile, continuînd, eventual, lista: clădire veche..., masivă; uriașul castan etc. 


Demonstraţi înțelegerea sensurilor expresiilor de maijos, utilizind 5 dintre ele în alt(e) context(e): 


Textul literar 


a(-şi) trece examenul; a (le) bate anul şi ceasul; 

a închina mai multe ceasuri grijilor; a (nu) mai face umbră pămîntului; 
a arde etapele; a mînca distanţele; 

a se stinge (repede); a o lua aţă (spre ceva); 

a fi trecut prin strunga (şcolii); a (nu) se abandona visării. 


LU TEXTULUI 


[E  segmentaţi fragmentele de roman studiate în secvenţe 
narative (care pot să coincidă sau nu cu lungimea capito- 
lelor) și scrieți cîte un titlu pentru fiecare secvenţă. 


EX Discutaţi cu colegii și argumentaţi dacă naraţiunea expune 
viziunea asupra lucrurilor a copilului ori a scriitorului matur. 


Comentaţi atitudinea faţă de școală a copilului (de virstă 
preșcolară, a elevului din clasa |, din următorii ani) şi a 
părinţilor. Care sînt argumentele fiecăruia? 


[I  Numiţi cîteva lucruri care îl atrăgeau (totuși) pe copilul 
Lucian Blaga la școală. 


Constantin Brâncuși. Cap de copil 


Enumeraţi o serie de evenimente care se desfășurau în 
paralel cu activitățile din școală. Puteţi începe cu fraza: „Anul școlar nu înainta singur... 


[3 stabiliţi care este/sînt tema sau temele tratată(e) în Hronicul și cîntecul vîrstelor. Puteţi ale- 
ge, eventual, din lista propusă: satul, copilăria, școala, familia, conflictul dintre generaţii 
(părinţi-copii), lupta cu destinul, dragostea, istoria. 


Care este tema (una din temele) sugerată/e de titlul lucrării lui Blaga? 


Teme frecvente în literatura română şi în cea universală: copilăria, viața şi moartea, 
binele și răul (mai ales în basme), natura, familia, satul, dragostea, istoria, „fortuna 
labilis” (soarta schimbătoare), „panta rhei” (sau omnia fluunt = totul curge) ori „fugit 
 irreparabile tempus” (scurgerea ireversibilă a timpului), sensul existenţei etc. 


[ED Găsiţi citeva pasaje/exemple, care să demonstreze că, pentru copilul Lucian și pentru 
maturul Blaga, casa și locurile dimprejur se prezentau ca locuri sacre/magice/legendare/ 
mitice. Citiţi, suplimentar, ca reper, eseul lui Lucian Blaga Elogiul satului românesc. 


Explicaţi expresia: „Mama era o ființă primară”. Apelaţi la motivațiile autorului. 


Îl: Povestiţi despre comportamentul mamei în timpul incendiului și comentaţi concluziile 
naratorului-copil. 


HE Caracterizaţi-l pe tatăl naratorului, evidențiind calităţile în conformitate cu tabelul: 


Portret fizic Calităţi morale Activități 

U N I E=A Familia / școala 


[ scrieţiolistă decalităţi paralele ale mamei și ale tatălui, descrise în capitolul IX, completînd 
tabelul: 


Mama Tata 


[J: Caracterizaţi personajul principal. Remarcaţi procedeele de caracterizare. 


[I Cumsîntpersonajele din textul analizat: 


a) imaginare, dar construite după un model real; A Ă 
b) fantastice; 


c) simbolice; TA |_ 
d) reale; 

e) reale, dar create după modele literare? Pa y 
e Observaţi dacă atitudinea faţă de evenimente și față de 

alte personaje este cea a scriitorului matur sau a copilului. % A 

e Observaţi dacă personajele (nota bene: scrise cu majusculă) RL CI 
„Mama” și „Tata” sunt descrise obiectiv și detașat, ori sunt 

privite afectiv, cu ochii copilului, personaj și el. A 

e Deduceţi, în același sens, dacă cel care povesteşte toată 

istoria este o persoană detașată, din afara ei (cum se întîm- 


plă în cazul textelor istorice, de exemplu) sau un personaj Lucian fa pa fă 
implicat, din interiorul naraţiunii. ist 


Naratorul este o „funcție” sau un „rol” în structura unui text. El este fie „personajul” 
actant, fie „martorul” pasiv, adică e „povestitorul” din spectacolul unei cărţi. Pentru a 
testa existența acestei „funcţii”, e suficient să împărțim un text la îndemină, propunind 
elevilor să-l citească „pe roluri”, În cadrul acestei „lecturi dramatizate” vom observa că 
există o transfigurare, o „intrare în rol” nu numai a „personajelor”, ci şi a „povestitorului”. 
Naratorul, în acest sens, este povestitorul care relatează o istorie din interiorul textului. 
Spre deosebire de „autor” (o persoană fizică, în carne şi oase), naratorul nu există în 

| afara cuvintelor textului. 


[I: Avind în vedere că textul studiat este unul autobiografic (din care aflăm date biografice 
și istorice), dar și operă artistică (din care desprindem universul unui copil în formare, o 
galerie de personaje descrise afectiv etc.), comentaţi tripla ipostază (de autor, narator și 
personaj) a lui Lucian Blaga din Hronicul și cîntecul vîrstelor. 


ÎI. Citiţitextul de la rubrica de mai jos. 


Autorul şi opera 


| Lucian Blaga (1895-1961) este unul dintre cei mai cunoscuţi scriitori români, poet, 
dramaturg, eseist, prozator, filozof. Cele mai apreciate volume de versuri sînt: Poemele 
luminii, Pașii profetului, În marea trecere, Laudă somnului, La curţile dorului. Ca autor 
dramatic, Lucian Blaga s-a remarcat cu Meșterul Manole, Zamolxe, Arca lui Noe, Cruci- 
ada copiilor etc. Blaga este un cunoscut filozof, în special în domeniul culturii (Trilogia 
valorilor, Trilogia culturii, Trilogia cunoaşterii). Hronicul şi cîntecul vîrstelor reprezintă 
Dc naraţiune autobiografică scrisă în 1946 şi editată postum în 1965. 

Textul literar 


e Comentaţi tripla ipostază a lui Lucian Blaga din Hronicul și cîntecul virstelor în calitate de 
autor (persoană reală), narator și personaj. 


E înopinia dvs. personajele descrise în naraţiunea lui Blaga sînt tipice ori sînt personaje cu 
calităţi ieșite din comun? 


EI: Textul lui Blaga este unul artistic (ficțional) ori unul nonficţiune (documentar)? Alegeţi, 
eventual, o variantă din cele propuse mai jos: a) Textul este documentar, cu expunerea seacă 
a evenimentelor în ordine strict cronologică; b) Textul este ficțional, avînd doar ca pretext 
faptele reale; c) Textul este memorialistic, subordonat fluxului amintirilor într-o legătură logică 
a memoriilor; d) Textul este documentar-memorialistic, dar îmbină calităţi ale beletristicii. 


LUMEA CĂRTILOR 


[E (Reycitiţiprimulcapitoldin Amintiri din copilărie de lon Creangă. Comentaţi, prin comparaţie 
cu fragmentele din Hronicul și cîntecul vîrstelor, următoarele aspecte după schema propusă: 


Aspectele descrise Amintiri din copilărie Hronicul şi cîntecul vîrstelor 


Imaginea casei şi a 
satului 


2. | Părinţii 


3. | Şcoala 


4. | Colegii 


Tonalitatea (nostalgică, 
5. | ironică, veselă, indife- 
rentă, patetică ş.a.m.d.) 


6. | [..] 


EX  Comparaţi două texte memorialistice: 
Memorii de Mircea Eliade și Hronicul și 
cîntecul vîrstelor de Lucian Blaga. 

e Identificaţi cîteva particularități ling- 
vistice (neologisme, arhaisme, regiona- 
lisme) distincte, fie asemănătoare, fie 
diferite; 

e Observaţi prezenţa emotivă sau neutră, 
tonalitatea discursului; 

e Expuneţi-vă opiniile privind unele parti- 
cularități de stil (d.e.: artistic, documentar, 
evocator, patetic, nostalgic, științific); 

e Remarcaţi prezenţa unor reflecţii și 
atitudini personale asupra evenimen- i : 
telor; Mihai Grecu. Familie 

U N I E=A Familia / școala 


DINCOLO DE CĂRȚI 


e Comentaţi ipostaza de narator și personaj în ambele texte, subliniind asemănări și deo- 
sebiri. 


Exprimaţi-vă atitudinea față de școală: a) cînd aţi venit în clasa |; b) în vacanţele de vară (în 
aşteptarea lui 1 septembrie); c) după un semestru de studii; d) în momentul de față. 


Numiţi disciplinele școlare: a) care vă plac (pentru ce?); b) care vă interesează mai puţin (de 
ce?); c) care nuvă plac (de ce?); d) care aţi vrea să fie incluse în planul de studii, dar lipsesc 
din el (de ce?). 


Redactaţi un eseu care ar începe cu cuvintele: „Aș vrea ca școala să fie... Intitulaţi-l. 


Descrieţi casa (apartamentul) în care locuiţi şi curtea (ograda) dvs. Apelaţi la atribute/epitete 
şi comparații. 


Faceţi un portret paralel al părinţilor dvs., folosind formule de felul: 


a) Mama este ..., pe cînd tata... 
b) În schimb tata ..., iar mama. ... 
C) În același timp, şi mama, şi tata ... 


Faceţi portretul unui profesor din școala dvs., recurgînd la unele dintre elementele ca- 
racterizatoare propuse: a) aspectul fizic; b) comportamentul; c) atitudinea faţă de elevi; 
d) capacitatea de a comunica; e) capacitatea de a convinge; f) vorbe, fraze-tip, ticuri 
verbale. 


Comentaţi, în context cu fragmentele citite, versurile blagiene: 


„Sat al meu, ce porți în nume sunetele lacrimei...; 
„Numai sîngele meu strigă prin păduri/după îndepărtata-i copilărie”; 
„Eu cred că veşnicia s-a născut la sat”. 


Redactați un eseu cu tema: „Locurile copilăriei sînt repere, modele universale pentru 
înţelegerea lumii”. 

a) Fixaţi, mai întii, cîteva repere ale memoriei: casa părinţilor sau a buneilor; obiecte cas- 
nice pe care le-aţi reținut; elemente ale naturii (copaci în grădină sau în preajmă, fintîna și 
gustul apei, rîul și drumurile legate de copilărie); părinţi, rude, prieteni ş.a.m.d. 

b) Construiţi din aceste elemente repere fizice și morale pentru viață: amintiri conștiente, 
deprinderi, cunoștințe și abilităţi achiziționate în legătură cu anturajul copilăriei, senzaţii 
fizice și morale, sentimente, vise, dorințe. 

„.. Un posibil reper (pe lingă textul studiat și alte opere literare) ar putea fi, d.e., un fragment 
din poezia lui Grigore Vieru Dea tine Moldovă:„Eu toate / Le deprind de la/ tine, Moldovă./ 
De la plopii tăi/ învăţ/ Mersul semeţ./ De la spicele tale/ Gestul plecăciunii/ Destoinice./ 
Statornicia -/ De la stejarii tăi./ De la dealurile tale/ Modestia” 


Cum aţi intitula o carte, scrisă de dvs., despre copilărie, școală, familie? 

Textul literar 


APĂ CRISTALINĂ 


de Liviu Damian 


Mama nu plingea între noi 

îşi lua căldarea şi se ducea la fîntînă. 
Aplecată peste virtej 

în lumina puţină a serii 

scotea supusă 

din gura izvoarelor 

căldarea cu apă 

şi lacrima ei. 


Era ger 

apa îngheţa pe corlate 
pe şalul mamei 

şi vîntul dădea buzna. 
Mama îi spunea ceva fintînii. 
Fîntîna îi răspundea. 
Două izvoare erau 
presărate cu omăt. 
Dădeau tot ce aveau 
şi cine se întreba 

ce-i în sufletul lor? 


Curtea de Argeș. 


In viscol ȘI ace Fîntîna meșterului Manole 


ori vara sub stele 

cînd îi era greu 

cînd n-avea cine s-o asculte 
mama nu se ducea în vecini 
nu umbla pe la neamuri. 
Mama mea tînără 
îmbodolită ca o bătrînă 


se ducea la fîntînă. 


bai NI Pa . ia | MP În 


Sat moldovenesc iarna. Studiu fotografic de Romeo Șveţ 


80 


Familia / școala 


LECTURĂ INTEROGATIVĂ 


LUMEA CUVÎNTULUI 


o o ee 


EI 


LUMEA TEXTULUI 


3 


Identificați două cuvinte pe care se construiește axa lexicală a poeziei. 
e Dezvoltaţi această axă cu două,„substanţe” care intră în cîmpul lexical al acestor cuvinte. 


Cine sînt cele două „izvoare” presărate cu omăt? În care caz se numeşte un obiect direct 
și în care — se construieşte o metaforă? 
e Explicaţi cum s-a construit această metaforă. 


Precizaţi sensul cuvintelor: virtej, corlat. Apelaţi la dicţionar. 
Cuvintele omăt şi îmbodolită sînt populare și regionale. Scrieţi cîte un sinonim literar pentru ele. 
Selectaţi din poezie cuvintele din cîmpul lexical al tristeţii. 


Argumentaţi cu o listă de cuvinte că situaţia surprinsă în poezie (deși repetabilă în timpuri 
diferite) a fost fixată pe retina memoriei într-o iarnă. 


Comentaţi rolul figurilor de stil din secvențele: lumina puțină a serii; gura izvoarelor; fintîna 
îi răspundea; în viscol și ger ori vara sub stele. 


Motivaţi comportamentul mamei, selectînd eventual din variantele propuse mai jos: 
a) Mama se ruşina să plingă, să-și arate slăbiciunea și jalea; 

b) Mama nu dorea ca stările ei să ne afecteze pe noi, copiii; 

c) Fapta denotă un caracter care nu permite 
nimănui să pătrundă în stările personale; 

d) Alte variante. 


Comentaţi sau dezvoltați într-un scurt eseu 
„dialogul” mamei cu fîntîna. 


Localizaţi „acțiunea” (oraș, sat) și încercaţi să 
deduceţi timpul cînd se întîmplau toate. 


Din „două izvoare”, unul este, bineînțeles, o me- 
taforă. Explicaţi cum s-a construit și descifraţi-i 
semnificaţia. 


Desfășuraţi gindul eroului liric despre cele două 


: i î Fîntîna cu cumpănă. Suceava, 
izvoare care „dădeau tot ce aveau. biserica mănăstirii „Sf. loan cel Nou” 

Lectură interogativă 


[3  Comparaţi expresia „cînd n-avea cine s-o asculte” cu finalul poeziei lui Grigore Vieru 
În limba ta („Cînd nu poţi mîngiia și nici cînta..”). Credeţi că sînt situaţii similare? Compa- 
rabile? 


Comentaţi o calitate a mamei din poezia lui Liviu Damian (privită din punct de vedere etic), 
sugerată de versurile: 


Cînd îi era greu mama nu se ducea în vecini 
cînd n-avea cine s-o asculte nu umbla pe la neamuri. 


Explicaţi vestimentația mamei din finalul textului. Discutaţi cu colegii. 


Aduceţi cîteva argumente că, din toată atmosfera tristă a poeziei, se desprinde și o „stare 
de lumină”. 


| 


Intitulaţi altfel (printr-o formulă proprie) textul lui Liviu Damian și motivaţi titlul ales. 


LUMEA CĂRTILOR 


EI PoetulLiviu Damian invocă un motiv (un topos) destul de productiv în literatura noastră: 
fintîna. Citiţi și alte texte, relevînd potenţialul temei: Fintînile de Lucian Blaga; Fintînarii de 
Iulian Filip; Izvorul mamei de Grigore Vieru etc. 


EX PoezialuiLiviu Damian este un fragment din ciclul poetic Apă cristalină. Citiţi următoarea 
secvență din același ciclu și comentaţi mesajul poeziei. Citiţi în acest sens finalul ca pe o 
stare (unică) inaccesibilă tinereții... 


Mamă, noi eram braţele tale. Mamă, noi încă nu eram 
Ajungeam mărul din vîrful pomului. tăcerile și lacrima ta 
Mamă, noi eram picioarele tale. nici părul cărunt... 


Prindeam capra sălbatică din cîmp. 
Mamă, noi eram ochii tăi. 
Vedeam prin frunze nuca 

şi pîinea unde nu era. 

Mamă, noi eram rîsul tău. 
Răsunător alerga pe vale 
clopoțel de argint la izvoare. 
Mamă, noi eram cuvintele tale. 
Ştiam pe nume 

orice fir de iarbă 

orice pasăre în cerul nostru 
orice bucată de lemn 

afară şi în casă. 

Mamă, noi eram visele tale. 
Alergam peste dealuri 

găseam un sat cu case albe 

cu spicul cît vrabia 

cu taţii acasă. 


Miîntuitorul lisus Hristos 
și o femeie samariteancă, la fîntîna lui lacov 

U N I E=A Familia / școala 


DINCOLO DE CĂRŢI 


|  Examinaţitabloullui Igor Vieru Cite ceva 
despre oameni și ape şi comentaţi locul 
fintînii în peisajul nostru natural, istoric, 
artistic, literar. 


[>  Organizaţio dispută de mărturisiri cu co- 
legii: „Cu cine mă sfătuiesc, cui mă pling 
atunci cînd mi-i greu”. 


Scrieți un eseu de maximum o pagină: 
„Atunci cînd am cele mai intime gînduri, 
nu i le pot mărturisi decit...” Puteţi apela 
la persoane concrete, la personalități 
(scriitori, artiști) ori la obiecte și ființe 


simbolice (izvorul, luna, pădurea, cîinele * 
devotat ...). Igor Vieru. Cite ceva despre oameni și ape 


[i scrieţi un scenariu pentru un videoclip care să ilustreze cinematografic situaţia şi mesajul 
textului lui Damian. 


Autorul şi opera 


Liviu Damian (1935-1986) s-a născut în satul Corlăteni, Rîşcani. Cărţile sale de 

ezie şi de publicistică sînt axate, în bună parte, pe probleme etice. Iar rădăcinile şi 

„oarele unei morale consecvente autorul le găseşte în mediul rural, tradițional. Titlurile 

melor sale trimit, de cele mai multe ori, spre acest mediu: Pîinea (1976); Altoi pe 

'ulpină vorbitoare (1978); Coroana de umbră (1982); Salcîmul din prag (1979). Alte 

uri accentuează caracterul meditativ şi aspiraţiile înalte: Partea noastră de zbor (1974); 
duratele porti (1975); Inima şi tunetul (1981). 


[3 Textullui Liviu Damian este emblematic pentru citeva ipostaze ale feminității. 
e Comentaţi simbolul maternității (feminităţii) și al izvorului (fîntîni). 
e Explicaţi de ce această situaţie este privită aici din perspectiva mamei. 
e Comentaţi comportamentul mamei 
ca pe o consecinţă a unor tradiţii și 
prejudecăţi pe de o parte și a educaţiei, 
delicateţei interioare, a caracterului şi a 
personalităţii ei, pe de altă parte. 


[3 scrieţi un eseu-portret „Chipul mamei”, 
descriind calităţi care derivă din com- 
portamentul, firea, atitudinea și alte 
detalii semnificative ale mamei voastre, 
ale bunicii ori ale mamei colegului, prie- 
tenului... 


Corneliu Mihăilescu. Fîntîna în Italia 

Limbă și comunicare 


LIMBĂ ȘI COMUNICARE 
STRUCTURA VOCABULARULUI 


VIAȚA CUVÎNTULUI 


[E prezentaţi olistă de cuvinte (20-25) pe care le utilizaţi vorbind despre o zi la școală. 


Relataţi despre ziua aceasta, utilizind doar cuvintele înscrise. Remarcaţi suficiența sau in- 
suficiența cuvintelor din lista elaborată anterior. Continuaţi lista cu unităţile de vocabular 
necesare. 


Remarcați sensurile proprii și figurate ale cuvintelor de mai jos și ilustraţi-le în contexte 
adecvate. 


Educaţional « Instructiv e Inteligent « Educat e Erudit e Doct e Diletant e Intelectual 


[I  Citiţitextul. Raportaţi cuvintele la partea de vorbire de care ţin, completînd tabelul: 


| Articol Substantiv Adjectiv Pronume Numeral 


Verb Adverb Prepoziţie Conjuncţie Interjecţie 


Există două realități a căror imensă, zdrobitoare greutate nu o simţim, dar fără de 
care nu putem trăi: aerul şi istoria. (Lucian Blaga) 


Vocabularul (sau lexicul) reprezintă o mulțime bine organizată de elemente verbale. 
Fiecare cuvînt îşi are funcţia, sensul, istoria, „locul” în vocabular. 

Pentru funcționare eficientă, limba are nevoie de cuvinte aparţinînd diferitor părţi 
de vorbire. Oricit de bogată este clasa substantivului sau cea a verbului, ele nu sînt 
suficiente pentru a exprima toată gama de idei şi sentimente ale vorbitorului. Instru- 
mentele gramaticale (articolul, prepoziția, conjuncția) sînt la fel de importante pentru 
comunicare ca şi părţile de vorbire semnificative (substantivul, adjectivul, pronumele, 
 numeralul, verbul, adverbul, interjecția). 


Combinaţi, în toate felurile posibile, unităţile de vocabular date, alcătuind îmbinări de 
cuvinte: brumă, de, frază, în, păstaie, a se retrage, a-și rosti, salcim, toamnă. 


[3 Construiţiunenunţutilizind toate aceste cuvinte, la orice forme, dar fără a adăuga altele. 

Analizaţi lista de cuvinte din pagina de dicţionar, remarcînd oral legătura dintre unităţile 
derivate de la aceeași rădăcină. 


Păstaie Păstor Păstoriță Păstrător 
Păstăioasă Păstoresc Păstos Păstrăv 
Păstăios A păstori A păstra Păstrăvar 
A păstări Păstorie A se păstra Păstrăvărie 
Păstîrnac Păstorit Păstrare Păstrugă 


[E  Comparaţisensulcuvintelordin coloanele de mai jos. Găsiţi seriile de sinonime şi motivaţi 
coexistenţa lor în limbă. Care dintre sinonime are o frecvență mai mare? 


Păstor Cioban Oaie 
Păstoresc Ciobănesc Oiţă 
A păstori Ciobăneşte Oierit 
Păstorie Ciobânie Oier 
Păstorit Ciobăniţă Oierie 
Păstoriță Ciobănească 


[7  Exemplificaţi, cu referire la unele cuvinte din exercițiul 8, următoarele fenomene de limbă: 


a) trecerea în substantive proprii (de exemplu, Ciobanu); 
b) includerea în substantive compuse (de exemplu, traista-ciobanului ). 


Înscrieţi cuvintele derivate-nume de ocupaţii, care se pot forma prin sufixare de la cele 
date: fîntînă, piatră, drum, pădure, lemn, strung, fier, pantof, cizmă, floare. 


Fiecare dintre cuvintele limbii române realizează diverse legături cu altele: 


ORAR / ORAL 
Coincidenţă totală 

Relaţia de sens Relaţia de formă 
Sinonimie Omonimie 
Numesc aceeaşi realitate. Au forme identice. 
Orar = Program Orar (adj.) Fus orar 
Oral = Verbal, bucal Orar (subst.) Orar al trenurilor 

ORAR / ORAL 

Coincidenţă parţială 


Relaţia de formă 
Paronimie 

Au forme asemănătoare. 
Orar nu este egal cu oral. 
Oral (adj.) Răspuns oral 
Oral (adv.) A rezolva oral 


Relaţia de sens 

Antonimie 

Numesc realități contrare 
care au o trăsătură comună. 
Oral se opune lui în scris 


În lexicul limbii române, cuvintele intră în relaţii de formă şi de sens. 

Relaţiile de formă se stabilesc între cuvintele care au elemente coincidente: același 
radical, același prefix sau sufix. 

Relaţiile de sens se stabilesc între cuvintele care au sensuri identice (sinonimie) sau 
opuse (antonimie). 


i 

Comentaţi relaţia dintre cuvintele marcate în proverbele: 


Dacă risipești meiul, anevoie îl aduni. 

Dă bineţe la tinereţe, ca să capeți la bătrîneţe. 
Mai bine cu vatra stinsă decît cu casa aprinsă. 
Pomul pădureț pădurețe poame scoate. 


Extrageţi 5 perechi de cuvinte din cele prezentate mai jos şi indicaţi relaţia dintre ele, uti- 
lizînd termenii sinonimie, antonimie, paronimie. 


Intrigat, intrigă, indiferent, a neliniști, indiferență, a tulbura, intrigant, complot, tertip, 
a intriga, a calma, a linişti, calmant, linişte, interogatoriu, a tergiversa, a tria. 


Alegeţi din textul dat 3 verbe pe care le consideraţi polisemantice. Înscrieţi toate sinonimele 
acestor verbe în şiruri aparte pentru fiecare sens. 

Cînd brazii încep să se rărească, refuzînd parcă să respire același aer cu arborii a 
căror frunză îngălbeneşte şi cade, Oltul poate socoti că a încheiat traversarea Carpaţilor. 
Treptat, locul cetăților masive și colțuroase îl iau dealuri cu o altă înălțime şi arcuire şi 
cu un alt fel de a-şi purta silueta între orizonturi. Acum, începe un spațiu fără nici o 
violenţă sau trepidaţie, spaţiul subcarpatic - şi el un univers. Doar înapoi, munții țișnesc 
nepotolit, ca o neagră vilvătaie. Din sute de creste, urcă uriașul lor clopot, întunecînd şi 
dramatizind miazănoaptea. De-a curmezişul, peste jumătate de pămînt şi jumătate de 
cer, Cozia tronează, fortăreață cu multe turnuri, strivind sub greutatea ei lumea. 

Geo Bogza 


Analizaţi lexicul textului de mai sus, remarcînd utilizarea cu sens figurat a unor cuvinte. 


Continuaţi fiecare enunț prin cîte 2 argumente: 


Sinonimele unui cuvînt sînt sinonime între ele, fiindcă ... 
În comunicare, utilizăm diferite cuvinte cu acelaşi sens, pentru că ... 
Antonimele sînt necesare pentru a reda opoziţiile, căci ... 
Paronimele îi creează dificultăţi vorbitorului, deoarece ... 


Aduceţi 3 exemple, pentru a ilustra afirmaţia lingvistului. Explicaţi, în fiecare caz, de ce a 
greșit vorbitorul. 

Unele cuvinte [...] în vorbirea oamenilor inculți se întrebuințează unul în locul celuilalt. 
Ele au fost numite paronime. (lon Coteanu) 

Definiţi sensurile cunoscute ale cuvintelor. Descifraţi oral imaginea din verbele derivate. 
Buzunar - a buzunări Cheag - a închega Lemn - a înlemni 

Paie - a împăia Zi - a înzili Jgheab - a înjgheba 


Aduceţi cîte 3 exemple de omonime pentru fiecare coloană, similare cu perechile date. 


Omonime rezultate 
din conversiune 


Omonime rezultate din 
derivarea cuvintelor din ace- 
lași radical, cu aceleași afixe 


Omonime rezultate 
din polisemia cuvîntului 


Negru — adjectiv Acar — persoană, pl. acari Corn - excrescenţă dură, pl. coarne 
Negru - substantiv Acar — obiect, pl. acare Corn - obiect, pl. cornuri 

Exterior — adjectiv Corn - instrument muzical, pl. corni 
Exterior — substantiv Corn — arbust, pl. corni 

Un cuvînt cu pe 3 

VIAȚA CUVÎNTULUI 


FAMILIE Femeie şi familie au la bază latinescul familia; primul este moştenit din latină, 
al doilea este un împrumut. 

Cuvîntul latinesc familia a fost moştenit numai de româna, italiana şi retoromana. La 
început, în latină familia a însemnat ansamblul sclavilor şi servitorilor care trăiau sub același 
acoperiş. EI era derivat de la famulus - „servitor”. Apoi a însemnat „casa” în întregime: 
stăpinul, pe de o parte — pater familias şi femeia, copiii şi servitorii, pe de altă parte. 

Cum s-a ajuns de la familia la femeie? Evoluţia semantică „familie-femeie” s-a petre- 
cut numai în română şi trebuie pornit de la sensul „femeia şi copiii”, care exista în limba 
veche. Formele vechi sînt fămelă, fămeaie, fomeie, fumeie. În concluzie, el nu trebuie 


derivat din latinescul femina. Iar familie e împrumutat în sec. al XIX-lea. Nicola 


Citiţi textul. Dezvoltaţi una dintre asocierile scriitorului în 1/2 pagină de text coerent. 


Cuvintele sînt foarte asemănătoare cu fiinţele, ele sînt chiar fiinţe. Ele seamănă 
întrucîtva cu plantele, ele sînt chiar plante. Ca şi animalele, cuvintele se înmulțesc, au 
familia lor, se organizează în grupuri, pornesc la vînătoare, hăituiesc sau sînt hăituite. Sau 
aidoma plantelor, înfloresc, din timp în timp, cresc numai în anumite zone geografice, 
fac fructe, se scutură, însămînțează cel mai fertil teren arabil al lumii, creierul uman. 

Cuvintele sînt animale şi plante abstracte. Ele nu locuiesc de-a dreptul pe globul 
pămîntesc, ca animalele şi plantele, ci locuiesc pe globul creierului. Nichita Stănescu 
Scrieţi o listă de cuvinte pe care le-aţi învăţat recent. Explicaţi, în dreptul fiecăruia, de ce 
trebuie să-i cunoașteți sensul și forma. 


Enumeraţi diferite clădiri servind drept locuință omului. Înscrieţi aceste denumiri și remarcaţi 
oral dimensiunile, calitatea și aspectul obiectului respectiv. 


Definiţi adverbul acasă. Citiţi afirmaţia savantului şi spuneţi unde sînteţi acasă și unde vă 
simţiţi ca acasă. 

Acasă: În acasă noţiunea de „edificiu” e accidentală. Poate să fie cineva acasă într-o 
pădure sau într-o peşteră, dacă acolo îi este şederea. Limba română posedă o mulțime 
de expresii pentru locuinţe ca: sfînă, tîrlă, surlă, cocioabă, bordei, coșmagă, cușmelie, 
colibă, bojdeucă, cobîrnă, zăvadă, șatră, cort etc., pe care niciodată nu le numeşte 
„casă”, şi totuşi cei ce petrec în ele sînt acasă. 

Pentru a arăta că e supărat sau nemulțumit, românul zice: „Nu-mi sînt toţi boii acasă”, 
Despre cei ce călătoresc fără folos: „A lipsit de acasă nouă ani şi s-a întors cu doi bani”. 

După B.P Hasdeu 
Descrieţi situația pentru care sînt aplicabile expresiile: 


acum mai vii de-acasă! cei de-acasă a face casă bună cu cineva 
a-i fi casa casă şi masa masă casă de piatră specialitatea casei 


87 


Limbă și comunicare 


Relatați oral despre schimbarea în timp și spaţiu a locuinţei umane. Cum vă imaginaţi 
primele sălașuri omenești? Confruntaţi-vă opinia cu viziunea poetului roman Ovidiu: 


Atunci pentru prima oară omul intrase în case, 
Casele-i fură în peşteri şi dese tufişuri... 


Raportaţi textul de mai jos la traiul popoarelor care nu duc o viață sedentară, interpretînd 
imaginile poemului într-un vers de mai jos: 


Popor nomad 
Foc stins, cort strîns, pustiul şi pulberea plecării... 
lon Pillat 


Recitiți primul alineat al Hronicului... lui Lucian Blaga. Identificaţi în el substantivele care 
numesc obiecte concrete cunoscute de dvs. Definiţi-le sau descrieţi 5 dintre obiecte. 


Dezvoltaţi ideea scriitorului, referindu-vă la casele din localitatea dvs. 

Satele româneşti, înălțate vertiginos pe o muchie sau împrăştiate într-o vale ca tur- 
mele, s-au născut parcă din inspirația capricioasă a naturii însăşi, în mijlocul căreia sînt 
situate. Casele româneşti [...] se izolează prin grădini, au pridvoare împrejur şi ferestruici 
aşa de joase că poţi vedea totul înăuntru, casele formează grupuri asimetrice: comuna 
românească e o colectivitate instinctivă de oameni deschişi, iubitori de pitorescul vieții. 

Lucian Blaga 
Potriviţi cîte cel puţin 2 verbe la fiecare definiție dată. 


A consimţi în mod verbal 

A-și pierde puterile (în urma unui consum de energie) 

A ajunge în stare de slăbiciune 

A trata cu reproşuri şi observaţii aspre 

A depune un efort fizic sau/și intelectual susținut permanent 


În sistemul limbii, fiecare cuvînt semnificativ are cel puţin un sens lexical şi unul 
gramatical. 

Sensul lexical este înțelesul pe care vorbitorii îl atribuie cuvîntului respectiv. Pentru 
vorbitorii limbii române, cuvîntul cireș are sensul lexical de „pom fructifer cu frunze ovale și 
flori albe, cultivat pentru fructele sale mici”. Cireașă are sensul lexical de „fructul cireşului”. 


Delimitaţi şi rescrieţi pe două coloane: a) adjectivele care numesc caracteristici umane; 
b) adjectivele care numesc proprietăţi ale obiectelor. 


Ascuţit, aurit, bătrîn, blînd, călduros, deștept, efervescent, galant, greu, inimos, inteli- 
gent, îmblănit, înțelept, mat, opac, pietros, robust, umed, văruit, vechi, zîmbitor, zvelt. 


Continuaţi fiecare șir de verbe prin încă 5, care au sensul lexical apropiat. 


Vorbire: a vorbi, a zice, ... Cugetare: a cugeta, a gîndi, ... 
Mişcare: a se mișca, a se deplasa, ... Creaţie: a crea, a scrie, ... 


Analizaţi oral diferenţa dintre sensul lexical al șirurilor de cuvinte: 


blind - blindeţe - a îmblinzi; panglică - panglicar - panglicărie; 
nuc — nucă — nucșoară; a trece — a întrece — întrecere; 
examen — a examina - examinator; baie - băiţă — băieș. 

Sensul gramatical al cuvîntului este determinat de valoarea lui morfologică (res- 
pectiv, partea de vorbire la care se referă). Astfel, proprietățile gramaticale ale acelui 
cuvînt sint materializate în formele pe care le poate lua: 

un cireş — niște cireşi — cireşul — cireşii etc.; 

o cireașă — niște cireşe — cireașa - cireșele etc. 

Păstrindu-şi sensul lexical şi sensul gramatical, cuvîntul poate avea diferite forme 
morfologice, dar rămîne aceeași parte de vorbire. Dacă are loc procesul de conversiune 
sau de derivare, cuvîntul îşi schimbă sensul gramatical și aceasta cauzează schimbarea 
sensului lexical: cireașă (substantiv) — cireșiu (adjectiv). 

Sensul lexical determină și valoarea gramaticală a cuvîntului. Fiecare parte de vorbire 
îşi are specificul lexical, reflectat în definiție (obiect, acţiune, cantitate, caracteristică etc.). 


FORȚA CUVÎNTULUI 


ÎI. selectaţidin proverbele de maijos toate cuvintele cu sens gramatical de substantiv. Definiţi 
sensul lexical a 3 substantive. 


Tatăl adună paiele ca aurul, iar feciorul risipește aurul ca paiele. 
Zgircitul se bucură luînd, iar darnicul se mîngîie dînd. 

Vinatul cînd se vede, urma lui nu se mai caută. 

Veșmintele luate cu împrumut nu țin de cald. 

Vijelia culcă şi trestia, şi stejarul. 

Vorba de rău fuge ca glonțul, iar cea de bine se înnămolește. 


I: Enumeraţicite 3-5 substantive care pot fi substituite de fiecare dintre pronumele de mai 
jos. Ce este comun pentru aceste substantive? 


el « ea e ei e dinşii e ele e dînsele 


Pronumele este purtătorul sensului gramatical, dar nu are sens lexical. El substituie 
cu ușurință diferite substantive, mai rar — adjective şi numerale, preluînd de la acestea 
caracteristicile de număr şi gen. 


Citiţi textul poetic ce urmează. ldentificaţi și rescrieţi toate 
pronumele, apoi analizaţi-le din punct de vedere morfo- 
logic. Remarcaţi coincidenţele de număr sau persoană. 


Spre chipul tău 

Departe nu alerg ca rîul, 

Că cine uită se destramă. 

Cu roua spicului sub pleoape 
Mă-ntorc spre ce mi-e sfint şi-aproape: 
Spre chipul tău de aur, mamă, 


Şi-mi curge sufletul ca griul. 
Grigore Vieru Foto de Mihai Potîrniche 


[I: Comparaţi sensul gramatical și sensul lexical al cuvintelor-perechi, indicînd în dreptul 
fiecăruia sensul lexical. 

Bun, bună, Care se deosebeşte Bun substantiv Valoare materială, 
buni, bune adjectiv | prin calităţi pozitive | (bunuri) proprietatea cuiva 
Plan adjectiv Plan substantiv 

Oval adjectiv Oval substantiv 

Mecanic adjectiv Mecanic substantiv 

Foios adjectiv Foios substantiv 


Declinaţi paralel numeralul şi substantivul cinci în îmbinările: 
cinci personaje, troleibuzul numărul cinci. 


Utilizați cuvintele de mai jos o dată ca numerale și o dată - ca substantive ce numesc califi- 
cative școlare, rute ale transportului public, bancnote, date, numere de pe uniformă etc. 


Patru, zece, unsprezece, douăzeci, o sută. 


Sensul gramatical al cuvîntului se manifestă prin diferite forme pe care le poate lua. 

Substantivul are categoria numărului, a genului, a cazului, a determinării. Prin 
urmare, orice substantiv comportă concomitent aceste caracteristici (bunăoară, șoapte 
de nuc — numărul singular, genul masculin, cazul acuzativ, nearticulat). 

Adjectivul are categoria genului, a numărului, a cazului (identice cu forma sub- 
stantivului determinat) şi a gradelor de comparaţie: floare albastră - genul feminin, 
numărul singular, cazul nominativ, gradul pozitiv. 

Numeralul are categoria cazului şi a genului (pentru cele ordinale, pentru cardinalele 
unu şi doi şi compusele cu aceste unităţi): 

Ştia pustiul de noi doi — cazul acuzativ, genul masculin. 

Verbul are categoriile de persoană, număr, mod, timp, diateză, gen (la diateza pasivă). 

Mai am un singur dor - persoana I, numărul singular, modul indicativ, timpul 
prezent, diateza activă. 

Adverbul, ca parte de vorbire neflexibilă, are doar categoria gradelor de comparaţie: 

Departe sînt de tine — adverb la gradul pozitiv. 


Citiţi textul. Identificaţi toate verbele la timpul trecut. Rescrieţi-l, punînd verbele la timpul 
prezent. Apreciaţi oral implicaţiile schimbării. 


A oftat, îndurerat, marele clopot al Neamţului. Nu a fost nici revoltă, nici jalbă, ci 
mai degrabă un suspin a coborit din turnul mănăstirii, de parcă un popor întreg s-ar 
fi plins printr-o singură suflare. Suptă de strimtorile munților, fărimițată în fel şi chip, 
durerea ceea s-a tot dus și dus pe unde se poate, pe unde nici vorbă să treacă. Deplîn- 
gerea amarului destin a făcut sfetnicii să sară în ajutorul stăpînului, în urma lor s-a 
grăbit droaia de clopoței. Și tot cădeau şi cădeau de sub streaşina clopotniţei ciorchine 
de argint, şi tot veneau şi veneau prin întuneric la vale, spre acea zodie întunecată, 


unde, aşteptindu-i să cadă, băteau toaca cele două ciocane de lemn. IO aa 


Construliţi cîte un enunţ din fiecare serie de cuvinte, potrivind formele lor gramaticale. 


Nu, bucium, dintr-, a se face, lemn, un. / A avea, mare, plop, uscat, creangă, și. / 
A toarce, mănuși, pe, mătase, nu, mînă, cu. / Căptușeală, faţă, vechi, nou, la, nu, 
a trebui. / A arde, pe lîngă, doi, un, surcea, nuia, crîng, și. 

Analizaţi sensul lexical al substantivelor comune și valorile gramaticale ale substantivelor 
proprii date după gen, număr, determinare: Vulpe, lepuraș, Bursuc, Lingura, Luminiţa, Mugur. 


Declinaţi oral substantivele proprii din exerciţiul precedent și remarcaţi specificul declinării 
faţă de substantivul comun. 


Ce prenume porți? 


Orice prenume, ca substantiv propriu, apare în baza unor substantive comune sau 
adjective. Această legătură este evidentă numai în limba în care s-a constituit numele. 
Prenumele venit din altă limbă se descifrează în acea limbă. 

Alexandru/Alexandra: provine din numele grecesc similar, compus din verbul alexo 
„a apăra, a proteja” şi substantivul andros „bărbat, om”. 

Ana: provine din ebraicul Hannah, care înseamnă „milă, bunăvoință. 

Victor/Victoria: provine din limba latină, unde înseamnă „biruitor, învingător”, 
Victoria fiind zeița biruinţelor. 


Ey  Aduceţiexempledecite 5 nume din fiecare categorie, formate prin trecerea substantivului 


E 


E 


E: 


comun la substantiv propriu: a) nume de familie; b) nume de localităţi; c) nume de animale. 


Apreciaţi, în 2-3 enunţuri, specificul utilizării substantivelor date în fiecare șir pentru expri- 
marea cantităţii: a) pădure, codru; b) rîu, mare, ocean; c) duzină, claie, mănunchi, pumn. 


ps? Lui - Are STI SE 
să la 
ni m Ă pie 


Interpretaţi, într-un text coerent de o pagină, imaginea centrală a poeziei: 


Șirul 

Cuvintele trec strada 

Ca şirul de orfani 

De la Casa Copilului, 
Fiecare cu pumnu-ncleştat 


În haina celui din față, 
Cu singura grijă 

De-a nu se pierde 
Unul de altul. 


Ana Blandiana Pieter Bruegel. Parabola orbilor 


Citiţi textul. Identificaţi 3 cuvinte polisemantice și definiţi, fără a recurge la sinonime, cîte 
2 sensuri ale acestora. 


Pentru mine poezia e o înaintare logică din cuvint în cuvînt, din piatră în piatră, pe 
pămînt solid, pînă într-un loc în care sensul se deschide deodată neașteptat deasupra 
golului şi se opreşte ținîndu-şi respiraţia. Acest moment este totul, această realizare 
a golului de desubt, această emoție bruscă în faţa hotarului asumat, această oprire, 
mai revelatoare decît continuarea inconștientă a drumului pe deasupra prăpastiei. 
Am preferat întotdeauna miraculosului întrebările fără răspuns din care se naşte în 


cele din urmă. Ana Blandiana 


91 


Limbă și comunicare 


VIAȚA CUVÎNTULUI 


Monosemia rezidă în raportarea unui cuvînt la un singur sens lexical: iatac — cameră mică 
de dormit, dormitor; chipeș — care are aspect plăcut; a completa - a face să fie complet. 
| Polisemia rezidă în cumularea de către un cuvînt a diferitor sensuri lexicale: etaj — 
fiecare dintre părţile unei clădiri situate între planşeuri deasupra parterului; fiecare dintre 
porțiunile unor obiecte, lucruri dispuse unele peste altele; fiecare dintre straturile de 
pămînt, care corespund în timp unei virste geologice; diviziune principală a zăcământului 
unei mine, stabilit în vederea exploatării; a spăla - a curăța cu apă; a roade treptat; a uda 
pe toată întinderea (țărmuri); a supune unui proces de separare a părților componente 
(cu ajutorul apei sau al altui lichid). 


| 


Examinaţi sensurile verbului a trage din dicționarul explicativ. Potriviţi la fiecare sens diferite 
subiecte şi complemente, construind enunţuri. 


No II — E 


Definiţi oral sensul fiecărei expresii. Motivaţi în 3 cazuri de ce a fost preferat un anume 


substantiv. 

A trage cenușă pe turta sa A-l trage inima (pe cineva) 

A trage de minecă A-și trage mîna de deasupra cuiva 
A trage de limbă A trage sabia din teacă 

A trage mița de coadă A trage cu buretele 


EI 


Prezentaţi sensurile cunoscute ale cuvîntului sfoară. Enumeraţi acţiunile cu care asociați 
sensurile acestui cuvînt. 


[I  Combinaţi expresiile date cu verbele sau îmbinările ce li se potrivesc. Explicaţi în cite un 
enunţ de ce se spune așa. 


A trage pe sfoară „a unelti pe ascuns” 
A trage sforile „a forţa lucrurile” 

A trage cu sfoară „a domina, a stăpîni” 
A ține în mînă sforile „a îndrepta, a alinia” 
A întinde sfoara prea tare „a înşela” 


o] 


Aranjaţi adjectivele din şir în corespundere cu intensitatea caracteristicii: 

ud, udat, muiat, zvîntat, uscat, umezit, umed, stropit, rourat, jilav, reavăn, plouat, murat. 
[3 Raportaţifiecare dintre adjectivele din şirul de mai sus la substantivele: 

pământ, iepure, haină. 


Enumeraţi cîte cinci termeni din domeniul matematicii, al geografiei, al biologiei. Examinaţi 
sensul cuvintelor și înscrieţi cuvintele monosemantice. 


Termenii sînt, de regulă, cuvinte monosemantice. Monosemia termenului este 
cauzată de necesitatea exprimării precise în textul ştiinţific. 


[E Prezentaţiîntextcoerent (2-4enunţuri) aşezarea unei localități (a localităţii dvs.) pe harta 
țării. Subliniaţi în text cuvintele polisemantice. 

Familia / școala 


[)  Faceţioralo descrierea localităţii aşa cum o vedeţi zi de zi. Utilizaţi un limbaj plastic, 
referindu-vă la formele de relief, vegetaţie, case și oameni. 


Unde locuieşti? 


Circa 150 de localităţi din Republica Moldova păstrează, în denumirile lor, referințe 
la flora și fauna ținutului. Numele de plante cunoscute au dat naştere multor substantive 
proprii: Ulmu, Scumpia, Plop, Frasin, Salcia etc. 

Alte denumiri de localităţi se referă la vegetaţia de pe un teren, la tipul de plantație: 
Aluniș, Viişoara, Codru, Dumbrăvița, Cepărie, Valea Perjei, Trestieni. 

Numele unor animale şi păsări răspîndite pe teritoriu au generat toponime ca: Bursuc, 


Veverița, Cucoara, Prepelița, Cioara etc. 


FORȚA CUVÎNTULUI 


1 


Motivaţi, în 3 enunţuri, denumirea localităţii în care trăiţi. Ce sens are cuvîntul de la care 
provine substantivul propriu? Este un sens cunoscut sau învechit în limba română? 


Citiţi articolul de dicționar al cuvîntului cafea. Utilizaţi în enunţuri toate sensurile cuvîntului. 


Numiţi cîteva plante specifice zonei noastre geografice. Observaţi ce mai înseamnă cuvîn- 
tul-nume de specie. De exemplu: grîu - plantă - seminţele acestei plante. 


Comparaţi sensurile cuvintelor. Remarcaţi: a) coincidențele de sens; b) cazurile similare de 


trecere a sensului. 


Mînă 


Picior 


Fiecare dintre cele două membre superi- 
oare ale corpului omenesc; 

Partea extremă a acestor membre care 
cuprinde palma şi degetele; 

Persoană, individ ca autor al unei acțiuni; 
Cantitate mică de ceva, atât cît încape în 
palmă; 


e Număr redus de unităţi; cantitate mică; 


Categorie sau rasă socială, treaptă. 


Membru care susține corpul şi serveşte la 
deplasare; 

Parte a unor obiecte care serveşte la 
susținerea acestora; 

Parte inferioară a unui deal sau a unui 
munte; 


e Grămadă de snopi aşezaţi în cruce; 
e Unitate de măsură a lungimii; 


Unitate de măsură a versului. 


Braţ 


Palmă 


Parte a miinii, cuprinsă între umăr şi cot; 


e Membru superior al corpului omenesc; 


Cantitate de ceva care poate fi dusă de 
un om cu braţele; 
Parte a unui obiect, a unei unelte, maşini 


Partea interioară a miinii, cuprinsă între 
încheietura cu antebraţul și virful degete- 
lor; 

Lovitură dată de cineva cu această parte 
a miinii; 


etc., care se aseamănă cu brațul; 
e Ramificaţie a unui curs de apă. 


e Unitate de măsură a lungimii: 25-29 cm; 
e Obiect cu care se bat covoarele: bătător. 


HI Derivaţicite cel puţin un verb de la fiecare dintre substantivele de mai jos. Relevaţi oral 
legătura dintre sensul substantivului și sensul verbului. 


Față, chip, figură, genunchi, cot, frunte, palmă, spate. 
3 

EI: Citiţi textul. Apreciaţi importanţa contextului pentru delimitarea sensurilor cuvintelor 
polisemantice marcate. 


Basmul și tehnica. Basmele au o origine arhaică, o vechime de multe mii de ani. 
Dar în ele se cuprinde, desfăşurat în chip fabulos, întregul program al tehnicii mo- 
derne. Ştiinţa, din timpul Renaşterii şi pînă astăzi, n-a făcut decit să sporească enorm 
şansele de realizare ale basmului. 


Lucian Blaga 


VIA VÎNTULUI 


[E  Analizaţi articolul de dicţionar al cuvîntului nod. Notaţi toate sensurile și comparaţi-le. 
Explicaţi oral legătura dintre sensul fundamental și sensurile secundare. 


EX  Confruntaţi derivatele cuvîntului nod cu sensurile substantivului-rădăcină. Remarcaţi oral 
legătura de sens dintre cele două unități. 


NODAL NODOS NODOZITATE 


i 


NODUL ———] NOD | —> NODUROS 


) 


A ÎNNODA A DEZNODA o Î DEZNODĂMÎNT 


Sensul fundamental al cuvîntului este sensul de bază, pe care acesta îl are din mo- 
mentul constituirii. Cuvîntul este moştenit, format sau împrumutat cu un singur sens, 
considerat fundamental: săgeată — „armă albă în formă de vergea cu virful ascuţit şi cu 
două aripioare la capăt, care se lansează cu arcul”. La acest sens fundamental cu timpul 
„se adaugă şi altele, rezultate din diferite procese semantice și considerate secundare. 
„Astfel, cuvintul săgeată mai are în limba română şi sensurile de: „aluzie ironică sau 
- răutăcioasă la adresa cuiva”; „indicator de direcție”. 


Citiţi textul. Identificaţi cuvintele utilizate cu sens figurat și definiţi sensul lor fundamental. 


Stihuitorul 

Chiar şi atunci cînd scriu stihuri originale, 

nu fac decit să tălmăcesc. 

Aşa găsesc că e cu cale. 

Numai astfel stihul are un temei 

să se-mplinească şi să fie floare. 

Traduc întotdeauna. Traduc 

în limba românească 

un cîntec pe care inima mea 

mi-l spune, îngînat suav, în limba ei. 

Lucian Blaga 

[i Distingeţisensulfundamentalși cel puţin un 


sens secundar al adjectivelor: pietros, căpă- 
ținos, călduros, noduros, nisipos, focos. 


U N I E=A Familia / școala 


Descifraţi într-un enunţ sensul unuia dintre proverbele de mai jos, pornind de la sensul 
fundamental al cuvintelor, apoi interpretați semnificaţia aceluiași proverb în alt enunţ, 
referindu-vă la valoarea simbolică a noţiunilor. 

Cu papuci în picioare nu prinde pisica șoarecele. 

Pe unde tăiam lemne, acum adunăm surcele. 

Firul rupt nu se mai toarce. 

Foamea gonește pe lup din pădure. 


Citiţi textul, apoi rezumaţi-l în limita de 30-35 de cuvinte. 


Poezia este o tensiune semantică spre un cuvînt care nu există, pe care nu l-a găsit. 
Poetul creează semantica unui cuvînt care nu există. 

Semantica precede cuvîntul. Poezia nu rezidă din propriile sale cuvinte. Poezia 
foloseşte cuvintele din disperare. 

Nu se poate vorbi despre poezie ca despre o artă a cuvîntului, pentru că nu putem 
identifica poezia cu cuvintele din care este compusă. 

În poezie putem vorbi despre necuvinte; cuvântul are funcţia unei roți, simplu ve- 
hicul care nu transportă deasupra semantica sa proprie, ci, sintactic vorbind, provoacă 
o semantică identificabilă numai la modul sintactic. 

Necuvintele (ca noțiune) sînt finalitatea scrisă a acestei poezii, superioară ideii de scris. 

Nichita Stănescu 


TEHNICI ALE DIALOGULUI 


DIN GURĂ ÎN GURĂ 


Extrageţi din dialog replicile și rescrieţi-le. Adăugaţi în fiecare situaţie și cuvintele auto- 
rului. 


A văzut-o întîia oară în curtea unei case, pe Strada Toamnei. Trecea întîmplător. 
Ea spăla rufe. Se oprise o clipă să-şi odihnească spinarea. Şi-a aruncat privirea spre 
stradă şi a întîlnit ochii lui. A fost o încrucişare fulgerătoare. El a mai mers cîţiva paşi, 
apoi s-a întors, parcă l-ar fi tras cineva înapoi, şi s-a apropiat de ea. — „Cum te cheamă, 
fetițo?” — „Florica!” — „De cîți ani eşti?” — „De optsprezece” — „De unde eşti?” - „Din 
Valea Mare, de lîngă Piteşti” — „Eşti la stăpîn aici?” — „La stăpîn...” — „Vrei să slujeşti 


. 022) RE y ic 
la mine?” — „Vreau bucuroasă!”... ii erai 


Formulaţi 3-5 întrebări pe care le adresaţi unui adult: 

a) Profesor, Alexandru Țurcanu, director al liceului, preşedinte al juriului unui concurs; 
b) Medic, Maria Marchitan, chirurg, preşedinte al Comitetului de părinţi; 

c) Ziarist, Remus Mocanu, redactor-şef al revistei Recreația mare, preşedinte al unei 
fracțiuni parlamentare; 

d) Militar, colonel, Andrei Frunză, comandant al unui batalion. 


Construiţi o serie de 4-5 întrebări, prin care intenţionaţi să aflați ceva despre o persoană 
necunoscută. 

“Reguli ale dialogului: 
e Formulaţi exact şi clar mesajul pe care vreţi să-l transmiteţi; 
e Alegeţi o formulă incipientă de adresare pentru interlocutor şi situația de comunicare; 
"e Variaţi formulele de adresare; 
e Evitaţi utilizarea interjecţiilor şi a incidentelor care nu spun nimic; 
"e Ascultaţi atent replica şi faceţi precizările de rigoare dacă e nevoie (Am înțeles corect?); 
e Fiţi atenţi la modul în care comunicaţi (intonaţia, mimica, gestica, poziţia corporală pe 


care o aveţi în momentul comunicării). 


Restabiliți oral replicile-lipsă posibile: 


- Nu mi-este clar. 


Ai putea să fii mai explicit? 


- Cum trebuie înţelese spusele tale? — Acum am înţeles. Multumesc. 


Continuaţi dialogul început în două variante: acceptînd invitația și refuzind-o. 
- Vă rugăm să participaţi la o dezbatere publică, ce va avea loc miine, începînd cu ora 10.00. 


Acceptaţi Refuzați 

Cereţi informaţii, detalii; Motivaţi-vă refuzul; 

Negociaţi condiţiile; Fiţi politicos; 

Încercaţi să obţineţi modificări de program. Găsiţi un mod civilizat de a încheia dialogul. 


Calificaţi fiecare formulă verbală de dialog drept: a) iniţială sau finală; b) oficială sau familiară; 
c) prima replică sau a doua. 


Îmi permiteți să mă prezint ... Vreau să mă prezint: 

La revedere. Prietenii mă numesc ... 

Cu plăcere. Adio. 

V-am lăsat! Pentru ai casei sînt ... 

Şi mie îmi pare bine să te văd. Drum bun! 

Mă cheamă ..., dar îmi puteți spune... Vă salut! 

Mi-ar plăcea să ne mai vedem. Mi-a părut bine să vă cunosc. 
Mă numesc ..., dar lumea îmi spune ... Mai treceţi pe la noi! 


Analizaţi oral situația de comunicare din proverbele date, referindu-vă la mesajul transmis, 
maniera de comunicare, gradul de înțelegere reciprocă. 


Cine spune multe, spune mai puţine decît cel ce tace. 
Cine vorbește mult, ascultă puţin. 

Cine vorbeşte seamănă, cine ascultă culege. 

De multe ori limba taie mai rău decît sabia. 
Răspunsul blind înlătură mânia. 


Restabiliți din memorie un dialog de 8-10 replici, pe care l-aţi realizat astăzi. Examinaţi-vă 
experienţa de a susține un dialog. Calificaţi dialogul drept eficient sau ineficient. 


Formulați în scris 5-7 întrebări pentru un interviu cu un sportiv sau un artist pe care îl admiraţi. 


Luaţi un interviu de la un coleg privind preferinţele lui. Înregistraţi răspunsurile. 
e Rezumaţi interviul în limita de o jumătate de pagină. 

EVALUAREA COMPETENȚELOR 
DE LECTURĂ A TEXTULUI NARATIV 


E Citiţitextul propus: 

De la tatăl meu am învăţat că există momente 
în care relaţia dintre copil şi părinte este foarte Aurora Liiceanu 
explicit o relaţie de putere. O relaţie de tipul „care 
pe care”. O relaţie în care una dintre cele două părți 
pierde, dar pierderea este şi de partea cealaltă. 
Tatăl meu nu ceda cînd credea că ceea ce susține 
este spre binele meu. Evident, era credinţa lui. S-a PRIN PERDEA 
întîmplat odată, cînd eram studentă, să-mi spună 
să vin la ora opt seara acasă. Sigur, nu mi-a conve- 
nit, însemna să vin direct de la cursuri, pentru că 
aveam ore după-masă. De obicei rămîneam după 
cursuri ca să pierdem timpul, să uităm de şcoală. 
Dar s-a întîmplat să-mi ceară să vin direct acasă. 
Probabil că îl nemulțumisem cu ceva. Acest ceva Aurora 
l-am uitat şi nici nu este important. | Li & 

Am ajuns acasă puţin peste ora unsprezece lceanu 
noaptea și la colțul străzii m-am întîlnit cu sora 
mea, şi ea în întîrziere. Aveam o curte mică şi, 
evident, o poartă care era încuiată. Am încercat 
să intrăm. Efortul nostru se făcea simţit, dar el nu 
a vrut să ne deschidă şi noi am decis să mergem pe jos, cam departe, să dormim la 
o mătușă. A doua zi, lucrurile s-au liniștit, iar mama noastră ne-a spus cît de mult a 
insistat să ne lase să intrăm în casă. „Sînt fete, e noaptea, se poate întîmpla ceva» i-a 
spus ea. Dar degeaba. 
Am înţeles că nu ne putem pune cu el. Nu era frică, ci înţelegerea faptului că trebuie 
să ţinem cont de spusele lui. Dar era vorba şi de faptul că dacă ai spus ceva, trebuie 
să faci ce ai spus. El ne spusese că ne va lăsa pe stradă dacă nu venim cînd trebuie. 
Poate că a regretat, dar n-a dat înapoi. 


POLIROM 


(Aurora Liiceanu, Prin perdea) 


EX Alcătuiţiun plan de idei, din 4-5 puncte, selectînd citate din text. 
Construiţi un dialog din 6-8 replici, pe care îl au, în casă, tata şi mama. 
[i  Rezumaţiesența acestui dialog într-un enunţ dezvoltat. 
[3 Acordaţi dreptate unuia dintre cei doi protagoniști - tata sau 

fiica — și dezvoltați ideea într-un text argumentativ de 6-8 rînduri. 
[ES intitulaţitextul printr-un proverb. 


ST 

UNI TA TE A 


Ale semnificației 
(LEXICO-SEMANTICE) 


(Adresarea) retorică 


Invocaţia 
Exclamaţia retorică 
Interogaţia retorică 


Ale sunetului | 
(fonetice) [tepi ce sil] 
Ale construcţiei | 
(morfo-sintactice sau gramaticale) 


> 


n 


Eufonia 
Asonanţța 


de] 
= 
S 

U 
E 

Dragostea 


LITERATURĂ 


LACUL 


de Mihai Eminescu 


Lacul codrilor albastru 
Nuferi galbeni îl încarcă; 
Tresărind în cercuri albe 
El cutremură o barcă. 


Şi eu trec de-a lung de maluri, 
Parc-ascult şi parc-aştept 

Ea din trestii să răsară 

Şi să-mi cadă lin pe piept; 


Să sărim în luntrea mică, 
Înginaţi de glas de ape, 

Şi să scap din mînă cîrma, 
Şi lopeţile să-mi scape; 


Să plutim, cuprinși de farmec 
Sub lumina blindei lune — 
Vîntu-n trestii lin foşnească, 
Unduioasa apă sune! 


Dar nu vine... Singuratic 
În zadar suspin şi sufăr 
Lîngă lacul cel albastru 
Andre Derain. Lacul Încărcat cu flori de nufăr. 


Igor Vieru. llustraţie la volumul Poezii de Mihai Eminescu 

Lectură interogativă 


LECTURĂ INTEROGATIVĂ 


LUMEA CUVINTULUI 


Scrieţi pe caiete o listă de cuvinte care formează decorul/cadrul poetic al textului. 


Selectaţi din text cuvintele care redau/sugerează nuanţe cromatice. 

Depistaţi cîteva sugestii/imagini auditive. 

Numiţi cuvintele din cîmpul semantic al apei. 

Determinaţi axa lexicală a textului. 

Comentaţi efectul sonor al cuvintelor din ultimele 3 strofe, depistînd aliteraţiile şi asonanţele. 
Identificați personajele poeziei, indicate prin pronume personale. 


Argumentaţi scrierea evidenţiată cu italice a pronumelui personal ea din strofa a doua. 


III IS2II 


Numiţi modul verbal folosit în strofele 2-4, care indică o acţiune posibilă. Verbele respective 
sugerează o presupunere ori o dorință? 


= 


Remarcați valoarea expresivă a personificărilor şi a epitetelor personificatoare care uma- 
nizează spaţiul poetic. 


Un cuvînt cu personalitate 


CODRU  Esteun cuvint moştenit din latină: quadrum însemna „pătrat. Sensul originar 
de „bucată pătrată” aplicat la pămînt, la pădure, la pîine, existent în română, exista izolat 
şi în latină: iniţial, o bucată de piine ce servea de farfurie, apoi a evoluat în „piaţă”. Acest 
sens s-a generalizat pentru a denumi o bucată mai mare de pămînt, de pădure sau de 
piine de orice formă, nu neapărat pătrată. 

Iniţial, s-a zis codru de pădure, codrul pădurii şi pe urmă cuvîntul s-a izolat cu sensul 


special de „loc acoperit de pădure”. Marius Sala 


LUMEA TEXTULUI 


[12 Titlul poeziei ne sugerează tema naturii, a apei. Mesajul poetic relatează o stare de așteptare 
a iubitei. Discutaţi cu colegii şi determinaţi tema poeziei: 
a) lacul (apa); b) natura; c) natura şi dragostea; d) dragostea. 


EX  Comentaţititiul poeziei, interpretînd lacul drept un personaj poetic. 
Care sînt motivele principale ale poeziei Lacul ? 


[I  Comparaţistările iubitului în cele trei ipostaze: aşteptare, visare, tristețe/dezamăgire. Care 
sînt mijloacele lingvistice/poetice care sugerează aceste ipostaze? 

[3  Comentaţi, în contextul poeziei, raportul dintre 

culoarea galbenă, care presupune interiorizare, şi 
albastrul, care înseamnă deschidere, extindere în 
spaţiu. Apelaţi, în acest scop, la opinia cercetătorului 
George Popa: 
„Galbenul, culoare contrastantă, tinde să concen- 
treze spaţiul către o tensiune lăuntrică; prin con- 
trast, albastru care îl înconjoară [...] este o culoare 
cu potenţial de expansiune infinită”. 


Explicaţi rolul stilistic al inversiunilor din prima strofă 
a poeziei. 


Natura, în unele pasaje, constituie un cadru, un decor 
autonom, de pastel. În alte pasaje sînt expuse sentimentele eului liric. În cîteva cazuri, se 
stabilește o armonie și o rezonanță comună. Observaţi aceste scene, separate sau îmbinate, 
completînd un tabel după modelul: 


Personajul Exemple 


natura (cadru de pastel) 


eroul liric (stări, sentimente) 


stări comune ambelor personaje 


Așteptarea chinuitoare presupune o stare elegiacă, totuși poezia se caracterizează printr-o 
atmosferă senină, luminoasă. Prin ce explicaţi această atmosferă? 


Comentaţi opinia conform căreia Eminescu plasează scenele de dragoste într-un cadru 
natural, pentru a-i conferi iubirii dimensiune cosmică. Exemplificaţi (și) prin alte texte. 


Remarcați și comentaţi plasticitatea în ansamblu a poeziei și atmosfera de vrajă, aducînd 
exemple pentru completarea tabelului: 


Figuri vizuale/auditive Exemple 


eufonia, muzicalitatea 


imagini plastice 


îmbinarea imaginilor vizuale cu cele auditive 


ED crieţiuntextpoetic (în vers liberori în proză), în care să surprindeţi acelaşi cadru, aceeași 
stare, dar văzută cu ochiul lacului ca personaj (eu) liric. 


LUMEA R 


[E identificaţi motivele din poezia Lacul în alte texte eminesciene (de exemplu, în: Frumoasa 
din povești, Dorinţa, Și dacă..., Freamăt de codru). 

Lectură interogativă 


E Citiţiinformaţia din rubrica biografică de la pagina 103. 


e Faceţi o listă de texte poetice eminesciene cunoscute de dvs., recitiţi-le și încadraţi po- 
ezia Lacul într-un grupaj (ori în cîteva grupaje) cu trăsături comune. Justificați principiile 
grupării. 


Autorul și opera 


Mihai Eminescu (1850-1889), poet, prozator, publicist, ilustru reprezentant al 
antismului românesc; după definiţia lui Constantin Noica, e „omul deplin al cul- 
româneşti”. Tematica textelor poetice ale lui Mihai Eminescu este variată, dar în 
pectele ei esenţiale se conturează cîteva teme majore ale dimensiunilor existenţiale: 
Timpul, Cosmosul (Universul), Istoria, Natura, Dragostea. 
La Mihai Eminescu, ca şi la poeţii romantici în general, tema naturii şi tema dragostei 
trepătrund, indiferent dacă e vorba de formule idilice ale poeziilor (Sara pe deal, 
ul, Povestea teiului), ori de poezii cu atmosferă tristă, elegiacă (Departe sînt de tine, 
valurile vremii, Pe lîngă plopii fără soț etc.). Poezia Lacul a fost publicată pentru 
ma dată în revista Convorbiri literare în anul 1876. Pe lîngă faptul că îmbină, roman- 
tema naturii cu cea erotică, poezia se remarcă şi prin legătura tematică, stilistică cu 
lucrările din folclor ale poetului (Călin, Crăiasa din poveşti). 


DINCOLO DE CĂRŢI 


E Priviţiimaginea de maijos și descrieţi tabloul din două perspective: 
1) a unui privitor absent şi rece; 
2) a unui îndrăgostit pentru care imaginea reprezintă un loc de întîlnire cu iubitul 
(iubita). 
În cel de-al doilea caz redactaţi un text în formă de scrisoare adresată fiinţei iubite. 


EX  Redactaţi un eseu intitu- 
lat „Se așteptau pe lacuri 
diferite...”, avînd ca re- 
per poeziile Crăiasa din 
povești (studiată în clasa 
a VIl-a) şi Lacul de Mihai 
Eminescu. 


Povestiţi colegilor un 
episod dintr-un film în 
care este tratată (şi) tema 
dragostei. Remarcaţi, în 
mod special, felul în care 
personajele îndrăgostite 
îşi manifestă sentimente- 
le (vorbe, acțiuni, tăceri, 
gesturi, jocuri etc.). 


ză Pai Te Ma 


Claude Monet. Lacul cu nuferi 

U NI [| A Dragostea 


AISI 


RI 25 


PÎNĂ TÎRZIU, AȘTEPTÎND O FATĂ... 


de Nichita Stănescu 


Apa bate-n şteampuri malurile nopții, 
risipind ovale fumurii şi reci. 

N-o mai cerc cu palma, nu mai trag cu sorții: 
noaptea-i fără lună, să te văd cînd treci. 


— 


Şirului de şlepuri, clătinat de fluvii, j FE 
nu-i mai măsur ritmul, răsturnat în tropi, | lieu dau 
şuieră sirena portului, şi nu vii, 
orizontu-l mută dincolo de plopi. 


Şi-i atît de-aproape că-l ajung c-o piatră — 
dac-aş ridica-o, de lîngă călcii — 

clipa se repetă sieşi, înc-o dată. 

Nu mi-ar zice nimeni de plec: - Mai rămii. 


Nimenea-i pe țărmuri, nici un ochi într-însul 
să mă mai răsfringă nu-i deschis. 

Şi desfac de-a valma, gîndului, tot strinsul, “ a 

peste cheiul negru, ca un vis în vis. Gustave Courbet. Valul (fragment) 


LECTURĂ INTEROGATIVĂ 


LUMEA CUVÎNTULUI 


Explicaţi cu ajutorul dicționarului sensul cuvîntului șteamp. Argumentaţi prezenţa lui în textul 
poetic, descifrînd imaginea sugerată. Comentaţi metafora din primul vers al poemului. 


Cum înţelegeţi sintagmele risipind ovale...; tot strînsul? 

Descifraţi expresia: nici un ochi... să mă mai răsfringă nu-i deschis. 

Rescrieţi, într-o formă prozaică, explicită, ultimul vers al primei strofe. 

Cum explicaţi sensul sintagmei ritmul, răsturnat în tropi? Care este figura de stil utilizată? 


De ce „clipa se repetă sieși"? Cine este personajul absent? 
e Precizaţi dacă sensul esenţial, în context, este al: (a) singurătăţii; (b) vanităţii; (c) vanităţii 
impuse de lipsa cuiva, de singurătate. 


„Cheiul negru” conţine un epitet ori un simplu atribut/adjectiv? Argumentaţi. 


În opinia dvs., „un vis în vis” este un pleonasm (regretabil), un pleonasm stilistic ori o gra- 
dație? Discutaţi. 


Propuneţi un alt titlu pentru această poezie. Justificaţi-vă propunerea. 


Determinaţi axa lexicală a textului. 

Textul literar 


LUMEA TEXTULUI 


HI  Careestetonalitatea textului, determinată de starea eului 
liric: solemnă, ironică, elegiacă, meditativă, satirică? 


[>  Determinaţi, în funcţie de tonalitate și atmosferă, specia 
poemului. 


Care sînt motivele-cheie ale poemului? 


Comentaţi imaginile care creează atmosfera/starea poe- 
tică de singurătate. 


Rescrieţi primele două versuri din strofa a 2-a în topică 
obișnuită. Justificați (stilistic, prozodic) rolul inversiunii. 


[ Găsiţicîteva rime rare, construite: a) cu un adjectiv și un 
verb; b) cu substantive și verbe. 


Care dintre ele au un efect surprinzător? 


Care sînt referințele poetice sugerate aluziv în strofele 
a doua și a treia? 


Enumeraţi exemplele care confirmă că starea poetică e Lorenzo Bernini. Apollo și Dafne 
determinată de lipsa unui personaj. 


[E identificaţi motivele sugerate: întunericul, timpul ciclic, vanitatea, oglinda, somnul. 
[E Citiţiinformaţia de la rubrica de mai jos. 


LUMEA CĂRTILOR 


Nichita Stănescu (1933-1983), poet român, este unul dintre cei mai originali autori 
de texte lirice. Volumele de poezii cele mai importante sînt: Sensul iubirii, O viziune a 
sentimentelor, 11 elegii, Necuvintele, În dulcele stil clasic, Opere imperfecte etc. 

Critica literară a remarcat, pe de o parte, capacitatea poetului de a crea texte „ro- 
tunde”, închegate, finisate, iar pe de altă parte, de a lăsa ceva nespus, rămînînd o operă 
permanent deschisă înţelegerii şi interpretărilor. 

Tema erotică (pe lingă cea a meditaţiilor despre existență), anunţată în volumele de 
debut, este prezentă, sub diverse forme, în toate cărţile poetului. „Nichita Stănescu este, 
trebuie să spunem limpede, un mare poet erotic, printre cei mai originali, mai inspirați 
şi mai inventivi pe care i-a dat limba română” (Eugen Simion). Pînă tîrziu, așteptînd o 
fată a fost inclusă în volumul de debut al autorului, Sensul iubirii. 


e Comparaţi aspectele diferite ale interpretării sentimentului erotic în cîteva texte stănes- 


Cîntec, Viaţa mea se iluminează, Evocare etc.). 


EX  Alcătuiţio listă de cărţi/texte în care este reflectată tema dragostei. 


104 


NI [A Dragostea 


Selectaţi un text În care sînt surprinse stări similare celei din poezia lui Nichita Stănescu. 
Confruntaţi stările poetice ale autorilor poeziilor Lacul și Pînă tirziu, așteptind o fată... 
Comparaţi axele lexicale ale celor două texte. Ce asemănări și deosebiri aţi constatat? 


Selectaţi și citiţi colegilor cele mai frumoase poezii de dragoste din Eminescu și Stănescu. 


DIANA 


Organizaţi un concurs pentru selectarea celei mai frumoase poezii de dragoste. 


DINCOLO DE CĂRŢI 


HI Discutaţicucolegiidacăstarea de așteptaree 
una caracteristică îndrăgostitului, o stare care 
amplifică sau omoară sentimentul dragostei. 


[>  Continuaţi, într-oformulă lirică, poetică fraza: 
„le aştept ca/precum..." 


Scrieţi o listă de cuvinte, care s-ar asocia, în 
viziunea dvs., cu dragostea. De exemplu: 
așteptare, dor, durere... 


[i  Organizaţi un concurs pentru cea mai fru- 
moasă declarație de dragoste, în care ar lipsi 
sintagmele: „Te iubesc”; „Îmi eşti drag(ă)”;,Te 
ador”etc. 


[3 Comentaţiultimulvers din Divina Comedie de 
Dante Alighieri: 


„Dragostea [...] mişcă sori şi stele”. 
[i Citiţi informaţia despre pictor. 


Autorul şi opera 


Vincent Van Gogh (1853-1889), pictor olandez postimpresionist (ori: neoimpre- 
sionist), a fost unul dintre cei mai cunoscuţi, discutaţi şi controversaţi artişti plastici 
din lume (Pablo Picasso, pictorul spaniol de formaţie artistică franceză, spunea, mulți 
ani după moartea lui Van Gogh: „Acest om ori a fost nebun, ori i-a depășit pe toți, dar 
nu exclud să fi fost şi una şi alta”). Operele sale, care nu au putut fi vîndute în timpul 
vieţii, astăzi sînt printre cele mai solicitate şi mai scumpe lucrări de artă (Natură moartă 
cu floarea-soarelui, Iriși etc.). Vorbind despre cîteva lucrări în care pictorul a surprins 
tablouri (scene) nocturne, Van Gogh îi scria surorii sale: „Vreau cu orice preţ să pictez 
cerul înstelat. Deseori am impresia că noaptea are mai multe culori decît ziua, noaptea e 
plină de violet intensiv, albastru şi verde”. Legenda spune că, pentru a picta tablouri noc- 
'turne, artistul purta o pălărie de care prindea lumînări (pentru a vedea pînza şi culorile). 


e Comentaţi efectul de lumini pe fundalul întunecat din lucrarea Noapte înstelată. 
e Cum înţelegeţi impresia pictorului că „noaptea are mai multe culori decit ziua”? 
e Cum se poate picta noaptea [cuvînt înțeles (a) ca substantiv; (b) ca adverb]. 

Li 


mbă și comunicare 


LIMBĂ ȘI COMUNICARE 


TIPURI DE DICŢIONARE 


A 


VIAŢA CUVINTULUI 


Descrieţi o situaţie cînd aţi apelat la un dicționar. Ce dicţionar era? De ce aţi avut nevoie 
de acel dicționar? 


Remarcați sensurile proprii și figurate ale cuvintelor de mai jos și ilustraţi-le în contexte 
adecvate. 


Afectiv «e Emotiv e Emoţionant e Cordial e Amabil « Tandru « Distant « Indiferent 


Formulaţi 5 întrebări diferite pe care le soluționaţi consultînd dicţionarul ortografic. 


Sugestii de formule interogative: 

e Cum se scrie...? 

e Ce diferenţă este între ortografia cuvîntului ... și cea a cuvîntului ... ? 
e Care este forma corectă de genitiv plural pentru substantivul ... ? 

e Dece... se scrie diferit de... ? 

e Care este forma de perfect simplu pentru verbul ... ? 

e Cuvintul ... se scrie cu cratimă sau fără cratimă? 

e Cuvintul ... se ortografiază cu iniţială majusculă sau nu? 

e Diftongul din ortograma cuvîntului ... este ia sau ea? 

* În ce situații se utilizează diftongul ea? 


Citiţi articolele din dicționarul ortografic. Rescrieţi informaţia obligatorie în prezentarea 
unui verb și remarcaţi utilitatea acestei informaţii pentru dvs. 

A aduce verb 

Indicativ prezent, persoana | singular, persoana III plural aduc 
Imperfect, persoana III singular aducea 

Perfectul simplu, persoana | singular adusei, persoana | plural aduserăm 
Imperativ, persoana Il singular adu (dar: ad-o), negativ nu aduce 
Participiu adus 

A face verb 

Indicativ prezent, persoana | singular, persoana III plural fac, 

persoana | plural facem, persoana Il plural faceți 

Imperativ, persoana II singular fă, negativ nu face 

Participiu făcut 

Lexicul unei limbi este descris în diferite feluri, una dintre posibilități fiind elaborarea 
dicționarelor. Dicţionarele pot fi monolingve, bilingve sau polilingve. Printre dicțio- 
narele monolingve sînt cele ortografice, enciclopedice, explicative, de sinonime, de 
antonime, de neologisme, etimologice, de expresii şi locuţiuni. Ele prezintă unităţile 
limbii în ordine alfabetică şi le însoțesc de explicaţii sau echivalente în aceeaşi limbă. 

Dicţionarele care includ întreg lexicul limbii se numesc generale (explicative, orto- 
grafice, etimologice), iar cele care cuprind doar o parte a lexicului se numesc dicționare 
speciale (de neologisme, de omonime, de paronime, de termeni). 

Dicţionarul ortografic al limbii române oferă formele de scriere corectă a tuturor 
cuvintelor din masa vocabularului. Articolul lexicografic al unui cuvînt în acest dicți- 
onar include informaţii despre scrierea cuvîntului, împărţirea lui în silabe, accentuare, 
formele gramaticale recomandate. Pentru cuvintele cu dificultăți de pronunțare, se dau 
şi formele transcrise de rostire: diesel, s.n. [pron. germ. Dizel]. 

Unele dicţionare pot fi accesate on-line: www.dexonline.ro vă propune prezentarea 
cuvîntului în mai multe dicționare explicative ale limbii române, articolele din dicționarul 
ortografic, etimologic, de sinonime etc. 


ANI ——— INTEL 


ae) A ş N 
Eu iii E 
Riu Led bAT AI 1 DICTIONAR 


[E Completaţi pe caiete rubricile solicitate pentru fiecare dintre verbele date: 


Forme A ieși A crea A se mînia 


Indicativ prezent, persoana I singular 


Indicativ prezent, persoana III plural 


Imperfect, persoana III singular 


Perfectul simplu, persoana I singular 


Perfectul simplu, persoana I plural 


Conjunctiv prezent, persoana III singular 


Imperativ, persoana II singular 


Imperativ negativ, persoana II singular 


Participiu 


[3  Aranjaţi în ordinea în care apar în dicţionarul ortografic cuvintele de mai jos. Indicaţi în 
dreptul lor partea de vorbire la care se referă. 
Drag, dragoste, drăguliță, a îndrăgi, a se îndrăgosti, a drăgosti, drăguţ, dragă, 
drăgălaș, drăgălășenie, drăgănele, drăgălășie, drăgăstos, drăguleţ, drăgulică. 

Limbă și comunicare 


Citiţi seria de comentarii lingvistice. Utilizaţi în contexte adecvate, la altă formă decit cea 
inițială, 3 dintre cuvintele date (la alegere). 


Afectuos se scrie cu u, pronunţat vocalic (cuvîntul are patru silabe); forma de femi- 
nin este afectuoasă. Candid se pronunţă corect cu accentul pe i (candid); accentuarea 
pe a (*cândid) este învechită şi pedantă. Cuminte se scrie într-un cuvînt şi are pluralul 
masculin şi feminin și genitiv-dativul singular feminin cuminţi; scrierea deosebește 
acest compus sudat de îmbinarea liberă cu prepoziţie + minte substantiv. Cumsecade 
se scrie tot într-un cuvînt (spre deosebire de îmbinarea liberă cum se cade „cum se 
cuvine”); compusul este adjectiv invariabil. 


Mioara Avram 
Citiţi articolul din dicționarul de sinonime. Observaţi și comentaţi oral ce informaţii cuprinde 
articolul din acest dicţionar şi ce structură are. 


Ager adjectiv 

1. Agjil, isteț, iute, repede, sprinten, vioi; 

2. Deștept, dibaci, inteligent, iscusit, isteţ, îndemiînatic, priceput, dezgheţat; 

3. Clarvăzător, iscoditor, observator, pătrunzător, perspicace, subtil, sagace, ascuţit. 


Dicţionarul de sinonime prezintă relaţiile de sinonimie dintre cuvintele limbii române. 
Cuvintul poate avea mai multe serii de sinonime, dacă este un cuvînt polisemantic. 

Apelăm la dicționarul de sinonime pentru redactarea unui text, cînd trebuie substituit 
un cuvînt ce se repetă nemotivat sau cînd e nevoie de un cuvint mai exact. Din multi- 
tudinea de cuvinte apropiate ca sens - cu ajutorul DS - îl alegem pe cel mai potrivit. 


Comparaţi articolul din dicţionarul de sinonime cu articolul aceluiași cuvînt în alte 
2 dicţionare - ortografic și explicativ. Identificaţi informaţia comună și diferenţele. 


DS: Prietenie s. 
IDE Drereri//a i £. 1. Amiciţie, (înv. și pop.) prieteşug, 
1. Sentiment de simpatie, de stimă, de (înv. şi reg.) amicie, (reg.) firtăţie, ortăcie, 


respect, de ataşament reciproc care (înv) prietnicie. SP. ze 
leagă două persoane 2. Afecţiune, bunăvoință, cordialitate, 


2. Atitudine plină de bunăvoință, (ivr.) afabilitate, (fig.) căldură. A 
prietenoasă faţă de cineva. : 3. Amabilitate, atenţie, bunăvoință, 


3. Legătură între grupuri sociale, solicitudine. 


între popoare, între țări, bazată pe DO: Prietenie s.f. (sil. pri-e), 
aspirații, năzuinţe, interese comune. art. prietenia, g.-d. art. prieteniei; 


pl. prietenii, art. prieteniile. 


Construiți un enunţ conținînd cuvîntul diferend. Substituiţi, pe rînd, cuvîntul-titlu prin 
echivalentele lui. Scrieți contextele acceptabile. Explicaţi oral de ce nu se pot realiza toate 
substituţiile. 

Diferend substantiv 


Animozitate, ceartă, conflict, dezacord, dezbinare, discordie, discuţie, disensiune, dispută, 
divergență, gilceavă, învrăjbire, litigiu, neînțelegere, sfadă, vrajbă, zizanie. 

Dragostea 


[ Alegeţidinfiecare șir de sinonime cuvintul cel mai potrivit pentru acest context și înscrieţi 
enunţurile. 

Drumul tramvaiului pînă la Lacul Sărat are poezia lui şi e chiar (epatant, izbitor, surprin- 
zător, șocant, uimitor, uluitor) de cîte metafore şi înfățișări ale naturii e (apt, bun, capabil, 
convenabil, potrivit, susceptibil) traseul unui (modest, nepretențios, obișnuit, simplu, umil) 
şi străbun tramvai. Copaci de dumbravă (escortează, însoțesc, străjuiesc) vagoanele şi dau 
onorul. Frunzele se leagănă (clătinate, cutremurate, scuturate, zdruncinate, zgîlțiite, zguduie) 
pe ramurile lor de trecerea sacadată a tramvaiului şi cad prin ferestrele deschise. 

Alexandru Robot 
E. Aranjaţicuvintele de maijos în serii, ca pentru un articol în dicţionarul de sinonime. (Puteţi 
include un cuvînt în mai multe șiruri.) 
Comun adjectiv 
Apelativ, banal, colectiv, general, grosolan, mediocru, mijlociu, neînsemnat, neoriginal, normal, 
obișnuit, obștesc, ordinar, potrivit, prost, prozaic, public, sărac, standard, stereotip, șablonard. 


Prezentaţi cîte un antonim pentru fiecare dintre sensurile cuvîntului comun. 


Dicţionarul de antonime include doar cuvintele semnificative pentru care limba 
atestă antonime. Prezentarea cuvîntului în dicţionarul de antonime se face în cores- 
pundere cu sensurile lui distincte, atestate în dicționarul explicativ. 


[E Analizaţiarticolul adjectivului politicos din dicţionarul de antonime. Continuaţi prin anto- 
nimele fiecărui cuvînt din coloana a doua, după modelul de mai jos: 


politicos bădărănos amabil, bine-crescut, gentil, ... 


[I: Amintiţi-văuncazde comportament distins. Produceţi un text narativ coerent, în care veţi 
utiliza 5 cuvinte din cele propuse de dvs. la exerciţiul precedent. 


== 


Aplicaţi revizuirea circulară a textelor scrise. Formulaţi sugestii de utilizare a dicționarelor 
pentru fiecare coleg. 


A se verifica ortografia cuvîntului ... 
Înlocuieşte printr-un sinonim cuvîntul ... 
Substituie printr-un antonim cuvîntul ... 


VIAȚA CUVÎNTULUI 


[E Citiţi proverbele. Explicaţi sensul cuvintelor constituente. Formulați, în cite un enunţ, 
mesajul fiecărui proverb, fără a utiliza cuvintele din componenţa lui. 


Cînd e bolnav leul, iepurii îi sar în spinare. 

Leul, deşi îmbătrîneşte, tot leu rămîne. 

Leul nu se uită cînd îl latră un cătel. 

Leului nu i-a fost ciudă că l-a lovit vinătorul, ci că l-a lovit măgarul. 

EX  Comparaţiarticolele citate. Generalizaţi, în 3 enunţuri, cum se structurează articolul pentru 
un dicţionar explicativ și pentru un dicţionar de sinonime. 


Plouat adjectiv Plouat 

e Ud de ploaie. e Stropit, udat. 

e Fig. (despre oameni) e Abătut, amărit, deprimat, descurajat, 
Care este fără chef, rău dispus. indispus, îndurerat, întristat, mîhnit, 

e (despre fizionomia oamenilor) necăjit, supărat, trist. 


Care trădează o indispoziţie sufletească. 


Citiţi explicaţiile savantului. Extrageţi cuvintele 


care nu vă sînt cunoscute. Stabiliţi sensul lor. ETYMOLOGICUM MAGNUM ROMANIE 
ii DICȚIONARUL 
Cu sensul de trunchi de formă , 
lunguiaţă, scobit înăuntru pentru a se e ai A al i 
păstra ceva, a se spăla sau a se scălda, ROMÂNILOR 
a Se adăpa vite Să dobitoace, albie are LUCRAT DUPĂ DORINȚA ȘI CU CHELTUIALA 
mai multe sinonime: copaie, căpistere, MS. REGELUI CAROL 
RI y y y MUH ALSPILUILE 
covată, postavă, troacă, muldă. ACADEMIEI ROMÂNI 
„Albia sau copaia în care se ţine e a 
mălaiul se cheamă căpistere. Sc ae e E Dee Bea 
Albia în care se spală cămeşile se Ea aa 
zice covată. 0 d picta ră etate 
Cu sensul de fund al unei ape curgă- get iat em 
toare, adică albia gîrlei, se mai zice pozat Sata 
matcă, cîteodată prund. pureci 
Albie este şi fundul unei văi închise rar 
între ridicături. mur Cape ca a au 
Alăută 
În texturi şi-n grai, după timpuri şi 
locuri, alăută se aplică la tot felul de Etymologicum Magnum Romaniae 


instrumente muzicale cu coarde, care 
poartă numiri aparte de: vioară, scripcă, diplă, cobză, ceateră, broancă etc. Forma cea 
mai veche este lăută, din care şi derivatul lăutar. 


B.P. Hasdeu. Etymologicum Magnum Romaniae 


Dicţionarul general al limbii, în care sînt explicate sensurile cuvintelor atestate în 
)a dată, este dicţionarul explicativ. Acest tip de dicționare este prioritar, deoarece 
a lui se elaborează şi dicționarele bilingve, şi alte dicționare monolingve. 

Dicţionarul explicativ al limbii române este cartea de căpătii a oricărui vorbitor. 
atestăm un cuvînt necunoscut, apelăm la dicționar pentru a-i afla sensul. Cînd 
n un text, apelăm la dicţionar pentru a fi siguri de exactitatea cuvintelor utilizate. 


ind atît unităţile şi sensurile învechite, cît şi pe cele regionale. 
Informaţiile pe care utilizatorul le desprinde dintr-un articol lexicografic sînt de 
ră diversă, căci, împreună cu sensurile cuvîntului, aflăm din dicţionar formele lui 
naticale, ortografia, expresiile şi locuţiunile în care se conţine: 

Dragostea 


Articolul 


Informaţia 


Lecţi//e —i £. 
1. Formă de bază a activităţii instructiv- 


e Forma de singular; 
e Tema şi desinenţa; 


educative din şcoală, prin care se transmit 
elevilor anumite cunoștințe într-o unitate 
de timp. = de chimie. = de muzică. A da =i, 
a pregăti elevi în particular; a medita. 

2. Temă indicată elevilor de către profesor pentru 
a fi pregătită acasă. A-și face =ile, a-şi pregăti 


e Forma de plural; 

e Substantiv feminin; 

e 5 sensuri distincte; 

e Jerarhizarea sensurilor; 

e Sinonimele cuvîntului, în diferite 


: ș sensuri; 
temele date pentru zilele următoare. E ja Cica fiica a ai 
3. Oră de studiu în instituţiile de învățămînt Su pile 
superior. Ciclu de =. iza i CP TU a 
4. Dezaprobare verbală adresată cuiva în semn | * CONtexte de utilizare in hecare 
de nemulțumire; reproş; imputare; mustrare; | SS x 
dojană. * Expresii stabile conținînd acest 
5. Fig. Învăţătură căpătată de pe urma unei | cuvint; A 
întîmplări. e Sensul expresiilor. 


Citiţi articolul lexicografic și sistematizaţi pe caiet informaţia pe care o desprindeți. 


Tram//ă, -e f. (Livresc) 

1. Fir de mătase obţinut prin răsucirea mai multor fire și întrebuințat ca bătătură. 
2. Subiectul unei lucrări artistice (piesă de teatru, film, operă etc.). 

3. (Fig.) Acţiune dușmănoasă, pusă la cale în taină; uneltire; intrigă. 


Restabiliţi cuvintele pentru care este adecvată definiția propusă (minim. 2 la fiecare definiţie). 


Ac isi aca Persoană care se ocupă cu comerțul particular. 
op CER a Persoană care se ocupă cu creșterea albinelor. 
poeta nnogo Persoană care se ocupă cu creşterea legumelor. 
cent ae, Specialist în medicină. 


Definirea cuvintelor în articolul de dicţionar explicativ se face în conformitate 
cu anumite reguli: 
e În structura definiţiei se reflectă partea de vorbire de care ţine cuvântul; de aceea 
definiția substantivului începe cu un substantiv, a verbului — cu un verb, iar definiţia 
adjectivului se construieşte ca o propoziţie subordonată atributivă; definiţia adverbului 
are structura unui complement circumstanţial dezvoltat; 
e Primul element al definiţiei are un sens mai general decit cuvîntul definit; 
e Sinonimele pot întregi definiţia, dar nu o pot substitui; 
e Definirea unui cuvînt polisemantic delimitează tranşant sensurile şi le prezintă fie 
în ordinea apariţiei lor în limbă, fie în ordinea importanţei pentru vorbitorii de astăzi. 


= 


Definiţi sensul fundamental al cuvintelor date, apoi confruntaţi definițiile dvs. cu cele din 
dicţionarul explicativ. 


Bibliotecă, cartotecă, cinematecă, discotecă, fonotecă, pinacotecă. 


Motivaţi într-un text coerent de eseu nestructurat afirmaţia: 


Dicţionarul este un univers în ordine alfabetică. (Anatole France) 

MAGIA CUVINTULUI 


E) Definiţi sensul fiecărei expresii și sensul fiecărui cuvînt marcat din expresie. 


A pune umărul A se uita la cineva peste umăr 
A-și lua picioarele de-a umere A-i pune cuiva ceva pe umeri 


[E  Comparaţiarticolele din dicţionare diferite. Observaţi și comentaţi diferenţele. 


Cov//or, -oare n. 


1. Ţesătură groasă, confecționată din fibre naturale sau sintetice, cu desene multicolore, 
cu care se împodobesc încăperile sau care se aşterne pe podea. 
2. Strat superficial de asfalt aplicat peste un pavaj; îmbrăcăminte rutieră. 

Dicţionar explicativ uzual 
Covor 
Ţesătură din lînă întâlnită în majoritatea zonelor etnografice în ultimele decenii. Ter- 
menul de covor a intrat în vocabularul tradiţional la sfirşitul secolului al XIX-lea şi 
începutul secolului al XX-lea, înlocuindu-le pe cele de scoarță, velinţă, lăicer etc. În 
prezent covorul este o țesătură din lină, bogat ornamentată, care se aşază pe perete sau 
pe jos. În funcţie de locul ocupat în interior şi de modul în care este lucrat, covorul 


este de mai multe feluri: a) covor de culme; b) covor tocănesc. _ . _ Ş 
Dicţionar de artă populară 


Dicţionarele enciclopedice cuprind informaţii despre realitățile din lumea înconju- 
rătoare. Unele dicționare enciclopedice sistematizează datele dintr-un domeniu, definind 
noţiunile şi prezentind faptele şi personalităţile marcante. 

Cuvîntul-titlu, de regulă substantiv, are în astfel de dicționare descifrări specifice şi 
referinţe la viaţa cotidiană a poporului sau la operele de artă. 

Prin utilizarea într-un anume univers cultural, cuvîntul (nume propriu sau comun) 
capătă semnificaţii care îi depăşesc sensul de dicționar lingvistic. 


ÎI: Asociaţiunuldintre cuvintele date maijos cu diverse unităţi de vocabular. Motivaţi 3 dintre 
asocieri în cîte un enunţ scris. 


Foişor, prispă, terasă, mansardă, cerdac, balcon, iatac, pivniță, beci, cuptor, sobă, 
şemineu, șură, tindă, antreu, prichici. 


Descrieţi o casă bătrînească așa cum v-o imaginaţi. Insistaţi asupra semnificației unor detalii 
arhitecturale în descrierea dvs. 


Motivaţi oral, în 3-4 enunţuri, necesitatea ilustraţiilor în dicționarul enciclopedic. 


Asociaţi dicționarul cu una dintre realitățile numite mai jos. Descifraţi în text coerent de o 
jumătate de pagină asocierea pe care o propuneţi. 

Simfonie, orchestră, vegetaţie, hartă, arhivă, veșmânt. 

HI Prezentaţisensurile cunoscute ale cuvîntului ureche. Ce aspect/formă au urechile diferitor 
viețuitoare? Ce părți ale obiectelor pot fi numite urechi? Consultaţi dicționarele de specia- 


litate și găsiți substantive compuse cu cuvîntul ureche. Interpretaţi asocierea pe care o fac 
vorbitorii numind astfel planta (de exemplu, urechea-babei ). 

U NI [| A Dragostea 


Scrieţi cîte 5-7 nume de familie românești, atestate în localitatea dvs., care se referă la: 
(a) flora; (b) fauna; (c) obiectele de uz casnic existente în mediul nostru. Descifraţi cîte o 
metaforă din fiecare șir. 


Ce nume porți? 


Multe dintre numele de familie româneşti păstrează informaţii despre originea sau 
ocupațiile strămoşilor. Numele care se referă la originea etnică (Turcu, Bulgaru, Neam- 
țu, Sasu, Tătaru, Cazacu, Rusu, Ungureanu, Leahu, Sîrbu, Grecu etc.) sau teritorială 
(Lăpușneanu, Orheianu, leşeanu, Braşoveanu etc.), la ocupaţii obişnuite şi azi (Moraru, 
Plugaru, Ciobanu etc.) sînt clare, chiar dacă purtătorii lor nu mai au originea sau ocu- 
paţia respectivă. 

„Unele nume însă sînt ascunse mai adînc în vocabularul ieşit din uz sau în cel regio- 
nal: Geambașu — negustor sau samsar de cai; Potlog — bucată de piele cu care se cîrpeşte 
încălțămintea; Becher — bărbat necăsătorit. 


13 


Acumulaţi informaţia necesară pentru a vă descifra 
numele de familie. Chestionaţi-vă rudele apropiate, 
consultați dicționarele, apoi prezentați numele de 
familie cu o explicație de o pagină. 


Comentaţi într-un text coerent afirmaţia poetului: 
Nume de familie... Rămîne 

la rostire-n aer un miros 

parcă astrul, holdele şi teiul 

sufletul şi-ar scutura pe jos. 


Liviu Damian 


Numiţi diferite plante și animale care simbolizează noţiuni abstracte. Remarcaţi pe ce 
proprietăţi ale plantei sau ale animalului se bazează simbolul. 


Blazonul familiei Hasdeu 


Studiaţi un dicţionar de simboluri și produceţi un text similar pentru unul dintre animalele: 
cîine, cal, cerb, lup, urs, șarpe. 


CURRICULUM VITAE 


DIN AN ÎN AN... 


Examinaţi o serie de fotografii din albumul de familie. Prezentaţi succint (în scris) o persoană 
dintr-o fotografie de grup. Menţionaţi: 

e Cine este persoana, cum se numeşte; 

e Ce vîrstă are (cînd s-a născut, ce vîrstă are la momentul fotografierii și la cel actual); 

e Unde locuieşte; 

e Ce ocupație/meserie/profesie are; 

e Ce studii are; 

e Cea reușit să facă pînă în prezent. 

2 


Povestiţi o întîmplare din viața dvs., pe care o considerați importantă pentru dezvoltarea 
intelectuală. Indicaţi exact timpul și locul unde s-a produs. 


Comparaţi textul pe care l-aţi scris cu cel de mai jos. Remarcaţi oral coincidenţele și deo- 
sebirile în forma de prezentare. 


Aureliu Busuioc (născut la 26 octombrie 1928, mort la 8 octombrie 2012, Chişinău), 
poet, prozator, dramaturg. Textele scriitorului, indiferent de genul literar, se caracterizează 
printr-un limbaj artistic rafinat, uneori ironic sau ludic, alteori grav şi melancolic. Volume 
de poezie: Prafuri amare; Piatra de încercare; Dor; În alb şi negru; Îmblinzirea maşinii de scris; 
Plimbătorul de purici; Concert; Punct. Romane: Singur în faţa dragostei (1966); Unchiul din 
Paris (1973); Lătrînd la lună (1997); Pactizînd cu diavolul (1999); Spune-mi Gioni (2003); O 
sumă de cuvinte (2008); Și a fost noapte (2012); Hronicul Găinarilor (2006). Piese de teatru: 
Radu Ştefan Întiiul şi Ultimul; Şi sub cerul acela... 


Curriculum vitae - CV [sivi] — este o scurtă biografie, conținînd informaţii laconice 
şi importante referitoare la starea civilă, studiile, activitatea desfăşurată de o persoană. 

Curriculum vitae se completează ca un text oficial, datele oferite sînt clare şi exacte, 
iar limbajul este lipsit de expresivitate. 

Completarea şi prezentarea CV-ului este o parte importantă a relaţiilor publice ale 
omului contemporan. 


Enumeraţi în ordine cronologică cele mai importante informaţii despre dvs. Completaţi un 
tabel pentru fiecare an de școală cu cele mai memorabile evenimente. 


Elaboraţi un CV al dvs., completînd rubricile date: 


CURRICULUM VITAE 


Numele, prenumele 


Anul, data nașterii 


Locul nașterii 


Domiciliul 


Studiile 


Alte activități 


SI 


Explicaţi sensul cuvîntului carieră. Cum se poate reflecta cariera în curriculum vitae? 


Citiţi articolul lexicografic al cuvîntului carieră. Comentaţi oral legătura dintre sensuri. 
Carieră 

1. (învechit) Loc închis unde se desfășoară alergări de cai sau de care. 

2. Profesie, ocupație. 

3. Drum în viaţă; situaţie; poziţie în ierarhia socială și profesională; a face carieră, 
a reuși într-o profesie. 

Utilizaţi în contexte adecvate îmbinările de cuvinte: carieră strălucită, carieră politică, carieră 
ştiinţifică, carieră militară. 

Definiţi sensul cuvintelor carierist și carierism. 


Elaborați un CV, pe care aţi vrea să-l aveţi peste 10/20 de ani. 

Dragostea 


PROIECT INDIVIDUAL 


DICŢIONARELE ELECTRONICE 


Alcătuiţi o listă a dicționarelor electronice pe care le-aţi accesat personal măcar o dată. 


Faceţi schimb de informaţii între colegi, astfel ca să aveţi un,„raft virtual” de dicţionare de 
limbă română, dicţionare bilingve şi enciclopedice. 


Accesaţi dicționarele cu care nu aţi mai lucrat. 


Formulaţi o problemă de documentare asupra sensurilor și formelor unor cuvinte, rezolvaţi 
problema și descrieţi traseul de documentare. 


Prezentaţi punctele forte ale unui dicţionar pe care l-aţi descoperit acum. Prin ce este atractiv? 


Expuneţi o informaţie pe care credeţi că nu o știu colegii despre utilizarea dicţionarelor 


electronice sau o informaţie descoperită în dicționarele electronice. 


Repere şi aspecte: 


e Date din istoricul mijloacelor de transport. 
e Varietatea mijloacelor de transport actuale. 
e Evoluţia mijloacelor de transport: semn al progresului și sursă a problemelor. 
e Conducători ai mijloacelor de transport: profesioniști și amatori. 

e Formarea, în limba română, a cuvintelor care numesc mijloacele de transport și pe con- 


ducătorii acestora. 


EVALUAREA COMPETENȚEI DE COMU- 
NICARE ORALĂ ÎN CADRUL GRUPULUI 


Ce urmează 
să facă fiecare elev? 


Cît timp li se oferă elevilor 
pentru prezentare şi discuție? 


Cum se va desfăşura 
evaluarea? 


Să se documenteze, din 
diferite surse, cu privire 

la evoluţia şi varietatea 
mijloacelor de transport 
contemporane (conform 
reperelor de mai sus) şi să 
se pregătească pentru a dis- 
cuta, în grupuri de 4-5 elevi, 
aspectul care i-a revenit 
grupului. 


Grupul va avea la dispozi- 
ţie 10-15 minute pentru a 
discuta problema în așa fel 
ca fiecare elev să aibă ocazia 
de a-şi prezenta informa- 
ţia (fără a repeta ceea ce 

s-a spus deja), de a adresa 
întrebări, de a răspunde, de 
a-şi expune opinia şi de a 
participa la discuţie. 


Profesorul va forma grupuri 
de cîte 4-5 elevi, care vor 
desfăşura discuţia, pe rînd, 
în faţa celorlalți. Fiecare 
grup va extrage un bilet cu 
aspectul pe care urmează 
să-l discute. Fiecare elev îşi 
poate folosi materialele-su- 
port pregătite (notițe, colaje, 
imagini video, slide-uri). 

UNI TA TE A 


Narator - Narator - | Narator - | 
personaj martor martor 

| Vorbirea Povestirea de la | Povestirea de la 
directă persoana | persoana a II-a 


Modalităţi 
le) 


| Narațiunea | | Descrierea Dialogul | 


Vorbirea | 
indirectă | 


Monologul | 
Monologul | 
interior 


Descrierea 
de interior 
Descrierea 
naturii (peisaj) 
Portretul 

Lumi fantastice 


Roland Cat. 
Reflectarea construcţiilor 


LITERATURĂ 


CASA 
de Ray Bradbury 
August, anul 2026 


Orologiul vorbitor din salon cînta insistent: tic-tac, cît e 
ora oare, ora şapte este, ora șapte este, timp de deșteptare! — de 
parcă s-ar fi temut că nimeni nu-l ascultă. Învăluită în liniştea 
dimineţii, casa era pustie. Orologiul continua să ticăiască şi 
insista, insista în van: este ora șapte și nouă minute, la dejun 
mai iute, este ora şapte și nouă minute! 

La bucătărie cuptorul a oftat răguşit şi a eliminat din băr- 
dăhanul său fierbinte opt bucăţi de piine admirabil prăjită, 
patru ochiuri, şaisprezece felioare de becon, două ceşti de cafea 
şi două pahare de lapte rece. 

- Astăzi în orașul Ellendeil, statul California, este ziua de 
patru august, anul două mii douăzeci şi şase, rosti un alt glas 
din plafonul bucătăriei. El repetă data de trei ori, ca să fie me- 
morizată mai bine. - Astăzi este ziua de naştere a domnului 
Fezerstoun. Aniversarea nunţii familiei Tiliti. Trebuie achitată 
rata de asigurare, plătită apa, gazele, lumina. 

Înlăuntrul pereților țăcăneau releele, prin fața ochilor 
electrici se perindau peliculele-agendă. 

Opt și un minut, tic-tac, opt și un minut, nu, nu staţi 
la-ndoială, haideţi la serviciu, haideţi şi la şcoală, opt şi un 
minut! Dar nimeni nu trîntea ușile, şi nu se auzeau paşii moi 
călcînd pe covor. 

Afară ploua. Cutia meteorologică de pe uşa de la intrare 
fredona încetişor: „Toată ziua va ploua, nu uita, nu uita, tren- 
ciu-mbracă şi galoșii, nu uita...” Ploaia ciocănea înăbuşit pe 
acoperişul casei pustii. 

În curte se auzi soneria de la garajul care-și ridica ușa. În 
spatele uşii se afla automobilul gata să pornească la drum... O 
clipă, încă una - uşa cobori la loc. 

La opt şi jumătate omleta s-a zbircit, iar pîinea prăjită 
s-a făcut tare ca piatra. O lopăţică de aluminiu le-a aruncat în 
chiuvetă, iar de acolo o şuviţă fierbinte de apă le-a minat într-o 
pîlnie care dizolva tot ce era de dizolvat şi expedia deşeurile 
prin sistemul de canalizare în marea din depărtare. Farfuriile 
murdare s-au scufundat în spălătorul cu apă fierbinte şi au 
țişnit de acolo strălucinde şi uscate. 

Textul literar 


Ora nouă și cincisprezece minute, a murmu- 
rat orologiul, să dereticăm mai iute. 

Din vizuinile pereților au ţişnit şoriceii 
roboți. Dereticătorii mici şi neastimpărați, plă- 
mădiţi din metal şi gumă, mişunau prin toate 
încăperile. Ei se ciocneau de fotolii, rotiţele lor 
se învîrteau grăbite, zbătind lina covoarelor şi 
aspirînd în tăcere firicelele de colb pitite prin 
cine ştie ce crăpăturele. Pe urmă au dispărut, ca 
nişte oaspeţi misterioşi, au ţişnit în adăposturile 
lor. Ochii lor electrici de culoare trandafirie s-au 
stins. Casa strălucea de curăţenie. 

Ora zece. S-a ițit soarele, sfişiind perdeaua 
ploii. Casa stătea singuratică între ruine şi 
scrum. Era unica, rămasă ca prin minune, ne- 
atinsă în întregul oraş. Noapte de noapte orașul 
distrus emana o auroră radioactivă care se vedea 
de la multe mile depărtare. 

Ora zece şi cincisprezece minute. Din pulve- 
rizatoarele din grădină au țişnit şuvițe aurii care 
au umplut aerul blind al dimineții cu valuri de 
mărgeluşe sclipitoare de apă. Apa se prelingea 
pe sticla geamurilor, se scurgea pe peretele 
carbonizat de la apus, pe care vopseaua albă 
arsese cu totul. Întregul perete dinspre apus era 
negru, şi pe acest fond se distingeau cinci pete 
nu prea mari. Uite, colo, vopseaua a conturat 
figura unui bărbat care împinge maşina de cosit 
iarbă. Iar dincolo, exact ca pe ilustrate, o femeie 
s-a aplecat să culeagă o floare. Mai departe - alte 
siluete, imprimate în lemnul peretelui într-o 
clipă titanică... Un băieţaș cu miinile ridicate, 
deasupra lui a încremenit conturul mingii 
aruncate în sus; vizavi de băiețaş - o fetiță, are 
şi ea milinile ridicate, prinde mingea care așa și 
n-a mai coborit. 

Numai cinci pete de vopsea - bărbatul, fe- 
meia, copiii, mingea. Restul - un strat subţire 
de mangal. 

Ploaia liniștită care țişnea din pulverizatoare 
a umplut grădina cu scântei de lumină ce cădeau 
lin pe pămînt... 

Cit de temeinic şi-a străjuit casa aceasta 
liniştea pînă în ziua aceea! Cu cîtă vigilență 
întreba ea: „Cine-i? Parola?” Şi, neprimind 
răspunsul cerut de la vulpile singuratice şi 
pisicile care mieunau tînguitor, îşi închidea 


geamurile şi-şi cobora perdelele cu insistența 
unei maniace bătrine. Autoconservarea cu 
orice preț, atît de străduitoare, încît se învecina 
cu psihoza, — numai dacă mecanismele pot să 
sufere de paranoia. 

Casa aceasta tresărea la fiecare zgomot. Era 
de ajuns o vrabie să atingă geamul cu aripa şi 
imediat se auzea țăcănitul jaluzelei, şi pasărea 
îşi lua înspăimîntată zborul. Nimeni — nici chiar 
vrăbiile - nu îndrăzneau să se atingă de casă! 

Casa era un altar cu zece mii de preoți şi 
slujitori, mari și mici, ei oficiau slujbe şi serveau, 
şi cîntau în cor cîntece de slăvire. Însă zeii au 
dispărut într-o bună zi, iar ritualul continua să 
fie oficiat fără sens şi fără rost. 

Ora douăsprezece. 

La intrarea principală începu să scheune un 
dulău rebegit. 

Uşa recunoscu imediat glasul dulăului şi 
se deschise. Dulăul, care fusese cîndva voinic, 
sătul, iar acum din el rămăseseră doar pielea şi 
oasele, şi mai era și chelbos pe deasupra, intră 
în casă, lăsînd pe podele urme de murdărie. Din 
urma lui alergau agitați şoriceii supărați-supă- 
raţi că au fost deranjaţi, că trebuie să deretice 
iarăși! 

Pentru că era suficient să pătrundă prin 
crăpătura de sub ușă măcar un firicel de praf şi 
panourile peretelui se săltau imediat, iar de sub 
ele țişneau dereticătorii metalici. Şi obraznicul 
petic de hîrtie, orice firicel de praf, şi orice fir 
de păr se mistuiau imediat în pereţi, culese de 
minusculele maxilare de oţel. De acolo gunoiul 
cobora prin conducte în subsol, în bărdăhanul 
urlător al cuptorului de ars gunoi, care se pitise 
ca un Vaal hain într-un ungher întunecos. 

Dulăul a urcat în goană scările, lătrind iste- 
ric în faţa fiecărei uşi, pînă a înţeles — iar casa 
înţelesese asta de mult — că nu mai e nimeni, că 
există doar această liniște de mormînt. 

EI a adulmecat aerul şi a scurmat cu laba 
sub ușa de la bucătărie, apoi s-a culcat sub uşă, 
continuînd să prindă mirosul cu nările umflate. 
Acolo, în spatele uşii, cuptorul cocea clătite, de 
la care se răspindea în întreaga casă o aromă 
sățioasă şi mireasma ademenitoare de melasă 
de arțar. 


117 


118 


Rene Magritte. 
Gaura timpului 


Lumi fantastice 


Anton Pevsner. 
Compoziţie spaţială 


Botul cîinelui s-a umplut de bale, ochii i s-au aprins. Dulăul 
a sărit în picioare, a început să se zvircolească, căutînd să-și 
muşte coada, a prins a se învirti pe loc, cuprins de turbare, 
şi a zdohnit. Ca la vreo oră el a rămas pe podelele salonului. 

Ora două, fredonă o voce. 

Simţind, în sfîrşit, mirosul abia sesizabil de descompunere, 
din vizuinile lor au ţişnit zumzăind hoardele de şoricei, uşori și 
iuți, ca nişte frunze uscate gonite de un evantai electric. 

Ora două și cincisprezece minute. 

Dulăul dispăru. 

Cuptorul din subsol s-a luminat pe neașteptate și prin coș 
a ţişnit un snop de scîntei învîrtejite. 

Ora două și treizeci și cinci de minute. 

Din pereţii curţii interioare au ţişnit mesele pentru jocul 
de cărți. Cărţile de joc, fluturindu-şi grăbite punctele, s-au 
împrăştiat pe la locurile lor. Pe tejgheaua de stejar şi-au făcut 
apariția coctailurile şi sandvişurile cu ouă. S-a auzit o melodie. 

Însă mesele păstrau tăcere şi nimeni nu lua cărţile în miini. 

La ora patru mesele s-au strîns, ca aripile unor fluturi 
enormi, şi au dispărut iarăși în pereți. 

Ora patru și jumătate. 

Pereţii din camera copiilor s-au luminat. 

Pe ei au apărut niște animale: în adîncimea de cristal săreau 
şi se zbenguiau girafe galbene, lei azurii, antilope trandafirii, 
pantere liliachii. Pereţii erau din sticlă, sensibili la culori și la 
jocul fanteziei. Peliculele cinematografice ascunse în interiorul 
lor au început să lunece pe rotilele dințate, depănindu-se de 
pe o bobină pe alta, şi pereţii au înviat. Podeaua din camera 
copiilor a prins să se legene uşor, amintind un lan unduit de 
vînt, şi prin lanul acesta alergau gîndaci de aluminiu și greie- 
raşi de fier, iar prin aerul nemișcat şi fierbinte, prin mirosul 
pătrunzător al urmelor de fiară se zbenguiau fluturaşi din cea 
mai fină pînză trandafirie! Un sunet se auzea, şi era sunetul pe 
care putea să-l producă un roi uriaș de albine mișunînd prin 
întunecimea unui foi de fierărie — miriitul leneş al leului sătul. 
Şi iată că pereţii se topesc, se dizolvă, prefăcîndu-se în întinderi 
fantastice, în lunci arse de soarele amiezilor cu cerul fierbinte 
şi necuprins. Fiarele şi animalele s-au împrăștiat, s-au abătut 
prin desişurile ghimpoase şi pe la adăpătorile lor. 

Timpul emisiunii pentru copii. 

Ora cinci. Cada s-a umplut cu apă fierbinte şi străvezie. 

Orele șase, şapte, opt. Tacimurile cu prînzul au săvirşit nişte 
trucuri uluitoare, pe urmă în cabinet s-a auzit un țăcănit şi pe 
suportul metalic de lîngă căminul în care ardea un foc plăcuta 
apărut o ţigară fumegîndă cu o căciuliță moale de scrum în vîrf. 

Ora nouă. Fire electrice nevăzute au încălzit cearşafurile — 
pe aici nopţile erau răcoroase. 

Textul literar 


Nouă și cinci minute. Din plafonul cabine- 
tului se auzi o voce: 

- Doamnă Maclellan, ce poezie aţi dori să 
ascultați astăzi? 

Casa tăcea. 

Citeva clipe mai tîrziu vocea zise: 

- Fiindcă nu aţi exprimat nici o dorinţă, o 
să aleg ceva la întîmplare. 

Se auzi o melodie lină. 

- Sarah Tisdail. Poezia preferată, dacă nu 
mă înşel... 


Și duios va ploua, născînd iz de pămint, 
Ciripit de lăstuni peste lume răsfrînt; 


Și rulade nocturne vor veni dinspre iaz, 
Prunul alb va-nflori prin livezi de olmaz, 


Ghemotoc purpuriu, măcăleandrul uşor, 
Va urzi cu-al său tril în văzduh un ozor, 


Și cu toții, cu toții vor uita de război, 
Amintiri nu vor fi să pornească-napoi, 


Zburătoare şi salcie lacrimi nu vor vărsa, 
Dacă oamenii toţi se vor pierde cîndva, 


Primăvara din nou va-ntilni zori de zi 
Și că nu mai sîntem nu va şti... 


În cămin flacăra pilpiia, stingindu-se încet, 
ţigara s-a prefăcut într-o grămăjoară mută de 
scrum. Între pereții tăcuţi stăteau față în față 
două fotolii, cînta muzica. 

La ora zece s-a început agonia. 

Asupra casei s-a năpustit o rafală de vint. O 
creangă uscată, căzind din copac, a spart geamul 
bucătăriei. S-a prefăcut în țăndări, lovindu-se 
de plită, o sticlă cu acetonă. În următoarea clipă 
bucătăria a fost cuprinsă de flăcări! 

- Foc! se auzi un strigăt. Din plafon, pom- 
pate cu putere, au ţișnit şuvițe de apă. Însă 
lichidul inflamabil s-a împrăștiat pe linoleum, 
s-a strecurat, s-a şupurit pe sub ușă, și de acum 
un cor întreg striga: 

- Foc! Foc! Foc! 

Casa încerca să reziste. Uşile s-au închis 
strîns, însă sticla de la geamuri a plesnit din 


cauza dogorii şi vintul înteţea şi mai avan focul. 

Sub presiunea focului, a miliardelor de scîn- 
tei supărate care, cu o obrăznicie înverşunată, 
zburau din odaie în odaie şi goneau pe scări în 
sus, casa a început să cedeze. 

Şi încă din pereţi, tipăind mărunțel, țişneau 
şoarecii agitați de apă, scuipau şuviţe de lichid 
şi se întorceau după alte rezerve. Şi pulveriza- 
toarele din pereţi erupeau cascade de ploaie 
mecanică. Prea tîrziu. Undeva, oftînd din greu 
şi cutremurîndu-se convulsiv, încremeni o 
pompă. Încetă ploaia-extinctor. Se terminase 
apa din rezervorul suplimentar, care multe zile 
la rînd alimentase baia și bucătăria. 

Focul trosnea, înghițind treaptă după treap- 
tă. În odăile de sus, ca un veritabil gurmand, a 
savurat tablourile lui Picasso şi Matisse, lingînd 
cojița de vopsea, răsucind atent pînzele şi pre- 
făcîndu-le în talaş negru. 

A răzbătut pînă la paturi şi iată-l ţopăind 
bezmetic pe pervazuri şi revopsind portierele! 

Dar tot atunci au intrat în luptă rezerve 
proaspete. 

Din chepengurile din plafon s-au holbat la 
iadul de jos chipurile lipsite de văz ale roboților, 
vărsînd din gurile-injectoare chimicale verzui. 

Focul a început să dea înapoi; pină şi 
elefantul dă înapoi cînd vede un şarpe mort. 
Iar aici pe podele se zvircoleau douăzeci de 
şerpi care săgetau focul cu otrava rece şi pură 
a spumei verzi. 

Însă focul era viclean, el trimise limbi de foc 
în sus pe peretele exterior, direct în pod, unde 
se aflau pompele. Explozie! Creierul electronic, 
care dirija pompele, se înfipse - şrapnel de 
bronz - în grinzi. 

Pe urmă focul se repezi înapoi şi făcu 
ocolul tuturor cămărilor, pipăind boarfele 
aflate în ele. 

Casa s-a cutremurat, sunîndu-şi oasele de 
stejar, scheletul lui dezgolit se crispa de atita 
căldură, rețeaua de fire — nervii lui — se dezve- 
leau, de parcă un fitecine-chirurg i-ar fi jupit 
pielea ca vinele şi capilarele lui roşii să freamăte 
în aerul dogoritor. Ajutor! Sării! Foc! Fugiţi, 
salvaţi-vă! Focul prefăcea în fărime oglinzile, 
de parcă acestea ar fi fost din gheaţă subţire. Iar 

vocile se boceau: „Foc, foc, fugiţi, salvați-vă!” De parcă acesta 
ar fi fost un cîntecel trist pentru copii, pe care îl cîntau, pe 
douăsprezece voci, mai tare sau mai încet, copiii muribunzi 
părăsiţi într-o pădure întunecoasă şi deasă. Însă vocile se 
stingeau una după alta, pe măsură ce, precum castanele la 
foc, plesnea stratul izolator de pe fire. Două, trei, patru, cinci 
glasuri au amuţit. 

În camera copiilor limbile de foc au învăluit junglele. 
Răgeau leii azurii, galopau girafele purpurii. Panterele se 
zbuciumau, făcînd cerc după cerc şi schimbîndu-şi tot timpul 
culoarea; zece milioane de animale încercau să se salveze go- 
nind înspre rîul care clocotea în depărtare... 

Au pierit încă zece glasuri. În ultima clipă, prin vuietul ava- 
lanşei de foc puteai distinge corul altor glasuri, dezorientate, 
mai era anunțată ora, cînta muzica, pe pajişte se zvircoleau 
cositoarele teleghidate, o umbrelă înnebunită ţopăia - înain- 
te-înapoi — peste pragul uşii de la intrare, care se închidea şi 
se deschidea fără încetare - simultan se petreceau o mie de 
lucruri, ca într-un atelier de ceasornicărie în care o mulțime 
de ornice bat alandala ora: era un haos dement, împletit 
într-un fel de unitate; cîntece, țipete şi ultimii şoricei-dereti- 
cători sărind voiniceşte din vizuinile lor — să curățe, să strîngă 
acest scrum, această cenușă îngrozitoare şi dezgustătoare! lar 
un glas, absolut indiferent la ceea ce se petrecea în jur, a tot 
declamat cu voce tare poezii în cabinetul cuprins de flăcări 
pînă au ars toate peliculele, s-au topit toate firele, s-au des- 
compus toate blocurile. 

Şi iată că într-un tirziu flăcările au aruncat casa în aer, 
învolburînd cascade de fum și scîntei. 

La bucătărie, cu o clipă mai înainte de a se prăbuși tăciunii 
şi grinzile arzînde, plita gătea cu o viteză nebunească dejunuri: 
zece-zeci de ouă, şase franzele prăjite, două sute de felioare de 
becon - şi toate, toate erau înfulecate de foc, silind plita care 
se înăbușea de acum să gătească fără încetare! 

O bufnitură. Podul s-a prăbuşit în bucătărie şi în salon, 
salonul s-a prăbuşit la parter, parterul - în subsol. Frigoriferele, 
fotoliile, rulourile cu filme, paturile, aparatele electrice - toate 
s-au prăbuşit - schelete carbonizate. 

Fum şi linişte. Rotocoale uriaşe de fum. 

Dinspre răsărit se zorea de ziuă. Doar un singur perete ră- 
măsese în picioare în mijlocul ruinelor. Din acest perete cuvinta 
ultimul glas singuratic. Soarele lumina rămăşiţele fumegînde, 
iar el repeta fără încetare: 

- Astăzi e ziua de cinci august, anul 2026, astăzi e ziua de 
cinci august, anul 2026, astăzi... 

Traducere din limba rusă de loan Minăscurtă 


121 


Lectură interogativă 


LECTURĂ INTEROGATIVĂ 


LUMEA CUVINTULUI 


EX Arătaţi cum s-au format cuvintele: radioactiv, autoconservare, pulverizator, orologiu, 
descompunere, bufnitură. 


[E Alcătuiţicîmpul lexical al cuvîntului casă. 


Precizați sensul cuvintelor: 


becon, rata (de asigurare), releu, robot, a emana, pulverizator, auroră, radioactiv, 
autoconservare, psihoză, paranoia, jaluzea, melasă, agonie, extinctor, injector, 
şrapnel. 

e Includeţi aceste cuvinte în una din clasele posibile: cuvinte din limbajul cotidian, neolo- 
gisme, termeni tehnici, regionalisme, arhaisme. 


[  Explicaţinoţiunea de,casă”(înţeleasă funcţional şi simbolic) şi comparaţi acest sens (absolut/ 
simbolic) cu „casa” din (i)realitatea descrisă în povestirea lui Ray Bradbury. 


[3 Dincolo de descrierea unor tehnologii avansate, textul este foarte familiar. Aduceţi cîteva 
exemple din limbajul uzual/cotidian/colocvial. 


[3 identificaţi în text - separat - termenii care ţin de tehnică/tehnologie și noţiunile care au 
obținut această calitate prin adăugarea unei însușiri suplimentare. 


Un cuvînt cu personalitate 


ROBOT  Esteuncuvintinternaţional, creat de scriitorul ceh Karel Capek. În drama sa 
Roboții universali din Rossum (1921), el a folosit cuvîntul robot cu sensul de „muncitor 
artificial”, pornind de la cuvîntul ceh robota - „muncă. 
Limba română prezintă interes fiindcă are alt cuvînt mai vechi, robotă, luat din 
vechea slavă — robota „captivitate”. Însemna munca obligatorie pe care o executau clăcaşii 
(iobagii) în favoarea stăpînilor. Cum aceasta a fost întotdeauna grea, robotă a ajuns să 
însemne „muncă grea, trudă”. În dicționarul etimologic robotă este discutat împreună 
__curob, a robi, a roboti, a dezrobi. 


Marius Sala 


LUMEA TEXTULUI 


[E Clasificaţipovestirea lui Ray Bradbury în una din categoriile de mai jos (prezentînd,,dovezile” 
extrase din text): 


a) povestire realistă; d) istorie visată/dorită; 
b) istorie posibilă; e) utopie; 
c) poveste; f) antiutopie. 

U N I Ţ A Lumi fantastice 


Citiţi textul despre autor și operele sale. 


Autorul şi ope 


Ray Bradbury (1920-2012) este unul dintre cei mai cunoscuți scriitori SF americani. Este auto- 
rul Cronicilor marţiene (o suită de aventuri cosmice captivante, în genul Jules Verne), al unor nuvele 
SE, în care succesele unui progres tehnic (închipuit) sînt puse în raport cu problemele de ordin etic; 
al tulburătorului roman Farenheit, 451, o antiutopie, în care funcţionarii şi armata unui stat/sistem 
mediocru şi agresiv nimicesc cărțile și lichidează oamenii capabili să gindească. Unele texte ale scri- 
itorului accentuează latura captivantă a evenimentelor, povestite cu multă ingeniozitate. E important 
să ştim că autorul miza (şi) pe această latură: „Dacă odată și odată, după moartea mea, la mormîntul 
meu va veni un băieţaș și va spune: «Aici odihneşte un povestitor de aventuri», voi fi cît se poate de 
fericit” Într-un alt sens, operele lui Bradbury sînt nişte avertismente pentru lumea grăbită în a avansa 
tehnic/tehnologic, ignorind latura umană, provocând în consecință dezastre şi degradări umane. Iluzia 
realităţii transpare în toate textele, oricît de fantastice, ale acestui inventator de fantezii literare. 


e Comentaţi capacitatea autorului de a crea iluzii prin detalii „realiste” convingătoare. 


e Argumentați, în acest sens, și opinia criticului american lhab Hassan, care spunea că 
Bradbury „denotă cu foarte viu talent de caracterizare și o supremă artă de a crea «iluzii». 


Utopie - proiect imaginar, fantezie, ideal sau concepţie socială, politică, tehnică 
promițătoare, dar irealizabilă (de la grecescul u „particulă negativă” + topos „loc”). 
Termenul provine de la titlul romanului Utopia de Thomas More. 

Antiutopie este un termen relativ nou (cu referință la romanele fantastice), desemnînd 
situaţii de involuţie ori dezastru (uman, social, ecologic), care pot surveni în urma unor 
aplicări necontrolate ale tehnicii/tehnologiei/ştiinţei ori o degradare a raporturilor sociale 
(utilizarea descoperirilor ştiinţifice şi tehnice în scopuri meschine, criminale etc.). 


Imaginaţi-vă - vizual - tabloul descris în povestire, în care mecanismele funcționează 
perfect (și) în lipsa proprietarilor. Definiţi (argumentat) aceste scene/ tablouri drept: 


a) ridicole; b) absurde; c)amuzante; d) tragice; e) tragico-comice; f) triste. 


Comparaţi imaginile sugerate de avantajele tehnice (și imaginile poetice) cu tablourile 
tragice, apocaliptice, alăturate acestora. Explicaţi contrastul. 


Literatura SE sau literatura științifico-fantastică - literatura care implică un subiect 
ireal, bazat pe ipoteze ştiinţifice. Acţiunea unui text SF se desfășoară, de regulă, într-un 
viitor mai mult sau mai puţin îndepărtat (de aici și denumirea literatură de anticipație). 


Comentaţi opinia lui Michel Butor, care vede literatura SF ca pe,o literatură care explorea- 
ză cîmpul posibilului, aşa cum ne permite să-i întrezărim ştiinţa” — și care reprezintă „un 
fantastic încadrat într-un realism”. Explicaţi, în baza textului lui Ray Bradbury (sau a altor 
texte), sintagma „fantastic încadrat în realism”. 


Cum aţi justifica - în contextul și anturajul serios, sec, tehnologizat - prezenţa unor adresări 
glumeţ-versificate ale „orologiului vorbitor”? 


Găsiţi în text detalii-argumente care atestă un interes pentru artă și literatură al foștilor 
locatari. Încercaţi să explicaţi acest interes estetic (printr-o posibilă modă a timpului, 
printr-un gust estetic, printr-o sensibilitate artistică a foștilor locatari etc.). 

Lectură interogativă 


[ED Cite personaje au locuit în această casă (în opinia dvs.)? Caracterizaţi, succint, unul dintre 
personaje. Descrieţi o zi din viaţa unui locatar al „casei”. 


[E  Remarcaţi secvenţa care sugerează o stare de nedumerire a cititorului, apoi o stare de 
alarmă. În planul subiectului, care moment poate fi considerat intrigă? 


El: Comentaţi imaginea peretelui din finalul povestirii, care sugerează un simbol al statorni- 
ciei, dar şi un contrast dintre această „verticalitate” și o consecvență tehnică dusă pînă la 
automatism absurd și inutilitate funcțională. 


LUMEA CĂRTILOR 


Ce autori de texte SF cunoașteţi? Cărţile citite de dvs. sînt utopii/antiutopii? Argumentați. 


Vă place literatura SF? Discutaţi pe marginea următoarelor întrebări: 
e Literatura SF este utilă/inutilă și citirea ei este pierdere de timp? 

e Literatura SF este dăunătoare prin impunerea unei minciuni? 

e Literatura SF este egală cu orice alt tip de ficţiune artistică? 


DINCOLO DE CĂRŢI 


[E Literatura ori cinematografia SF, de regulă, vorbeşte despre un posibil viitor. Ce subiecte 
din operele (citite/privite) cunoscute le-aţi dori, în viitor, înfăptuite? De ce? 


E Care este filmul SF preferat? Motivaţi această opţiune, relatind pe scurt subiectul ori sec- 
venţele care v-au impresionat. 


o, 


Pornind de la avantajele tehnologice descrise în povestirea lui Ray Bradbury, propuneţi o 
serie de „utilaje” necesare (pentru comoditate). Începeţi cu:„Aș vrea să am.." 
e Descrieţi posibilitățile tehnice de elaborare a unor utilaje/tehnologii raționale. 


[Care sînt, în opinia dvs., posibilele 
coliziuni tehnice, sociale, politice etc., 
care artransforma o utopie (o idee de 
anticipație) în antiutopie, catastrofă, 
dezastru? 


Construiţi, imaginar, un univers uto- 
pic/antiutopic, descriindu-l într-un 
eseu și/sau povestindu-l colegilor. 


[E Priviţiimaginile pictorilor suprarealişti 
Rene Magritte, Salvador Dali, Yves 
Tanguy ş.a. şi argumentaţi dacă există 
o legătură între literatura SF și pictura 
suprarealistă. 


La școală. „În anul 2000”. 
Desen din revista Curierul UNESCO 

Lumi fantastice 


LIMBĂ ȘI COMUNICARE 
PĂRȚILE DE VORBIRE. ORTOGRAFIA LOR 


VIAŢA CUVINTULUI 


ÎI Citiţitextul.Identificaţi și extrageţi toate cuvintele care numesc locul sau spaţiul. Determi- 
naţi partea de vorbire la care se referă aceste cuvinte. 


Am luat-o pe jos, spre dreapta, cu toată căldura, să văd cum se dărîmă casele pen- 
tru deschiderea bulevardului Brătianu. Casei din dreptul Străzii Regale îi ridicaseră 
acoperișul şi rămăsese acum aşa, cu pereţii tapetaţi între care fusese viaţa de familie, 
de s-ar fi putut uita cineva de la etajul casei Visante să vadă înăuntru, ca într-un corp 
omenesc, deschis pe masa de operaţie... Era întreagă soba la gura căreia stătuse desi- 
gur vreo femeie ginditoare, alăture era soneria mică în perete. Şi acum era un gol de 
nămiază pînă în adîncurile luminoase, arzătoare ale cerului. 


Un cuvint cu personalitate 


DREPT, STÎNG Aproape toate limbile indo-europene au pentru drept acelaşi radical: 
deks. În schimb, ideea de „stîng” se exprimă prin mai multe expresii distincte, cu o 
circulaţie relativ restrînsă. Puterea şi dibăcia sînt darul firesc al miinii drepte (cu ea 
se mînuiesc uneltele şi armele). De aici, mîna dreaptă. este simbolul rectitudinii şi al 
„onoarei. În latină există dexter „drept, dibaci', dextra „mîna dreaptă, cu pluralul dextrae 
„dar, promisiune”, care a dat în română zestre. Dexter „drept” se opunea lui „sting” şi s-a 
transmis tuturor limbilor romanice, cu excepția românei. Directus, derivat de la verbul 
dirigere „a merge drept” s-a transmis tuturor limbilor romanice şi la noi a dat drept. 
Pentru ideile contrare, raportarea se face la mîna stîngă, care, fiind situată în dreptul 
inimii, este de obicei neindemînatică, greoaie. Latinescul sinister „stîng, rău prevestitor” 
nu s-a păstrat; românescul stîng provine din latinescul stanco, „obosit”; franțuzescul 
gauche din verbul gaushir „a se abate din drum 


Camil Petrescu 


Marius Sala 


[>  Remarcaţi sensurile proprii şi figurate ale cuvintelor de mai jos și ilustraţi-le în contexte 
adecvate. 


Autentic « Veridic «e Obiectiv e lreal e Virtual e Fabulos « Miraculos e lluzoriu 


Asociaţi ideea de plimbare/călătorie cu 30-50 de cuvinte. Confruntaţi listele și discutaţi-le 
în perechi sau echipe de 4 persoane. Marcaţi substantivele și verbele care se repetă la mai 
mulți membri ai echipelor. La ce părţi de vorbire se referă celelalte cuvinte? 


[i Definiţi două dintre părţile de vorbire. Exemplificaţi fiecare definiţie prin cîte 3 cuvinte. 


[3 Citiţitextul și analizați paralel afirmaţia poetului și argumentul adus. Este textul dat științific 
sau artistic? De ce credeţi astfel? 

Oricât ar părea de ciudat, verbul nu are memorie. E greu să ai memorie atunci cînd tu 
însuţi eşti în plină acţiune. Încheierea acţiunilor, împlinirea sau moartea lor, ea singură 
are memorie. A gîndi în substantive înseamnă să ai o fabuloasă memorie. Cine ar putea 
să aibă o mai fantastică memorie decit cuvintul copac, el, care își aduce aminte de toți 
copacii lumii? Și nu numai de copacii lumii, ci şi de toate verbele pe care ei le-au stîrnit, 
acționînd într-un fel sau altul, existînd. 

Atunci cînd verbele îmi năpădesc starea de spirit, cînd mă aflu în mijlocul lor şi eu 
însumi sînt un verb, mă interesează tensiunile lor, le simt tensiunile, alerg direcţiile lor, 
citesc pe ele, ca pe cadranul unui ceas cu o infinitate de ore şi de minute. Cînd starea mea 
de spirit se odihneşte în amplele jilțuri ale substantivelor, atunci mă gîndesc tot la verbe, 
pentru că verbele sînt memoria substantivelor. O memorie ciudată, aș zice uneori chiar o 
memorie a viitorului, dar verbele însele nu au memorie, pentru că ele sînt însăşi memoria. 

Nichita Stănescu 
Cercetaţi o hartă și elaboraţi traseul unei călătorii de 5-7 zile. Utilizaţi în textul pe care îl 
scrieţi diferite indicii de timp și spaţiu: 
Substantive comune și proprii e Adverbe e Numerale 


Toate cuvintele din limbă formează clase morfologice, numite părți de vorbire. 
La clasificarea cuvintelor în părți de vorbire se ţine cont de: 

e sensul cuvîntului; 

e forma gramaticală pe care o are sau formele gramaticale pe care le poate lua; 

e funcția sintactică pe care o are sau funcţiile sintactice pe care le poate avea. 

În limba română, se atestă următoarele părţi de vorbire: 
substantivul, adjectivul, pronumele, numeralul, articolul, verbul, adverbul, prepoziția; 
conjuncţia, interjecţia. 

Diferenţa dintre verbul a simți şi substantivul simțire este, în primul rînd, o diferență 
gramaticală, iar aceasta implică diferenţele semantice. 


Clasificaţi cuvintele de mai jos în părţi de vorbire. Extrageţi aparte cuvintele ce ilustrează 
cazuri discutabile. 


Trecut, trecător, trecere, a întrece, întrecere, neîntrecut, a petrece, petrecere, petrecăreț, 
a trece, trecătoare, treacăt. 

Discutaţi cu unul dintre colegi despre probele de evaluare din acest semestru. Observaţi 
şi comentaţi importanţa utilizării diferitor părți de vorbire în comunicarea cotidiană. 
Numerale Pronume Prepoziţii Conjuncţii 


Uniţi formele gramaticale date astfel ca să obţineţi un enunţ. Observaţi și comentaţi indiciile 
semantice şi indiciile gramaticale de combinare a elementelor. 


alb însumi alpine gem 

aș fi vrut mă tem care pe brinci 
cărările prin spații ce să-l vrem 

cînd se clatină de mine spre piscul 
destinul şi din destine urc, îndeplinind 


* Înscrieţi toate variantele acceptabile. 


Descrieţi, în limita de o pagină, o călătorie (reală/fantastică) cu familia sau cu un prieten. 
Subliniaţi în textul propriu cuvintele care își schimbă forma. 

Citiţi poezia. Extrageţi din ea (în șiruri) toate cuvintele care se schimbă în raport cu: genul, 
numărul, cazul, gradele de comparaţie, modul, persoana. 


Atenţie! Unele cuvinte vor fi incluse în mai multe șiruri. Reluaţi-le! 


Cearta 


Sufletul tău 
Covirşit 
Sub povara cuvintelor grele 
Bate din aripi 

Răpus, 

Uluit, 

Nesupus. 

Nu dispera: 

Aşteptarea găseşte cuvintele 
Care 

Restituie zborul pierdut 
Mai înalt 
Şi mai pur. 


Marc Chagall. Pe deasupra orașului 


Aureliu Busuioc 


Toate cuvintele limbii române au o formă iniţială, de dicţionar. Pentru substantive şi 
pronume aceasta este forma de singular, nominativ, nearticulat: cale, lucru, ger; pentru 
adjective forma inițială este cea de masculin singular: alb, tinăr, deştept; pentru verbe, 
forma inițială este cea de infinitiv: a spune, a cere, a veni etc. 

Părţile de vorbire flexibile îşi schimbă forma gramaticală în corespundere cu legă- 
turile sintactice (inerență, acord, recțiune). În limba română sînt flexibile substantivul, 
adjectivul, pronumele, numeralul, articolul, verbul. 


F CUVINTULUI 


1€ 


1263 


Conjugaţi oral un verb la toate modurile, timpurile și aspectele cunoscute. Specificăm 
3 perechi de forme ale verbului la diferite moduri și timpuri, dar la aceeași persoană (per- 
soana | plural). Comentaţi oral diferenţele de sens între formele modale și temporale. 


Rescrieți din textul de mai jos 5 substantive, 3 adjective și 3 verbe la formele inițiale. De- 
terminaţi la ce formă au fost utilizate aceste cuvinte în text. 

De la gara Rădeni pînă la Văscani nu erau mai mult de şase kilometri; lui Vasile 
Negrea însă i se părea mult, căci de un an de zile nu văzuse pe cei de-acasă. Şi în 
zdruncinăturile trăsurii, în scrîșnirile arcurilor ruginite, cu ochii în gol, cu fața 
plină de un zîmbet de vis, se gîndea la ființele iubite rămase la casa bătrinească şi 


la frumoasele vremuri din urmă. Mihail Sadoveanu 


Alcătuiţi lista de sinonime ale cuvintelor marcate în textul de mai sus. 


Definiţi cuvintele gară, zdruncinătură, ruginit, fără a recurge la sinonime. 


Identificaţi în textul dat la exerciţiul 13 toate cuvintele neflexibile. 

Unele cuvinte nu se modifică. Ele au o singură formă gramaticală şi se referă la părțile 
de vorbire neflexibile: adverb, prepoziţie, conjuncţie şi interjecţie. Cu toate că adverbul are 
forme pentru diferite grade de comparaţie (bine, mai bine, foarte bine etc.), iar prepoziţiile 
şi conjuncţiile apar în diferite variante fonetice (pe/pre; dar/dară; iar/iară etc.), cuvintele 
respective nu au flexiune și nu se modifică în conformitate cu cerința contextului. 

Şi în clasele de cuvinte flexibile se atestă unităţi neflexibile, de regulă, recent împru- 
| mutate: adjective ca bleu, substantive ca sambo etc. 


ÎI Raportaţicuvintele evidenţiate în textul de mai jos la clase morfologice / părţi de vorbire. 
Observaţi și comentaţi diferențele de funcţii ale instrumentelor gramaticale: articol, pre- 
poziţie, conjuncţie. Delimitaţi-le între ele. 


Stă castelul singuratic oglindindu-se în lacuri, 


Iar în umbra apei clare doarme umbra lui de veacuri; 


Se înalță în tăcere printre rariştea de brazi, 
Diînd atita întuneric rotitorului talaz. 


Prin ferestrele arcate, după geamuri, tremur numa 


Lungi perdele încreţite care scînteie ca bruma. 
Luna tremură pe codri, se aprinde, se măreşte, 


Muchi de stîncă, vîrf de arbor ea pe ceruri zugrăveşte, 
Iar stejarii par o strajă de giganţi ce-o înconjoară, 


Răsăritul ei păzindu-l ca pe-o tainică comoară. 


Mihai Eminescu 


| A a intai 
E ar zi 


Jacques Mouplain. Lumi distruse 


ÎI: întextulde maisus,observaţişi comentaţi utilizarea pronumelor. Apreciaţi rolul pronumelor 
în construirea unei comunicări coerente. Cum ar arăta textul, dacă nu s-ar înlocui unele 
cuvinte prin pronume? 


Ce prenume porți? 


[I: Plasaţiverbele de maijos la formele cerute. Comentaţi dificultăţile. 


Unele prenume româneşti actuale preiau tradiția onomasticii romane: Adrian, Adri- 
ana, Antoniu, Augustin, Augustina, Aureliu, Aurelia, Cezar, Cezara, Corina, Claudiu, 
Claudia, Corneliu, Cornelia, Emil, Emilia, Horaţiu, Iuliu, Iulia, Felix, Felicia, Marcu, 
Marcel, Marcela, Marius, Maximilian, Patricia, Remus, Romulus, Silvia, Octavian, Ovidiu, 
Paul, Paula, Titus, Valeriu, Valeria, Victor, Victoria, Virgiliu. 


Prezent, Imperfect, Imperativ, Prezent, con- 

Infinitiv indicativ activ, | indicativ activ, persoana junctiv activ, 
persoana III sg. | persoana III sg. II pl. persoana III sg. 

A se așeza 
A continua 
A aduce 
A ignora 
A onora 

pl: Amintiţi-vă 2 reguli de ortografiere a substantivelor. Ilustraţi-le prin cîte 5 exemple. Con- 
fruntaţi exemplele proprii cu ale unui coleg și discutaţi dificultățile. 


Pentru a scrie corect un cuvînt flexibil, trebuie să ţinem cont de structura lui şi de 
forma în care apare. 

Scrierea corectă a cuvintelor și a formelor gramaticale ale acestora este prezentată 
în dicționarele ortografice. 

Scrierea corectă într-o limbă este dirijată de un sistem de reguli de ortografie. 


[) Comentaţi, cu referire la regulile date, scrierea cuvintelor de mai jos. Stabiliţi ce regulă s-a 
respectat în fiecare caz. 


Substantivele compuse se scriu împreună dacă: 

e Sînt alcătuite din elemente de compunere care nu există independent în limba 
română: aero-, auto-, bio-, foto-, micro-, termo-, -fon, -graj, -log: autobiografie, fotomodel, 
psiholog. 

e Sînt alcătuite dintr-un adjectiv sau adverb şi un substantiv; la declinare primul 
termen rămîne invariabil, iar substantivul se schimbă: dreptunghi/dreptunghiuri; botgros/ 
botgroși; bunăstare/bunăstării, binecuvîntare/binecuvîntări. 

Substantivele compuse se scriu cu cratimă dacă: 

e Sint alcătuite dintr-un substantiv la cazul nominativ care se declină și unul la cazul 
nominativ care rămîne neschimbat la declinare: cal-putere/cai-putere; copil-minune/ 
a copilului-minune. 


Ey  Formulaţi regulile de scriere a adjectivelor și a adverbelor compuse. Observaţi structura 
regulilor. (Ce? Cum se scrie? În ce condiții?) 


Recitiţi poezia inserată în textul Casa de Ray 
Bradbury. Rescrieţi doar cuvintele care s-au or- 
tografiat în conformitate cu regula de scriere 
a cuvintelor conjuncte. La ce părţi de vorbire 
se referă aceste cuvinte conjuncte? 


Şi duios va ploua, născînd iz de pămînt, 
Ciripit de lăstuni peste lume răsfrînt; 


Şi rulade nocturne vor veni dinspre iaz, 
Prunul alb va-nflori prin livezi de olmaz, 


Ghemotoc purpuriu, măcăleandrul ușor, 
Va urzi cu-al său tril în văzduh un ozor, 


Şi cu toţii, cu toţii vor uita de război, 
Amintiri nu vor fi să pornească-napoi, 


Zburătoare şi salcie lacrimi nu vor vărsa, 
Dacă oamenii toţi se vor pierde cîndva, 


Primăvara din nou va-ntilni zori de zi 07 Sp i 5 
Şi că nu mai sîntem nu va şti... V. Pinighin. llustraţie la povestirea Casa 

EI Formulaţiîn scris (pe fişe aparte) două întrebări asupra ortografiei adverbelor în limba română. 


[I: Răspundeţi în scris la una dintre întrebările colegului de bancă, iar la altă întrebare — oral. 
În cazul cînd nu aveţi un răspuns, readresaţi întrebarea colegilor. 


La scrierea cuvintelor româneşti, în afara literelor, se utilizează cîteva semne ortografice: 

Cratima se aplică, în general, la scrierea unor cuvinte compuse şi la scrierea cuvin- 
telor conjuncte: astă-vară, l-au chemat. 

Utilizarea specială a cratimei: scrierea flexiunii sau a articolului cu substantive străine, 
scrierea unor cuvinte formate ocazional, scrierea pe silabe sau pe elemente de formare 
a unor cuvinte etc.: site-uri, a-ten-ți-e! 

Punctul se aplică, în general, la scrierea cuvintelor abreviate în limba română şi la 
abrevierea în scris a diferitor cuvinte obişnuite: PI.B., nr., dr. 

Apostroful se aplică pentru a marca dispariţia în rostire a unor silabe din cadrul 
cuvintelor sau a unor cifre din notarea unui an: 'neața, dom le, '74. 


RI 


Ilustraţi, prin cîte 3 exemple, utilizarea cratimei la scrierea diferitor cuvinte: a) substantive 
compuse; b) adjective compuse; c) adverbe compuse; d) cuvinte conjuncte (pronume + 


verbe; prepoziţii + articole etc.). 
MAGIA CUVINTULUI 


EJ Citiţi textul. Descifraţi abrevierile. Analizaţi utilizarea semnelor ortografice și a celor de 
punctuație. 

Doi amici, Niţă şi Ghiţă, şed la o masă în berărie şi vorbesc încet despre cine ştie 
ce. Uşa stabilimentului se deschide cu zgomot şi intră foarte vesel un muşteriu nou, 
un om mai mult tînăr ca bătrîn. După toate aparențele, soseşte dintr-un alt stabiliment 
similar, unde trebuie să fi stăruit mult. Noul-sosit se uită la mesele ocupate, pare c-ar 
căuta o cunoștință, şi-şi opreşte în sfîrşit privirile asupra celor doi amici. Cu pas mai 
mult hotărît decit sigur, vine drept la masa lor. 

Musşteriul cel nou îngălează silabe, pe unele prea slabe neglijindu-le chiar de tot. 
Muşteriul: Salutare, neică. 
Niţă şi Ghiță: Salutare. 
M.: Îmi daţi voie? 


N. ..„.Poftim. 

G.: Nu. 

M.: Vorbeaţi ceva secret? 
G.: Aș 

(Tăcere) 


M.: Frate... o fi tîrziu? ...că pe-al meu 
l-am dat să-l dreagă... 
N: „..Unu fără un sfert. 


lon Luca Caragiale 
EI: Continuaţi dialogul prin 6-8 replici. 
Marcaţi prin semnele de punctuație sau 

prin semnele ortografice intonația. 


130 


U N I Ţ A Lumi fantastice 


pi: Comentaţi oral (cu referire la textul 
de la exercițiul 27): 
e utilizarea semnelor ortografice; 
e scrierea cuvintelor cu literă inițială 
majusculă. 
Comentaţi cauzele, optînd pentru una 
dintre variante: 
1) Este unica posibilitate de a scrie 
astfel cuvîntul dat; 
2) Scrierea este dictată de contextul 
în care apare; 


3) Scrierea este dictată de versifica- 
ţie/intenţia autorului. Gravură de Granville (sec. XIX). O altă lume 


| Scrierea cu literă iniţială majusculă este obligatorie pentru: 

e substantivele proprii de orice fel: Mihai, Otilia, Orhei; 

e primul cuvînt dintr-un enunţ sau dintr-un text: E manualul meu! 

e simboluri, sigle și semne din diverse domenii ale ştiinţei, după cerinţele acelor 
domenii: Ag, Au, H, O, Pb. 

La scrierea substantivelor proprii compuse, se respectă regulile speciale pentru fiecare 
tip de denumiri. 


Extrageţi din textul povestirii Casa 10 substantive proprii. Comentaţi ortografia lor. 


o» Mee IS 


Observaţi trecerea substantivelor comune în substantive proprii românești, în seriile de 
denumiri de localităţi, nume și prenume. Comentaţi schimbările de ordin gramatical care 
au survenit la transformarea substantivelor comune în proprii. 


Model: 
Substantivul comun Genul feminin 
Haraba Numărul singular 
Determinarea nedeterminat 
Harabagiu Genul masculin 
Numărul singular 
Determinarea nedeterminat 
Substantivul propriu Genul comun, ca nume de familie: 
Haraba Haraba Raisa 
Harabagiu Harabagiu Raisa 
Haraba Dan 
Harabagiu Dan 
Numărul singular 
Determinarea nedeterminat 

Înscrieţi, la dictarea unui coleg, o listă de evenimente istorice importante. Motivaţi oral 
utilizarea literelor inițiale majuscule. 


Analizaţi scrierea literei inițiale majuscule în texte de diferite stiluri funcţionale: 
a) Untext ştiinţific (pagina de manual de chimie, fizică, geometrie etc.); 
b) Un text publicitar. 


vrea să evidenţieze grafic un cuvînt din text, pentru a fi accentuat logic la rostire. Totuşi 


| Scrierea cu literă iniţială majusculă este posibilă şi la intenţia autorului, dacă acesta 
| trebuie evitat excesul de utilizare a majusculelor. 


Elaboraţi un text prin care vreți să vă convingeţi colegii să amenajeze un loc pentru odihna 
călătorilor. Citiţi expresiv textul, comentaţi posibilitatea de a marca unele substantive comune 
prin scrierea lor specială (cu literă inițială majusculă, subliniat) în textul elaborat de dvs. 


PROIECTUL. DEZBATEREA. POLEMICA 


DIN PUNCT ÎN PUNCT 


[E Examinaţiitinerarul personajului central 
din romanul Hronicul și cîntecul virstelor. 
Prezentați-l grafic și arătați-l pe o hartă a 
lumii. Utilizaţi, eventual, hărţile electronice. 


EX  Numiţi localităţile menţionate în roman, d 
pe care aţi vrea să le vizitaţi. Motivaţi-vă A 
alegerea în text scris, în limita de o pagină. | 


Asociaţi îmbinările de mai jos cu dife- 
rite realități. Cum vă imaginaţi aceste 
drumuri? 

Drumul inițiatic 
Drumuri sud-est europene 
Drumuri medievale 
Drumul spre casă 
Drumul către sine 

Drum fără țintă 

Drum fără întoarcere 
Drum de țară 

Drum cu peripeții 

Drum către necunoscut 


& 
RE 


XE] 


Yves Tanguy. Numărul reprezentărilor 

[i  Formaţiperechisau echipe de 4 persoane cu elevii care ar dori să viziteze aceeași ţară din 
Europa. Analizaţi posibilitatea de a realiza legal și decent această călătorie. La încheierea 
discuţiei, completaţi pe foi detașabile (individual sau în grup) rubricile date mai jos. 


Destinația călătoriei 


Unde vreţi să călătoriţi? 


Obiectivele urmărite, 
motivaţia 


De ce aţi ales anume această localitate? 


Ce vreţi să cunoaşteţi sau să realizaţi pe parcursul 
acestei călătorii? 


Timpul/durata călătoriei 


Cît va dura călătoria? 
În ce perioadă a anului, de ce? 


Traseul călătoriei 


Ce variante de a ajunge la locul de destinaţie există? 
Care este drumul cel mai scurt? 

Care este drumul cel mai puţin periculos? 

De ce aţi ales anume acest traseu? 


Mijloacele de transport 


Cu ce mijloace se poate ajunge la locul de destinaţie? 
Care este cea mai scumpă şi cea mai ieftină variantă? 


Care sînt avantajele şi dezavantajele călătoriei cu 
mijloacele de transport pe care le alegeţi? 


Locul de cazare 


Unde veţi locui? 
Ce alternative aveţi? 
De ce optaţi anume pentru această variantă? 


Resursele necesare 


De ce aveţi nevoie? (Estimaţi cheltuielile pentru că- 
Jătorie şi enumeraţi alte mijloace/materiale necesare: 
echipament special etc.) 


Posibilităţi de a obţine 
resursele necesare 


Cum puteți obține/cîştiga cele necesare pentru călă- 
torie? În cât timp? 


[3 Elaboraţiproiectul călătoriei şi prezentaţi-l, din partea echipei, în faţa colegilor. Completaţi- 
vă prezentarea orală prin hărţi, imagini, texte publicitare ale agenţiilor de călătorie. 


Proiectul este o lucrare ce conţine un plan de activitate, însoţit de comentarii, 
obiective, finalităţi, resurse prevăzute. 


Analizaţi proiectele prezentate de altă echipă. Adresaţi prezentatorilor întrebări. Remarcaţi 
cele mai puţin valide argumente și prezentaţi contraargumente. 


Formulaţi-vă în scris, în 2-3 enunţuri, decizia individuală și finală în raport cu proiectul pro- 
priu/al echipei în care aţi lucrat şi în raport cu unul dintre proiectele prezentate de colegi. 


Formulaţi succint în scris o problemă care vă frămîntă, ca persoană socială. Care sînt datele 


problemei? 

Limbă și comunicare 


Analizaţi una dintre probleme (care prezintă interes pentru majoritatea elevilor) în plen 
sau în echipe de 6-8 persoane, formulînd diferite soluţii. Examinaţi soluţiile (formulate ca 
enunţuri afirmative) în Graficul T. 


Model: 

Problemă: Trebuie oare să se construiască automobile care au o viteză foarte mare, dacă 
viteza pe autostrăzi este limitată prin regulamentul de circulaţie și viteza exagerată cauzează 
numeroase accidente? 

Soluţie: Trebuie să se construiască automobile care pot dezvolta o viteză foarte mare. 


Graficul T 


Argumente pro Contraargumente 


... ... 


După discuţia orală, aderaţi la una dintre opinii şi exprimaţi-vă în scris, în text coerent, 
argumentele. 


Asociaţi proverbele date cu diferite situaţii din viaţă. Relevaţi problemele pe care le suge- 
rează fiecare proverb. 

Călătorului îi şade bine cu drumul. 

Baba călătoare n-are sărbătoare. 

Drumul bătut nu trebuie lăsat pentru cela de lingă sat. 

Cui i-e frică de orice nor nici o călătorie nu face. 

Să nu lași drumul mare pentru cărare. 


Puneţi în discuţie una dintre problemele atestate la exerciţiul precedent. Analizaţi diferite 
aspecte ale acestei probleme și formulaţi-vă atitudinea proprie. 


Atribuiţi diverse calificative substantivelor discuție și polemică. Cum poate fi o discuţie? 
Prin ce se manifestă caracterul polemic al discuţiei? 


Comparaţi verbele din lista dată. Rescrieţi-le numai pe cele care presupun o tonalitate ridicată. 
A discuta, a trata, a dezbate, a conversa, a dialoga, a polemiza, a contrazice, a se opune. 


Dezbaterea este discutarea unei probleme sub toate aspectele şi din diferite puncte 
de vedere. 

Polemica este discuţia în contradictoriu; controversă; luptă de idei în raport cu o 
problemă politică, ştiinţifică, literară. 


Discutaţi din diferite puncte de vedere problema cunoașterii limbilor străine. Rezumaţi în 
scris discuţia. Pentru discuţie, aderaţi la una dintre opiniile de mai jos: 


e Trebuie să cunoşti foarte bine limba maternă şi o limbă străină. 

e Trebuie să cunoşti superficial cîteva limbi de circulaţie internaţională (engleza, 
franceza, spaniola, germana ...). 

e Fiecare om matur trebuie să cunoască 3-4 limbi de circulație internațională. 

e Fiecare elev trebuie să înveţe la școală 3-4 limbi străine. 

e Nu e nevoie să cunoşti alte limbi decît limba maternă. 

e Studiul şi cunoașterea unor limbi la modă poate afecta cunoaşterea limbii materne. 

U N I Ţ A Lumi fantastice 


16 


Faceţi proiectul unui ghid'turistic pentru localitatea unde trăiţi sau studiaţi. Ce informaţii relevante 
trebuie să conţină? În ce limbi trebuie să fie scris textul? Discutaţi problema. Utilizați schema: 


TRASEUL EXCURSIEI ] 


Obiectul 
vizitat 
nr.1] 


Obiectul 
vizitat 
nr.n 


Obiectul 
vizitat 
nr. 2 


U U U 

=> > bI4»] zs 
Intro- EA Y SL] Tema Tema Y = [| Înche- 
ducere LU 5 LV 5 nr.2 nr.n LU 5 iere 

F= F=— | F= 


Examinaţi posibilitatea de a include în ghidul turistic imagini fotografice. Ce imagini anume 
aţi include? Abordaţi problema în echipe de 4 persoane, dintre care 2 vor susține că ghidul 
trebuie să fie frumos, ilustrat cît mai bogat, pentru a ademeni turiștii, iar 2 elevi vor contesta 
necesitatea imaginilor, mai ales a imaginilor de lux și vor opta pentru texte informative. 


Discutaţi problema public, în cadrul clasei, formînd 2 echipe adverse. 


Citiţi textul. Deduceţi problema și examinaţi-o în contradictoriu. Relataţi cazuri din experi- 
ența personală cînd ați fost ajutați să găsiţi o stradă, o casă etc. sau cînd vi s-a cerut ajutorul. 


- Mă, creştine, zise Moromete, unde e strada Cheia Roseti? 

Omul făcu un semn desluşit cu mîna: — înainte! Şi ieşi din poartă şi o luă într-o 
parte, nu atît disprețuitor, cît plictisit: să te apuci acum să-i explici unui țăran, care pe 
deasupra te mai trage şi de brăcinar, zicîndu-ţi creştine, unde e o stradă din centrul 
Bucureştiului, cînd el nici n-a intrat bine în oraş! Să meargă şi el înainte!... 

Înfuriat, Moromete înţelese parcă gîndul nerostit al aceluia şi nu mai întrebă pe 
nimeni multă vreme, dar se vedea pe chipul lui o expresie neliniștită şi ţeapănă, ca 
a orbilor care nu văd unde merg. În cele din urmă se hotărî şi opri de astă dată în 
dreptul unei cîrciumi în care intră. Nu sînt cîrciumile locul unde poţi afla mai bine 
decît de la oricine ceva? Al lu' Parizianu îl văzu însă ieşind de-acolo cu biciul în mînă 


la fel de furios cum intrase. Wii ei 


Apreciați, în limita de 10 rînduri, problema relevată în textul de mai jos. 


Cu prietenii la drum 

Chiar şi la cei mai buni prieteni se întîmplă rareori să coincidă toate dorinţele şi 
obiceiurile. Unul mai încet, altul mai iute, unul mai trist, altul mai vesel, unul mai 
prost şi altul mai prudent decît am vrea. Acestea toate, oricît de grave, se tolerează 
acasă — căci prietenia nu se destramă din cauza lor - la drum se fac şi mai grave. 


După Francesco Petrarca 

Ani, date istorice 
Evenimente istorice 
concrete 


Personalități 
istorice 


Cultura materială a 
epocii (obiecte de uz co- 
tidian, veşminte, bani, 
arme, construcţii etc.) 


Comunicare în epocă 
(lexicul de epocă, 
forme gramaticale 
şi ortografice, atestate 
în scrierile de epocă) 


UNI TA TE A 


Ani şi date istorice 
(sau epoca, în general) 


Evenimente ale ficţiunii, 
încadrate într-o 
perioadă istorică 


Personalităţi cu biografii 
romanţate, inventate; 
Personaje de ficțiune 


Elemente ale culturii 
materiale care ilustrează 
civilizaţia/epoca (obiecte 
caracteristice) 


Elemente ale comuni- 
cării (lexic, gramatică, 
ortografie) care creează 
atmosfera de epocă, în- 
cadrate în limbajul (stilul) 
operei de ficțiune 

“itzagpri] ecnEtA, 
lecturii)//receptării 


Note și comentarii, 
prefaţă etc. 


Comentarii de subsol, 
note, prefață, postfață 


Note la subsol, consul- 
tarea enciclopediilor, 
biografiilor etc. 


Dicţionare, 
note de subsol, 
enciclopedii 


Comentarii ale auto- 
rului, comentarii ale 
editorului (îngrijito- 
rului, prefaţatorului); 
Dicţionare de arhaisme, 
note de subsol 


Edouard Manet. 
Balconul 


Timpul / istoria 


LITERATURĂ 


ISTORIA UNUI GALBÎN 


de Vasile Alecsandri 


În noaptea trecută, pe la un ceas după douăsprezăce, 
am fost trezit din somnul dulce ce gustam, prin un zinghet 
metalic care m-au mirat foarte mult, nefiind obicinuit a auzi 
asemine armonie la ceasuri atît de târzii. Acel sunet mi se 
părea că venea din fundul odăiei şi că ieşa dintr-o cutioară 
de fildiş săpată, ce se zărea pe masă în razele lunei care 
răzbătea prin fereastră. M-am sculat iute din pat pentru ca 
să cunosc pricina zuruitului pomenit, am luat în mînă acea 
cutie unde pusesem dimineaţa un galbîn olandez şi o para 
mare turcească, am deschis-o cu luare-aminte, şi adîncă 
au fost mirarea care m-au cuprins, auzind deodată două 
glasuri străine ieşind din cutie, două glasuri de altă lume, 
care zbirniia, țiuia şi se sfădea de moarte. 

Să mărturisesc că m-au apucat fiori răci în fața acelei 
minuni, nu socot că a fi vreo ruşine din parte-mi, pentru 
că nu sînt deprins a trăi pintre spirite. Spun drept că atunci 
m-am crezut încungiurat de vedenii, fantasme, stahii, stri- 
goi, moroi şi de toate ființele fantastice cîte gioacă parola 
şi hora cu mezul nopții, în lumina lunei. Peste puţin însă 
liniştindu-mă ceva, nu ştiu cum s-au făcut că am gîndit la 
A. Donici fabulistul, şi aducîndu-mi aminte de fabula lui 
Ferul şi argintul, în care aceste două metaluri ţin un dialog 
atît de înțălept, deodată zic, o lumină cerească îmi trecu prin 
minte, şi am înțăles următorul adevăr: că şi metalurile au 
suflet, mai ales aurul şi argintul, de vreme ce ele însuflețează 
şi mai de multe ori desuflețează oamenii; în urmare trebuie 
să aibă şi grai. 

Sprijinit de această frumoasă descoperire, m-am sîmţit 
îndată cuprins de o femeiască curiozitate şi, fără dar a per- 
de vreme, m-am lungit într-un jilț elastic, am aşezat lingă 
mine pe masă şi, cu ţigareta aprinsă, m-am pus pe ascultat. 
Razele lunei, precum am zis, se giuca pe covorul din odaie, 
zugrăvind feliurimi de figuri, şi unele, lunecînd pe cristalul 
călămărilor, tremura chiar deasupra galbînului şi a paralei, 
la care mă uitam cu ochii ţintiți. Aceste două monete se 
afla atunci în focul cel mai înflăcărat al convorbirei, amîn- 

Textul literar 


două săltînd din vreme în vreme cu mînie şi 
bătindu-se, zuruind, de marginele cutioarei. 
lată ce zicea: 

GALBÎNUL: Dar, mă mir de stăpînul meu 
cum de au uitat cine sînt eu, și m-au pus la 
un loc cu o biată para ca tine, ce nu faci acum 
nici trii bani, atît eşti de ştearsă şi de ticăloasă! 

PARAUA (plesnind de ciudă): Ride dracul 
de porumbrele negre!... Dar nu vezi, ciunti- 
tule, cît eşti de ros de chila zarafilor?... nu te 
vezi că ai agiuns în trii colțuri, că ai scăzut 
şi ai slăbit cît un irmilic de cei noi?... Ţi-ai 
perdut toți dinţii, sărmane, şi vrei să mai 
muşti pe alții? 

GALBÎNUL (cu fudulie, ridicîndu-se în pi- 
cioare): Leul deşi îmbătrînește tot leu rămîne, 
asemine şi Galbînul tot galbîn! 

PARAUA (săltînd des și iute de ris): Gal- 
bin, tu?... Cu adevărat, sărmane, ești galbin, 
dar de gălbănarea morţii. 

GALBÎNUL: Ian ascultă, cadiînă bătrână, 
nu te giuca cu cuvintele, că deşi sînt acum în 
trii colțuri, pe loc înfig unul în tine. 

PARAUA (cu dispreț și cu un aer de mări- 
re): Eu am trecut prin degitele ienicerilor şi nu 
mi-au fost frică! Tocmai tu vrei să mă sparii? 

Ambele mele monete stătură puţin într-o 
poziție teatrală, ca doi duşmani viteji care se 
măsoară cu ochii păn-a nu să încleşta la luptă. 
Eu mă uitam la ele fără nici a mă răsufla, atât 
eram de curios a videa un duel bănesc; dar 
aşteptarea mea fu şi acum înșălată, precum 
au mai fost de multe ori în acest soi de în- 
timplări. Provocatorul, adică galbinul, văzind 
maiestatea și curajul protivnicei lui, se dă- 
moli, se trase înapoi, şi prin această mişcare 
aduse o nouă dovadă observărei ce am făcut 
demult, că: fala mare ispravă n-are. 

GALBÎNUL (după o scurtă tăcere): Nu 
te bucura, proasto, că eu mă voi îngiosi a 
te onora cu loviturile mele, şi dacă te-am şi 
amenințat dinioarea, nu spera că-mi voi uita 
rangul într-atita încît să mă ating de tine. Ştiu, 
slavă Domnului! cîtă depărtare este între noi. 
Familia mea-i de aur şi neamul tău de-abia 
de argint. Cum îndrăznești dar a socoti că 
eu, care am fost slăvit de cei mari şi legănat 


în sînul lor, eu, care sînt fruntea banilor, eu 
să mă măsor cu tine? Sărmană! gîndeşte cît 
ai rămas de neînsămnată-n lume şi vezi mai 
înainte de toate că ești de o mie patru sute 
douăzeci de ori mai puţin decît mine. 

PARAUA: Fricosule aristocrat! se vede 
că ai locuit multă vreme în sînul domnului 
M. şi că de la dinsul ai cîştigat simţirile 
dobitoceşti sub care îţi ascunzi lipsa cura- 
jului. Tu, olandez, tu să rosteşti cuvinte de 
familie şi de nobleţă! Ruşine, ruşine să-ți 
fie! Am cunoscut mulți compatrioți de-ai 
tăi în deosebite rînduri şi în deosebite pungi, 
şi mărturisesc că i-am aflat curaţi de fire şi 
de caracter; dar tu, negreşit eşti minciu- 
nos, calp, bastard, căci îţi arăţi arama fără 
cît de puţină sfială. (Suspinind:) Unde-i, 
unde-i frumosul şi nobilul olandez cu care 
m-am iubit atît de ferbinte la anul 1820 
în buzunarul căpitanului Costiţă, pe cînd 
acest vestit corăbier călătorea pe Marea 
Neagră!... Unde-i acum să te facă una cu 
cutia în care ne găsim şi să mă răzbune de 
obrăzniciile tale. 

GALBÎNUL (uimit de turburare): La anul 
18207... Căpitanul Costiţă?... Marea Neagră?... 
Ce spui?... Tu erai atunci cu mine? 

PARAUA (într-o nespusă mirare): Cu 
tine! Ce fel? 

GALBÎNUL (răpide, adunîndu-și suveni- 
rele): Dar... îmi aduc aminte... într-o noapte 
întunecoasă, marea era întărtată de furtună... 
corabia era să se înece la Sulina... Toţi se ruga 
lui Dumnezeu ca să-i scape... 

PARAUA: Așa este, bine zici. Eu tremu- 
ram de frică şi, deodată, zuruind cu despe- 
rare, m-am aruncat şi m-am lipit... 

GALBÎNUL (dîndu-se de-a dura cătră 
para): Şi te-ai lipit de peptul meu, care de 
mult ardea pentru tine în focul unei dragoste 
nemărginite. 

PARAUA (/unecînd cătră galbin): Ah! 

GALBÎNUL şi PARAUA (lipindu-se 
într-o amoroasă îmbrăţișare): Soarele meu! 
Luna mea! 

Zinghetul pricinuit prin înfocata atingere 
a monetelor se schimbă încet-încet într-o 

Y. ALECSANDRI, 


SALSA LIPaBABA 


caffe 


15 TEMA NEI aL — BORLTICRA BE LA PLORUNTA. — O PRIMBLARL 

AA MORTI. — BORS. — JAS8I DN 103. — BALTA ALMA. — E SALON 

9% JAS8L. — EALATERIA BELA BAJBNA LA MALTA. — EMEA. — 

ROMAN Si POLSIA LOR. — CUL =CAMDL. — VRVAMBRERA. — SOLZI 
ŞI AES. — PACALA ȘI TÂMBALA. 


Coperta primei ediţii în care 
a apărut Istoria unui galbîn 


138 


zuruire slabă sau, mai bine zicînd, într-o suspinare metalică 
care se perdu în deşerturile lumei și a cutiei. O tăcere dră- 
gălaşă urmă după aceasta, tăcere ce dovedea o mare cîtime 
de sîmțţire în sînul monetelor; tăcere scumpă şi mult mai 
glăsuitoare decît însăşi vorba; tăcere care mi-au atins pănă 
şi mie, un străin, coardele inimei şi mi-au adus două lacrimi 
de compătimire pe margina genelor. 

Peste cîteva secunde ambii amorezi se traseră puțin 
înapoi, se uitară lung unul la altul, făcîndu-șşi amîndoi o 
dureroasă revizie, şi ziseră următoarele, cu glas pătruns: 

GALBÎNUL (oftînd din greu): Cît eşti de schimbată, 
iubita mea! 

PARAUA (suspinînd cu durere): Cît ne-am schimbat, 
dragul meu! 

GALBÎNUL (cu amărăciune): Ce crudă şi nemilostivă-i 
vremea! Coasa ei nu se osteneşte niciodată!... Plăcere, fru- 
museţe, tinerețe, toate sînt săcerate de dînsa!... Astăzi ele 
strălucesc cu tot farmecul lor şi mîni se perd. Tristă soartă! 
Lume deşartă! Viaţă ticăloasă! Ah! Ah! 

PARAUA (cu blindeţă îngerească): Nu te măhni, lucea- 
fărul meu, că nu sîntem numai noi supuși acelor crude 
pravili ale soartei. Ferul că-i fer şi încă rugineşte, dar apoi 
noi care sîntem meniţi prin însăşi firea noastră a fi jărtfa 
Jăcomiei oamenilor! 

GALBÎNUL: Îţi aduci aminte, scumpa mea, de-acea 
epohă fericită cînd ne-am întîlnit în buzunarul căpitanului 
Costiţă?... Sufletele noastre erau făcute unul pentru altul, 
căci îndată ce ne-am zărit ne-am şi simţit cuprinși de 
dragoste. Cît de frumoasă erai tu atunci cu faţa ta rotundă 
şi albă ce steclea și strălucea ca o tabla de dulceţi. Cu cîtă 
graţie se îndoia talia ta gingașă şi subţire! Ce glas dulce şi 
armonios aveai tu atunci! 

PARAUA: Atunci?... Dar atunci și tu erai tînăr, frumos, 
voinic, atunci erai luciu şi plin de farmec; atunci aveai 
pe-mpregiur o coroană cu zimţi din care ieşa scîntei amo- 
roase ce-mi pătrundea inima. Atunci eram amîndoi în 
virsta dragostei, ne iubeam şi ne dismerdam toată ziua şi 
toată noaptea, încît mi s-au ros giumătate de față atunci... 
dar acum... 

GALBÎNUL (într-o deplină desperare): Dar acum? 

PARAUA (rizînd): Acum sîntem ca doi tăciuni care fac 
numai fum făr-a da pară. 

GALBÎNUL: Eu, tăciune, eu care... 

PARAUA: Lasă monologul pe altă dată şi-mi spune ce 
te-ai mai făcut din ceasul acel crud cînd am fost despărțiți? 
Prin care valuri, prin care pungi, prin câte soiuri de degite 
ai mai trecut? 

GALBÎNUL: Ah! iubita mea, câte întîm- 
plări am avut de la 1820 încoaci!... De cîte 
ori am trecut de la treptele cele mai nalte ale 
soțietăţii la cele mai de jos, din mînile cele 
mai curate în labele cele mai mîrșave, de la 
sînurile cele mai nobile la pepturile cele mai 
deşărte de oricare sîmţire! Nu este soartă în 
lume mai curioasă şi mai vagabondă decît 
a fiinţei nenorocite ce se numeşte monetă. 
În veci şi peste tot locul slăviți și doriţi, noi 
sîntem pricina celor mai multor fericiri şi 
nenorociri pre pămînt şi, cu toate aceste, ra- 
reori întîlnim suflete de acele închinate nouă 
şi vrednice de toată lauda, care, cunoscînd 
preţul nostru, ne păstrează ca moaşte sfinte 
în fundul unei lăzi de fer, ne păstrează, zic, 
ani întregi şi ne scapă de acea frecătură ne- 
contenită a degitelor omeneşti care roade 
podoabele noastre. 

PARAUA (cu ceva nerăbdare): Le ştiu 
aceste toate, spune-mi mai bine istoria ta. 

Nu am trebuință să mai adaug cît de 
mult se aţițase curiozitatea mea. Istoria unui 
galbîn, povestită în întunericul şi în tăcerea 
nopții, era pentru mine o petrecere nespe- 
rată. Mi-am aprins iute o a doua ţigaretă, şi 
Galbinul începu așa: 

GALBÎNUL: Istoria mea este legată cu 
deosebite anectode ce s-au întîmplat subt 
ochii mei persoanelor la care m-am aflat, 
anectode triste sau vesele, unde eu am giucat 
totdeauna rolul cel mai de căpitenie şi în care 
mi s-au înfăţoşat prilej a face multe însăm- 
nări şi descoperiri asupra oamenilor. M-am 
folosit mult de privilegiul ce avem noi, banii 
de aur, a fi strînşi cu scumpătate la peptul lor, 
pentru ca să le cercetez și să le cunosc inimile 
de aproape; şi tu, iubita mea, ştii ca şi mine 
cîtă miîrşăvie plină de dezgust este ascunsă 
înlăuntrul unor bipede care se zic creştini 
cu frica lui Dumnezeu. Ascultă dar, şi nu te 
supăra dacă fără voie ideile mele ţi-or părea 
cîteodată cam posomorite. 

După ce ne-au despărţit căpitanul Cos- 
tiță la Galaţi, dîndu-mă pe mine unui 
boierinaş ce-i vînduse grîu, am suspinat 
multă vreme gîndind la tine, la ferici- 


rile perdute a dragostei noastre şi cre- 
de-mă că dacă mi-ar fi fost cu putință 
mi-aş fi răpit viața de desperare; dar firea ne- 
dreaptă n-au vroit să ne deie şi nouă, galbini- 
lor, dritul scump de a ne sinucide; în urmare 
am fost silit să-mi mistuiesc durerea-n suflet 
şi să urmez pe noul meu stăpîn la moșia lui. 
Dar poți tu să giceşti în ce chip l-am urmat?... 
Ascuns, soro dragă, în ciubota lui şi călcat în 
picioare ca un ban de nimică, pentru că boie- 
riul se temea de tălhari. Știu că această rușine 
se-ntimplă ades banilor care au nenoricire a 
pica în pungile boierinaşilor de la ţară, dar 
eu încă nu pățisem o asemine îngiosire şi mă 
înădușeam de ciudă. Ah! ziceam atunci, de 
ce nu am putere să-i fac o provocare, precum 
se cuvine între persoane bine crescute, şi să-l 
străpung cu spaga rigăi de Olanda!... Ce folos 
însă! Eu ziceam, eu auzeam. În sfârşit, acel 
drum plin de chinuri se săvîrşi după cum 
dori stăpînul meu: el agiunse acasă cu toți 
banii în ciubotă fără să fi întîlnit nici măcar 
un potlogar pe drumul mare. 


Gravură de Achille Deveria. O soarelă (cca 1840) 

„Vai mie! nu putea şti 

Că procesu-n a lui stare sta gata a năvăli. 

PARAUA: Nu-mi spui că te-ai făcut literat? 

GALBÎNUL: M-am găsit odată din întîmplare giumătate 
de ceas în buzunarul unui poet. 

PARAUA: Urmează-ţi povestirea. 

GALBÎNUL: O împresurare de moşie îl sili pe bietul 
boier a alerga la Iaşi spre a să lupta cu tagma giudecăto- 
rească, însă din nenorocire în capitala asta el nu putu să 
întrebuinţeze mijlocul ciubotelor spre scăparea galbinilor 
lui, precum o făcuse în drumul cel mare, căci aici oarecare 
director de tribunal i-au luat pănă și ciubotele din picioare. 
Îi de prisos să mai adaug că eu împreună cu toți ceilalți ai 
mei tovarăşi trecurăm în punga acestuia și că sărmanul 
boierinaş se întoarse acasă cu părul alb, cu giubeaua ruptă 
şi cu buzunarele sparte. Nenorocirea lui m-au cuprins de 
puţină jale, dar pe de altă parte mi-au adus o mulțămire 
ascunsă, căci răzbunarea este una din cele mai vii mulțămiri 
a oamenilor şi a galbinilor olandezi. 

PARAUA (oțerindu-se): Mă îngrozeşti cu vorbele aceste. 

GALBÎNUL (cu fanfaronadă): Da cum socoți? 

PARAUA: Nu mi-ar părea curios dacă ai fi un ducat 
venețian, pentru că aceştia cred numai în vendetta lor, dar 
tu, olandez... 

GALBÎNUL: Nu te atinge de naţionalitate, soro dragă, 
că mă supăr. 

PARAUA: Pardon, scumpul meu; n-am vroit să te 
măhnesc. 

GALBÎNUL: Te cred, iubita mea. Unde mă găsam?... La 
directorul de tribunal. Nu ţi-oi descri figura lui, pentru că 
era foarte neînsămnată, dar ţi-oi vorbi de buzunarul său. 
Ştii că noi, banii, giudecăm mai totdeauna oamenii după 
pungile şi după buzunarele lor, şi eu mărturisesc că acest 
fel de giudecată mi se pare cea mai nimerită într-o epohă 
unde domneşte interesul. D. Buffon, naturalistul francez, au 
zis că: stilul arată omul; eu zic că: buzunarul arată omul. El 
este cea mai sigură caracteristică a firei, a patimilor şi a mo- 
ralului său. De pildă, buzunariul unui cheltuitor este spart; 
punga unui zgîrcit e făcută de materie groasă și trainică şi 
e legată cu nouăzăci şi nouă de noduri ş.c.].; iar buzunariul 
directorului putea foarte bine să deie o lămurită idee de 
haos, căci nu avea nici margini, nici fund. 

Închipuieşte-ţi dar, scumpa mea, ce groază m-au cuprins 
cînd m-am rătăcit în acel sac lung și adînc! Mă credeam 
perdut întocmai ca un călător în pustiurile Africei, dar mă 
înşălam, pentru că buzunariul sus-pomenitului director 
de tribunal nu sămăna nicidecum cu un pustiiu; acesta 

dimpotrivă era locuit de feliuri de neamuri 
străine şi pribegite acolo din alte pungi. 

Cînd am agiuns la marginele acelui sac, 
am găsit o poporaţie foarte amestecată de 
galbini olandezi şi nemţeşti, de irmilici vechi 
şi noi, de carboave, pănă şi de sfanţigi, pănă 
şi firfirici, care cu toţii trăia într-o armonie 
ce m-au adus în mare mirare, cunoscînd 
dihoniile care despart astăzi naţiile. 

PARAUA: Cum, frate, carboavele şi irmi- 
licii era prietini? 

GALBÎNUL: Nu numai prietini, dar aş 
putea zice fraţi de cruce, dacă n-aş şti că ir- 
milicii sînt dușmanii sfintei cruci. Şi această 
unire eterogenă ştii tu de unde se trăgea?... 
Din crudul obicei care silise pe fieştecare mo- 
netă a-şi lepăda naționalitatea, cînd au întrat 
în acel buzunar directoresc. Acole, galbinii, 
irmilicii ş.c.]. nu se mai numea nici galbini, 
nici irmilici, nici carboave. 

PARAUA: Dar cum, cum? 

GALBÎNUL: Marturi!... Înţălegi acum? 
De pildă, galbinii se chema marturi de triizăci 
şi cinci de ani; irmilicii marturi de patru- 
sprezăce sau de şesesprezăce ani, după vristă; 
carboavele marturi de doisprezăce ani; și toți 
la un loc alcătuia un popor nou, cunoscut 
subt nume de: nația dovezilor sunătoare... 
Mă pricepi acum? 

PARAUA (oftînd): Te pricep. (După o 
mică tăcere.) Şi mult ai şezut tu acolo? 

GALBÎNUL: Aşteaptă. Voi, turcilor, aveți 
un proverb pe care nu mi-l aduc aminte, dar 
care se începe cu haram... 

PARAUA: Haram gheldi, haram ghiti. 

GALBÎNUL: Tocmai; acest proverb, precît 
înțăleg, vrea să zică că de banii luaţi nedrept 
nu s-alege nimică. 

PARAUA: Bre! Nu te ştiam poliglot. 

GALBÎNUL: Cum să nu fiu poliglot, soro 
dragă, dacă am slujit oarecînd drept plata 
unei subscrieri la un 'Tetragloson, care era 
să iasă... dar să venim la proverbul pomenit, 
pentru ca să vezi cum se adeveri înțălesul lui. 

A doua sară, după întrarea mea în colonia 
dovezilor sunătoare, stam la vorbă cu cîţiva 
marturi de deosebite vriste şi povesteam pe 


rînd chipurile înșălătoare ce întrebuințase 
stăpînul nostru pentru ca să ne tragă în sînul 
lui, de la răzăşii, de la văduvele sărace şi de la 
toți nenorociţii împricinaţi, la care ne aflasem 
mai înainte, cînd deodată o mînă lacomă ne 
cuprinse grămadă în palmă şi ne trînti ca vai 
de noi! pe o masă de cărți unde se giuca stos. 
Citeva părechi de ochi se ţîntiră cu dragoste 
asupra noastră, şi după cîteva talii, o altă 
mînă străină se întinse spre noi şi ne trase 
într-un alt colț a mesei. Directorul nu mai 
era stăpînul nostru... El ne perduse pentru 
totdeauna. Pare că-l aud şi acum cît de tare 
se blăstăma, cum se ocăra pe sine cu cuvin- 
tele cele mai proaste pentru că giucase, în 
vreme ce noul meu stăpîn îi zicea din vreme 
în vreme cu sînge răce: haram gheldi, haram 
ghiti! De-atunci m-am pătruns de adevărul 
acestui proverb şi am luat o mare opinie de 
înțălepciunea musulmană. 

PARAUA (se închină): Îmi pare foarte 
bine. 

GALBÎNUL (urmînd cu foc): Înţălep- 
ciunea şi paralele turceşti sînt două lucruri 
care mi-au cîștigat inima. 

GALBÎNUL (după un zîmbet): Tînărul ce 
mă cîştigase în cărți era una din acele ființi a 
cărora nume se sfirşeşte în escu, cînd se află 
la Moldova, şi în eanu cînd merg la Valahia; 
ființi problematice, care trăiesc făr-a avea 
nici un chip de vieţuire, care pică năpaste în 
casele și la mesele oamenilor și care astăzi se 
primblă în droşte de Brandmaier, îmbrăcaţi 
în straie nouă, încălțaţi cu botine de glanț, şi 
mâni îi vezi plămădind glodul uliților cu ciu- 
bote rupte, cu surtucul descusut şi cu pălărie 
roasă pe cap; trîntori paraziți ce s-au întrodus 
de o bucată de vreme în soţietatea românilor, 
speculind nevinovăția şi încrederea lor, şi care 
au fost crescuţi la şcoala vestitului Robert- 
Macarie (tipul banditului fanfaron - n.a.), 
de coțcărească pomenire. 

Acel interesant copil al civilizației, acel 
nobil cavaler... de industrie, petrecea o mare 
parte a zilei închis în odaia lui cu o păreche 
de cărți în mini, pe care le amesteca necon- 
tenit, le aşeza în deosebite chipuri, le sucea, 

le tăia, deprinzînd şi iscodind fel de fel de teșmecherii ce 
întrebuința sara spre a pungi pe pontatori. Şi trebuie să 
mărturisăsc că el agiunsese la o ghibăcie atit de măiastră 
în măsluirea cărților, încît ar fi meritat cu toată dreptatea 
o odă escamotofilă în soiul acelei adresate d-lui Rodolfo de 
d. Eliad, marele ammiratore della prestidigitazione. 

PARAUA (boldind ochii): Ce cuvinte sînt aceste? 

GALBÎNUL: Aceste sînt cîteva cuvinte dintr-o nouă 
limbă românească ce se descopere acum la București. 

PARAUA: Dar escamatofil ce bazaconie este? 

GALBÎNUL: Escamatofil e văr primar cu brațalba, cu 
lungumbra şi frate de cruce cu Broascăoaietaurie şi cu im- 
percaicoifagi a d-lui Aristia. 

PARAUA: Nu le înțăleg. 

GALBÎNUL: Te cred; dar ian întreabă pe croitorii lor 
dacă înțăleg cuvintele teșmecherii şi haram, şi să vezi că 
ţi-or răspunde: nu te capisc sau: nu te cumprind. 

PARAUA (clătinînd capul): Mari sînt minunile tale, 
Doamne! 

[...] GALBÎNUL: Dar, dar, plînge-mă, scumpa mea, tîn- 
guieşte-mă, luna mea, căci aici încep pentru mine durerile, 
ticăloşiile, chinurile unei inchiziții mai crude decît acea 
spaniolă; boceşte-mă şi te îngrozeşte, pentru că ai să mă 
vezi muncit în mîni de calău, precum era munciţi creştinii 
în vremea Păginismului; ai să cunoşti, în sfîrşit, misteriul 
acel înfricoşat a deformării mele şi chipul nelegiuit prin 
care eu, mîndrul şi slăvitul tău odinioară amorez, am fost 
despărțit pentru totdeauna de podoabele mele. Neronul 
israelit ce mă luase în robie mă închise deocamdată într-o 
temniță neagră şi unsă, pe care el îndrăznea a o numi pungă, 
şi agiungînd acasă la dînsul, după ce mă arătă cu bucurie 
la vro şese copii strențeroşi şi nespălaţi, el mă ascunse sub 
o podea din odaia lui, într-o oală îngropată în năsip. Auzi 
tu? ... într-o oală de făcut borş, eu ce locuisem în pungi de 
mătasă! eu care ținusem adeseori loc de onor pintre oamini, 
să mă văd ţiind locul fasolelor şi pitrinjălului! Această idee 
mi-ar fi dat gălbănarea negreşit, dacă n-aş fi fost precum 
sînt galbîn de firea mea. Dar toate aceste nu sînt încă nimică 
pe lingă chinurile ce mi se pregătea. 

Pe la mezul nopţii, călăul acel nemilostiv mă scoase la 
lumina unei lumînări de său şi, apropiindu-mă de ea, îmi 
atinse zimţii cu un instrument de moarte ce-i zic chilă. 
Durerea ce mă cuprinse dintr-o margine la alta mă făcu să 
sai în sus de trii palme şi, scăpînd dintre degitele lui, alergai 
iute de-a dura sub pat unde mă ascunsei tremurînd. Ce 
folos însă! Iuda mă găsi peste puţin şi îmi roase toţi zimţii 
cei frumoşi care, după cum zici, iubita mea, îţi arunca 


143 


Textul literar 


odinioară în inimă atite scîntei de dragoste. 
Într-o clipală m-am văzut ras, pilug de giur 
împrejur întocmai ca capul bărbieriului 
meu; glasul mi se dogise de durere şi, ne- 
putîndu-l blăstăma atunci cum se cădea, 
m-am răzbunat asupra lui azvirlindu-i un 
zimţ în ochi. De atunci el au rămas chior, şi 
socot c-a rămînea tot aşa păn' la giudecata 
cea de pe urmă. 

[...] PARAUA: Şi cum ai scăpat din mîinile 
calăului tău? 

GALBÎNUL: În codrul Herţii!... 

[...] PARAUA: Cum? dragul meu, ai în- 
căput în mîni de tălhari şi nu ţi-au fost frică? 

GALBÎNUL: Adă-ţi aminte, scumpa mea, 
că trecusem mai înainte prin mînile unui 
director de tribunal, a unui stosar şi a unui 
zaraf. Deprinderea se face fire, după cum ştii. 

PARAUA: Adevărat; oamenii și banii se 
deprind cu soţietăţile cele mai răle. 

[...] PARAUA: Ce nerecunoştință! Și cum 
ai scăpat de la acel calic? 

GALBÎNUL: Poetul ce slujise de martur 
duelului, văzînd o astfel de nelegiuire din 
partea prietenului său, mă scoase din mîinile 
săracului, dindu-i trii galbini pentru mine, 
şi mă păstră la dînsul ca o monetă rară, care, 
după cum zicea el, avea meritul de a fi poetică. 

[...] PARAUA: Spune-mi, te rog, ce fel de 
lighioaie era acel poet?... Căci trebuie să ştii 
că doresc de mult a mă lămuri asupra acestui 
soi de oameni ce se zic cîntăreți. 

GALBÎNUL: În adevăr ei își dau acest 
titlu cu mare siguranție, dar crede că puţini 
am cunoscut care să fi ştiut a cînta două 
note. Glasul lor stă în condei. Deosebitele 
scîrțiituri ce face acest instrument pe hîrtie 
produc cîteodată nişte armonii poetice, care 
încîntă sufletul şi închipuirea. De pildă aici 
în țările româneşti... 

PARAUA: Lasă pildele, scumpul meu, 
pentru ca să nu se supere acei ce merită de a 
fi trecuţi sub tăcere. 

[...] PARAUA: Poetul tău n-avea nici cât 
de puţină sîmțţire. 

GALBÎNUL: Ba, dinprotivă, te pot încre- 
dinţa că avea prea multă. 


PARAUA: Apoi dar vroia numaidecit să 
adevereze proverbul ce zice: „minciunos ca 
un poet. 

GALBÎNUL: Zi mai bine: uitit ca un poet; 
căci din pricina acelei uitiri m-au depărtat pe 
mine de la sînul lui. 

PARAUA: Ce fel? 

GALBÎNUL: M-au dat, făr-a băga de 
samă, în plata subscrierei la un jurnal ce iese 
acum în laşi: Propășirea. 

PARAUA: Cui te-au dat? 

GALBÎNUL: Tînărului la care ne găsim 
acum împreună şi care este unul din redac- 
torii foaiei. 

PARAUA: Allah! de-a fi auzit toate cele 
ce-am spus în astă noapte, el îi în stare să ne 
puie în gazeta lui. 

GALBÎNUL: Măcar de ne-ar pune, ca să 
ne facă nemuritori. 

PARAUA (coborînd glasul): Ce opinie ai 
de stăpînul nostru? 

GALBÎNUL: Îmi pare un tînăr... 

Deodată cînticul unui cucoş răsună în 
odaie, şi glasul monetelor mele se curmă pe 
loc. Ciuda ce mă cuprinse asupra acelei păsări 
blăstămate nu se poate tălmăci în cuvinte, 
dar mărturisesc că în minutul acela ai fi avut 
multă plăcere a privi într-o frigare pe acel cu- 
coş, fiindcă glasul lui mă oprise de a cunoaşte 
opinia galbînului asupra mea; opinie dreaptă 
şi nepărtinitoare, căci, după socotința mea, 
banul este cea mai sigură peatră de cercare 
a firei omeneşti. 


N.B. A doua zi, cînd m-am trezit, am 
avut curiozitate să văd de aproape galbinul 
şi paraua care îmi prilejiseră o noapte atit 
de interesantă prin convorbirea lor, dar din 
nenorocire am scăpat paraua dintre degite şi 
am văzut-o, cu mare măhnire, picînd între 
scîndurile camerii mele. Rog dar pe iubiții 
mei cititori ca să binevoiască a îngădui pănă 
ce voi scoate-o din locul unde s-au ascuns, 
pentru ca să le pot împărtăşi istoria ei. 

LECTURĂ INTEROGATIVĂ 


VIA VÎNTULUI 


Ortografiaţi, în conformitate cu normele actuale, cuvintele de mai jos: 

galbîn, douăsprezăce, obicinuit, fildiş, mezul, ferul, ţin, jilț, călămări, trii, asemine, 
înşălată, a videa, a se dămoli, dinioarea, nobleţă, a sîmţi, monetă, epohă, soțietate, 
degite, a giuca, a gîci, a agiunge, a sili, ghibăcie. 

Autorul foloseşte un limbaj de tranziţie (e vorba de perioada formării limbii române literare), 
în care cuvintele „vechi” alternează cu cele,„noi”. 


e Identificaţi în text cîteva neologisme, barbarisme, argotisme pentru timpul respectiv. 
e Motivaţi existenţa (şi amestecul) lor în textul lui Vasile Alecsandri. 


Clasificaţi secvențele de mai jos în expresii frazeologice, proverbe și zicători. 


A trece prin minte. A nu face nici trei bani. Ride dracul de porumbrele negre. Ţi-ai perdut 
toți dinţii şi vrei să mai muşti pe alții. Leul deşi îmbătrînește tot leu rămîne. A se giuca 
cu cuvintele. A se măsura cu ochii. Fala mare ispravă n-are. A se măsura cu cineva. Cu 
buzunarele sparte. Ferul că-i fer şi încă ruginește. 

e Tălmăciţi, cu ajutorul dicţionarelor frazeologice sau de proverbe, sensul proverbelor și 
zicătorilor de mai sus. 


e Utilizaţi patru dintre ele în contexte potrivite. 


Scrieţi forma gramaticală corectă (actuală) a cuvintelor evidenţiate: 


fundul odăiei; ieșa dintr-o cutioară; razele lunei; mirarea care m-au cuprins; două 
glasuri care [...] zbîrnîia, ţiuia şi se sfădea; focul convorbirei; nu mi-au fost frică; să 
mă sparii; curios a videa; toate sînt săcerate. 


Precizaţi sensul cuvintelor: 
galbîn, zinghet, para, moroi, zaraj, irmilic, cadînă, ienicer, bastard. 


Explicaţi sensul și efectul stilistic al cuvîntului revizie în enunţul:,se uitară lung unul la altul, 
făcîndu-și amindoi o dureroasă revizie...” 


Remarcați rolul antitezelor din enunţul:,„De cîte ori am trecut de la treptele cele mai nalte 
ale soțietății la cele mai de jos, din miînile cele mai curate în labele cele mai mirșave, de la 
sînurile cele mai nobile la pepturile cele mai deșarte de oricare sîmţire!” 


Numiţi figurile de stil la care apelează autorul și relevaţi funcţia lor stilistică în fragmentele 
de text de mai jos: 


somnul dulce ce gustam; lumină cerească; razele lunei... se giuca pe covorul din odaie, 
zugrăvind feliurimi de figuri; focul cel mai înflăcărat al convorbirei; ai slăbit cît un ir- 
milic; sîntem ca doi tăciuni; ceasul acel crud; mi-aş fi răpit viaţa; se întoarce acasă... cu 
buzunarele sparte; buzunariul directorului... nu avea nici margini, nici fund. 

LUMEA TEXTULUI 


[E Explicaţi, în context, și demonstraţi în ce măsură se adeverește afirmaţia: „Nu este soartă 
în lume mai curioasă și mai vagabondă decit a ființei nenorocite ce se numește monetă”. 


e Citiţi în întregime alineatul în care este încadrată această frază. 

e Discutaţi asupra valabilităţii opiniei personajului. 

e Expuneţi-vă opiniile, alegînd eventual din următoarele variante: 

a) moneda (banul) e doar un mijloc de vînzare-cumpărare și măsurare a averii; 
b) banul aduce întotdeauna fericire; 

c) banul aduce întotdeauna nenorocire; 


e) banii au apărut ca necesitate (economică), dar s-au transformat în instrumente/ 
pretexte/premise ale neînțelegerilor şi crimelor. 


Citiţi integral textul narațiunii lui Vasile Alecsandri. 


Faceţi o listă de personaje-posesoare ale buzunarelor prin care trece galbinul. 


=> 


Scrieţi pe caiete, alături de lista personajelor, cîte o frază caracterizatoare pentru fiecare 
din personajele enumerate. Puteţi apela la secvenţe din text. 


o 


Identificaţi și comentaţi două feluri de dialog (în două niveluri narative diferite): 


a) între personajele naratoare (monedele); 
b) între personajele despre care relatează galbiînul (dialog în interiorul/rama dialogului). 


[3 Comparaţi dialogul celor două monede din primele trei perechi de replici (pe de o parte) 
cu secvenţa dialogată care începe cu:,„Cît ești de schimbată, iubita mea!” (pe de altă parte). 


e Citiţi pe roluri sau înscenați aceste secvenţe, succesiv, urmărind modificările ce survin în 
relație, în atitudini și, implicit, în limbajul personajelor. 


Vorbind despre directorul de tribunal, galbînul îl prezintă astfel:,„Nu ţi-oi descri figura lui, 
pentru că era foarte neînsemnată, dar ţi-oi vorbi de buzunarul său”, 


Credeţi că această „prezentare”: 


a) are în vedere un anumit buzunar; 

b) vorbește mult despre un personaj pe care îl caracterizează cu adevărat doar banii (ati- 
tudinea faţă de ei, felul de a-i aduna); 

C) sugerează faptul că, pentru toate personajele lui Alecsandri, banul contează cel mai mult; 
d) divulgă un adevăr, valabil pentru toți: banul (sau buzunarul) este „hirtia de turnesol” 


pentru aflarea firii umane? 
LUMEA CĂRTILOR 


[E  Comentaţi maxima lui Buffon (scriitor și naturalist francez):,„Stilul este omul” 


e Comparaţi-o cu parafraza „Buzunarul arată (este) omul” din textul lui Alecsandri. 

[> Citiţi textul despre V. Alecsandri și Istoria unui galbin. 


Autorul şi ope 


Vasile Alecsandri (1818-1890) s-a remarcat în mai multe domenii ce ţin de literatură, 
artă, cultură, politică. Este (co-)fondator al unor importante reviste literare: Dacia literară, 
| Propăşirea, România literară. Alecsandri este unul dintre primii scriitori autohtoni care 
au valorificat și au dat strălucire folclorului; a scris poezie inspirată (care culminează cu 
| ciclul de Pasteluri) şi poeme eroice (incluse în ciclul de Legende istorice). Eminescu îl va 
| numi „rege al poeziei”. A scris opere dramatice diverse (de la comedii şi vodeviluri pină 
| la drame istorice), contribuind la crearea dramaturgiei naționale şi a teatrului național. 
Criticul George Călinescu va numi proza lui Alecsandri „partea cea mai durabilă” 
a creaţiei scriitorului. Într-o scrisoare adresată lui Ion Ghica, scriitorul mărturisea 
că, după fondarea revistei Propășirea, absenţa colaboratorilor l-a constrîns să înceapă 
povestirea, care a fost publicată în foileton în cîteva numere de revistă. Revista fiind 
interzisă (în octombrie 1844), autorul îşi încheie povestirea la jumătate, astfel încît 
titlul iniţial Istoria unui galbîn şi a unei parale s-a redus la Istoria unui galbîn, autorul 
inventind/improvizînd un final cu suspans. Astfel, într-o atitudine ludică, pur literară, 
Vasile Alecsandri (autor şi narator) devine personaj al propriei scrieri. 


e Povestiţi, în contextul biografiei lui Alecsandri, aventura scrierii Istoriei unui galbin. 


e Comentaţi cauza și efectul apariţiei autorului/naratorului în calitate de personaj (vezi 
ultima secvenţă a textului, începînd cu: „Paraua: Poetul tău n-avea nici cît de puţină sim- 
țire...”). 


e Relevaţi asemănări și deosebiri în felul diferitor autori/naratori de a se prezenta în ipostaza 
de personaj (repere: textele lui M. Eliade, L. Blaga, |. Creangă, V. Alecsandri). 


Prozele lui Alecsandri reprezintă deseori tablouri și personaje ale epocii. Citiţi nuvela Balta 
Albă. Caracterizați epoca în amănuntele ei picante, interesante, curioase. 


e Comentaţi procedeul folosit de narator pentru descrierea epocii (ca și cum) privită de 
un călător străin. 


DINCOLO DE CĂRȚI 


[  inventaţioiistoriesimilarăcuceaa lui Alecsandri și descrieţi o călătorie a unor bani actuali 
(lei, dolari, euro...) dintr-un buzunar în altul. 


[>  Redactaţiuneseucutitlul:,Feţe și moravuri în Istoria unui galbîn”. 


e Propuneţi un,„proiect” pentru buzunarul/portmoneul propriu. 


Vi se propune să montați Istoria unui galbîn pe scena şcolii. 


e Propuneţi cîteva modalități pentru masca/costumul galbiînului și al paralei. 

e Ce sugestii pentru machiaj și costume veţi propune în două cazuri diferite: 

a) montînd o comedie; b) montînd un spectacol satiric/psihologic? 

e Propuneţi cîteva schiţe de decor, ce ar sugera epoca în care se desfășoară acțiunea. 

LIMBĂ ȘI COMUNICARE 
SINONIMIA ȘI OMONIMIA SINTACTICĂ 


VIAȚA CUVÎNTULUI 


[E Citiţitextul. Identificaţi verbele şi determinaţi modul și timpul fiecărui verb. Propuneţi o 
altă formă acceptabilă în același context. 


Şi deodată vocea lui Eremia se înmuie, afară parcă trecuse toamna aceea lungă şi 
era iarnă, era seara tîrziu şi ningea. Uite, e în seara de Ajun, moşul a pornit cu sania, 
urşii înhămaţi la ea gonesc cu labe de foc, mama Tudora a pus la fiert grîu pentru 
colivă şi-l păzeşte, stind cu timpla rezemată de muchia sobei şi cu mîinile adunate în 
poală... iar Eremia cu cei trei frați mai mari şi cu Aurel Geană, întinşi pe rogojină, cu 
traistele sub cap, aşteaptă să bată miezul nopţii, ora cînd pornesc cetele de colindători. 

Fănuș Neagu 


EX  Rezumaţitextul dat în limita de 30 de cuvinte, utilizind verbele la imperfect. 


Remarcați sensurile proprii și figurate ale cuvintelor de mai jos și ilustraţi-le în contexte 
adecvate. 


Vetust « Arhaic e Ancestral « Preistoric e Desuet « Perimat e Neologic «e Modern 


[  Povestiţi în scris despre o experienţă proprie de a respecta tradiţii sau ritualuri vechi. 


e Analizaţi, în varianta iniţială a textului, posibilitatea de a spune altfel despre aceleași 
evenimente/acţiuni. 


EX Amintiţi-vă definiţia sinonimelor. Ilustraţi-o prin sinonimele cunoscute ale cuvintelor: 
a respecta, a colinda, a ura, a bate. 


Posibilitatea de a exprima aceeaşi idee/informaţie în structuri gramaticale diferite 

"se numește sinonimie gramaticală. Sinonimia diferitor forme (de mod şi timp) ale 
verbului pentru exprimarea aceleiași informaţii, a diferitor forme de caz ale substan- 
tivului sau pronumelui, a diferitor forme de grade de comparaţie etc. este sinonimie 


morfologică: 
am venit — venii — venisem; mie — pentru mine; 
i cilesie! = să citeşti — de citit; foarte fericit — extrem de fericit etc. 


_ușacămării — uşa de la cămară; 
Sinonimia sintactică este relaţia care se stabileşte între construcţii cu organizare 
„sintactică diferită, dar echivalente din punct de vedere semantic: De ploaie repede să 
nu te sperii = De ploaia care cade repede să nu te sperii. 

[i Citiţi textul și comparaţi variantele date în paranteze. Comentaţi diferenţa dintre ele și 
optaţi pentru una potrivită în acest enunţ. 

Însoţitorul coboară scara, de pe care scară sare aproape imediat un bărbat (care pare 
bine făcut; bine făcut), (care este îmbrăcat într-un costum mototolit; îmbrăcat într-un 
costum mototolit), (care are o mică valiză în mînă; cu o mică valiză în mînă). 

Aureliu Busuioc 


Rescrieţi fragmentul și efectuaţi analiza sintactică a enunţului. 
Mai tare s-a înrăit Rosmarin în ultimii ani, de cînd trăia necontenit sub amenințarea 
ba să fie scos la pensie înainte de termen, ba să-l treacă în cadrul auxiliar, ba chiar 
să fie suprimat din serviciu pur şi simplu pentru vreun motiv oarecare, şi motive se 


gasesc destule, dacă vor să gaseasca cel mari. Liviu Rebreanu 


[E]  înlocuiţiîn scris, unde e posibil, propoziţiile subordonate de la ex. 7 prin părţile respective 
de propoziţie. 


Sinonimia sintactică se poate manifesta prin concurenţa propoziţiilor subordonate 
cu părţile de propoziţie, exprimate prin diferite construcții verbale. 

Transformarea propoziției subordonate în parte de propoziţie se numeşte contragere. 

Cînd pleci la drum, ia-o mai cu domolul. = Plecînd la drum, ia-o mai cu domolul. 
= La drum, ia-o mai cu domolul. 

Substituirea unei părţi de propoziţie prin propoziţie subordonată echivalentă se 
numeşte expansiune. 

După furtună, vine şi vreme bună. 

După ce trece furtuna, vine şi vreme bună. 

Dacă trece furtuna, vine şi vreme bună. 


FORȚA CUVÎNTULUI 


E) Realizaţicontragerea pentru 3 dintre propoziţiile subordonate din textul dat. 


Ştefan nu interveni decît ca să decidă care din cele două reportaje externe pe care le 
avea deja culese de o săptămînă să fie preferat... Ştefan mai interveni la pagina externă, 
pe care o repaginară, din pricina unei ştiri care îi fu adusă sus şi pe care, citind-o, o dădu 
la cules şi o puse în capul paginii de patru coloane. De obicei, pagina aceasta era trimisă 
la calandru la sfârşit, tocmai pentru că în ultimul moment, pînă la miezul nopții, mai 
putea sosi o ştire senzaţională, care nu putea lipsi dintr-un ziar de mare tiraj. 

Marin Preda 


Îl: Discutaţi în baza textului de mai sus, presupunind următoarele detalii (nespecificate în 
text): 
e Cînd are loc acțiunea? 
e Cum se numește ziarul? 
e Ce știre a fost adăugată? 
e Cum arată o pagină a acestui ziar? 
e Ce imagini conţine pagina cu știrea senzațională? 

Rescrieți textul de la exercițiul 9 și adăugaţi 3-4 informaţii noi, rezultate din discuţia ante- 
rioară, pe care le acceptaţi. 


Citiţi textul. Identificaţi propoziţiile care pot fi transformate în părţi de propoziţie. Înscrieți 
aceste propoziţii și arătaţi variantele de transformare. 

Fanarul era o mahala a 
Constantinopolului, po- 
pulată mai ales cu greci 
şi cunoscută prin bogăţia 
prăvăliilor sale, prin în- 
vălmăşeala gălăgioasă a 
străzilor, unde se puneau 
la cale afaceri dintre cele 
mai deocheate. Patima 
cea mare a fanarioţilor a 
fost dintotdeauna aurul. 
Era un fel de nebunie a ra sesel ILILI 
lor, căci, odată porniţi ză 
după aur, nu se mai pu- 
teau opri. Cei cărora nu 
le prea mergea acasă ur- 
cau pe corăbii, colindau 
mările, țările, continen- 
tele. Umblaţi fiind prin 
lume, fanarioţii vorbeau 
o mulțime de limbi, şi 
de la o vreme oamenii 
au început a recurge la Vedere a Constantinopolului vechi 
serviciile lor, pentru a se 
informa despre situaţia în cutare sau cutare colţ al lumii. Fanarioţii, ajunşi la curtea 
sultanului, nu se mai grăbeau să plece de acolo, gata fiind pentru orice slujbă, şi turcii, 
intuind marea lor sete pentru preţiosul metal, au început să-i trimită să strîngă bir în 
ţările vasale. 

Era vai şi amar de țărişoara peste care se lăsau lăcustele flămînde de la periferia 
Constantinopolului. Moldova a fost pustiită de dînşii de atîtea ori, că e de mirare cum 
de-a supraviețuit. Numai denumirea impozitelor te îngrozeşte: văcăritul, oieritul, 
vinăritul, albinăritul... Cînd nu au mai avut ce lua, cînd frigul scotea de prin codri 
sărmanul nostru neam pribeag şi oamenii se adunau tăcuţi pe lingă vetre, a apărut 
fumăritul, impozitul ce se lua pentru fiecare vatră încălzită. 


lon Druţă 


Rezumaţi în scris textul de la exercițiul 12, în limita de 50-70 de cuvinte. 


Unde locuieşti? 


„ Sufixul -eni din structura toponimului indică apartenenţa locală a unei populaţii. 

„ Cogilniceni a însemnat „oameni originari de pe valea riului Cogilnic”, Sălișteni — „oa- 
meni trăitori într-un sat numit Săliște”, iar Cărpineni - „oameni dintr-un loc numit 
Carpen”. Acest model derivativ îl urmează şi nume ca Trestieni, Glodeni, Țințăreni, 
„ Bozieni, Șerpeni etc. 

MAGIA CUVINTULUI 


ÎL. Citiţi enunţul. Examinaţi posibilitatea de a substitui construcţiile și părţile de propoziție 
marcate prin subordonate echivalente. Propuneţi diferite variante, comentaţi deosebirea 
dintre structuri. 


Cînd renul dimineţii se va trezi la vamă 
şi va călca pe gheţuri cu pasul luminat 
purtînd pe cap coroana cu țurțuri de aramă 
şi soarele aparte pe care l-a visat — 
noi, răcoriți pe umeri de astre şi de brize, 
ne vom urca domestici, din ultimul fiord 
pe una din acele fantastice banchize 
ce fug cu vîntu-n faţă spre nord, mereu spre nord. 
Șt. Aug. Doinaș 


ÎI: Efectuaţi analiza sintactică a enunţurilor. Identificaţi părţile de propoziţie subordonate, 
care pot fi transformate în propoziţii, păstrîndu-se sensul enunţului. Înscrieţi cîte o variantă 
pentru fiecare proverb. 


La tîrg nu se vinde peștele rămas în apă. 

Printr-o crăpătură mică străbate apa în corabia cea mare. 

Picătura ploii piatra găureşte şi funia de tei, cu vremea, marmurile despică. 
În vremea războiului e mai scump fierul decît aurul. 

Cu mîna închisă muşte nu poți prinde. 


EI. Transformaţi enunţul dat mai jos în două feluri - prin expansiune și prin contragere. 
Comparaţi rezultatele. 


Astfel, fără să vrem, crescătoria ira- 
dia ca un gigantic magnet, dar se şi aţi- 
nea ca o imensă capcană întinsă tuturor 
vieţuitoarelor văzduhului, pămîntului 
şi subpămîntului, care roiau în jurul ei 
ca fluturii la lumină şi veneau să moară 
în flacăra armelor noastre. 

Vasile Voiculescu 


[ Observaţi în proverbele ce urmează 
modalitatea de a numi persoana sau 
obiectul. Înscrieţi pentru fiecare proverb 
substantivul echivalent cu propoziția 
subordonată (subiectivă sau completivă 
directă). Actualizați modul de delimitare 
a complementului direct de subiect. 
Ce-a fost verde s-a uscat, ce-a fost 
dulce s-a mîncat. 


Ce nu poate face un singur om fac 
mai multi împreună. Hieronymus Bosch. Cele șapte păcate — detaliu: 


Cine înconjoară ajunge mai curînd. Lăcomia la mincare şi băutură 

Coincidenţa formală a diferitor funcții sintactice sau tipuri de propoziţii se numeşte 
omonimie sintactică. Delimitarea funcţiilor sintactice ale cuvintelor se face în baza 
semanticii lor şi în baza relaţiei cu alți termeni. 


Cu vorbe dulci, mai multă pîine mănînci. 

Cu bătaie la ușă afli de este cineva acasă. 

Cu un tăciune foc nu se face. 

Deşi în toate 3 cazurile funcţiile sintactice sînt exprimate prin substantiv cu prepo- 
ziţia cu, sensul substantivului delimitează un complement circumstanţial condiţional, 
un complement circumstanţial de mod şi unul indirect. 


În ce condiție mai multă piine mănînci? Cu vorbe dulci, dacă spui vorbe dulci. 

Cum, în ce mod afli de este cineva acasă? Cu bătaie la uşă. 

Cu ce foc nu se face? Cu un tăciune. 

În cazul propoziţiilor subordonate, omonimia sintactică rezidă în coincidența 
elementelor de relaţie pentru diverse tipuri de propoziţii. Delimitarea lor se face prin 
analiza semanticii propoziției respective, raportate la termenul regent: 

Unde te-ai ars, acolo suflă: propoziţia subordonată este una circumstanţială de loc 
(suflă unde? Unde te-ai ars). 

Locul unde te-ai ars te doare: propoziţia subordonată este atributivă, deoarece are 
ca regent substantivul locul (care loc te doare? Unde te-ai ars). 


Definiţi noţiunea de omonimie lexicală și aduceţi exemple de omonime. 


TIPURILE DE PROPOZIŢII 


VIAȚA CUVÎNTULUI 


Copiaţi textul. Delimitaţi propoziţiile şi subliniaţi subiectele şi predicatele. 

În 1918 terminasem şcoala normală de învățători odată cu fratele mai mare, Anato- 
lie. Nu, nu rămăsese repetent, pur şi simplu tata, ţăran chibzuit, dar destul de strîmtorat 
în mijloace, îl ţinuse acasă un an întreg, să mă aştepte pe mine şi în felul acesta, cu 
un singur schimb de cărți, cu o singură gazdă 
şi la o singură masă, studiind aceleaşi materii și 
ajutîndu-ne astfel unul pe altul, să nu provocăm 
o spărtură prea mare în micul buget al familiei 
şi totuşi să ajungem oameni. 

Aureliu Busuioc 
Asociaţi fiecare dintre anii de mai jos cu evenimen- 
te, mişcări și personalităţi notorii. Prezentaţi oral 
şi coerent lista asocierilor. 
1359, 1457, 1859, 1918, 1945, 1991, 2001. 
Model: 


1848: Revoluţia. Pașoptismul. Alecu Russo. 
Mihail Kogălniceanu. 

Fi  Construiţi din fiecare serie de asocieri cîte un enunţ. 


În limba română există enunţuri cu structuri diferite, iar tipologia structurală 

a propoziţiilor apare aşa: 
PROPOZIŢII 
Monomembre Bimembre 

Propoziţiile bimembre conţin subiect şi predicat sau acestea pot fi subînţelese 
uşor. Soarele răsare. Aştepţi? (= tu aştepţi). 

Propozițiile monomembre au doar una dintre părțile principale ale propoziției 
(numai subiect sau numai predicat). 

Propoziţiile monomembre cu subiect sînt propoziţii nominative (ele numesc 
diferite obiecte, ființe, fenomene, stări etc.): Ploaie. Vînt. Sfîrşit de veac. 

Propoziţiile monomembre cu predicat sînt propoziţii impersonale (predicatele 
respective nu potavea un subiect exprimat): Ninge. Tună. Înserează. 


[y. Citiţi textul. Extrageţi din el numai propoziţiile monomembre. 


Redacţia ziarului Dreptatea socială, biroul directorului. E colțul spre Parcul Ote- 
leşeanu al unei vechi clădiri, la etajul întîi... Ferestre multe, ziduri groase, simplu 
văruite, o accentuată asimetrie. Un birou mare demodat, cu două fotolii de piele în 
față, multe dosare, cărţi, ziare, telefon. Canapeaua corespunzătoare celor două fotolii 
e la perete. Două-trei biblioteci. Pereţii sînt acoperiţi cu placate colorate franțuzeşti, 
reprezentînd afişe de lansare a cotidianelor socialiste, franceze. 


Camil Petrescu 


[E Descrieţi,laalegere, în aceeași modalitate 
(utilizind propoziţii nominative), cum vă 
imaginaţi un interior modern: 

a) al unei redacţii; 

b) al unei contabilități; 
c) al unei biblioteci; 

d) al unei cancelarii. 


PI  Aduceţi3-5 exemple de propoziţii mono- 
membre cu predicat (impersonale), prin 
care se desemnează diferite fenomene 
naturale sau stări ale persoanelor. 


EI: Construiţi 7 propoziţii bimembre din 
substantivele și verbele propuse mai 
jos. Adăugaţi la subiectele și predicatele 
respective atribute şi complemente. 

Substantive: 
epocă, vreme, timp, eveniment, 
întîmplare, episod, incident, caz. 


Verbe: 
a veni, a începe, a se încheia, 
a se epuiza, a se produce, a provoca, O sală de lectură a unei biblioteci 
a suscita, a se deosebi. din Danemarca 

Propoziţiile — atît cele monomembre, cît şi cele bimembre - pot fi: 
simple — dacă ele conţin numai părţile principale ale propoziţiilor: 
Toamnă. Intunecă. Discuţia începe. 

dezvoltate — dacă mai conţin şi părți secundare (atribute, complemente): 


Toamnă tirzie şi ploioasă. Intunecă pe la ora cinci. Discuţia despre căldura din 
case începe la primărie peste cîteva momente. 


complete — dacă sînt exprimate toate părțile de propoziţie necesare: 
Omul trăieşte cu speranța. 


eliptice — dacă unele părți de propoziţie necesare au fost omise şi se subînțeleg 
cu ușurință în context: 
Trăieşte cu speranța (= Omul, dînsul, cineva - sau tu - trăieşte cu speranţa). 


EI. Copiaţi proverbele și analizaţi structura enunţurilor, calificîndu-le drept propoziţii mono- 
membre sau bimembre, simple sau dezvoltate, complete sau eliptice. 
Nimeni nu se naşte învățat. 
Omului cu învăţătură îi curge miere din gură. 
Cu capul se lucră mai greu decît cu sapa și cu lopata. 


Cu mănuși pe mînă nu torci mătase. 
FORŢA CUVÎNTULUI 


Nu mulțimea cuvintelor umple dimerlia. 
Realizaţi în scris comentariul unui proverb dintre cele de la exercițiul precedent, în limita 
de o pagină, utilizînd propoziții dezvoltate. 


=. Citiţi textul. Copiaţi două propoziții dezvoltate. Subliniaţi părțile de propoziţie. 


Era de cu seară. Ene Lelea, ieşit în curtea gospodăriei, asculta vuietul Buzăului 
scăpat din ghețuri. Sufla austrul. Luna subțire, scorojită ca o lipie arsă, văruia fruntea 
casei cu cerdac şi două turnulețe de tablă. Un nor, ca o culme de negură, zăbovea peste 
livadă. Trei stele, aşezate în triunghi, scînteiau cu luciri minerale în dunga de zăpadă 
de lîngă scara magaziei. Mirosea a mraniţă, a coajă de copac şi a boştină fiartă. Într-un 
colţ al grădinii, printre frunzele putrede, destrămate, mijea firul ierbii. Adulmecîndu-i 


izul înţepător şi dulce, Ene Lelea zimbi, fascinat de minunea primăverii. ps-us Nea zu 


Transformaţi propoziţiile dezvoltate extrase la exerciţiul precedent în propoziţii simple și 
comparaţi-le cu originalul. Comentaţi rolul părților subordonate în transmiterea mesajului. 


Dialogaţi cu unul dintre colegi, în limita de 3 minute. Înscrieţi dialogul. Analizaţi structura 
sintactică a fiecărei replici. Ce elemente verbale au lipsit? 
Analizaţi un panou publicitar și un spot publicitar. Remarcaţi: 


e Ce informații se transmit verbal? 
e Cît de complete/dezvoltate sînt enunţurile? 
e Prin ce se substituie lipsa unor cuvinte? 

U N I T/A Timpul / istoria 


Propoziţiile simple sînt sobre şi creează impresia unei comunicări seci, oficiale. 
În textul poetic însă pot semnifica o concentrare de imagini: Nopți de cîmpie... 

Propoziţiile dezvoltate sînt indiciile unor descrieri sau naraţiuni minuțioase, 
cu lux de informaţii. 


Dezvoltaţi prin 7-10 cuvinte semnificative fiecare dintre enunţurile date. 


Timpul trece. 
Lucrurile se schimbă. 
Se perindă generaţiile. 
Apare o problemă. 


Citiţi textul. Delimitaţi propoziţiile și identificaţi părţile lor principale. Înscrieţi numai su- 
biectele şi predicatele cu elementele de relație din text. Comparaţi textele, apoi apreciați 
rolul părților de propoziție subordonate, optînd pentru una dintre variantele de mai jos: 


a) textul a devenit mai clar; b) textul nu poate fi înţeles; c) textul și-a pierdut expresivitatea. 
Prin plop sute de ierni şi-au dus nedomolitele mînii ale vijeliilor; prin plopul uriaş 
în sute de primăveri a trecut vintul învierii; şi într-o primăvară şi noi ne-am oprit o 
clipă subt el. Ca o fiinţă vie îşi tremura necurmatul murmur, sugea pămîntului rîul 
de viaţă care urcă pînă-n cele mai mărunte ramuri, spre cer. Şi iată că-n primăvara 
aceasta bătrînul a murit; izvorul vieţii a secat; frunzele n-au mai dat pe crengi; şi 
ramurile goale au rămas negre, îndreptate spre cerul adînc, triste şi pustii. 
Mihail Sadoveanu 


CORESPONDENŢA. CEREREA. RAPORTUL 


DIN MÎNĂ-N MÎNĂ 


Citiţi dialogul. Identificaţi replicile eliptice și restabiliți oral elementele omise. 


- Al cui eşti tu? îl întrebă postelnicul. 
— Al tatei, răspunse băiatul, uitîndu-se fără frică la călăreții ce-l încongiurară. 
— Şi cine-i acel tată? 

- Un pui de zmeu. 

- Un hoţ? 

- Ba hoţ eşti tu! 

Postelnicul rădică pe copil şi-l aşeză înaintea 
sa pe cal. 

- Mulţi haiduci sînt aici în codru? 

- Douăzeci şi patru. 

- Cine e căpitanul lor? 

- Drăgan Bărbuţă-Scurtă. 

- Unde sînt ei acuma? 

- S-au dus în ceea parte, răspunse copilul, 
arătînd la dreapta. 


Bogdan-Petriceicu Hasdeu Pablo Picasso. Cratiţă cu mîner smălțuită 

E Observaţi diferenţa intonaţională și formală dintre replici. Presupuneţi condiţiile (timpul, 
locul, urmările posibile) adecvate acestui interogatoriu. Scrieţi un raport imaginar (atribuit 
unei alte persoane, martor al acestui dialog). 


Raportul este o comunicare scrisă sau orală, prezentată unei adunări, unei autorități 
etc., care conţine o relatare oficială asupra activităţii personale sau colective, asupra unor 
fapte, evenimente. 


Maria, cel mai cunoscut şi frecvent dintre prenumele feminine româneşti, continuă 
un vechi nume biblic. Are astăzi o bogată familie de variante, derivate sau hipocoristice, 
împrumuturi sau creaţii pe teren românesc: Mara, Mari, Marica, Maricica, Maricuţa, 
Marieta, Marita, Marula, Maruşca, Mărioara, Măriuca, Măriuţa, Meri, Mia, Mica, Mimi, 
Mioara, Mira, Miţa ş.a. 


Prezentați o informaţie personală (în varianta orală de raport) despre activitatea 
dvs. pe parcursul săptămînii trecute. 


[i  Adresaţi întrebări de precizare celor care prezintă și răspundeţi la întrebările colegilor. 


După scopul comunicării, propoziţiile pot fi informative şi interogative. Prin pro- 
poziţiile informative, vorbitorul (emițătorul) transmite un mesaj, o ştire, exprimă o 
părere. 

Prin propoziţiile interogative, vorbitorul (emițătorul) solicită o informație. 

Propoziţiile informative se deosebesc de cele interogative prin intonaţie (în varianta 
orală) și prin semnele de punctuație (în scris). Uneori, propoziţiile interogative conţin 
şi cuvinte interogative (pronume: cine, ce, care, unde, cînd, cum; adverbe: oare, au etc.). 


[3 Identificaţi în fragmentul dat propoziţiile interogative. 


Domnul:  Domnu-i acasă? 
Feciorul: Da, dar mi-a poruncit să spui, dacă l-o căuta 
cineva, c-a plecat la ţară. 


D.: Dumneata spune-i c-am venit eu. 

E:  Nupot, domnule. 

D.: Dece? 

E: E încuiată odaia. 

D.: Bate-i, să deschidă. 

E: Apoi, a luat cheia cu dumnealui cînd a plecat. 

D.: Care va să zică, a plecat? 

E: Nu, domnule, n-a plecat. 

D.: Apoi nu ziseşi c-a plecat? 

E: Nu, domnule, n-a plecat. 

D.: Atunci e acasă. 

E: Banu, da n-a plecat la ţară, a ieșit așa. 

D.: Unde? 

E: În oraş. artere 
i Unde? Honore Daumier. Amatorul de 


In Bucureşti. lon Luca Caragiale stampe (fragment) 

U N I T/A Timpul ./ istoria 


6. 


Rezumaţi în scris dialogul, în limita unei fraze. 


Citiţi textul și formulaţi în scris 7 întrebări asupra lui. Confruntaţi întrebările cu ale unui 
coleg. 


În Transilvania, portăritul, darea pe porţi, era un impozit ordinar și anual, introdus 
în 1336 pe gospodării, denumirea sa fiind derivată de la poarta prin care putea intra 
un car încărcat cu fin sau grîne. 
Acest impozit era de 18 dinari la 
început, dar mai tirziu a sporit chiar 
în raport cu devalorizările care au 
avut loc. Decretul lui Sigismund de 
Luxemburg din 1411 stabilea cuan- 
tumul aceleiaşi dări la 30 de „dinari 
noi” pentru o „poartă întreagă” şi 
la 15 dinari pentru o „jumătate de 
poartă”, măsură fiscală care denotă 
fragmentarea gospodăriilor iobă- 
geşti, implicit agravarea situaţiei 
ţărănimii. Tot pe porţi se fixau şi 
unele dări extraordinare. 

Istoria Românilor, vol. IV 


Mihai Grecu. Poarta strămoșilor 


Prezentaţi diferite variante de a adresa întrebări care solicită aceeași informaţie, în funcţie 
de virsta, statutul și relaţia conlocutorului cu cel interogat. 


Persoane interogate Obiectivul întrebării 
e O persoană cunoscută, în etate e Numele 
+ Un copil mic + Adresa 
e Un prieten e Virsta 


O persoană necunoscută de virsta dvs. Opinia (în raport cu orice realitate) 


Redactaţi o scrisoare către direcția unui liceu sau colegiu la care aţi vrea să vă continuaţi 
studiile. Formulaţi 3-5 întrebări. 


Prezentaţi un raport scris al activităţii dvs. școlare în acest an de studii, pe care l-aţi putea 
anexa la cererea de înscriere la liceu. 

Menţionaţți: 

e Unde aţi studiat în acest an; 

e Succesele academice (media generală și mediile la obiecte); 


e Interesele particulare; 
e Activităţile extraşcolare pe care le practicaţi. 


Examinaţi raportul scris de unul dintre colegi şi adresaţi-i oral 3-4 întrebări de precizare. 


Exprimaţi-vă atitudinea faţă de întrebări: Ce întrebări și cui vă place să le adresați? La ce 
întrebări răspundeţi cu plăcere? La ce fel de întrebări nu răspundeţi? 

ÎI: Citiţipastelulșiconstataţiatitudinea autorului față de tabloul zugrăvit. Numiţi indiciile formale 
ale acestei atitudini (calificative adjectivale şi adverbiale, interogaţii, exclamații etc.). 


Noaptea 

Noaptea-i dulce-n primăvară, liniştită, răcoroasă, 
Ca-ntr-un suflet cu durere a gîndire mîngăioasă. 
Ici, colo, cerul dispare sub mari insule de nori 
Scuturînd din a lui poale lungi şi răpizi meteori. 


Pe un deal în depărtare un foc tainic străluceşte 
Ca un ochi roş de balaur care-adoarme și clipeşte. 
Sînt păstori în şezătoare, sau vreo ceată de voinici? 
E vro tabără de care, sau un rond de tricolici? 


Cătră munţi pin întuneric un lung bucium se aude 
EI aminte suvenirul celor timpuri negre, crude, 

Cînd din culme-n culme noaptea buciumele răsunau 
Şi la lupte sîngeroase pe români îi deşteptau. 


Acum însă viața-i lină; ţara doarme-n nepăsare! 
Cînd şi cînd un cîine latră la o umbră ce-i apare, 
Şi-ntr-o baltă mii de broaşte în lung hor orăcăiesc, 
Holbînd ochii cu ţintire la luceafărul ceresc! 

Vasile Alecsandri 


Propoziţiile pot fi afective şi neafective. 

Propoziţiile afective exprimă starea emotivă a vorbitorului, care se manifestă, oral, 
prin intonaţie exclamativă şi prin aplicarea semnului exclamării, în scris: Ce zi teribilă! 
Ah, cît am așteptat momentul! 

Propoziţiile neafective sînt neutre în raport cu emotivitatea: Am așteptat mult timp 
acest moment. 


Identificaţi în textul povestirii Istoria unui galbîn 5 propoziţii afective. Ce emoţii exprimă 
aceste propoziţii? 


Numiţi interjecţiile care ar corespunde stărilor emotive de mai jos: 


Admiraţie Frică 
Mirare Indignare 
Nedumerire Repulsie 


e Includeţi-le în enunţuri prin care să exprimaţi această stare emotivă. 
Exprimaţi-vă atitudinea față de modul de viaţă al strămoşilor noștri din secolul XIX. Ce 
v-ar fi plăcut să fiți şi să faceți, dacă aţi fi trăit în acel secol? 

[UI Răspundeţio dată pozitiv (afirmativ) şi o dată negativ la fiecare dintre întrebările de mai 
jos. Daţi un răspuns desfăşurat, cu argumente. 


e Vă place să discutați probleme actuale cu prietenii? 
e Obișnuiţi să trimiteţi scrisori unor oameni cunoscuţi (apropiați)/puțin cunoscuți? 
e Reușiţi să intraţi în vorbă repede cu persoane necunoscute? 

26 


Propoziţiile pot fi afirmative (pozitive) şi negative. 
Propoziţiile afirmative prezintă informaţiile ca existente, reale sau realizabile, iar 
propoziţiile negative contestă informaţia, neagă existenţa sau realizarea fenomenelor, 


stărilor etc. 


Propoziția negativă conţine adverbe sau pronume negative, forme negative ale ver- 


bului. 


Delimitaţi, în fragmentul ce urmează, propoziţiile. Identificaţi şi extrageţi propoziţiile ne- 
gative. Observaţi cum se exprimă negația. 
Pe cînd nu era moarte, nimic nemuritor, 
Nici sîmburul luminii de viață dătător, 
Nu era azi, nici mîine, nici ieri, nici totdeauna, 
Căci unul era toate și totul era una; 
Pe cînd pămîntul, cerul, văzduhul, lumea toată 
Erau din rîndul celor ce n-au fost niciodată, 


Pe-atunci erai Tu singur, încît mă-ntreb în sine-mi: 
Au cine-i zeul cărui plecăm a noastre inemi? Nicolae Tonitza. 


>» 


Mihai Eminescu „Linişte eternă 


Citiţi proverbele. Exprimaţi aceeaşi sugestie/acelaşi sfat în propoziţii afirmative. 
Nu alerga după trăsura care nu te aşteaptă. 

Nu da povaţă celui ce nu ţi-o cere, căci nu te ascultă. 

Nu intra în joc dacă nu vrei să joci. 

Să nu tragi niciodată în gazdă la omul cu cîini slabi. 


Scrieţi o listă de sfaturi sau interdicții pentru un copil care rămîne singur acasă. Comparaţi 
listele și analizaţi formula verbală utilizată. 


Daţi diferite răspunsuri (de la categoric negativ - la categoric pozitiv) la întrebările ce ur- 
mează. Analizaţi modalitatea de exprimare verbală a negaţiei, intonaţia, mimica, gestica 
răspunsului negativ. 


categoric incert incert 
negativ 


categoric negativ ambiguu pozitiv 
pozitiv 


da, 
în nici un caz desigur 


e Aţi vrea să vă continuaţi studiile într-o altă țară? 

e Ați dori să obţineţi o profesie care cere muncă migăloasă? 

e Ați accepta o ofertă de angajare pentru muncă necalificată, fizică? 
e Ați negocia condițiile de angajare cu patronul? 

+ Ați solicita un spor de salariu, dacă veți considera că îl meritaţi? 

24 


Discutaţi oral una dintre situaţiile de 
la exerciţiul 21, realizind un joc de rol. 
Formulaţi întrebări despre condiţiile de 
studii/muncă, solicitați alte informații. 
În procesul jocului de rol, realizat de co- 
legi, urmăriți corectitudinea expresiilor 
verbale, intonaţia interlocutorilor. 


Amintiţi-vă structura cererii. Alegeţi una 
dintre variantele de la exerciţiul 21 şi 
redactați o cerere adecvată opțiunii dvs. 
Prezentaţi-o pe o foaie detașabilă (A 4). 


Formaţi echipe din cîte 4 persoane. 
Revizuiți cererile a 3 colegi de echipă 
şi apreciaţi, pe o altă foaie detaşabilă, 
următoarele aspecte: 


Edvard Hopper. Odaie în Brooklyn 


a) corectitudinea întocmirii, respectarea structurii de cerere; 


b) claritatea exprimării; 


c) corespunderea formulei verbale cu stilul oficial de comunicare; 
d) corectitudinea de limbă (ortografică, punctuaţională, stilistică). 


e Sugeraţi-le colegilor cum se poate redacta textul cererii. 


Examinaţi sugestiile date de colegi și revizuiți-vă cererea. 


Copiaţi textul poeziei. Delimitaţi propozi- 
țiile și efectuaţi analiza lor, alegînd, pentru 
fiecare, cîte o caracteristică din serie: 
Propoziția analizată este: 


e bimembră sau monomembră; 
simplă sau dezvoltată; 
completă sau eliptică; 
informativă sau interogativă; 
afectivă sau neafectivă; 
afirmativă sau negativă. 


Versuri albe 

Nu poţi să smulgi din aer 
Al mierlei cîntec spus. 
De vorba mamei gura-ți 
S-o depărtezi nu poți. 
Nu poţi din ape smulge 
Un soare oglindit. 

De mine chipul mamei 
Să îl desparţi nu poți. 


Grigore Vieru 


Nina Danilenco. llustraţie la volumul de versuri 
Mama de Grigore Vieru 

EVALUAREA COMPETENȚELOR DE LEC- 
TURĂ A UNUI TEXT FUNCȚIONAL 


Examinaţi imaginea și realizaţi următoarele sarcini: 


- - MINISTERUL CULTURII AL REPUBLICII MOLDOVA 
TEATRUL NAȚIONAL „MIHAI EMINESCU” 


12 aprilie 2017, ora 18:00 


12 SCAUN 


După IIf și Petrov 
Scenariu și regie - Petru Hadârcă 


Coregrafie: Victoria BUCUN Versuri: Radmila POPOVICI 
Costume: Stela FURDUI Muzică: Valy BOGHEAN 


Bag cope 
alai Velea 


[ Transformaţiinformaţia esenţială din acest afiș într-un singur enunț. 


[> Răspundeţila întrebările date: 
e Cine este autorul scenariului? 
e Cine a creat costumele actorilor pentru acest spectacol? 
e Ce informaţii utile pot fi găsite pe site-ul teatrului sau în reţelele de socializare? 
e Cînd va fi jucat spectacolul? 


Descrieţi detaliat 3 acțiuni necesare, pe care ar trebui să le întreprindeţi, dacă aţi dori să 
mergeţi la acest spectacol. 


[i Estimaţi costurile directe și inerente deplasării. 
[E Calculaţi cittimpvă trebuie pentru a nu întârzia la spectacol și pentru a reveni acasă. 

UNI TA TE A 


[Emiţătorulză (Gomunicareafartistică | 


artistul 
(scriitor 
compozitor 


cititor 
spectator 


vizitator 
ascultător 


pictor 
sculptor 
arhitect) 


| Idee/mesaj | : Idee/mesaj 
Codare Transmitere Decodare receptat 


clar cuvinte direct citind în același 
receptor intăhatie mediat (vizionînd) roată 
voce camuflat auzind cu au 


N (pe aceeași 
suite (ascuns) (ascultind) undă, în 


muzicale modificat acelaşi cod) 


culori 


forme Indicii supli- 
mimică mentare: 


gesturi comentare 
docu- 


mentare 


note 
de subsol 

LITERATURĂ 


TESTAMENT 


de Tudor Arghezi 
(fragment) 


Nu-ţi voi lăsa drept bunuri, după moarte, 
Decit un nume adunat pe o carte, 

În seara răzvrătită care vine 

De la străbunii mei pînă la tine, 

Prin rîpi şi gropi adinci 

Suite de bătrînii mei pe brînci 

Şi care, tinăr, să le urci te-aşteaptă 

Cartea mea-i, fiule, o treaptă. 


Aşeaz-o cu credință căpătii. 
Ea e hrisovul vostru cel dintii. 
Al robilor cu saricile, pline 

De osemintele vărsate-n mine. 


Ca să schimbăm, acum, întîia oară 
Sapa-n condei şi brazda-n călimară 
Bătrînii au adunat, printre plăvani, 
Sudoarea muncii sutelor de ani. 

Din graiul lor cu-ndemnuri pentru vite 
Eu am ivit cuvinte potrivite 

Şi leagăne urmaşilor stăpîni. 

Şi, frămîntate mii de săptămîni 

Le-am prefăcut în versuri şi-n icoane, 
Făcui din zdrenţe muguri şi coroane. 
Veninul strîns l-am preschimbat în miere, 
Lăsînd întreagă dulcea lui putere 

Am luat ocara, și torcînd ușure 

Am pus-o cînd să-mbie, cînd să-njure. 


[+] 


Întinsă leneşă pe canapea, 
Domnița suferă în cartea mea. 
Slova de foc şi slova făurită 
Împărechiate-n carte se mărită, 
Ca fierul cald îmbrățișat în cleşte. 

Robul a scris-o, Domnul o citeşte, 
Constantin Brâncuși. Făr-a cunoaște că-n adincul ei 
Coloana infinitului Zace mînia bunilor mei. 

LECTURĂ INTEROGATIVĂ 


LUMEA CUVINTULUI 


Citiţi glosarul de mai jos și rețineţi sensul cuvintelor: 


Hrisov — Act domnesc, care servea ca titlu de proprietate (dovada unei proprietăți). 
Sarică — Manta țărănească, lungă, de lină, purtată de oamenii de la munte. 

Plăvan — Bou (sau vacă) de culoare alb-gălbuie sau alb-cenuşie. Aici: vită (în general). 
Ușure (înv. şi reg.) — Uşor. 


Din care registru stilistic (neologisme, arhaisme, regionalisme etc.) fac parte aceste cuvinte? 
e  Explicaţi motivele pentru care autorul apelează (în opinia voastră) la acest registru. 
e Găsiţi în text și alte cuvinte din vocabularul vechi al limbii. 


Scrieţi o listă de cuvinte, selectate din poezie, care pot fi incluse în categoria „uritului”, 
dezagreabilului. Șochează ele „auzul”, la o primă lectură? Putem să le numim „cuvinte 
nepoetice”? Puteţi explica prezenţa lor în textul poetic? 


Scrieţi un sinonim care s-ar potrivi în context în locul sintagmei „cuvinte potrivite”. 


a 3 


Explicaţi și comentaţi rolul figurilor de stil din secvențele: dulcea (lui) putere; durerea 
(noastră) surdă și amară. 


[3 Explicaţi (cu ajutorul dicționarului) sensul cuvîntului testament. Ce poate fi lăsat, ca moş- 


tenire, prin testament? 
LUMEA TEXTULUI 


[E  „Moştenirea”pe care autorul vrea s-o lase urmaşilor prin „testament”e anunțată încă din 
primele două versuri. E o avere materială sau spirituală? Comentați formula modestiei: 
„Nu-ţi voi lăsa...decit..." 


[> Epitetul,seară răzvrătită” presupune o schimbare calitativă a evoluţiei neamului (o acu- 
mulare de experienţă, transformată în valoare spirituală: carte). Comentaţi această strofă, 
avînd în vedere și finalul ei:,o treaptă” în evoluţia neamului. 


Comentaţi mesajul strofei a doua, pornind de la semnificaţia versului „ea e hrisovul vostru 
cel dintii”. Ce înseamnă a așeza (ceva) căpătii? 


[II  Mesajulesenţialesteconcentratîn versurile: „Casă schimbăm, acum, întiia oară,/ Sapa-n condei 
şi brazda-n călimară,/ Bătrînii-au adunat, printre plăvani,/ Sudoarea muncii sutelor de ani”. Faceţi 
o conexiune cu prima strofă și relevați schimbarea calitativă care s-a produs în evoluţia unui 
neam, odată cu trecerea la o activitate intelectuală, după o acumulare de experienţă existenţială. 

U NI ŢA Ars poetica 


Comentaţi secvența care presupune o cizelare a limbajului și o transformare a limbii coti- 
diene într-un limbaj poetic, surprinsă în versurile: Din graiul lor cu-ndemnuri pentru vite/ 
Eu am ivit cuvinte potrivite". 


e Sînteți de acord cu opinia că un prim pas în crearea unei opere literare/poetice ar fi 
selectarea „cuvintelor potrivite”? Discutaţi cu colegii. 


e Putem să citim poezia lui Tudor Arghezi ca pe un text care definește poetic cartea/ 
literatura/poezia? 


Reţineţi: Ars poetica (în latină: artă poetică) este un text literar în care se defineşte 
ştiinţa sau arta poeziei (ori a literaturii, în genere), într-o formulă poetică. 

Pentru prima dată această noţiune apare în legătură cu un text al poetului latin 
Horaţiu (65-38 î.Hr.). Poetul antic explică unele reguli care trebuie să fie respectate în 
producerea unui text literar. Un alt text, intitulat L arte poetique („Arta poetică”), la fel 
de cunoscut, aparţine scriitorului francez Nicolas Boileau, text scris în 1674. 

În literatura română au fost considerate „arte poetice” o serie de poezii aparţinînd 
lui M. Costin, C. Conachi, M. Eminescu, G. Coşbuc, O. Goga, T. Arghezi, L. Blaga, 
I. Barbu, N. Stănescu, Gr. Vieru. 

În multe cazuri însă, nu e vorba de niște reguli expuse în formă poetică, ci de crezul 
artistic, de rolul poetului în societate. 


Definiţi poezia Testament ca pe o ars poetica, argumentînd cu secvenţe din text. 


Comentaţi procesul de transformare a existenţei și a experienţei de viață, dar și a limbajului 
cotidian în limbaj estetic, select, surprins în versurile: „frămîntate mii de săptămini,/ le-am 
prefăcut în versuri și-n icoane”, (Reţineţi faptul că „icoane” are, aici, sensul de „imagine 
artistică”) 


Poetul surprinde, în următoarele versuri, două aspecte ale creaţiei: a) transformarea artis- 
tică a unei experienţe de viață cu aspect negativ și b) utilizarea elementelor negative ale 
existenţei ca fapt poetic (așa-zisa „estetică a urîtului”). 

e Decodificați, în acest sens, ambele aspecte, în fragmentele: 

„Făcui din zdrenţe muguri și coroane”; 

„Veninul strîns l-am preschimbat în miere”; 

„Am luat ocara şi [...] am pus-o cînd să-mbie, cînd să-njure”. 


Meditaţi: În ce măsură limbajul poetic trebuie să fie frumos”? 


e În ce măsură sînt acceptate, la o extremă,„poetismele”, iar la altă extremă - limbajul urit 
sau vulgar? 


e Tolerați opinii diferite, dar încercaţi să scoateţi concluzii comune. 


Explicaţi fenomenul poetic ca pe o îmbinare dintre inspirație și munca (de meseriaș) 
de perfecționare a textului, exprimată poetic prin propoziția „slova de foc și slova făurită”. 


Comentaţi ultima strofă ca pe o privire asupra textului din perspectiva cititorului (Domnița 
care trăiește evenimentele din carte, poetul ca slugă la„Domnul”cititor sau aflat în serviciul 
acestuia). 

LUMEA CĂRTILOR 


[E  Comparaţimesajulgravșisolemnal poeziei Testament cu un mesaj oarecum similar pe anu- 
mite secvenţe, însă ludic (în formă de joc), al aceluiași autor, din poezia Inscripția inscripțiilor. 


e Comentaţi efectul estetic al unui joc similar în poezia lui T. Arghezi Prefaţă. 


Autorul şi opera 


Tudor Arghezi (1880-1967) este un scriitor român cu o operă poetică de o origina- 

litate inconfundabilă. Putem afirma că e primul poet care a propus poeziei o paradigmă 

i modernă, alta decît cea aflată „sub hipnoza eminesciană”. Ciclul Flori de mucigai impune 

pentru prima dată într-o formă viguroasă şi convingătoare estetica urîtului, ca marcă a 

modernismului românesc. A scris teatru, proză (romanele Cimitirul Buna Vestire şi Ochii 

Maicii Domnului), pamflete, precum şi literatură pentru copii. Numele său adevărat este 

Ion N. Lheodorescu, iar pseudonimul său, Arghezi, provine, după cum explică însuşi 

scriitorul, din Argesis — vechiul nume al riului Argeş. Debutează în revistă în 1896, iar 
în volum, abia în 1927 (Cuvinte potrivite). 


EX Citiţi poezia Prefață de Alexandru Robot 


Prefaţă 


Am îmblinzit cuvinte, sălbatice, sfioase, 

Şi le-am suit cu cerbii pe stîncile ripoase, 
Ferindu-le de virful săgeţilor bolnave, 

Cînd am simțit primejdii în paşi şi în potcoave. 
Le-am dat să ciugulească amurguri şi poteci 

Şi setea lor am dus-o lîngă izvoare reci. 

În nopţile cu foşnet de taină, pentru ele, 

Am jefuit fintîna de lună şi de stele. 

Cînd şovăiau prin codri fiori de vinătoare 

Şi tresărirea frunzei trecea în căprioare, 

Eu v-am ascuns, cuvinte, sub strune de baladă 
Şi-aţi adormit cu visul curat ca o zăpadă. 

Iar seara întîlnirea pe culmi cu ciute șchioape, 
Care veneau să moară aici sau se adape, 

Şi v-arătam cum chipul trist al durerilor 

E oglindit în ape de agonia lor. 

Cuvinte îmblinzite, tăcute, azi vă chem 

Ca să dormiţi gingaşe în linişti de poem, 

Din pacea voastră simplă şi-a scris un trubadur 
Cartea visată leneş cu sînge şi azur. 


e Găsiţi afinități ori elemente comune cu poezia Testament a lui T. Arghezi. 
e Definiţi poezia lui Al. Robot ca pe o ars poetica. 


e Comentaţi două ipostaze ale creației, exprimate (transfigurate) artistic: a) intimitatea 
actului creator, a artistului izolat și protejat de limbajul și existenţa profană și b) actul creator 
ca justificare a existenţei. 


e Careeste figura de stil pe care se construiește mesajul poetic al lui Al. Robot? Comentaţi 
rolul ei expresiv. 

Comentaţi poezia Testament de lenăchiţă Văcărescu (1740-1797), în contextul opiniei lui 
N. Stănescu:, Testamentul lui Văcărescu nu suportă trivializări și nici nu poate fi interpretat 
ca un text simplist. Creșterea limbii românești nu înseamnă experiment lingvistic formalist 
și metaforă fără acoperire. Cinstirea patriei nu înseamnă lozincă festivistă sau pălăvrăgeală 
patriotardă. Expresie a legităților istorice şi sociale, testamentul lui Văcărescu are măreţia 
solemnă a unui drapel care flutură în fruntea literaturii române”. 


Testament 


Urmaşilor mei Văcărești, 

Las vouă moștenire 

Creşterea limbei româneşti 

Ş-a patriei cinstire. 
e Identificaţi elemente comune ale catrenului lui lenăchiță Văcărescu cu poezia omonimă 
a lui Tudor Arghezi. 


[i Citiţi poezia Criticilor mei de M. Eminescu. 


Criticilor mei 


Multe flori sînt, dar puţine 
Rod în lume o să poarte, 
Toate bat la poarta vieţii, 


Dar se scutur multe moarte. 


E uşor a scrie versuri 
Cînd nimic nu ai a spune, 
Înşirînd cuvinte goale 

Ce din coadă au să sune. 


Dar cînd inima-ţi frămîntă 
Doruri vii şi patimi multe, 
Ş-a lor glasuri a ta minte 
Stă pe toate să le-asculte, 


Ca şi flori în poarta vieții 
Bat la porţile gîndirii, 


Toate cer intrare-n lume, 
Cer veșmintele vorbirii. 


Pentru-a tale proprii patimi, 
Pentru propria-ţi viaţă, 
Unde ai judecătorii, 
Nenduraţii ochi de gheață? 


Ah! Atunci ţi se pare 
Că pe cap îţi cade cerul: 
Unde vei găsi cuvîntul 
Ce exprimă adevărul? 


Critici, voi, cu flori deşerte, 
Care roade n-aţi adus — 

E uşor a scrie versuri 

Cînd nimic nu ai de spus. 


e Descifraţi sensul metaforei din prima strofă a poeziei: „Multe flori sînt, dar puţine/ Rod 
în lume o să poarte...” 

e Comentaţi fraza:,„E ușor a scrie versuri/ Cînd nimic nu ai a spune...” 

e La care adevăr (obiectiv, filosofic, artistic) se referă poetul în întrebarea retorică: Unde 
vei găsi cuvîntul/ Ce exprimă adevărul?” 


e Comparaţi mesajul acestei poezii cu cel al Scrisorii II de același autor. Comentaţi refuzul 
poetului de a face versuri facile, pe placul publicului. 


[3 Citiţipoezia lui L. Blaga Eu nu strivesc corola de minuni a lumii. Deduceţi și comentaţi mesajul 
de artă poetică, apelînd și la explicaţia poetului: „Citeodată, datoria noastră în faţa unui 
adevărat mister nu e să-l lămurim, ci să-l adîncim așa de mult încît să-l prefacem într-un 
mister şi mai mare”. 

DINCOLO DE CĂRŢI 


[E Citiţi poezia Stogul de Paul Mihnea. 


Stogul 

Şi stogul e o orgă. Și nu tace. 
Şi-un tub de orgă-i fiecare pai. 

Şi mii de mii de naiuri într-un nai 
întotdeauna freamătă robace. 


Şi stogul e o orgă. Dacă ai 

auz. Şi tot ce-i taină şi ce-i pace — 
auzi? — ţi se destaină şi desface 
aieve gură veşnică de rai. 


Şi stogul e o orgă. Dacă încă 


mai ai şi văz. Şi iată stogul - vezi? -._. 


ți se arată muzică adîncă. 


Oricum a fi, totuna-i sesizezi 
cu inima încalte sfişierea. 
Îl cîntă vijelia. Şi tăcerea. 


e Relevaţi calităţile de artă poetică. 


Claude Monet. Stoguri de fîn 


e Comentaţi legăturile dintre muzică și poezie surprinse în acest text. Putem, în acest 
context, să vorbim despre o poezie cu referire la artă în genere? 

e Examinaţi pictura lui Claude Monet Stoguri de fin și redactaţi un eseu de maximum ju- 
mătate de pagină: Imaginea stogului în poezie, muzică, pictură. 


EX  Comentaţi cuvintele pictorului Edgar Degas:,Bunul-gust nu există! Lucrurile frumoase se 
fac instinctiv”. Putem afirma că această declaraţie se referă și la poezie? 


Fa 


Explicaţi ideea lui Lucian Blaga, care leagă procesul creaţiei de politicile financiare: „Întiia 


şi suprema lege a stilului literar ține de regulile politicii financiare. Această regulă te învață 
să nu emiţi cuvinte pentru care nu ai acoperire în aur. Orice abatere de la această normă 


duce la inflaţie”, 


e Cît de potrivită vi se pare această comparație? 


[Scrieţi un eseu Etape ale destinului de artist, avind ca reper balada Mănăstirea Argeșului şi 


poezia lui N. Labiş Meșterul. 


o 


Tema creatorului şi a creaţiei este foarte frecventă în literatura română. 


e Deduceţi cîteva ipostaze comune ale vieţii Artistului, avînd ca reper mitul Meşterului 
Manole și diverse reflectări ale lui (variante ale baladei populare, dramele lui L. Blaga, 
N.Iorga, O. Goga, V. Eftimiu, H. Lovinescu; nuvelele Sania de |. Druţă și Caloian de G. Meniuc, 
poezia lui N. Labiş Meșterul, poezia lui |. Filip Neîmpăcatul meșter etc. 

LIMBĂ ȘI COMUNICARE 
SINTAXA FRAZEI. PUNCTUAȚIA 


VIAŢA CUVINTULUI 


[  Remarcaţi sensurile proprii şi figurate ale cuvintelor de mai jos și ilustraţi-le în contexte 
adecvate. 


Genial «e Exemplar «e Model « Titanic e Unic e Mirabil « Magistral e Ideal « Sublim 


[> Citiţi textul. Identificaţi întrebările retorice și numiţi personalităţi cărora li se pot adresa 
aceste întrebări. 


O, voi, genii ai vremurilor trecute! Pentru ce aţi distrus cu atîta migală aripile ce 
v-au ridicat deasupra muritorilor de rînd? Pentru ce aţi nimicit cu atîta osîrdie schelele 
templelor voastre, că, uite, umblă lumea secole la rînd şi nu se poate dumeri cum şi 
din ce au fost zidite? Ce v-a făcut să chemaţi atîta lume şi s-o opriţi în pragul casei? Au 
ați vrut ca urmaşii voştri, de vor căuta să intre şi ei în Nemurire, să plătească aceeaşi 
vamă pe care aţi plătit-o voi, bătrînii? Au, pur şi simplu, ocupați cu ale voastre, nu 
v-aţi gîndit că va veni o zi cînd ne vom aduna în jurul izvoarelor săpate de voi şi nu 
vom şti să prindem un strop de vlagă sub cerul-gurii? lon Druţă 
Copiaţi ultimele două fraze și realizaţi analiza structurii lor, delimitînd prin numerotare 

propoziţiile și determinîndu-le statutul. Prezentați grafic schemele frazelor. 


Între propoziţiile unei fraze există legături de coordonare şi de subordonare. 


Coordonarea se realizează între propoziţiile de același nivel — între propoziţii inde- 
pendente/principale sau între propoziţiile subordonate omogene ale aceleiaşi regente. 


Leneșul mai mult aleargă !' şi scumpul mai mult păgubeşte /. 


Cine se culcă tîrziu /! şi doarme dimineaţa /? își scurtă viața FP. 


[i  Descifraţi mesajul enunţurilor de mai jos. Comentaţi legătura de sens dintre propoziţiile 
independente și consecutivitatea/dependenţa reciprocă a acțiunilor. 


Arta este de lungă durată, viaţa este scurtă. 
Am venit, am văzut, am învins. 
Onorurile schimbă obiceiurile, dar rareori le schimbă spre bine. 


[3  Amintiţi-vă conjuncţiile coordonatoare și relevaţi specificul lor semantic (copulative, adver- 
sative, disjunctive, concluzive). Actualizați regulile de punctuație, răspunzînd la întrebările: 

e Cînd se aplică virgula înainte de conjuncţia și ? 

e Ce semne se utilizează înaintea jonctivelor adversative? 

e Ce semne de punctuație se utilizează la repetarea conjuncţiilor disjunctive? 
e Ce semne de punctuație se utilizează în lipsa conjuncţiilor? 


În plan semantic, legătura de coordonare constă în coexistența în timp şi spaţiu a 
obiectelor, fenomenelor sau în consecutivitatea acțiunilor. 

Ziua este toridă, dar la umbra copacilor din pădure este răcoare. 

Ne întoarcem acasă după o absenţă de aproape un an și ne reluăm activitatea. 

În plan formal, legătura de coordonare se face prin mijlocirea jonctivelor coordo- 
natoare (și, iar, dar, ci, însă, sau, ori, nici etc.) sau prin juxtapunere. 

Utilizarea unor jonctive sau lipsa lor impune aplicarea semnelor de punctuație şi 
dictează intonaţia cu care se va rosti enunţul. 


Examinaţi enunţurile date și remarcaţi posibilitatea de a le transforma, prin expansiune, 
în fraze. 


e Care dintre părţile de propoziție pot fi transformate în propoziţii subordonate? 


Ne ajunse şi inspecția domnului colonel, pe la sfîrşitul lui februarie, pe o ploaie 

rece şi măruntă... 
Cîmpiile se cufundau tot mai mult în liniştea amurgului cald de sfîrşit de martie. 
Mihail Sadoveanu 


Legătura de subordonare se stabileşte între propoziţiile regente şi cele subordonate. 

În plan semantic, propoziţia subordonată determină unul sau mai multe cuvinte din 
regentă, detalizind informaţia. 

Mîna |! (care?) care nu ştie a scrie [? dă vina pe condei |.! 

Propoziția subordonată nu poate exista în lipsa regentei, formal ea se introduce prin 
diferite jonctive sau prin juxtapunere şi răspunde la o întrebare adresată de la regentă. 

Nu e omul niciodată bătrîn |! 

(cînd?) cînd e vorba de învățătură [2 


Menţionaţi, pentru enunţurile date la exercițiul precedent, posibilitățile de a se adăuga di- 
ferite propoziţii subordonate. Propuneţi subordonate atributive și circumstanţiale, înscrieţi 
o variantă pe care o consideraţi reuşită. Prezentați grafic schema. 


Analizaţi structura frazei date, apoi schimbaţi locul a 3 propoziţii subordonate. Confruntaţi 
variantele şi apreciaţi importanţa topicii. 

E drept că nici înainte nu-l puteai apuca de flanelă şi să-l iei prin surprindere, dar 
te-ai fi aşteptat ca şcoala să-i fi dat acea superioritate liniştită şi modestă pe care o are 
orice băiat sărac căruia surorile, muncind din greu, abia izbuteau să-i plătească de la 
un an la altul taxele şi cărţile. Ma riiRieala 


Descrieţi un colț de natură în anotimpul dvs. preferat (în limita de 1,5-2 pagini de text 
coerent). 
e Citiţi expresiv textul propriu. 


Faceţi schimb de caiete cu colegii. Examinaţi şi apreciați utilizarea, în textul scris, a semnelor 
de punctuație. Formulaţi 2-3 sugestii de redactare a textului. 


170 


U N I ŢA Ars poetica 


Semnele de punctuație marchează pauzele de durată diferită în lansarea orală a 
enunțului. 

Sistemul semnelor de punctuație utilizate în limba română este alcătuit din urmă- 
toarele elemente: 

Virgula desparte sau izolează părți de propoziţie şi propoziţii. 

Punctul desparte enunţurile finite. 

Punctul și virgula desparte blocuri/serii de propoziţii în cadrul unei fraze. 

Punctele de suspensie marchează întreruperea unui enunţ, caracterul neîncheiat al 
enunțţului sau o rostire sacadată. 

Semnul exclamării marchează intonaţia afectivă a enunţului rostit, se aplică la finele 
enunțului sau imediat după interjecții, adresări speciale, care îşi reclamă o intonaţie deosebită. 

Semnul întrebării marchează intonaţia interogativă şi se aplică la finele enunţului. 

Fiecare dintre aceste semne se utilizează în cadrul textului scris, în corespundere cu 
norma punctuațională în vigoare. 


Amintiţi-vă regulile de punctuație cunoscute. Formulaţi cîte o regulă de: 


separare a părţilor de propoziţie; izolare a părților de propoziţie; separare a propozițiilor; 
izolare a propoziţiilor; aplicare a semnelor de punctuație la finele enunţului. 


ÎI. Comparaţidouă dintre regulile formulate, precizînd: 


Partea de propoziție se desparte în funcţie de 
Tipul de propoziție sau se izolează locul unde stă 
Exprimarea 


Statutul sintactic 


Regulile de punctuație se edifică pe: 

e structura enunţului; 

e statutul propoziției sau al părţii de propoziţie; 

e relaţiile cu alte elemente constituente; 

e locul elementelor în raport cu regentul şi în raport cu alte elemente. 


Copiaţi textul de mai jos, aplicînd semnele de punctuație necesare. 


Scund într-o scurtă cu guler de lutru Artur Dragomir luă loc pe scaunul din fața 
lui George smulse miinile din încătuşarea mănuşilor înghețate slujindu-se de dinţii 
mici deşi puternici ciuli urechile la pocnetul bilelor întinerind de plăcere pe măsură 
ce jucătorii nevăzuţi înmulțeau numărul loviturilor în plin şi rosti din nou rotind 
ochii mici sfredelitori gălbui 


Sînt în luptă acolo doi ași ai tacului Fănuş Neagu 


FORȚA CUVÎNTULUI 


Rezumați pe o pagină un episod de film sau spectacol vizionat. Marcaţi pe cîmp segmentele 
în care apar propoziţii legate prin coordonare. Cum aţi realizat legătura lor formală? 


ÎI: Faceţi schiţa unei naraţiuni. Prezentaţi o listă a verbelor ce vor numi acţiunile preconizate. 
Naraţi episodul, legînd propoziţiile independente prin coordonare copulativă sau adversativă. 

Transformați, în textul produs la exercițiul precedent, unde e posibil, coordonarea în sub- 
ordonare. Încercaţi diferite variante. 
Modele: 


Am venit şi am constatat... = Cînd am venit, am constatat... 
Am cerut ajutor, dar nimeni nu mi l-a acordat = Deși am cerut ajutor, nimeni nu mi 
l-a acordat. 


Lansaţi oral, în cadrul grupelor mici de 4-5 persoane - din fotoliul autorului — naraţiunea. 
Apreciaţi naraţiunile citite de colegi și audiate de dvs. în următorii parametri: 


f Corectitudi- Adecvarea Corectitudi- 
, Conţinutul ERP E ATA, Fă Ep 

Numele elevului Er oprselea nea stilistică intonaţiei nea articulă- 
narațiunii : op sa Ceas 
i a textului la textul citit rii/rostirii 


19 N — II 


Adresaţi întrebări de precizare autorului care și-a prezentat narațiunea. Urmăriţi comuni- 
carea celor doi interlocutori în aceeași cheie. 


Scrieți un raport privind activitatea în grup. 
Descifraţi, într-un text coerent de o pagină, semnificația proverbului: 
Cuvintul întii să-l cioplești, apoi să-l arăţi. 


Numiţi tipurile de propoziţii subordonate. Specificaţi întrebările la care răspunde fiecare 
tip de subordonată și regulile de punctuație în legătură cu tipul respectiv. 


Completaţi graficul conceptual pentru fiecare tip de propoziţie: 


pasul că Termenul Întrebările Locul pe care SE nnicle : 
de propoziţie = A de punctuație 
LR regent la care răspunde | îl poate ocupa SE ; 
subordonată utilizate 


Copiaţi fraza, delimitaţi propoziţiile şi construiți schema. Marcaţi jonctivele, indicaţi între- 
bările, elementele de relaţie și semnele de punctuație utilizate. 

Cei care au trecut prin Londra cunosc, fără îndoială, Catedrala Sfintului Pavel, iar 
cunoscînd-o, o fi auzit de la preoţii ei despre bătriînul de 80 de ani, care ruga să fie 


adus o dată pe an sub bolta zămislită şi construită de el. Peene 


Adăugaţi cîte 3 subordonate diferite la propoziţiile date. Înscrieţi frazele obţinute. 


Focul acoperit arde înăbuşit. 
La vreme de lipsă şi unealta rea e bună. 
Orice lucru este bun la timpul său. 

LANSAREA ȘI RECEPTAREA MESAJULUI 


DIN OM ÎN OM 


[ Alegeţi o descriere din istoriaunui P ŢI TOP PTȚTTȚȚUrI 
galbîn şi cercetaţi structura sintactică p cala | 
a textului. Ce tip de legătură - coor- 
donare sau subordonare - este mai i Taj ii ala 
frecvent? Ce tipuri de propoziții subor- 
donate sînt utilizate mai des? 


3 
ii 
Li 
ni 

â 
E) 

E: 


i» 
O 
Le 
| & 
& 
= 


* 
3 
3| 


e Analizaţi lexicul descrierii. Cum este  p— 
sugerată culoarea, temperatura, ano- [IL 
timpul, ora? 


O 


[n] Ei 


E 


E Identificaţi în textul Istoria unui galbin 


un fragment de dialog. Analizaţi în scris | : 

aplicarea semnelor de punctuație în |” pe 

replicile cele mai lungi. sai d be eee 
Citiţi expresiv dialogul. Observaţi aspec- gras 


E 
« 
Ş 
z 
E 
al 


te speciale ale comunicării în contextul 
romanului istoric. 


[i  Apreciaţi topica elementelor constitu- 
ente ale dialogului (cuvintele autoru- 
lui — vorbirea directă). Schimbaţi oral 
ordinea lor și comentaţi efectul topicii. 


aiRio 


Tabel de simboluri din Windows 


[3 Rezumaţidialogulcitit, transformînd vorbirea directă în vorbire indirectă. Atenţie la semnele 
de punctuație utilizate! 


Linia de dialog se utilizează pentru a introduce vorbirea directă, la începutul lansării 
unei replici în dialog. 

Semnele de punctuație aplicate la dialog pot fi reprezentate în felul următor: 

a) Cuvintele autorului — două puncte [:] - linie de dialog [-] sau ghilimele [„”] — 
vorbirea directă (prima literă fiind majusculă în cadrul vorbirii directe), la încheierea 
ei se pune un semn de punctuație cerut de semantica și intonaţia enunţului: [.], [!], [?], 
[...]; dacă s-au utilizat ghilimelele, la încheierea vorbirii directe acestea se vor închide. 

b) Linie de dialog sau ghilimele - vorbirea directă (un semn de punctuație cerut 
de semantica și intonaţia enunţului: [.], [!], [£], [...]) — cuvintele autorului (care se vor 
„scrie cu literă iniţială mică). Dacă replica din dialog cere aplicarea punctului la finele 
„ei, înainte de cuvintele autorului punctul va fi înlocuit prin virgulă. 

Linia de pauză se utilizează în cadrul enunţului, pentru a marca o pauză mai lungă 
decit în cazul virgulei, la suprimarea unui jonctiv sau înaintea cuvintelor generalizatoare. 

Ghilimelele sînt semnele citării. Ele se utilizează pentru evidenţierea citatelor şi 
pentru marcarea vorbirii directe. 

Parantezele se utilizează pentru izolarea unor secvenţe din enunţ, comentarii paralele 
la comunicarea de bază. 

Cratima ca semn de punctuație se utilizează pentru marcarea caracterului alternativ 
al cuvintelor învecinate, cu funcţii sintactice identice, care nu au statutul de cuvinte 
compuse. 


Analizaţi aplicarea semnelor de punctuație într-o pagină de text artistic. Formulaţi întrebări 
asupra utilizării unor semne de punctuație. Discutaţi problemele în echipe sau cu toată 
clasa. 


Examinaţi rolul semnelor de punctuație în textul științific (o pagină de manual de fizică 
sau matematică). Observaţi ce funcţii au semnele respective în contextul dat. 


Comparaţi inventarul semnelor de punctuație cu un sistem alfabetic. Ce este comun pentru 
ambele? Ce diferă? 


Examinaţi semnele și simbolurile din tabelul reprodus pe pagina 172. Exprimaţi-vă asupra 
posibilităţii de a le utiliza într-un text pe care îl scrieţi. Ce semne veţi utiliza? Pentru ce? 


Dialogaţi oral asupra personalităţilor istorice care vă servesc drept model. Înscrieţi un dialog 
audiat. Variaţi verbele comunicării în cuvintele autorului. 


Citiţi poezia. Dialogaţi cu colegul de bancă despre cuvintele, semnele de punctuație și 
imaginile textului dat. 


e Comentaţi confuziile/ambiguităţile produse de discrepanţa dintre intenţia (lansarea) și 
efectul (receptarea) mesajului. 


La lecţie 


De cîte ori sînt scos la lecţie, - Pe ce treaptă de civilizaţie 

Răspund anapoda Ne aflăm? 

La toate întrebările. - În epoca pietrei neşlefuite, 
Întrucît singura piatră şlefuită 

- Cum stai cu istoria? Care se găsise, 

Mă întreabă profesorul. Inima, 

- Prost, foarte prost, A fost pierdută. 

Abia am încheiat o trainică pace 

Cu turcii. Ştii să faci harta marilor noastre speranţe? 
- Da, din baloane colorate. 

- Care e legea gravitaţiei? La fiecare vînt puternic 

- Oriunde ne-am afla, Mai zboară cîte un balon. 

Pe apă sau pe uscat, 

Pe jos sau în aer, Din toate astea se vede clar 

Toate lucrurile trebuie să ne cadă C-o să rămîn repetent, 

În cap. Şi pe bună dreptate. 


Marin Sorescu 

PROIECT INDIVIDUAL 


COMUNICAREA ÎN REŢELELE 
DE SOCIALIZARE / SOCIAL MEDIA 


HI Citiţiargumentele autorului pro și contra social media. 


Argumente pro social media 


Argumente contra social media 


Accesibilitatea: durează mai puţin de un 
minut să-ți faci un cont. 


Activitatea cronofagă: social media consu- 
mă prea mult timp. 


Relaţionarea: cunoşti mai multe persoane, 
îţi creezi relații, păstrezi o legătură perma- 
nentă cu oamenii care te interesează. 


Anonimatul: furtul de identitate este o 
practică pe internet depăşită doar de nu- 
mărul mare de identități false. 


Informarea: te informezi rapid despre 
orice, poţi să selectezi informaţia. 


Prea mult zgomot: toată lumea publică 
informaţii, dar multe dintre ele nu sînt de 
calitate şi nu merită atenţie. 


Comunitatea: găsești grupuri de persoane 
interesate de subiectele care te pasionează. 


Reacţiile nedorite: este posibil să întilneşti 
reacții ale unor utilizatori care au trecut 


prin experienţe neplăcute. 


[Selectat după Horea Mihai Bădău, Tehnici de comunicare în social media] 


Alegeţi unul - cel mai puternic - argument sau contraargument, în raport cu valorile și 
modelul comportamental pe care îl promovați. 


Dezvoltaţi acest argument, construind un discurs de 3-5 minute, cu suport vizual (slide-uri, 
colaj, poster, scheme, notițe etc.). 


1) Examinaţi cu atenţie argumentul ales. Identificaţi problema pentru care urmează să vă 


pronunțaţi poziţia. 

2) Formulaţi ideea-teză: Cred că ... . Identificaţi argumentul pe care vă edificaţi opţiunea: 
pentru că... . 

3) Treceţi în revistă o serie de motive pentru care acest argument este considerat primor- 
dial: a,b, c,d.... 


4) Interpretaţi fiecare motiv ales: Mă bazez pe faptul că ... 

5) Ilustraţi motivele pentru care optaţi, susținîndu-le cu referințe la situaţii de viață și 
experienţă proprie. 

6) Examinaţi-vă acum pledoaria din punctul de vedere al unui oponent, anticipînd unele 
obiecții posibile. Răspundeţi la aceste obiecţii, insistind pe contraargumentele care le-ar 
putea preveni: Mi s-ar putea reproşa că ..., dar ... 


7) Urmăriţi coerenţa discursului dvs., legaţi ideile între ele, marcați alineatele. 
8) Formulaţi concluziile. 


[i Ţineţi discursul argumentativ în faţa colegilor, folosind suportul. 


BeatriceGloria_personal library 

TEST FINAL 


Citeşte Interviul cu scriitorul Fănuș Neagu şi realizează următoarele sarcini: 


- Cum aţi avut curajul să vă înscrieţi la Liceul Militar? 

- Păi, nu era vorba de curaj, eram săraci. Şi liceele militare aveau foarte multe în- 
lesniri pentru copiii care izbuteau să treacă examenul de admitere. Te echipau militar. 
Casa, masa, foile de drum şi vacanţele erau gratuite. Şi totul pe o instrucţie superbă. 
Vorbesc ca învățămînt. Eu de acolo am deprins latina şi patima verbului. După ce 
le-am trecut prin căldura intimă a bibliotecii. 

- De la Liceul Militar? 

- Da. Erau profesori de elită acolo şi aveau o bibliotecă uriașă. 

- Nu v-au marcat instrucţia și „căprăria”, nu v-au influenţat negativ existența? 

- Nu. Păi, da' îţi dai seama, eram copil, am făcut primele patru clase acolo. Nu 
erau atît de zdruncinante pentru mine. Ţineau mai mult de disciplina vieţii, şi nu de 
mânuirea armelor, pentru cei mici vorbesc, sau de zdrobirea personalităţii ca planton, 
santinelă sau căprar de schimb. Ideile tale despre armată sînt ale recrutului, ale mele 
despre armată sînt ale elevului, beneficiind de generozitatea unei alcătuiri a şcolilor 
superbe, făcută de marii domni ai învățămîntului românesc. N-are nicio legătură cu 
„căprăria” de care vorbeşti tu la Liceul Militar. 

- Se poate defini poezia? 

- Nu. Este o stare de Dumnezeu, este o stare de naştere de îngeri, dacă vrei, o stare 
de cădere în robia dragostei şi de izbucnire a ţipătului alb. Nu ştiu ce-i poezia. Ştiu că 
îmi place la nebunie, pot să citesc şi sînt fermecat să citesc şi, mai ales, am puterea, 
fără a vrea, să rețin versuri frumoase. 


Prezintă, într-un enunţ coerent propriu, 3 avantaje ale înscrierii unui 
copil la Liceul Militar. 4 puncte 


Extrage 3 substantive pe care nu le cunoști, prezintă-le în ordinea 
alfabetică, în formele de dicționar. 4 puncte 


Rezumă, în limita de 15-20 de cuvinte, răspunsul la ultima întrebare 5 puncte 


Comentează o figură de stil identificată în secvenţa: 
Este o stare de Dumnezeu, este o stare de naștere de îngeri, dacă vrei, 


SI A ; îi a , e i 4 puncte 
o stare de cădere în robia dragostei și de izbucnire a țipătului alb. 


Scrie un catren din poeziile învățate în acest an, titlul și autorul. 4 puncte 


Exprimă-ţi atitudinea susținută de 3 argumente în legătură cu traiul co- 
piilor în internatele școlilor specializate. jipuete 


Delimitează prin bare oblice și numere propoziţiile din enunţul dat, 


subliniind cu o linie predicatele și cu două linii — subiectele. 3 puncte 
Ideile tale despre armată sînt ale recrutului, ale mele despre armată sînt 
ale elevului, beneficiind de generozitatea unei alcătuiri a școlilor superbe, 6 puncte 


făcută de marii domni ai învăţămîntului românesc. 

